TARTALOMJEGYZÉK

a Fővárosi Közgyűlés 2020. szeptember 30-i ülésének jegyzőkönyvéhez

Napirend Oldal

Napirendi vita 7 – 11

Napirend előtti felszólalások 20 – 23

1. Javaslat személyi döntések meghozatalára *[KGY/2020/39/E001]*  23 – 32
2. Javaslat a Fővárosi Önkormányzat intézményvezetőit érintő döntések meghozatalára *[KGY/2020/39/E002]*  32 – 37
3. Javaslat a II. kerületi Fény és Kis Rókus utcát összekötő aluljáró műtárggyal kapcsolatos döntések meghozatalára *[KGY/2020/39/E003]*  37 – 39
4. Javaslat egyes járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítéséhez szükséges döntésekről *[KGY/2020/39/E004]*  39 – 70
5. Javaslat a Városliget Építési Szabályzatáról szóló 32/2014. (VII.15.) Főv. Kgy. rendelet módosításának elfogadására *[KGY/2020/39/E005]* 70 – 87
6. Javaslat a települési önkormányzatok idegenforgalmi adóhoz kapcsolódó kiegészítő támogatásának előirányzat rendezésére, valamint a Fővárosi Önkormányzatot és a kerületi önkormányzatokat osztottan megillető bevételek 2020. évi megosztásáról szóló önkormányzati rendelet módosítására *[KGY/2020/39/E006]*  87 – 89
7. Törvényességi felhívás a 17/2020. (IV. 14.) önk. rendelettel kapcsolatban *[KGY/2020/39/E007]*  89 – 90
8. Javaslat a Fővárosi Állat- és Növénykert főigazgatói pályázatának kiírásáról *[KGY/2020/39/E008]* 90 – 93
9. Javaslat stratégiai együttműködési megállapodás aláírására a budapesti hivatásturizmus fejlesztése érdekében *[KGY/2020/39/E009]*  93 – 95
10. Javaslat a Környezeti és Energiahatékonysági Operatív Program éves fejlesztési keretében nevesített egyes projektek megvalósítását célzó döntések meghozatalára

*[KGY/2020/39/E010]* 95 – 105

1. Javaslat a „XXII. kerület Városház tér rekonstrukció” feladattal kapcsolatos döntések meghozatalára *[KGY/2020/39/E011]* 105 – 109
2. Javaslat a Budapest, III. kerület pünkösdfürdői zöldfelület fejlesztés megvalósításához szükséges döntések meghozatalára *[KGY/2020/39/E012]* 109 – 114
3. A BKSZTT 2020. évi fejlesztési tervének, valamint annak végrehajtására vonatkozó engedélyokirat és Megvalósítási Megállapodás módosítása *[KGY/2020/39/E013]* 114 – 117
4. Javaslat a Bp. VIII., Berzsenyi u. 8. fsz. 1. szám alatti helyiségcsoport ingyenes használatba adására a Menhely Alapítvány részére *[KGY/2020/39/E014]* 117 – 120
5. Javaslat a humán területhez tartozó új beruházási feladatok indításának és folyamatban lévő feladatok engedélyokiratai módosításának jóváhagyására *[KGY/2020/39/E015]* 120 – 139
6. A BFZ közszolgáltatási keretszerződésének és 2020. évi többlettámogatási megállapodásának előterjesztése *[KGY/2020/39/E016]* 140 – 143
7. Javaslat kulturális intézmények Alapító Okiratának módosítására *[KGY/2020/39/E017]* 143 – 147
8. Javaslat a közös működtetésű színházak alapító okiratainak módosítására *[KGY/2020/39/E018]* 147 – 153
9. Javaslat a Decent Work City Network (DWCN) nemzetközi szervezethez való csatlakozásra *[KGY/2020/39/E019]* 153 – 155
10. Javaslat tulajdonosi döntés meghozatalára Beszédes János: Pányvavető c. szobrának áthelyezése ügyében *[KGY/2020/39/E020]* 155 – 157
11. Javaslat víziközművek átvételével kapcsolatos döntések meghozatalára *[KGY/2020/39/E021]* 157 – 161
12. Javaslat a Budapest III., Szérűskert utca 40-42. szám alatti tanuszoda bérbeadásával kapcsolatos döntés meghozatalára [*KGY/2020/39/E022]* 162 – 162
13. Javaslat parkolási megállapodások módosítására *[KGY/2020/39/E023]* 163 – 164
14. Javaslat a BVH Zrt. állandó könyvvizsgálójának megválasztására és díjazása megállapítására *[KGY/2020/39/E024]* 164 – 167
15. Javaslat klímavédelmi témájú uniós pályázatok benyújtására *[KGY/2020/39/E025]* 167 – 172
16. Javaslat a Fővárosi Vízművek Zrt. többségi tulajdonában és többségi irányítása alatt lévő törökországi székhelyű gazdasági társaság alapítására vonatkozó előzetes döntések meghozatalára *[KGY/2020/39/E026]* 172 – 177
17. Javaslat 2019. évi zöldfelületi közszolgáltatási kötelezettség teljesítéséről szóló jelentés és kompenzáció elfogadására *[KGY/2020/39/E027]* 177 – 178
18. Javaslat a BKV Zrt. 2020. évi üzleti tervének és a BKK Budapesti Közlekedési Központ Zrt. 2020. évi üzleti tervének elfogadására *[KGY/2020/39/E028]* 178 – 179
19. Javaslat 2020. évi támogatási szerződés megkötésére a BDK Kft.-vel *[KGY/2020/39/E029]* 180 – 181
20. Javaslat Budapest Főváros víziközmű rendszereinek 2021-2035. évekre vonatkozó gördülő fejlesztési tervek elfogadására *[KGY/2020/39/E030]* 181 – 185
21. Javaslat a BVH Zrt. 2019. évi konszolidált beszámolójával kapcsolatos tulajdonosi döntések meghozatalára *[KGY/2020/39/E031]* 185 – 187
22. Javaslat a kerületi önkormányzatok számára kiírt TÉR\_KÖZ városrehabilitációs pályázatokat érintő egyes döntések meghozatalára *[KGY/2020/39/E032]* 187 – 192
23. Javaslat közös tervezésre vonatkozó megállapodás megkötésére Budapest Főváros IV. kerület Újpest Önkormányzattal az M3 metró északi meghosszabbítása által érintett területekre vonatkozó újpesti kerületi építési szabályzatok (KÉSZ) módosítása tárgyában *[KGY/2020/39/E033]* 193 – 193
24. Javaslat Budapest Főváros Önkormányzat Integrált Fejlesztési Programjának társadalmi vitára bocsátására *[KGY/2020/39/E034]* 194 – 197
25. Javaslat az Enviroduna Kft. Számviteli Politikájának jóváhagyására [*KGY/2020/39/E035]* 197 – 198
26. Javaslat a BUDAPEST ESÉLY Nonprofit Kft. szervezeti és működési szabályzatának módosítására [*KGY/2020/39/E036]* 198 – 199
27. Javaslat egyes közgyűlési határozatok végrehajtási határidejének módosítására, illetve közgyűlési határozatok hatályon kívül helyezésére *[KGY/2020/39/E037]* 199 – 200
28. Döntés fővárosi kitüntető díjak adományozásáról ZÁRT

*[KGY/2020/39/E038]* 200 – 201

1. Javaslat közterület-használati önkormányzati hatósági ügyekben szükséges döntések meghozatalára *[KGY/2020/39/E039]* ZÁRT
2. Javaslat a "Budapest" névhasználatot elutasító FPH003/2146-9/2020. számú határozat ellen benyújtott fellebbezés elbírálására *[KGY/2020/39/E040]* ZÁRT

Interpellációk 201 – 203

**J e g y z ő k ö n y v**

A Fővárosi Közgyűlés **2020. szeptember 30-án** (szerdán) a Városháza Dísztermében (Bp. V., Városház u. 9-11. I. emelet) megtartott üléséről.

**J e l e n v a n n a k:**

dr. Bagdy Gábor, Baranyi Krisztina, Borbély Lénárd, Cserdiné Németh Angéla, Déri Tibor, Gajda Péter, Gy. Németh Erzsébet, Hassay Zsófia, Havasi Gábor, Horváth Csaba, Horváth Tamás, Karácsony Gergely, Karsay Ferenc, dr. Kiss László, Kovács Péter, dr. Láng Zsolt, dr. László Imre, dr. Nagy Gábor Tamás, Niedermüller Péter, Őrsi Gergely, Pikó András, dr. Pintér Gábor, Pokorni Zoltán, Soproni Tamás, Szabados Ákos, Szaniszló Sándor, Szentgyörgyvölgyi Péter, dr. Tóth József, Tüttő Kata, Ughy Attila, Váradiné Naszályi Márta (31)

**Tanácskozási joggal jelen vannak:**

dr. Számadó Tamás főjegyző, Dorosz Dávid főpolgármester-helyettes, Kerpel-Fronius Gábor főpolgármester-helyettes, Kiss Ambrus főpolgármester-helyettes, a Főpolgármesteri Hivatal aljegyzői, főosztályvezetői, a fővárosi tulajdonú gazdasági társaságok vezetői, a nemzetiségi önkormányzatok képviselői, East-Audit Igazságügyi Adó-, Járulék és Könyvszakértő Tanácsadó Zrt. képviselője, 1. napirendnél: Garamvölgyi Bence.

ELNÖK: Karácsony Gergely

*(A szavazatok mellett zárójelben az Mötv. 47. §-a alapján a főváros lakosságszámának százalékos aránya szerepel.)*

*(Az ülés kezdetének időpontja: 14 óra 09 perc)*

KARÁCSONY GERGELY főpolgármester, a továbbiakban ELNÖK: Jó napot kívánok! Sok szeretettel üdvözlök mindenkit a Fővárosi Közgyűlés szeptember 30-ai rendes ülésén. Megkérem a Közgyűlés tagjait, hogy foglalják el helyüket, és ezt jelezzék is a szavazógépen.

Megállapítom, hogy a közgyűlés határozatképes.

Tisztelt Közgyűlés! Kedves Vendégeink! A járványügyi védekezés érdekében kérjük a képviselőket és a kedves vendégeinket, hogy a Fővárosi Közgyűlésen maszkkal fedett arccal vegyenek részt. Köszönöm mindenkinek az együttműködését.

Még mielőtt elkezdenénk a munkánkat, szeretném mindannyiunkat emlékeztetni arra, hogy március 30-a van, amely az önkormányzatok napja Magyarországon. *(Közbeszólás: Szeptember.)* Szeptember, bocsánat, köszönöm szépen. Szeptember 30-a van, amely az önkormányzatok napja Magyarországon, az első szabad önkormányzati választás 30. évfordulóján dolgozunk ma is. Ennek kapcsán csak annyit szeretnék mondani, hogy tegnap a Magyar Önkormányzatok Szövetségének rendezvényén, amely szövetségnek a Fővárosi Önkormányzat is tagja, a szövetség legmagasabb kitüntetését kapta Tóth József polgármester úr, aki, azt gondolom, hogy pártállástól függetlenül nagyon sok budapesti tiszteletét és nemcsak a kerületében lakók, hanem sok más budapesti és az ország más településén élő polgár tiszteletét is kiváltotta, de mindenképpen azt gondolom, hogy az önkormányzati ágazatban dolgozók tiszteletét is mindenképpen. Ezúton is szeretnék gratulálni polgármester úrnak. *(Taps.)* A Köszönöm szépen.

Tisztelt Közgyűlés! Pótkézbesítéssel tettük közzé az 1., a 3., a 12. és a 38. napirendi pontokat. Szeretném önöket emlékeztetni arra, hogy az SZMSZ szerint a közgyűlés menete a következő: elsőként a napirendi viták, majd a napirend elfogadásáról szavazunk, utána napirend előtti hozzászólások következnek, utána az előterjesztések vitái, és végül interpellációk és felvilágosításkérések következnek.

A kiküldött napirend kapcsán elsőként szavaznunk kell Láng Zsolt frakcióvezető úr javaslatának a napirendre vételéről. Megadom a szót frakcióvezető úrnak.

Napirendi vita

HOZZÁSZÓLÓK: dr. Láng Zsolt, Horváth Csaba, Gy. Németh Erzsébet, dr. Számadó Tamás, Kovács Péter, Hassay Zsófia

DR. LÁNG ZSOLT (Fidesz-KDNP): Köszönöm szépen. Tisztelt Főpolgármester Úr! Tisztelt Közgyűlés! Szeretnék a napirenddel kapcsolatban néhány kérést, illetve megjegyzést tenni, amiről majd valóban szavazni kell. Az egyik, hogy szeretném főjegyző urat kérni, hogy erősítse meg azt, hogy az 5. napirendi pontot, amely a városligeti építési szabályzatot tartalmazza, ebben a formájában le kell vennünk, hiszen a rendelet számos része, nem az egész rendelet, de számos része ütközik a tegnap megjelent kormányrendelettel. *(Közbeszólások a hallgatóság soraiból.)*

Tehát azt gondolom, hogy úgy kell visszahozni ide, hogy a felsőbb jogszabállyal ne ütközzön, hiszen mind az Alaptörvény, mind a jogalkotásról szóló törvény kizárja azt, hogy egy önkormányzati rendelet ütközzön egy kormányrendelettel. Ezért szeretném kérni ennek a levételét. *(Hang a hallgatóság soraiból: Pfuj, pfuj!)*

A másik kérésem pedig, az általunk valóban beterjesztett, egy hete, tehát múlt hét szerdán beterjesztett „javaslat a főváros gazdasági szereplőinek támogatására” című napirendi pontot szeretnénk, hogyha fölvennénk. Nekem vannak olyan információim, hogy teljesen méltatlanul a mai naphoz, az önkormányzatiság 30. évfordulójához, főpolgármester úr esetleg nem akarja felvenni az ellenzék javaslatát egy ilyen fontos kérdésben. Én ettől óvnám, és az a kérésem, hogy vegyük fel, méghozzá vegyük fel a 4. napirendi pontnak, hogy együtt tudjuk tárgyalni az önök által beterjesztett javaslattal.

Már csak azért is – és engedje meg, mert fontos ez az indokolás –, mert időközben minden frakció és nyilván ön is megkapta azt a levelet, amelyet a Budapesti Kereskedelmi és Iparkamara a taxiszövetségekkel együtt írt a minisztériumnak, amely azt kéri, azt az egyik olyan követelést vagy javaslatot kéri tőlünk támogatni és a kormánytól is, és nekem olyan információim vannak, hogy a kormány támogatni fogja, amely az önök javaslatában nem szerepel, csak a miénkben.

Tehát ezért is praktikus lenne felvenni a miénket, mert ha ezt most mi nem fogjuk megszavazni és kérni, akkor ezzel megint csúszhatunk egy hónapot, ami szerintem a taxisoknak jelentős veszteséget okoz. Kérem tehát, hogy vegyük fel, mert – még egyszer mondom – van a miénkben… Az egy dolog, hogy mi a véleményem a kettőnk előterjesztéséről, de egy tény: hogy a miénkben van egy olyan pont, amelyet támogat a kormány, támogatnak a taxisok, és ami az önökében nincs benne. Ezért is javaslom és kérem tehát, hogy vegyük fel 4. napirendi pontnak. Köszönöm.

ELNÖK: Horváth Csaba polgármester úr!

HORVÁTH CSABA (MSZP), a XIV. kerület polgármestere: Köszönöm szépen. Örültem volna, hogyha a mai közgyűlést tényleg egy emelkedettebb hangulatban kezdhetjük, megemlékezhetnénk közösen az önkormányzatiság 30. évfordulójáról, kicsit felülemelkedhetnénk azon a napi pocsolyadagonyázáson, ami sok esetben sajnos a politikai munkánk része, de azért arra nem számítottam, hogy ilyen vastag bőr kerül ide a mai testületi ülésre. Tehát a VÉSZ kapcsán, amely egy Budapest-védelmi, Városliget-védelmi intézkedés, ennek kapcsán a frakcióvezető úr azt a mérhetetlen cinizmust hozta ide az ülésterembe, miszerint a kormány hozott éjszaka, sunyiban, a korábbi ígéreteivel ellentétben egy azzal ellentétes döntést, amelyben tulajdonképpen becsapta, szemen köpte a budapestieket, hogy ön ezt még meg is hivatkozza itt, a nyilvánosság előtt, hát, ez számomra olyan mérhetetlenül alázza meg a harmincéves önkormányzatiságot, hogy azt ki sem tudom fejezni. *(Taps a hallgatóság soraiban.)* Remélem, hogy legalább szégyelli magát érte.

Én a legmélyebb határozottsággal kérem, hogy a VÉSZ módosítását tárgyaljuk meg, és a Fővárosi Közgyűlés a vitában elhangzottaknak megfelelően majd fogadja el; a kormányzati ultimátumot vagy a kormányzati hadüzenetet pedig majd illő válasszal postázzuk vissza, de ezt majd ki fogjuk tárgyalni. *(Taps a hallgatóság soraiban.)*

ELNÖK: Gy. Németh Erzsébet főpolgármester-helyettes asszony!

GY. NÉMETH ERZSÉBET főpolgármester-helyettes: Köszönöm a szót, főpolgármester úr. Tisztelt Közgyűlés! Van annak valami diszkrét bája, de talán inkább elszomorító, de mélységesen, hogy Láng Zsolt frakcióvezető úr, azután, hogy éjszaka a kormány a legnagyobb titokban, a miniszterelnök minden eddigi nyilvános ígéretét megszegve hoz egy döntést, és utána Láng Zsolt frakcióvezető úr, aki egyébként nagyon régóta önkormányzati vezető, képes az önkormányzatiság 30. évfordulójára hivatkozva ezt a kormányrendeletet tulajdonképpen elfogadni, és azt javasolni, hogy a Fővárosi Önkormányzat álljon el attól a szándékától, hogy nem kíván a továbbiakban a Ligetben építkezéseket folytatni.

Szóval, én azt gondolom, hogy ma, amikor arról kellene itt beszélnünk, hogy a városaink, falvaink az elmúlt harminc évben tényleg prosperáltak, tényleg fejlődtek, és hogy harminc év alatt európai színvonalon tudnak élni a magyar emberek ezeken a településeken, akkor egy ilyen döntést utána erre való hivatkozással, hogy harmincéves az önkormányzatiság, idehozni, és azt javasolni, hogy mi vegyük le az éjszakai, sunyi kormányrendelet után a városligeti építési szabályzat módosítását, azt gondolom, frakcióvezető úr, hogy ez iszonyúan arcpirító.

Természetesen egyetértek Horváth Csaba képviselőtársammal, frakcióvezető-társammal, ebben az ügyben a Fővárosi Önkormányzatnak egy dolga van: betartatni Orbán Viktorral azt a nyilvános ígéretét, miszerint a budapestiek ellenében nem épül semmilyen épület a továbbiakban a Városligetben. Köszönöm szépen. *(Taps a hallgatóság soraiban.)*

ELNÖK: A főjegyző úrnak adom meg a szót.

DR. SZÁMADÓ TAMÁS főjegyző: Tisztelt Frakcióvezető Úr! Tisztelt Képviselők! Álláspontom szerint nincs ilyen ütközés, tehát nem kell emiatt levenni a napirendről ezt a VÉSZ-módosítást, hiszen egy kormányrendelet nyilvánvalóan nem tudja a Fővárosi Önkormányzatnak a VÉSZ-megalkotásra vonatkozó hatáskörét elvonni, és formálisan sincs ütközés, hiszen egy alkalmazási szabállyal a kormányrendelet, amelyet ma reggel volt módunk elolvasni, rendezi a viszonyt a VÉSZ szabályai között. Ha a kormány megváltoztatja ezt a kormányrendeletet, vagy hatályon kívül helyezi, a VÉSZ-beli szabályokkal való ilyen alkalmazási eltérés a továbbiakban nem áll fenn. Álláspontom szerint tehát nincs oka arra, hogy a Fővárosi Önkormányzat ne gyakorolja a VÉSZ megalkotására vonatkozó hatáskörét. *(Taps a hallgatóság soraiban.)*

ELNÖK: Kovács Péter polgármester úr!

KOVÁCS PÉTER (Fidesz-KDNP, polgármester): Köszönöm szépen a szót, főpolgármester úr. Nem akartam itt a napirend előtti vitánál hozzászólni, mert szerintem miniparlamentet nem érdemes játszani a Fővárosi Önkormányzat közgyűlésén. De azt én nagyon furcsának tartom, hogy egyes képviselők, akár ott fönn a pulpituson is, nem figyelnek arra, amit a képviselők mondanak; vagy figyelnek és félreértik, vagy direkt értik félre.

Ugye, Láng frakcióvezető úr az önkormányzatiság harminc évét akkor hozta szóba, amikor arról volt szó, hogy majd a Fővárosi Közgyűlés nem teszi azt meg, hogy egy ellenzéki javaslatot napirendre sem vesz akkor, amikor ez volt a kezdő ellenzéki javaslat, amikor erről még rendkívüli közgyűlést is kellett tartani.

A másik meg egy kérdése volt főjegyző úr felé, hogy van-e jogi összeütközés a kormányrendelet, illetve a most tárgyalandó napirendek között. Erre megkaptuk az egzakt választ: nincs összeütközés. Tehát ebből arra következtetünk, hogy a kormány döntésének akkor nincs ráhatása arra, hogy mi épül a Városligetben, nyugodtan tudjuk ezt tárgyalni. Köszönöm szépen.

ELNÖK: Hassay képviselő asszony!

HASSAY ZSÓFIA (Fidesz-KDNP): Köszönöm szépen a szót, főpolgármester úr. Én egy másik nagyon fontos évfordulóra szeretném fölhívni különösen az ön figyelmét, illetve a tisztelt Közgyűlését is, hiszen amióta 1991-ben az ENSZ október 1-jét az idősek világnapjának nyilvánította, azt gondolom, ez is szintén hasonló jelentőségű dolog. Azért hívom fel erre a figyelmüket, mert – folytatnám, amit az előző közgyűlésen abbahagytam – szeretném emlékeztetni főpolgármester urat a tavaly október 1-jén kihirdetett kampányígéretére. Ha már az ígéretek számonkérésénél tartunk, joggal várhatná az ember, hogy egy év után azt a 20 ezer forintos rezsitámogatást végre már megszavazza a Fővárosi Közgyűlés, és ezzel kapcsolatos előterjesztést is fogunk látni. Ne felejtsük el, hogy ez, enyhe számítások szerint is, 300 ezer budapesti nyugdíjast érintene, illetve ott még a rászoruló családoknak szóló segítségnyújtásról is volt szó. Érdeklődni szeretnék szerényen, hogy mikor üdvözölhetjük eme előterjesztést a napirendek között. Köszönöm szépen. *(Taps a hallgatóság soraiban.)*

ELNÖK: Köszönöm szépen, hogy képviselő asszony emlékeztetett arra az ígéretemre, amelyet a kerületi önkormányzati polgármesterjelöltekkel közösen tettünk, hogy a kerületi önkormányzatok ezeket meg fogják valósítani *(Derültség és moraj a Fidesz-KDNP-frakció soraiban.)*, és ez meg is történt a legtöbb kerületben már. Terézvárosban már korábban így volt.

Jó; a napirendi vita végére értünk, köszönjük szépen a hozzászólásokat.

Szavaznunk kell Láng Zsolt frakcióvezető úr indítványáról a napirendre vétellel kapcsolatosan. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés napirendjére veszi a „Javaslat a főváros gazdasági szereplőinek támogatására a koronavírus járvánnyal összefüggésben” című KGY/2020/39/E201 számú előterjesztést.*

*(Szavazás.)*

*1120/2020. (IX. 30.) Főv. Kgy. határozat*

A Fővárosi Közgyűlés nem fogadja el a „Javaslat a főváros gazdasági szereplőinek támogatására a koronavírus járvánnyal összefüggésben” című KGY/2020/39/E201 számú előterjesztés napirendre vételére vonatkozó javaslatot.

[15 igen (37,07%), 11 ellenszavazat (47,02%), 3 tartózkodás (8,73%), 2 nem szavazott (5,24%)]

ELNÖK: A képviselő-testület 15 igen, 11 nem szavazat és 3 tartózkodás mellett nem támogatta a napirendre vételt. *(Moraj, közbeszólások.)* Bocsánat, támogatta a napirendre vételt.

Akkor a 4. napirendi ponttal együtt fogjuk megtárgyalni az előterjesztést… *(Zaj, közbeszólások.)* Horváth Csaba polgármester úr ügyrendben.

HORVÁTH CSABA (MSZP), a XIV. kerület polgármestere: Köszönöm szépen. Szeretném jelezni, hogy képviselőtársamnak nem működött a gépe, így nem tudta leadni a szavazatát. *(Derültség.)* Ezért ügyrendi javaslatot teszek, hogy legyen szíves az előző szavazást megismételtetni, és erről egy ügyrendi szavazást elrendelni, hogy megismételjük a szavazást.

ELNÖK: Karsay polgármester úr ügyrendben.

KARSAY FERENC (Fidesz-KDNP, polgármester): Nem nevezték meg, kinek nem működött a gépe. És ne csináljunk már bohócot magunkból, hogy lezárt szavazást újra szavaztatunk! Ez olyan, mint az Európai Unió: amíg jó lesz, addig szavazgatunk? Köszönöm.

ELNÖK: Főjegyző úr!

DR. SZÁMADÓ TAMÁS főjegyző: Azt gondolom, Horváth Csaba ügyrendi javaslatáról szavazni szükséges. És annyit tennék hozzá, hogy én is javasolnám a megismétlést, merthogy nem volt egyértelmű, melyik indítványáról szavazunk a képviselő úrnak: arról az indítványról, amelyet a főpolgármester nem tett be a napirendi javaslatba, illetve erről az új indítványáról? Szerintem ezt érdemes tisztázni. *(Karsay Ferenc: Harmincéves az önkormányzatiság! Ugye?)*

ELNÖK: Jó. Horváth Csaba polgármester úr ügyrendi javaslatáról szavazunk. Hogy legyen világos mindenki számára: az ügyrendi javaslat a szavazás megismétlésére vonatkozott. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy újból kíván szavazni a „Javaslat a főváros gazdasági szereplőinek támogatására a koronavírus járvánnyal összefüggésben” című KGY/2020/39/E201 számú előterjesztés napirendre vételére vonatkozó javaslatról.*

*(Szavazás.)*

*1121/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy újból kíván szavazni a „Javaslat a főváros gazdasági szereplőinek támogatására a koronavírus járvánnyal összefüggésben” című KGY/2020/39/E201 számú előterjesztés napirendre vételére vonatkozó javaslatról.

[17 igen (68,23%), 0 ellenszavazat, 0 tartózkodás, 2 nem szavazott (3,79%)]

ELNÖK: A képviselő-testület 17 igen szavazattal, ellenszavazat és tartózkodás nélkül a szavazás megismétléséről döntött.

Az én értelmezésem szerint Láng Zsolt frakcióvezető úr nem tett javaslatot a VÉSZ-napirend levételére, hanem főjegyző úrhoz fogalmazott meg kérdést, pontosabban Kovács Péter polgármester úrral közösen ezt így értelmezzük. *(Dr. Láng Zsolt: Nem! Azt javaslom, hogy vegyük le!)* Jó.

Akkor, tisztelt képviselőtársaim, elsőként arról fogunk szavazni, hogy Láng Zsolt frakcióvezető úr – ezek szerint akkor nemcsak én, de más is félreérthette a kérdését – azt javasolta, hogy az 5. napirendi pontot vegyük le a megtárgyalandó napirendi pontok közül. Tehát arról szavazunk most, hogy az 5. napirendi pontot, a városligeti építési szabályzatra vonatkozó javaslatot levegyük-e napirendről. Aki a levételt támogatja, az szavazzon igennel!

*A szavazásra feltett döntési javaslat pontos tartalma:*

*A Fővárosi Közgyűlés leveszi napirendjéről a „Javaslat a Városliget Építési Szabályzatáról szóló 32/2014. (VII.15.) Főv. Kgy. rendelet módosításának elfogadására” című, KGY/2020/39/E005 számú előterjesztést.*

*(Szavazás.)*

*1122/2020. (IX. 30.) Főv. Kgy. határozat*

A Fővárosi Közgyűlés nem fogadja el a „Javaslat a Városliget Építési Szabályzatáról szóló 32/2014. (VII.15.) Főv. Kgy. rendelet módosításának elfogadására” című, KGY/2020/39/E005 számú előterjesztés napirendről történő levételére vonatkozó indítványt.

[11 igen (21,76%), 18 ellenszavazat (68,23%), 0 tartózkodás, 1 nem szavazott (4,37%)]

ELNÖK: A képviselő-testület 11 igen és 18 nem szavazat mellett, tartózkodás nélkül nem támogatta a javaslatot.

Most szavazunk arról, hogy a Láng Zsolt frakcióvezető úr által benyújtott előterjesztést napirendre vegye-e a közgyűlés. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés napirendjére veszi a „Javaslat a főváros gazdasági szereplőinek támogatására a koronavírus járvánnyal összefüggésben” című KGY/2020/39/E201 számú előterjesztést.*

*(Szavazás.)*

*1123/2020. (IX. 30.) Főv. Kgy. határozat*

A Fővárosi Közgyűlés nem fogadja el a „Javaslat a főváros gazdasági szereplőinek támogatására a koronavírus járvánnyal összefüggésben” című KGY/2020/39/E201 számú előterjesztés napirendre vételére vonatkozó javaslatot.

[14 igen (35,40%), 15 ellenszavazat (57,40%), 2 tartózkodás (1,56%), 0 nem szavazott]

ELNÖK: A képviselő-testület 14 igen, 15 nem szavazat és 2 tartózkodás mellett nem támogatta a napirendre vételt.

Kérem, szavazzanak a napirend elfogadásáról.

*A szavazásra feltett döntési javaslat pontos tartalma:*

A Fővárosi Közgyűlés az ülés napirendjét az alábbiakban állapítja meg:

1. *Javaslat személyi döntések meghozatalára KGY/2020/39/E001*
2. *Javaslat a Fővárosi Önkormányzat intézményvezetőit érintő döntések meghozatalára*

*KGY/2020/39/E002*

1. *Javaslat a II. kerületi Fény és Kis Rókus utcát összekötő aluljáró műtárggyal kapcsolatos döntések meghozatalára KGY/2020/39/E003*
2. *Javaslat egyes járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítéséhez szükséges döntésekről KGY/2020/39/E004*
3. *Javaslat a Városliget Építési Szabályzatáról szóló 32/2014. (VII.15.) Főv. Kgy. rendelet módosításának elfogadására KGY/2020/39/E005*
4. *Javaslat a települési önkormányzatok idegenforgalmi adóhoz kapcsolódó kiegészítő támogatásának előirányzat rendezésére, valamint a Fővárosi Önkormányzatot és a kerületi önkormányzatokat osztottan megillető bevételek 2020. évi megosztásáról szóló önkormányzati rendelet módosítására KGY/2020/39/E006*
5. *Törvényességi felhívás a 17/2020. (IV. 14.) önk. rendelettel kapcsolatban*

*KGY/2020/39/E007*

1. *Javaslat a Fővárosi Állat- és Növénykert főigazgatói pályázatának kiírásáról KGY/2020/39/E008*
2. *Javaslat stratégiai együttműködési megállapodás aláírására a budapesti hivatásturizmus fejlesztése érdekében KGY/2020/39/E009*
3. *Javaslat a Környezeti és Energiahatékonysági Operatív Program éves fejlesztési keretében nevesített egyes projektek megvalósítását célzó döntések meghozatalára KGY/2020/39/E010*
4. *Javaslat a „XXII. kerület Városház tér rekonstrukció” feladattal kapcsolatos döntések meghozatalára KGY/2020/39/E011*
5. *Javaslat a Budapest, III. kerület pünkösdfürdői zöldfelület fejlesztés megvalósításához szükséges döntések meghozatalára KGY/2020/39/E012*
6. *A BKSZTT 2020. évi fejlesztési tervének, valamint annak végrehajtására vonatkozó engedélyokirat és Megvalósítási Megállapodás módosítása KGY/2020/39/E013*
7. *Javaslat a Bp. VIII., Berzsenyi u. 8. fsz. 1. szám alatti helyiségcsoport ingyenes használatba adására a Menhely Alapítvány részére KGY/2020/39/E014*
8. *Javaslat a humán területhez tartozó új beruházási feladatok indításának és folyamatban lévő feladatok engedélyokiratai módosításának jóváhagyására KGY/2020/39/E015*
9. *A BFZ közszolgáltatási keretszerződésének és 2020. évi többlettámogatási megállapodásának előterjesztése KGY/2020/39/E016*
10. *Javaslat kulturális intézmények Alapító Okiratának módosítására KGY/2020/39/E017*
11. *Javaslat a közös működtetésű színházak alapító okiratainak módosítására*

*KGY/2020/39/E018*

1. *Javaslat a Decent Work City Network (DWCN) nemzetközi szervezethez való csatlakozásra KGY/2020/39/E019*
2. *Javaslat tulajdonosi döntés meghozatalára Beszédes János: Pányvavető c. szobrának áthelyezése ügyében KGY/2020/39/E020*
3. *Javaslat víziközművek átvételével kapcsolatos döntések meghozatalára*

*KGY/2020/39/E021*

1. *Javaslat a Budapest III., Szérűskert utca 40-42. szám alatti tanuszoda bérbeadásával kapcsolatos döntés meghozatalára KGY/2020/39/E022*
2. *Javaslat parkolási megállapodások módosítására KGY/2020/39/E023*
3. *Javaslat a BVH Zrt. állandó könyvvizsgálójának megválasztására és díjazása megállapítására KGY/2020/39/E024*
4. *Javaslat klímavédelmi témájú uniós pályázatok benyújtására KGY/2020/39/E025*
5. *Javaslat a Fővárosi Vízművek Zrt. többségi tulajdonában és többségi irányítása alatt lévő törökországi székhelyű gazdasági társaság alapítására vonatkozó előzetes döntések meghozatalára KGY/2020/39/E026*
6. *Javaslat 2019. évi zöldfelületi közszolgáltatási kötelezettség teljesítéséről szóló jelentés és kompenzáció elfogadására KGY/2020/39/E027*
7. *Javaslat a BKV Zrt. 2020. évi üzleti tervének és a BKK Budapesti Közlekedési Központ Zrt. 2020. évi üzleti tervének elfogadására KGY/2020/39/E028*
8. *Javaslat 2020. évi támogatási szerződés megkötésére a BDK Kft.-vel KGY/2020/39/E029*
9. *Javaslat Budapest Főváros víziközmű rendszereinek 2021-2035. évekre vonatkozó gördülő fejlesztési tervek elfogadására KGY/2020/39/E030*
10. *Javaslat a BVH Zrt. 2019. évi konszolidált beszámolójával kapcsolatos tulajdonosi döntések meghozatalára KGY/2020/39/E031*
11. *Javaslat a kerületi önkormányzatok számára kiírt TÉR\_KÖZ városrehabilitációs pályázatokat érintő egyes döntések meghozatalára KGY/2020/39/E032*
12. *Javaslat közös tervezésre vonatkozó megállapodás megkötésére Budapest Főváros IV. kerület Újpest Önkormányzattal az M3 metró északi meghosszabbítása által érintett területekre vonatkozó újpesti kerületi építési szabályzatok (KÉSZ) módosítása tárgyában KGY/2020/39/E033*
13. *Javaslat Budapest Főváros Önkormányzat Integrált Fejlesztési Programjának társadalmi vitára bocsátására KGY/2020/39/E034*
14. *Javaslat az Enviroduna Kft. Számviteli Politikájának jóváhagyására KGY/2020/39/E035*
15. *Javaslat a BUDAPEST ESÉLY Nonprofit Kft. szervezeti és működési szabályzatának módosítására KGY/2020/39/E036*
16. *Javaslat egyes közgyűlési határozatok végrehajtási határidejének módosítására, illetve közgyűlési határozatok hatályon kívül helyezésére KGY/2020/39/E037*
17. *Döntés fővárosi kitüntető díjak adományozásáról KGY/2020/39/E038*
18. *Javaslat közterület-használati önkormányzati hatósági ügyekben szükséges döntések meghozatalára KGY/2020/39/E039*
19. *Javaslat a "Budapest" névhasználatot elutasító FPH003/2146-9/2020. számú határozat ellen benyújtott fellebbezés elbírálására KGY/2020/39/E040*

*(Szavazás.)*

*1124/2020. (IX. 30.) Főv. Kgy. határozat*

A Fővárosi Közgyűlés az ülés napirendjét az alábbiakban állapítja meg:

1. Javaslat személyi döntések meghozatalára KGY/2020/39/E001
2. Javaslat a Fővárosi Önkormányzat intézményvezetőit érintő döntések meghozatalára

KGY/2020/39/E002

1. Javaslat a II. kerületi Fény és Kis Rókus utcát összekötő aluljáró műtárggyal kapcsolatos döntések meghozatalára KGY/2020/39/E003
2. Javaslat egyes járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítéséhez szükséges döntésekről KGY/2020/39/E004
3. Javaslat a Városliget Építési Szabályzatáról szóló 32/2014. (VII.15.) Főv. Kgy. rendelet módosításának elfogadására KGY/2020/39/E005
4. Javaslat a települési önkormányzatok idegenforgalmi adóhoz kapcsolódó kiegészítő támogatásának előirányzat rendezésére, valamint a Fővárosi Önkormányzatot és a kerületi önkormányzatokat osztottan megillető bevételek 2020. évi megosztásáról szóló önkormányzati rendelet módosítására KGY/2020/39/E006
5. Törvényességi felhívás a 17/2020. (IV. 14.) önk. rendelettel kapcsolatban

KGY/2020/39/E007

1. Javaslat a Fővárosi Állat- és Növénykert főigazgatói pályázatának kiírásáról KGY/2020/39/E008
2. Javaslat stratégiai együttműködési megállapodás aláírására a budapesti hivatásturizmus fejlesztése érdekében KGY/2020/39/E009
3. Javaslat a Környezeti és Energiahatékonysági Operatív Program éves fejlesztési keretében nevesített egyes projektek megvalósítását célzó döntések meghozatalára KGY/2020/39/E010
4. Javaslat a „XXII. kerület Városház tér rekonstrukció” feladattal kapcsolatos döntések meghozatalára KGY/2020/39/E011
5. Javaslat a Budapest, III. kerület pünkösdfürdői zöldfelület fejlesztés megvalósításához szükséges döntések meghozatalára KGY/2020/39/E012
6. A BKSZTT 2020. évi fejlesztési tervének, valamint annak végrehajtására vonatkozó engedélyokirat és Megvalósítási Megállapodás módosítása KGY/2020/39/E013
7. Javaslat a Bp. VIII., Berzsenyi u. 8. fsz. 1. szám alatti helyiségcsoport ingyenes használatba adására a Menhely Alapítvány részére KGY/2020/39/E014
8. Javaslat a humán területhez tartozó új beruházási feladatok indításának és folyamatban lévő feladatok engedélyokiratai módosításának jóváhagyására KGY/2020/39/E015
9. A BFZ közszolgáltatási keretszerződésének és 2020. évi többlettámogatási megállapodásának előterjesztése KGY/2020/39/E016
10. Javaslat kulturális intézmények Alapító Okiratának módosítására KGY/2020/39/E017
11. Javaslat a közös működtetésű színházak alapító okiratainak módosítására

KGY/2020/39/E018

1. Javaslat a Decent Work City Network (DWCN) nemzetközi szervezethez való csatlakozásra KGY/2020/39/E019
2. Javaslat tulajdonosi döntés meghozatalára Beszédes János: Pányvavető c. szobrának áthelyezése ügyében KGY/2020/39/E020
3. Javaslat víziközművek átvételével kapcsolatos döntések meghozatalára

KGY/2020/39/E021

1. Javaslat a Budapest III., Szérűskert utca 40-42. szám alatti tanuszoda bérbeadásával kapcsolatos döntés meghozatalára KGY/2020/39/E022
2. Javaslat parkolási megállapodások módosítására KGY/2020/39/E023
3. Javaslat a BVH Zrt. állandó könyvvizsgálójának megválasztására és díjazása megállapítására KGY/2020/39/E024
4. Javaslat klímavédelmi témájú uniós pályázatok benyújtására KGY/2020/39/E025
5. Javaslat a Fővárosi Vízművek Zrt. többségi tulajdonában és többségi irányítása alatt lévő törökországi székhelyű gazdasági társaság alapítására vonatkozó előzetes döntések meghozatalára KGY/2020/39/E026
6. Javaslat 2019. évi zöldfelületi közszolgáltatási kötelezettség teljesítéséről szóló jelentés és kompenzáció elfogadására KGY/2020/39/E027
7. Javaslat a BKV Zrt. 2020. évi üzleti tervének és a BKK Budapesti Közlekedési Központ Zrt. 2020. évi üzleti tervének elfogadására KGY/2020/39/E028
8. Javaslat 2020. évi támogatási szerződés megkötésére a BDK Kft.-vel KGY/2020/39/E029
9. Javaslat Budapest Főváros víziközmű rendszereinek 2021-2035. évekre vonatkozó gördülő fejlesztési tervek elfogadására KGY/2020/39/E030
10. Javaslat a BVH Zrt. 2019. évi konszolidált beszámolójával kapcsolatos tulajdonosi döntések meghozatalára KGY/2020/39/E031
11. Javaslat a kerületi önkormányzatok számára kiírt TÉR\_KÖZ városrehabilitációs pályázatokat érintő egyes döntések meghozatalára KGY/2020/39/E032
12. Javaslat közös tervezésre vonatkozó megállapodás megkötésére Budapest Főváros IV. kerület Újpest Önkormányzattal az M3 metró északi meghosszabbítása által érintett területekre vonatkozó újpesti kerületi építési szabályzatok (KÉSZ) módosítása tárgyában KGY/2020/39/E033
13. Javaslat Budapest Főváros Önkormányzat Integrált Fejlesztési Programjának társadalmi vitára bocsátására KGY/2020/39/E034
14. Javaslat az Enviroduna Kft. Számviteli Politikájának jóváhagyására KGY/2020/39/E035
15. Javaslat a BUDAPEST ESÉLY Nonprofit Kft. szervezeti és működési szabályzatának módosítására KGY/2020/39/E036
16. Javaslat egyes közgyűlési határozatok végrehajtási határidejének módosítására, illetve közgyűlési határozatok hatályon kívül helyezésére KGY/2020/39/E037
17. Döntés fővárosi kitüntető díjak adományozásáról KGY/2020/39/E038
18. Javaslat közterület-használati önkormányzati hatósági ügyekben szükséges döntések meghozatalára KGY/2020/39/E039
19. Javaslat a "Budapest" névhasználatot elutasító FPH003/2146-9/2020. számú határozat ellen benyújtott fellebbezés elbírálására KGY/2020/39/E040

[19 igen (72,02%), 11 ellenszavazat (17,97%), 0 tartózkodás, 1 nem szavazott (4,37%)]

ELNÖK: A képviselő-testület 19 igen és 11 nem szavazat mellett, tartózkodás nélkül elfogadta a napirendet.

Az 1. napirendi ponttal kezdjük a munkánkat: személyi javaslatok megtárgyalására vonatkozik a javaslat. *(Jelzésre:)* Igen, ügyrendi hozzászólásra jelentkezett Karsay polgármester úr.

KARSAY FERENC (Fidesz-KDNP, polgármester): Köszönöm szépen. Azt szeretném jelezni, hogy a néggyel ezelőtti szavazásnál nem működött a gépem, és ezért szeretném, ha újra szavaznánk. *(Moraj.)* Ez Horváth Csaba képviselő úr javaslata.

ELNÖK: Mókás napunk lesz ma, úgy érzem – jó. Karsay polgármester úr ügyrendi javaslatáról szavazunk. Az a javaslat, hogy ismételjük meg a szavazást arról a kérdésről, hogy megismételjük-e a szavazást. Ugye, jól értem? *(Karsay Ferenc: Igen.)* Értem.

Tehát aki azt támogatja, hogy ismételjük meg a szavazást arról, hogy megismételjük-e a szavazást, az szavazzon igennel!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy újból kíván szavazni Horváth Csaba ügyrendi indítványáról.*

*1125/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy nem kíván újból szavazni Horváth Csaba ügyrendi indítványáról.

[12 igen (22,34%), 18 ellenszavazat (68,23%), 0 tartózkodás, 1 nem szavazott (3,79%)]

*(Szavazás.)*

ELNÖK: A képviselő-testület 12 igen és 18 nem szavazat mellett, tartózkodás nélkül nem támogatta az indítványt.

Kovács Péter polgármester úr esetleg valami más, előre vivő ügyrendi javaslatot tud-e nekünk mondani? Megadom a szót.

KOVÁCS PÉTER (Fidesz-KDNP, polgármester): Nem tudom, mennyire viszi előre a vitát vagy sem, csak jelezni szeretném, hogy a néggyel ezelőtti szavazáson meg az én gépem nem működött, ezért kérem, hogy újra szavazzunk arról, hogy szavazzunk-e újra abban az esetben. Köszönöm szépen.

ELNÖK: Világos. Egyébként ellenőrzik, hogy a gép működött-e vagy sem, hiszen az egy ténykérdés; nehogy véletlenül rosszul emlékezzen polgármester úr. Ughy Attila képviselő úr esetleg?

UGHY ATTILA (Fidesz-KDNP): Tisztelt Főpolgármester Úr! Én azért jelentkeztem ügyrendben, mert a normál hozzászólásom, amit napirend előtt szerettem volna megtenni, elkerülte az ön figyelmét; be volt kapcsolva a gépem. De ez már nem az első alkalom, mert a legutóbbi képviselő-testületi ülésen Hassay Zsófia képviselőtársamnál is ugyanez volt. Különös tekintettel arra egyébként, hogy főjegyző úr arra hivatkozva, hogy ön nem tudta pontosan föltenni a szavazási kérdéseket, ami miatt aztán meg kellett ismételni egy szavazást, kérném tisztelettel, hogy nagyobb odafigyeléssel vezessék az ülést. S ha majd alkalom nyílik rá, akkor elmondanám a napirend előtti hozzászólásomat is, illő tisztelettel és a harmincéves önkormányzatiság legnagyobb becsületére. Köszönöm.

GY. NÉMETH ERZSÉBET főpolgármester-helyettes: Illő tisztelettel viseljük szabályosan a maszkot.

ELNÖK: Köszönjük szépen. Ügyrendben Horváth Csaba polgármester úr.

HORVÁTH CSABA (MSZP, polgármester): Csak szerettem volna egy ügyrendi értelmező mondatot elmondani. A néggyel ezelőtti szavazásra azért nem érdemes a Fidesz minden tagjának egyesével hivatkozni, mert egyrészt egyikük sem szavazott a gépével abban a szavazásban, viszont mivel döntöttünk arról, hogy akarjuk-e ismételni, ez minden fideszes képviselőre vonatkozott, hiszen a négy a négy, függetlenül attól, hogy Kovács Gézának, Bagdy Gábornak, vagy éppen Láng Zsoltnak hívják, tehát minden képviselő megismételhette a szavazását azon az ügyrendi indítványon, úgyhogy nem szükséges egyesével bejelentkezni. *(Közbeszólások a Fidesz-KDNP soraiból: Öttel ezelőtt volt! – Közben volt egy szavazás!)*

ELNÖK: Kovács Péter polgármester úr ügyrendben. Várjuk az ügyrendi javaslatot.

KOVÁCS PÉTER (Fidesz-KDNP, polgármester): Köszönöm szépen. Szeretném tájékoztatni Horváth Csaba urat, hogy a néggyel ezelőtti, Karsay úr és a néggyel ezelőtti, általam benyújtott javaslat között volt már egy szavazás, tehát az én néggyel ezelőttim az a…

ELNÖK: Mi az ügyrendi javaslat, polgármester úr?

KOVÁCS PÉTER (Fidesz-KDNP, polgármester): Hogy szavazzunk.

ELNÖK: Köszönjük szépen. Ha nincs ügyrendi javaslata, akkor megvonom a szót…

KOVÁCS PÉTER (Fidesz-KDNP, polgármester): De van…

ELNÖK: …és szavazzunk a napirend elfogadásáról. Kérem, szavazzanak! *(Jelzésre:)* Jó, akkor megyünk tovább.

Az 1. számú napirendi pont megtárgyalásánál tartunk. Van-e kérdés vagy észrevétel? *(Jelzésre:)* Nincs napirend előtti felszólalás, tisztelt frakcióvezető úr? Na, most akkor adok lehetőséget, a napirend előtti felszólalások következnek.

Napirend előtti felszólalások

HOZZÁSZÓLÓK: Ughy Attila, Kovács Péter

ELNÖK: Úgy éreztem, hogy mindenki kitombolta magát így a napirendi vitában, de úgy látszik, hogy nem. A napirend előtti felszólalások következnek. Nem látok jelentkezőt, akkor… *(Jelzésre:)* Ughy Attila képviselő úr, bocsánat.

UGHY ATTILA (Fidesz-KDNP): Köszönöm szépen. Tisztelt Fővárosi Közgyűlés! Kedves Főpolgármester Úr! A napirend előtti felszólalásom egy viszonylag komoly téma, ezért próbálom komolyan elmondani, és szeretném, ha mindenki lehiggadna és az ügy komolyságához mérten kezelné.

A napirend előtti felszólalásomat az indukálta, hogy nem olyan régen egy elektronikus portálon olvastam főpolgármester úrnak egy nyilatkozatát, amelynek az egyik mondata valahogy úgy szólt, hogy olyan mértékben növekedett meg a kerékpáros-forgalom a Nagykörúton, hogy felülírta azt, hogy csak ideiglenes legyen a kerékpársáv a pandémia idején.

Tisztelt Főpolgármester Úr! Illő tisztelettel szeretném kérdezni, hogy milyen mérésre hivatkozik ebben az interjúban. Tisztelettel szeretném kérdezni azt, hogy mire alapozta ezt a nyilatkozatát, kivel egyeztetett; közlekedésmérnökökkel, az Autóklubbal egyeztetett-e például, merthogy a Fővárosi Közgyűlés Városfejlesztési és Közlekedési Bizottságának ülésén semmilyen ilyen típusú előterjesztés nem szerepelt ezzel kapcsolatban.

Tudjuk jól azt, hogy ön a választás óta számtalan olyan ígéretének – hogy mondjam finoman, hogy ne sértsek meg senkit itt a teremben – fordított hátat, úgyhogy nem lenne furcsa, ha a szabad, igazságos és egyéb Budapestnek is hátat fordítana azáltal, hogy csak úgy, egy elektronikus portálon keresztül üzeni azt, hogy mit szeretne a városban tenni, de én azt gondolom, hogy azért ez ennél sokkal fontosabb kérdés.

Ráadásul én szeretném arra is felhívni a figyelmét, hogy az elmúlt 11 hónapban, amit ön a kerékpározásért tett Budapesten, azért az messzemenően nem kielégítő, sőt elégtelenre lehet értékelni. Én olyan ember vagyok, aki az elmúlt évben nagyjából 50-60 kilométert biciklizett havonta a városban, számtalan olyan ismerősöm, közvetlen családtagom van, aki használja munkába járáshoz hivatásrendileg a kerékpárutakat és naponta kerékpárral jár be. Amit most mondok és amit most összegyűjtök az előző 11 hónap tevékenységéről ebben az ügyben, főpolgármester úr, azok tapasztalatokon alapulnak, úgyhogy kérem, hogy figyeljen.

Az első, amit ön megtett, az az, hogy a nyári időszakban lezárta az alsó rakpartot. Ennek átmenetileg voltak eredményei, de azt kell mondanom, hogy hosszú távon ennek semmilyen pozitív hozadéka nincs; ahogy közeledik a rossz időjárás, ahogy egyre kevesebben szeretnének sétálni, gyakorlatilag a hétvégi időpontokban vidám, ugrándozó pudli kutyák és palotapincsik kivételével senki sem örül az ön döntésének, azt kell, hogy mondjam. Végig kéne gondolni azt, hogy a kerékpározás népszerűsítése érdekében szükséges-e mondjuk egész hétvégére folyamatosan lezárni az alsó rakpartot.

De mondok ennél sokkal szörnyűbb dolgot. A kerékpársáv és a buszsáv összevezetése számtalan helyen – például az Üllő úton, ahogy jövünk befelé a városba – gyakorlatilag életveszélyes a kerékpárosok számára. Lehet, hogy ön bizonyos gyakorlott kerékpáros futároknak kedvezni kívánt ezzel, minden tiszteletem ezeké a futároké, de nem ők képezik a főváros kerékpározni kívánó közönségének jelentős részét. Ezzel nem lehet elérni azt, hogy sokkal előrébb legyen a kerékpáros közlekedés népszerűsítése. Csak egyetlenegy dolgot mondok. Ahol rendes kerékpárutat és kerékpársávokat alakítottak ki, onnan 30 kilométeren belülről gyakorlatilag egy-másfél óra alatt be lehet érni a városba, mondjuk Pócsmegyerről. A XVIII. kerületből beérni ugyanúgy a belvárosba legalább ugyanannyi, de inkább 20 perccel hosszabb időt vesz igénybe. Ez gyakorlatilag azt mutatja, hogy az ön munkája ebben a tekintetben, legalábbis ami az Üllői úti kerékpár- és buszsáv egyesítését jelenti, az gyakorlatilag nulla és elégtelen. És hogy még ennél rosszabbat is mondjak, főpolgármester úr, azáltal, hogy a kerékpáros sávot létrehozta a buszsávon, a motorokat kitiltotta onnan. Akik eddig segédmotoros kerékpárral vagy motorral közlekedtek a városban, na azok ezek után sem fognak motorral fölmenni ezekre a buszsávokra, mert onnantól kezdve bírságra számíthatnak, és beülnek majd az autójukba, és még nagyobb dugót okoznak a városban.

A harmadik legrosszabb tevékenysége: gyakorlatilag felmondott egy olyan kerékpárút-építési konzorciumban való részvételt a főváros, és ezzel tönkretette azt, ami hat év egyeztetése volt, hat éven keresztül a kerékpáros egyesületek, a Fővárosi Önkormányzat, három kerületi önkormányzat, az Európai Unió és az állam közreműködésével. Ezt a kerékpárút-építést ön felmondta.

Azt kell, hogy mondjam, 11 hónap után az ön tevékenysége abba az irányba, hogy itt zöld Budapest legyen és kerékpáros Budapest legyen, a mérsékelt, mindenki számára használható kerékpárút-építés tekintetében nulla. Legyen olyan jó, főpolgármester úr és viselkedjen úgy végre ezekben a kérdésekben, mint egy főpolgármester, kezdjen el egyeztetéseket a civil szervezetekkel, a szakmai kollégiumokkal, a bizottságokkal, de ne csak azokkal a civil szervezetekkel, akikről úgy gondolja, hogy az ön álláspontját fogják támogatni, vagy esetleg közgyűlésekre járva a közgyűlésből futballmérkőzésnek a hangulatát keltő, vagy pedig ilyen népszínházat keltő performanszokat hoz létre, hanem azokkal, akik szakmailag tudják alátámasztani azokat a véleményeket, amik a főváros számára jók. Még van önnek négy éve arra, hogy amit most eltolt, azt egyenesbe hozza. Azt gondolom, ez mindannyiunk érdeke.

Köszönöm szépen. *(Taps a hallgatóság soraiban.)*

ELNÖK: Köszönjük szépen, képviselő úr, a hozzászólását. Röviden annyiban reagálnék, hogy szemben a korábbi döntésekkel, az elmúlt időszakban meghozott, közlekedéssel összefüggő döntéseink műszeres méréseken alapulnak, tehát ha ön ilyen figyelmesen követi a nyilatkozataimat – ami számomra nagy megtiszteltetés –, akkor azokat a kommunikált adatokat is követheti, képviselő úr, amelyek alátámaszthatták a döntéseinket. Nyilván én is beszélgetek a barátaimmal, ahogy ön is megtette, de ennél talán fontosabb az, hogy például a Nagykörút kapcsán 50 ezer ember szavazatai alapján alakítottuk ki azt a véleményt, amelyről azt gondoljuk, hogy a legtöbb szereplő számára a leginkább elfogadható szakmai kompromisszum.

Kérdezem, hogy van-e még napirend előtti hozzászólásra való jelentkezés. *(Nincs jelentkező.)* Nem látok ilyet. Kovács Péter polgármester úr ügyrendi javaslatát szeretnénk meghallgatni.

KOVÁCS PÉTER (Fidesz-KDNP, polgármester): Tisztelt Főpolgármester Úr! Szerényen jelezném, hogy nem szavaztatott az ügyrendi javaslatomról; az nem ugyanarra a határozatra vonatkozott, melyről Karsay úr beszélt, hanem az eggyel későbbire. Köszönöm.

ELNÖK: Ughy Attila képviselő úr ügyrendben.

UGHY ATTILA (Fidesz-KDNP): Köszönöm szépen. Megkaphatnám a mérési eredményeket? Lekötelezne, főpolgármester úr.

ELNÖK: Természetesen. Bár ha felmegy a BKK honlapjára, akkor megtalálja ezeket.

UGHY ATTILA (Fidesz-KDNP): Köszönöm szépen. Jó, oké…

ELNÖK: Szívesen elküldöm önnek, képviselő úr, természetesen.

UGHY ATTILA (Fidesz-KDNP): Meg vagyok tisztelve, az önkormányzatok napján különösen.

ELNÖK: Akkor elkezdjük a napirendi pontok megtárgyalását. Az 1. napirendi pont: „Javaslat személyi döntések meghozatalára”.

**1. napirend: Javaslat személyi döntések meghozatalára** *[KGY/2020/39/E001]*

ELŐTERJESZTŐ: Karácsony Gergely

HOZZÁSZÓLÓK: dr. Láng Zsolt, Garamvölgyi Bence

KARÁCSONY GERGELY főpolgármester: Felhívom a figyelmüket arra, hogy az előterjesztéshez kiegészítés érkezett.

Megadom a szót Láng Zsolt frakcióvezető úrnak.

DR. LÁNG ZSOLT (Fidesz-KDNP): Tisztelt Főpolgármester Úr! Az 1. napirendi ponttal kapcsolatban a következő: szeretnék egy megjegyzést tenni, utána pedig egy kérdést. Ha véletlenül én nem kaptam meg a kiegészítést, legalábbis nem látom, ha véletlenül ez érinti, akkor, kérem, szóljon.

Látjuk itt a személyi javaslatok között, hogy az Újszínház felügyelőbizottsági elnökségében Kósi Márkot visszahívják, és elnöknek pedig Bodor Zoltánt javasolják.

Én néhány üléssel ezelőtt kérdeztem főpolgármester urat, hogy tegye meg, hogy színt vall az időközi önkormányzati választáson induló volt jobbikos, antiszemita jelölt támogatása vagy elítélése mellett. Ön akkor nem, azóta színt vallott, hogy egy bocsánatkéréssel bármilyen antiszemitát tisztára lehet mosni önöknél és támogatni.

Ezek után nem lepődök meg, csak szeretném óvatosan jelezni, hogy Bodor Zoltán úr, akit most az önök jóvoltából felügyelőbizottsági elnöknek fogunk jelölni, egyébként a Jobbik II. kerületi szervezetének volt tagja és önkormányzati képviselője, és eközben a Zöld Válasz nevű civil egyesületet alapította meg, amellyel a IX. kerületben helyiséget bérelt az önkormányzatnak úgy, mintha civilek lennének, de a valóságban a Jobbik-irodát üzemeltették.

Bodor úr 2014-ben még büszkén vállalta, hogy a cionista népirtás ellen tiltakozik, és Izrael budapesti nagykövetsége elleni tüntetésen vett részt, és azt hirdette Facebook-oldalán, és ugyanez az úr még anno a II-III. kerületi körzetben a Szebb Jövőt Polgárőr Egyesületet alapította meg. Csak ezt szeretném a múltjáról jelezni.

Lehet, hogy önök úgy gondolják, bár nem hallottam, hogy bocsánatot kért volna, de hogy ez az évek alatt elmúlt, és most kiváló felügyelőbizottsági elnök lesz az Újszínházban, én mégis azért azt gondolom, hogy ez a jobbikos, egykor – és szerintem nem kinőhetően – antiszemitizmusba hajló fiúkkal való összeállás szerintem egyébként gyomorforgató.

A másik egy kérdés lesz. Egyébként kérném, hogy az Újszínház felügyelőbizottsági elnökségéről külön szavazzunk.

A Budapesti Sportszolgáltatónál szeretném csak megkérdezni, hogy mivel sajnos az előterjesztések ma már nem tartalmazzák az önéletrajzokat, a pályázaton részt vevőket, a szempontokat, tehát nem tudunk semmit ezekről a kinevezésekről, ezt jeleztem is önnek, hogy én azért azt, bár tudom, hogy ez teljesen naiv és nevetséges, de demokratikusnak látnám, hogy ezeknél a döntéseknél a politikai oldalakból legalább egy-egy személy ott legyen, hogy lássa, megismerhesse, kérdezhessen és beszámolhasson a saját oldalának, hogy ilyen fontos pozíciókra kit nevezünk ki, kire kell gombot nyomni. Ezt kértem főpolgármester úrtól legutóbb az egyeztetésen.

Itt is az a helyzet, hogy bruttó 900 ezer forintért Garamvölgyi Bence urat a Sportszolgáltató Központ vezetőjének kinevezzük. Meg szeretném kérdezni, hogy mit lehet róla tudni, esetleg elmondja-e az életét, hogy ki ő, mihez ért, milyen végzettsége van, és hogy meg lehet-e kérdezni, hogy hol volt ez a pályázat meghirdetve, tehát milyen transzparens és látható kinevezési mód volt, ahogy ő idekerül a Sportszolgáltató élére. Erre kérnék szépen egy választ a főpolgármester úrtól, illetve, még egyszer, a kinevezéseknél kérnék külön szavazásokat. Köszönöm.

KARÁCSONY GERGELY főpolgármester: Frakcióvezető úr, a Budapest-portálon volt meghirdetve a pályázat egyébként. A Budapest-portálon volt meghirdetve az ügyvezető igazgatói pályázat. Ha itt van a teremben, akkor megkérem, hogy mutatkozzon be a tisztelt Közgyűlés számára.

GARAMVÖLGYI BENCE: Jó napot kívánok! Garamvölgyi Bence vagyok, és én leszek 2020. november 1-jétől a Budapesti Sportszolgáltató Központ ügyvezetője, ha megszavazzák természetesen.

Magamról annyit röviden, hogy sportember vagyok, egész életemben sportoltam, és jelenleg most a Testnevelési Egyetemen vagyok doktorjelölt. Ami a szakmai hátteremet illeti, több mint 5 év tapasztalattal rendelkezem a sportszakpolitikában. Korábban voltam az Európai Bizottság sportosztályának a gyakornoka, dolgoztam az Emberi Erőforrások Minisztériumában, illetve az Európai Sportszervezetek Szövetségének ifjúsági titkáraként is tevékenykedtem. Amennyiben bizalmat szavaznak, állok a feladat elé. Természetesen az önéletrajzom elérhető, manapság ez két kattintás, LinkedInen elérhető profilom van. Kérem, hogy tekintsék meg és tájékozódjanak. Köszönöm szépen.

KARÁCSONY GERGELY főpolgármester: Köszönjük szépen. Frakcióvezető úr kérése az volt, hogy az előterjesztés 4. pontjáról külön szavazzunk. Ennek megfelelően akkor most kérem, hogy szavazzanak az előterjesztés 4. pontjáról.

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy az Új Színház Nonprofit Korlátolt Felelősségű Társaság tekintetében*

*- Kósi Márkot a Társaság felügyelőbizottsági tagsági, egyben elnöki megbízatásából 2020. szeptember 30. napjával visszahívja.*

*- Megválasztja a Társaság felügyelőbizottsága tagjának és egyben elnökének Bodor Zoltánt 2020. október 1. napjától a többi felügyelőbizottsági tag megbízatásával összhangban 2024. november 30. napjáig. A felügyelőbizottság elnöke havi díjazását a naptári hónap első napján hatályos kötelező legkisebb munkabér havi összegében állapítja meg azzal, hogy a díjazás felvétele a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésében, valamint a 223/2020. (II. 26.) Főv. Kgy. határozatban foglaltakra figyelemmel történhet.*

*- Felkéri a főpolgármestert, hogy a Társaság vezető tisztségviselője útján gondoskodjon a személyi változás Cégbírósághoz történő bejelentéséről a Társaság jogi képviselőjének közreműködésével.*

*határidő: azonnal*

*felelős: Karácsony Gergely*

*(Szavazás.)*

*1126/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy az Új Színház Nonprofit Korlátolt Felelősségű Társaság tekintetében

- Kósi Márkot a Társaság felügyelőbizottsági tagsági, egyben elnöki megbízatásából 2020. szeptember 30. napjával visszahívja.

- Megválasztja a Társaság felügyelőbizottsága tagjának és egyben elnökének Bodor Zoltánt 2020. október 1. napjától a többi felügyelőbizottsági tag megbízatásával összhangban 2024. november 30. napjáig. A felügyelőbizottság elnöke havi díjazását a naptári hónap első napján hatályos kötelező legkisebb munkabér havi összegében állapítja meg azzal, hogy a díjazás felvétele a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésében, valamint a 223/2020. (II. 26.) Főv. Kgy. határozatban foglaltakra figyelemmel történhet.

- Felkéri a főpolgármestert, hogy a Társaság vezető tisztségviselője útján gondoskodjon a személyi változás Cégbírósághoz történő bejelentéséről a Társaság jogi képviselőjének közreműködésével.

határidő: azonnal

felelős: Karácsony Gergely

[17 igen (65,01%), 13 ellenszavazat (25,89%), 0 tartózkodás, 1 nem szavazott (3,46%)]

KARÁCSONY GERGELY főpolgármester: 17 igen, 13 nem szavazat mellett, tartózkodás nélkül a képviselő-testület támogatta az indítványt.

Kérem, szavazzanak az előterjesztés további pontjairól.

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a Budapesti Sportszolgáltató Központ Közhasznú Nonprofit Kft. Alapító Okiratának V. fejezet 3. pont 6. francia bekezdése alapján a legfőbb szervének hatáskörében eljárva*

*- Józsa Alíz a Budapesti Sportszolgáltató Központ Közhasznú Nonprofit Kft. vezető tisztségviselői megbízatása a Polgári Törvénykönyvről szóló 2013. évi V. törvény (Ptk.) 3:25. § (1) bekezdés b) pontja alapján 2020. október 31. nappal az új ügyvezető megválasztásával megszűnik.*

*- Garamvölgyi Bencét megválasztja a Budapesti Sportszolgáltató Központ Közhasznú Nonprofit Kft. ügyvezetőjének 2020. november 1. napjától határozatlan idejű munkaszerződéssel, bruttó havi 900.000 Ft, azaz kilencszázezer forint összegű díjazással. Egyéb juttatásaira a Budapesti Sportszolgáltató Központ Közhasznú Nonprofit Kft. mindenkor hatályos Javadalmazási Szabályzatában meghatározottak az irányadók.*

*- Felkéri a főpolgármestert a szükséges munkaügyi intézkedések megtételére, illetve arra, hogy az alapítói döntésről a Ptk. 3:109. § (4) bekezdésének megfelelően tájékoztassa a Budapesti Sportszolgáltató Központ Közhasznú Nonprofit Kft. ügyvezetését annak érdekében, hogy a Budapesti Sportszolgáltató Központ Közhasznú Nonprofit Kft. vezető tisztségviselője útján gondoskodjon a személyi változás Cégbírósághoz történő bejelentéséről.*

*határidő: 15 nap*

*felelős: Karácsony Gergely*

*A Fővárosi Közgyűlés úgy dönt, hogy a BDK Budapesti Dísz- és Közvilágítási Kft. Társasági Szerződésének VIII. fejezet 2. pont k) alpontja alapján a BDK Budapesti Dísz- és Közvilágítási Kft. tagjaként a Társaság taggyűlési ülés nélküli tagi határozathozatala során Budapest Főváros Önkormányzata, mint tag képviseletében eljáró személy kötött mandátummal eljárva „igen” szavazatával támogassa a következő döntés meghozatalát:*

*- Tudomásul veszi Bessenyei Tamás és Mészáros János felügyelőbizottsági tagi jogviszonyából 2020. szeptember 30. nappal történő lemondását.*

*- Megválasztja Jenei Zsófiát és Märcz Lászlót a Társaság taggyűlési ülés nélküli tagi határozathozatalát követő naptól 2024. december 13. napig szóló határozott időre a Társaság felügyelőbizottsági tagjának.*

*A felügyelőbizottság tagjának havi díjazását a naptári hónap első napján hatályos kötelező legkisebb munkabér havi összegében állapítja meg azzal, hogy a díjazás felvétele a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésében, valamint a 223/2020. (II. 26.) Főv. Kgy. határozatban foglaltakra figyelemmel történhet.*

*Felkéri a főpolgármestert a tagi képviselő meghatalmazásának aláírására és kiadására.*

*határidő: a Társaság taggyűlési ülés nélküli határozathozatalának napja*

*felelős: Karácsony Gergely*

*A Fővárosi Közgyűlés úgy dönt, hogy a Fővárosi Közterület-fenntartó Zártkörűen Működő Nonprofit Részvénytársaság Alapszabályának VII. fejezet 2. pont b.) alpontja alapján*

*- Tudomásul veszi Boricza István és dr. Becker Pál munkavállalóli küldöttnek az FKF Zrt. felügyelőbizottságában betöltött tisztségének megszűnését.*

*- Megválasztja a Társaság felügyelőbizottsági tagjának az FKF Zrt. Üzemi Tanácsa által jelölt Major Zoltán Csabát és Leé Krisztiánt 2020. október 1. napjától a többi felügyelőbizottsági tag megbízatásával összhangban 2024. november 30. napjáig. A felügyelőbizottság tagja havi díjazását a naptári hónap első napján hatályos kötelező legkisebb munkabér havi összegének másfélszeresében állapítja meg azzal, hogy a díjazás felvétele a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésében, valamint a 223/2020. (II. 26.) Főv. Kgy. határozatban foglaltakra figyelemmel történhet.*

*- Felkéri a főpolgármestert, hogy a Társaság vezető tisztségviselője útján gondoskodjon a személyi változás Cégbírósághoz történő bejelentéséről a Társaság jogi képviselőjének közreműködésével.*

*határidő: azonnal*

*felelős: Karácsony Gergely*

*A Fővárosi Közgyűlés úgy dönt, hogy a Budapest Film Forgalmazó és Moziüzemi Zártkörűen Működő Részvénytársaság tekintetében*

*- Krista Tamást a Társaság felügyelőbizottsági tagsági megbízatásából 2020. szeptember 30. napjával visszahívja.*

*- Megválasztja a Társaság felügyelőbizottsága tagjának Felszeghy Ádámot 2020. október 1. napjától a többi felügyelőbizottsági tag megbízatásával összhangban 2024. november 30. napjáig. A felügyelőbizottság tagja havi díjazását a naptári hónap első napján hatályos kötelező legkisebb munkabér havi összegének másfélszeresében állapítja meg azzal, hogy a díjazás felvétele a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésében, valamint a 223/2020. (II. 26.) Főv. Kgy. határozatban foglaltakra figyelemmel történhet.*

*- Felkéri a főpolgármestert, hogy a Társaság vezető tisztségviselője útján gondoskodjon a személyi változás Cégbírósághoz történő bejelentéséről a Társaság jogi képviselőjének közreműködésével.*

*határidő: azonnal*

*felelős: Karácsony Gergely*

*A Fővárosi Közgyűlés úgy dönt, hogy a Fővárosi Közgyűlés Pénzügyi és Ellenőrző Bizottsága tekintetében*

*- Völgyi Péter nem képviselő tagot a megbízatásából 2020. szeptember 30. napjával visszahívja.*

*- Megválasztja a bizottság nem képviselő tagjává 2020. október 1-jei hatállyal Mészáros Erika Orsolyát.*

*A Fővárosi Közgyűlés úgy dönt, hogy a Fővárosi Önkormányzat Csarnok és Piac Igazgatósága intézményvezetői megbízatására nem ír ki pályázatot, egyben felkéri a főpolgármestert, hogy a költségvetési szerv jogutód nélküli megszüntetéséhez, illetve a piacok és vásárcsarnokok üzemeltetésének gazdasági társaság útján való ellátásához szükséges döntésekre irányuló előterjesztést terjessze a Közgyűlés elé azzal, hogy a jogutód nélküli megszűnés a foglalkoztatottak esetében a foglalkoztatási jogviszony folyamatos fennállását a feladatellátásra figyelemmel bekövetkező munkáltatói jogutódlásra tekintettel nem érinti, illetve a jelenlegi intézményvezető változatlan javadalmazás melletti foglalkoztatása legalább 2022. december 31-ig biztosított legyen.*

*határidő: 2020. november 30.*

*felelős: Karácsony Gergely*

*A Fővárosi Közgyűlés úgy dönt, hogy a Budapesti Nagybani Piac Zártkörűen Működő Részvénytársaság részvényeseként a Társaság következő közgyűlésén Budapest Főváros Önkormányzata, mint tag képviseletében eljáró személy kötött mandátummal eljárva „igen” szavazatával támogassa a következő döntés meghozatalát:*

*- dr. Pétervári Juditot az igazgatósági tagsági megbízatásból a közgyűlési döntés napjával visszahívja.*

*- Megválasztja Tompos Mártont a közgyűlés napjától 2024. december 13. napig szóló határozott időre az igazgatóság tagjának.*

*Az Igazgatóság tagjának havi díjazását a naptári hónap első napján hatályos kötelező legkisebb munkabér havi összegének kétszeresében állapítja meg azzal, hogy a díjazás felvétele a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésében, valamint a 223/2020. (II. 26.) Főv. Kgy. határozatban foglaltakra figyelemmel történhet.*

*Felkéri a főpolgármestert a részvényesi képviselő meghatalmazásának aláírására és kiadására.*

*határidő: a Társaság soron következő közgyűlésének napja*

*felelős: Karácsony Gergely*

*(Szavazás.)*

*1127/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Budapesti Sportszolgáltató Központ Közhasznú Nonprofit Kft. Alapító Okiratának V. fejezet 3. pont 6. francia bekezdése alapján a legfőbb szervének hatáskörében eljárva

- Józsa Alíz a Budapesti Sportszolgáltató Központ Közhasznú Nonprofit Kft. vezető tisztségviselői megbízatása a Polgári Törvénykönyvről szóló 2013. évi V. törvény (Ptk.) 3:25. § (1) bekezdés b) pontja alapján 2020. október 31. nappal az új ügyvezető megválasztásával megszűnik.

- Garamvölgyi Bencét megválasztja a Budapesti Sportszolgáltató Központ Közhasznú Nonprofit Kft. ügyvezetőjének 2020. november 1. napjától határozatlan idejű munkaszerződéssel, bruttó havi 900.000 Ft, azaz kilencszázezer forint összegű díjazással. Egyéb juttatásaira a Budapesti Sportszolgáltató Központ Közhasznú Nonprofit Kft. mindenkor hatályos Javadalmazási Szabályzatában meghatározottak az irányadók.

- Felkéri a főpolgármestert a szükséges munkaügyi intézkedések megtételére, illetve arra, hogy az alapítói döntésről a Ptk. 3:109. § (4) bekezdésének megfelelően tájékoztassa a Budapesti Sportszolgáltató Központ Közhasznú Nonprofit Kft. ügyvezetését annak érdekében, hogy a Budapesti Sportszolgáltató Központ Közhasznú Nonprofit Kft. vezető tisztségviselője útján gondoskodjon a személyi változás Cégbírósághoz történő bejelentéséről.

határidő: 15 nap

felelős: Karácsony Gergely

[24 igen (73,64%), 0 ellenszavazat, 2 tartózkodás (3,22%), 5 nem szavazott (17,50%)]

*1128/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a BDK Budapesti Dísz- és Közvilágítási Kft. Társasági Szerződésének VIII. fejezet 2. pont k) alpontja alapján a BDK Budapesti Dísz- és Közvilágítási Kft. tagjaként a Társaság taggyűlési ülés nélküli tagi határozathozatala során Budapest Főváros Önkormányzata, mint tag képviseletében eljáró személy kötött mandátummal eljárva „igen” szavazatával támogassa a következő döntés meghozatalát:

- Tudomásul veszi Bessenyei Tamás és Mészáros János felügyelőbizottsági tagi jogviszonyából 2020. szeptember 30. nappal történő lemondását.

- Megválasztja Jenei Zsófiát és Märcz Lászlót a Társaság taggyűlési ülés nélküli tagi határozathozatalát követő naptól 2024. december 13. napig szóló határozott időre a Társaság felügyelőbizottsági tagjának.

A felügyelőbizottság tagjának havi díjazását a naptári hónap első napján hatályos kötelező legkisebb munkabér havi összegében állapítja meg azzal, hogy a díjazás felvétele a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésében, valamint a 223/2020. (II. 26.) Főv. Kgy. határozatban foglaltakra figyelemmel történhet.

Felkéri a főpolgármestert a tagi képviselő meghatalmazásának aláírására és kiadására.

határidő: a Társaság taggyűlési ülés nélküli határozathozatalának napja

felelős: Karácsony Gergely

[24 igen (73,64%), 0 ellenszavazat, 2 tartózkodás (3,22%), 5 nem szavazott (17,50%)]

*1129/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Közterület-fenntartó Zártkörűen Működő Nonprofit Részvénytársaság Alapszabályának VII. fejezet 2. pont b.) alpontja alapján

- Tudomásul veszi Boricza István és dr. Becker Pál munkavállalóli küldöttnek az FKF Zrt. felügyelőbizottságában betöltött tisztségének megszűnését.

- Megválasztja a Társaság felügyelőbizottsági tagjának az FKF Zrt. Üzemi Tanácsa által jelölt Major Zoltán Csabát és Leé Krisztiánt 2020. október 1. napjától a többi felügyelőbizottsági tag megbízatásával összhangban 2024. november 30. napjáig. A felügyelőbizottság tagja havi díjazását a naptári hónap első napján hatályos kötelező legkisebb munkabér havi összegének másfélszeresében állapítja meg azzal, hogy a díjazás felvétele a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésében, valamint a 223/2020. (II. 26.) Főv. Kgy. határozatban foglaltakra figyelemmel történhet.

- Felkéri a főpolgármestert, hogy a Társaság vezető tisztségviselője útján gondoskodjon a személyi változás Cégbírósághoz történő bejelentéséről a Társaság jogi képviselőjének közreműködésével.

határidő: azonnal

felelős: Karácsony Gergely

[24 igen (73,64%), 0 ellenszavazat, 2 tartózkodás (3,22%), 5 nem szavazott (17,50%)]

*1130/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Budapest Film Forgalmazó és Moziüzemi Zártkörűen Működő Részvénytársaság tekintetében

- Krista Tamást a Társaság felügyelőbizottsági tagsági megbízatásából 2020. szeptember 30. napjával visszahívja.

- Megválasztja a Társaság felügyelőbizottsága tagjának Felszeghy Ádámot 2020. október 1. napjától a többi felügyelőbizottsági tag megbízatásával összhangban 2024. november 30. napjáig. A felügyelőbizottság tagja havi díjazását a naptári hónap első napján hatályos kötelező legkisebb munkabér havi összegének másfélszeresében állapítja meg azzal, hogy a díjazás felvétele a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésében, valamint a 223/2020. (II. 26.) Főv. Kgy. határozatban foglaltakra figyelemmel történhet.

- Felkéri a főpolgármestert, hogy a Társaság vezető tisztségviselője útján gondoskodjon a személyi változás Cégbírósághoz történő bejelentéséről a Társaság jogi képviselőjének közreműködésével.

határidő: azonnal

felelős: Karácsony Gergely

[24 igen (73,64%), 0 ellenszavazat, 2 tartózkodás (3,22%), 5 nem szavazott (17,50%)]

*1131/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Közgyűlés Pénzügyi és Ellenőrző Bizottsága tekintetében

- Völgyi Péter nem képviselő tagot a megbízatásából 2020. szeptember 30. napjával visszahívja.

- Megválasztja a bizottság nem képviselő tagjává 2020. október 1-jei hatállyal Mészáros Erika Orsolyát.

[24 igen (73,64%), 0 ellenszavazat, 2 tartózkodás (3,22%), 5 nem szavazott (17,50%)]

*1132/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Önkormányzat Csarnok és Piac Igazgatósága intézményvezetői megbízatására nem ír ki pályázatot, egyben felkéri a főpolgármestert, hogy a költségvetési szerv jogutód nélküli megszüntetéséhez, illetve a piacok és vásárcsarnokok üzemeltetésének gazdasági társaság útján való ellátásához szükséges döntésekre irányuló előterjesztést terjessze a Közgyűlés elé azzal, hogy a jogutód nélküli megszűnés a foglalkoztatottak esetében a foglalkoztatási jogviszony folyamatos fennállását a feladatellátásra figyelemmel bekövetkező munkáltatói jogutódlásra tekintettel nem érinti, illetve a jelenlegi intézményvezető változatlan javadalmazás melletti foglalkoztatása legalább 2022. december 31-ig biztosított legyen.

határidő: 2020. november 30.

felelős: Karácsony Gergely

[24 igen (73,64%), 0 ellenszavazat, 2 tartózkodás (3,22%), 5 nem szavazott (17,50%)]

*1133/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Budapesti Nagybani Piac Zártkörűen Működő Részvénytársaság részvényeseként a Társaság következő közgyűlésén Budapest Főváros Önkormányzata, mint tag képviseletében eljáró személy kötött mandátummal eljárva „igen” szavazatával támogassa a következő döntés meghozatalát:

- dr. Pétervári Juditot az igazgatósági tagsági megbízatásból a közgyűlési döntés napjával visszahívja.

- Megválasztja Tompos Mártont a közgyűlés napjától 2024. december 13. napig szóló határozott időre az igazgatóság tagjának.

Az Igazgatóság tagjának havi díjazását a naptári hónap első napján hatályos kötelező legkisebb munkabér havi összegének kétszeresében állapítja meg azzal, hogy a díjazás felvétele a köztulajdonban álló gazdasági társaságok takarékosabb működéséről szóló 2009. évi CXXII. törvény 6. § (4) bekezdésében, valamint a 223/2020. (II. 26.) Főv. Kgy. határozatban foglaltakra figyelemmel történhet.

Felkéri a főpolgármestert a részvényesi képviselő meghatalmazásának aláírására és kiadására.

határidő: a Társaság soron következő közgyűlésének napja

felelős: Karácsony Gergely

[24 igen (73,64%), 0 ellenszavazat, 2 tartózkodás (3,22%), 5 nem szavazott (17,50%)]

KARÁCSONY GERGELY főpolgármester: 24 igen szavazattal, nem szavazat nélkül, 2 tartózkodás mellett a képviselő-testület támogatta az előterjesztés további pontjait is.

Eskütétel következik, amennyiben az újonnan megválasztott bizottsági tagok jelen vannak. *(Közbeszólás.)* Ez egyébként kölcsönös, tehát a maszkviselésnek van számos pozitív és kevésbé pozitív vonatkozása, például az, hogy én is elég rosszul hallom önöket.

Kérem, hogy eskütételhez álljanak föl. Kérem, mondja utánam az eskü szövegét. *(A teremben lévők felállnak. – Mészáros Erika Orsolya az emelvény elé lép. – Az elnök előolvassa az eskü szövegét, amelyet Mészáros Erika Orsolya megismétel. – Taps.)*

KARÁCSONY GERGELY főpolgármester: Jó munkát kívánok!

A 2. számú napirendi ponttal folytatjuk munkánkat, intézményvezetői döntések.

**2. napirend: Javaslat a Fővárosi Önkormányzat intézményvezetőit érintő döntések meghozatalára**  *[KGY/2020/39/E002]*

ELŐTERJESZTŐ: Karácsony Gergely

HOZZÁSZÓLÓK: Kovács Péter, dr. Számadó Tamás

KARÁCSONY GERGELY főpolgármester: Kovács Péter polgármester úr neve mindig pirosan tűnik fel az én monitoromon, és már nem tudom, hogy újra szót kért, vagy csak halmozódnak az ügyrendi megszólalások. Megadom a szót.

KOVÁCS PÉTER (Fidesz-KDNP, polgármester): Igen, főpolgármester úr, most nem önhöz fordulnék, hanem a főjegyző úrhoz. Azt megtudtuk, hogy a főpolgármester különleges és döbrögibb a Döbrögieknél, mert ő benyújthat még a testületi ülésen is módosító javaslatot, de azt nem tudtam eddig, és ez a kérdésem főjegyző úrhoz, hogy azt is eldöntheti, hogy melyik képviselőnek az ügyrendi javaslatáról szavaztat, és melyikről nem. Kérném főjegyző úr tájékoztatását, hogy az SZMSZ-nek melyik pontja ad erre lehetőséget az ülést levezető főpolgármesternek. Köszönöm szépen.

DR. SZÁMADÓ TAMÁS főjegyző: A főpolgármester úr az ügyrendi javaslatokról, indítványokról való szavazás kapcsán nyilván nem válogathat a képviselők között. Ugyanakkor szeretném tájékoztatni a tisztelt képviselőket, hogy a szavazás megismétlésének kérdése nem ügyrendi kérdés, hiszen a tanácskozás rendjére vonatkozó hozzászólás az ügyrendi kérdés. Az SZMSZ a szavazás megismétlése kérdésében a döntést a 39. § (7) bekezdése alapján az ülés levezetőjének adja meg.

ELNÖK: Köszönöm szépen. Tehát a 2. számú napirendi ponttal folytatjuk munkánkat. Parancsoljon, képviselő úr!

KOVÁCS PÉTER (Fidesz-KDNP, polgármester): Lehet, hogy én vagyok gyenge képességű, de hogyha jól értettem a főjegyző úr szavait, akkor arról, hogy valakinek a gépe működése miatt újra kell-e szavazni, arról nem a Fővárosi Közgyűlés, hanem a levezető elnök dönt. Akkor kérdezem, hogy Őrsi úr gépének a működése miatt miért szavaztunk újra. Köszönöm szépen.

DR. SZÁMADÓ TAMÁS főjegyző: Én azt gondolom, hogy itt ellenőriztük, a kérdéses szavazás esetén működött Kovács úrnak a szavazógépe, de ettől függetlenül lehet, hogy nem kellett volna szavazni abban az ügyben, a főpolgármester úr élt a szavazás lehetőségével, de egyébként döntött arról, hogy megismételteti a szavazást. *(Kovács Péter közbeszól.)*

KARÁCSONY GERGELY főpolgármester: Esetleg ma dolgozunk is, vagy csak ilyen ügyrendi vitákban kiéljük önmagunkat?

A 2. számú napirendi ponthoz nincsen előterjesztői kiegészítés, se módosító indítvány. Van-e kérdés vagy észrevétel? *(Senki nem jelentkezik.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a Fővárosi Önkormányzat Alacskai Úti Idősek Otthona intézményvezetői (magasabb vezető) beosztás ellátására pályázatot ír ki az előterjesztés 1. sz. melléklete szerinti tartalommal, egyben felkéri a főpolgármestert, hogy tegye meg a szükséges intézkedéseket a pályázati felhívás közzététele érdekében.*

*határidő: 2020. október 1.*

*felelős: Karácsony Gergely*

*A Fővárosi Közgyűlés úgy dönt, hogy a Fővárosi Önkormányzat Alacskai Úti Idősek Otthona intézményvezetői álláshelyére beérkezett pályázatokat véleményező szakmai bizottságba az alábbi szakembereket kéri fel:*

*● Humán Területek Főpolgármester-helyettese által delegált személy;*

*● Általános Főpolgármester-helyettes által delegált személy;*

*● Főpolgármesteri Hivatal Kulturális, Turisztikai, Sport, Köznevelési és Szociálpolitikai Főosztály delegáltja;*

*● az intézmény Közalkalmazotti Tanácsa által delegált tag;*

*● Dolozim Emese, a Szociális Igazgatók és Szakemberek Magyarországi Egyesületének tagja, a Békés megyei tagozatának elnöke.*

*határidő: 2020. október 29.*

*felelős: Karácsony Gergely*

*A Fővárosi Közgyűlés úgy dönt, hogy a Fővárosi Önkormányzat Baross Utcai Idősek Otthona intézményvezetői (magasabb vezető) beosztás ellátására pályázatot ír ki az előterjesztés 2. sz. melléklete szerinti tartalommal, egyben felkéri a főpolgármestert, hogy tegye meg a szükséges intézkedéseket a pályázati felhívás közzététele érdekében.*

*határidő: 2020. október 1.*

*felelős: Karácsony Gergely*

*A Fővárosi Közgyűlés úgy dönt, hogy a Fővárosi Önkormányzat Baross Utcai Idősek Otthona intézményvezetői álláshelyére beérkezett pályázatokat véleményező szakmai bizottságba az alábbi szakembereket kéri fel:*

*● Humán Területek Főpolgármester-helyettese által delegált személy;*

*● Általános Főpolgármester-helyettes által delegált személy;*

*● Főpolgármesteri Hivatal Kulturális, Turisztikai, Sport, Köznevelési és Szociálpolitikai Főosztály delegáltja;*

*● az intézmény Közalkalmazotti Tanácsa által delegált tag;*

*● Dolozim Emese, a Szociális Igazgatók és Szakemberek Magyarországi Egyesületének tagja, a Békés megyei tagozatának elnöke.*

*határidő: 2020. október 29.*

*felelős: Karácsony Gergely*

*A Fővárosi Közgyűlés úgy dönt, hogy a Fővárosi Önkormányzat Kútvölgyi Úti Idősek Otthona intézményvezetői (magasabb vezető) beosztás ellátására pályázatot ír ki az előterjesztés 3. sz. melléklete szerinti tartalommal, egyben felkéri a főpolgármestert, hogy tegye meg a szükséges intézkedéseket a pályázati felhívás közzététele érdekében.*

*határidő: 2020. október 1.*

*felelős: Karácsony Gergely*

*A Fővárosi Közgyűlés úgy dönt, hogy a Fővárosi Önkormányzat Kútvölgyi Úti Idősek Otthona intézményvezetői álláshelyére beérkezett pályázatokat véleményező szakmai bizottságba az alábbi szakembereket kéri fel:*

*● Humán Területek Főpolgármester-helyettese által delegált személy;*

*● Általános Főpolgármester-helyettes által delegált személy;*

*● Főpolgármesteri Hivatal Kulturális, Turisztikai, Sport, Köznevelési és Szociálpolitikai Főosztály delegáltja;*

*● az intézmény Közalkalmazotti Tanácsa által delegált tag;*

*● Dolozim Emese, a Szociális Igazgatók és Szakemberek Magyarországi Egyesületének tagja, a Békés megyei tagozatának elnöke.*

*határidő: 2020. október 29.*

*felelős: Karácsony Gergely*

*(Szavazás.)*

*1134/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Önkormányzat Alacskai Úti Idősek Otthona intézményvezetői (magasabb vezető) beosztás ellátására pályázatot ír ki az előterjesztés 1. sz. melléklete szerinti tartalommal, egyben felkéri a főpolgármestert, hogy tegye meg a szükséges intézkedéseket a pályázati felhívás közzététele érdekében.

határidő: 2020. október 1.

felelős: Karácsony Gergely

[24 igen (80,74%), 0 ellenszavazat, 3 tartózkodás (4,40%), 4 nem szavazott (9,22%)]

*1135/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Önkormányzat Alacskai Úti Idősek Otthona intézményvezetői álláshelyére beérkezett pályázatokat véleményező szakmai bizottságba az alábbi szakembereket kéri fel:

● Humán Területek Főpolgármester-helyettese által delegált személy;

● Általános Főpolgármester-helyettes által delegált személy;

● Főpolgármesteri Hivatal Kulturális, Turisztikai, Sport, Köznevelési és Szociálpolitikai Főosztály delegáltja;

● az intézmény Közalkalmazotti Tanácsa által delegált tag;

● Dolozim Emese, a Szociális Igazgatók és Szakemberek Magyarországi Egyesületének tagja, a Békés megyei tagozatának elnöke.

határidő: 2020. október 29.

felelős: Karácsony Gergely

[24 igen (80,74%), 0 ellenszavazat, 3 tartózkodás (4,40%), 4 nem szavazott (9,22%)]

*1136/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Önkormányzat Baross Utcai Idősek Otthona intézményvezetői (magasabb vezető) beosztás ellátására pályázatot ír ki az előterjesztés 2. sz. melléklete szerinti tartalommal, egyben felkéri a főpolgármestert, hogy tegye meg a szükséges intézkedéseket a pályázati felhívás közzététele érdekében.

határidő: 2020. október 1.

felelős: Karácsony Gergely

[24 igen (80,74%), 0 ellenszavazat, 3 tartózkodás (4,40%), 4 nem szavazott (9,22%)]

*1137/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Önkormányzat Baross Utcai Idősek Otthona intézményvezetői álláshelyére beérkezett pályázatokat véleményező szakmai bizottságba az alábbi szakembereket kéri fel:

● Humán Területek Főpolgármester-helyettese által delegált személy;

● Általános Főpolgármester-helyettes által delegált személy;

● Főpolgármesteri Hivatal Kulturális, Turisztikai, Sport, Köznevelési és Szociálpolitikai Főosztály delegáltja;

● az intézmény Közalkalmazotti Tanácsa által delegált tag;

● Dolozim Emese, a Szociális Igazgatók és Szakemberek Magyarországi Egyesületének tagja, a Békés megyei tagozatának elnöke.

határidő: 2020. október 29.

felelős: Karácsony Gergely

[24 igen (80,74%), 0 ellenszavazat, 3 tartózkodás (4,40%), 4 nem szavazott (9,22%)]

*1138/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Önkormányzat Kútvölgyi Úti Idősek Otthona intézményvezetői (magasabb vezető) beosztás ellátására pályázatot ír ki az előterjesztés 3. sz. melléklete szerinti tartalommal, egyben felkéri a főpolgármestert, hogy tegye meg a szükséges intézkedéseket a pályázati felhívás közzététele érdekében.

határidő: 2020. október 1.

felelős: Karácsony Gergely

[24 igen (80,74%), 0 ellenszavazat, 3 tartózkodás (4,40%), 4 nem szavazott (9,22%)]

*1139/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Önkormányzat Kútvölgyi Úti Idősek Otthona intézményvezetői álláshelyére beérkezett pályázatokat véleményező szakmai bizottságba az alábbi szakembereket kéri fel:

● Humán Területek Főpolgármester-helyettese által delegált személy;

● Általános Főpolgármester-helyettes által delegált személy;

● Főpolgármesteri Hivatal Kulturális, Turisztikai, Sport, Köznevelési és Szociálpolitikai Főosztály delegáltja;

● az intézmény Közalkalmazotti Tanácsa által delegált tag;

● Dolozim Emese, a Szociális Igazgatók és Szakemberek Magyarországi Egyesületének tagja, a Békés megyei tagozatának elnöke.

határidő: 2020. október 29.

felelős: Karácsony Gergely

[24 igen (80,74%), 0 ellenszavazat, 3 tartózkodás (4,40%), 4 nem szavazott (9,22%)]

KARÁCSONY GERGELY főpolgármester: Köszönöm szépen. 24 – 0 – 3 arányban a képviselő-testület támogatta az előterjesztést.

A 3. számú napirendi pont következik, amelyhez egy technikai módosító indítvány került benyújtásra.

**3. napirend: Javaslat a II. kerületi Fény és Kis Rókus utcát összekötő aluljáró műtárggyal kapcsolatos döntések meghozatalára** [*KGY/2020/39/E003]*

ELŐTERJESZTŐ: Tüttő Kata

ELNÖK: Van-e kérdés vagy észrevétel? *(Senki nem jelentkezik.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés jóváhagyja a Fővárosi Önkormányzat és a Millenáris Széllkapu Nonprofit Kft. közötti térítésmentes átadásról szóló megállapodás megkötését az előterjesztés – főpolgármesteri módosító javaslattal módosult – melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 15 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy a Budapest Közút Zrt. Éves Szerződésének soron következő módosítása alkalmával gondoskodjon a Budapest II. kerület Fény és a Kis Rókus utcát összekötő aluljáró műtárggyal kapcsolatos üzemeltetői feladatoknak a szerződésben történő rögzítéséről.*

*határidő: 180 nap*

*felelős: főpolgármester*

*(Szavazás.)*

*1140/2020. (IX. 30.) Főv. Kgy. határozat*

A Fővárosi Közgyűlés jóváhagyja a Fővárosi Önkormányzat és a Millenáris Széllkapu Nonprofit Kft. közötti térítésmentes átadásról szóló megállapodás megkötését az előterjesztés – főpolgármesteri módosító javaslattal módosult – melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 15 nap

felelős: Karácsony Gergely

[30 igen (94,36%), 0 ellenszavazat, 0 tartózkodás, 1 nem szavazott (0%)]

*1141/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy a Budapest Közút Zrt. Éves Szerződésének soron következő módosítása alkalmával gondoskodjon a Budapest II. kerület Fény és a Kis Rókus utcát összekötő aluljáró műtárggyal kapcsolatos üzemeltetői feladatoknak a szerződésben történő rögzítéséről.

határidő: 180 nap

felelős: főpolgármester

[30 igen (94,36%), 0 ellenszavazat, 0 tartózkodás, 1 nem szavazott (0%)]

ELNÖK: Köszönöm szépen. 30 igen szavazattal egyhangúlag támogatta a képviselő-testület az indítványt.

A 4. számú napirendi pont következik: „Javaslat egyes, a járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítéséhez szükséges döntésekről”, amelyhez pontosító indítvány is érkezett.

**4. napirend: Javaslat egyes járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítéséhez szükséges döntésekről** *[KGY/2020/39/E004]*

ELŐTERJESZTŐ: Kiss Ambrus

HOZZÁSZÓLÓK: dr. Láng Zsolt, Hassay Zsófia, Ughy Attila, Horváth Csaba, dr. Bagdy Gábor, Baranyi Krisztina, Tüttő Kata, Borbély Lénárd, Kovács Péter, dr. Kiss László

ELNÖK: Megnyitom a vitát. Megadom a szót Láng Zsolt frakcióvezető úrnak.

DR. LÁNG ZSOLT (Fidesz-KDNP): Köszönöm a szót, főpolgármester úr. Kérem, szeretném jelezni az időmérők számára, hogy ez lenne az a hosszú felszólalás, jó? Csak hogy ne csilingeljenek már percenként, megköszönöm.

Nos, tisztelt Főpolgármester Úr! Lehet, hogy egy valamiben egyetértünk: hogy az, ami a Fővárosi Közgyűlés ülése elején zajlott, az valóban méltatlan volt szerintem egy normál bölcsődei foglalkozáshoz is, nem a Fővárosi Közgyűléshez, de abban, hogy kinek mi a szerepe ebben, abban már nyilván eltér a véleményünk. Én azt gondolom, hogyha ön például nem megy bele ebbe a mérhetetlen kisstílű újraszavaztatásba, amit Horváth képviselő úr – hűen önmagához – kezdeményezett, és például egyszerűen csak annyit bevállal, hogy esetleg arról az előterjesztésről, amit mi szerdán, egy hete beterjesztettünk, és ami után jött ki az önöké, és amelyben van egy olyan pont, amely egyébként segít a taxisoknak ebben a helyzetben, ráadásul egy forintunkba nem kerül, az önökben meg nincs benne, tehát hogyha ezt fennhagyja, és érdemben vitatkozhatunk, akkor talán nem így folytatódik az a néhány perc, amely valóban mindnyájunk számára kínos volt.

De akkor a konkrétumok. Szeretném leszögezni, főpolgármester úr, hogy szerdán beadtuk azt a javaslatot, miután önök hetek óta semmi mást nem mondtak, mint hogy a fővárosban dolgozó, az idegenforgalomból és turizmusból élők problémáiban való segítéshez semmi közük nincsen, mindent oldjon meg a kormány, azok után, hetekkel utána mi beadtunk egy első csomagot, nyilván nem egy véglegest, de legalább néhány olyan pontot, amelyet leegyeztetve szakmai szervezetekkel, az érintettekkel az ezen ágazatokban dolgozók segítségnek gondoltak, a teraszrendelet, tehát hogyha téliesített teraszt csinálnak, ne legyen közterület-használati díj, ezeknél az ágazatoknál a helyiségbérleteknek az elengedése, illetve a taxisoknak a drosztdíj elengedése és az a javaslat, amely kikerült önöktől, hogy a tíz évnél idősebb autók kötelező cseréjét toljuk el egy évvel. Ehhez képest önök rá másfél napra kihozták a saját javaslataikat, amelyek három pontban szó szerint ugyanezek, egy kicsit cizellálja, még azt is elfogadom, hogy javítanak is rajta, mert mi ingyenessé tennénk, amit nem lehet, tehát lehet egy forintért vagy tíz forintért is, a szándék nyilván egyértelmű, kicsit bonyolítja, cizellálja, de nagyjából ugyanezeket a pontokat önök is kihozták, aminek mi tulajdonképp mi örülünk, hiszen ez azt jelenti, hogy a fővárosnak, a főváros vezetésének az ingerküszöbét végre elérte az, hogy valamit illik tenni a fővárosban élő és ezen szektorban dolgozó munkavállalókért és vállalkozókért.

Én azonban, főpolgármester úr, azt szeretném javasolni önnek, hogyha van egy levél, amelyet ma mindenki megkapott, amelyben az ITM-től kérik a taxisok ezt az autócsere-eltolást, az ITM pedig nem zárkózik ez elől - és én ezt most szeretném önnek mikrofonba mondani, hogy a miniszterhelyettes arról tájékoztatott, hogy nem zárkóznak ez elől, de nyilvánvalóan várják a fővárosnak a megerősítését is -, akkor legalább a módosító javaslatainkat, amelyeket az önök átszabott és kicsit a mi javaslatunkat cizelláló előterjesztéséhez tettünk, legalább azokat szavazzák meg, hogy ezzel is tudjunk segíteni néhány ezer taxis családjának.

Azt az elvet pedig – ha már itt a harmincadik évről beszélünk –, hogy az ellenzék javasol valamit, ami észszerű is, tárgyszerű is, persze vitatkozni mindennel lehet, de ez a viták helyszíne, ez a Fővárosi Közgyűlés, ez lenne a normál viták helyszíne, hogy azt ön napirendre sem engedi venni, hanem helyette írnak egy másikat, amely az önöké, amit nyilván meg fogunk szavazni, mert ez az első javaslatuk a gazdaságvédelem terén a vírusjárvány óta, tehát boldogan megszavazzuk, legalább történik valami, szóval ezt a módszert, nagyon szépen kérem, főpolgármester úr, ne tegye rendszeressé. Tehát miközben ön szavakban demokrata meg liberális, meg szeret mindenkivel együtt gondolkodni, aközben tulajdonképpen azt érzem, hogy minden olyan kérdésben, amikor érdemi lehetőség van egy párbeszédre, ön elzárkózik, kicselez minket, és visszaél a jogával, visszaél az előterjesztői jogával, azzal, hogy ön rakja össze a napirendet, hogy az ön többsége szavazza le vagy fel a napirendi pontokat, ezzel visszaél. És mondhatják persze, és tudom, hogy Gy. Németh Erzsébetnek a kedvence, hogy milyen szörnyű zaklatásnak volt kitéve Tarlós István időszaka alatt, mármint szakmai zaklatásnak, mielőtt félreértenénk, Tarlós főpolgármester automatikusnak vette például, kibővítve az SZMSZ-t, hogy mindig, amikor jött egy ellenzéki képviselői előterjesztés, azt felvette a napirendre. *(Közbeszólások.)*

Ez a helyzet, ez történt… *(Közbeszólások.)* Ez történt az elmúlt öt évben. Aztán utána a vége felé már volt, amikor - egyébként nem titok - a frakciónk jelezte neki, hogy ez így nincs rendben, mert néha olyanok kerülnek fel, amelyek teljesen arra irányulnak, hogy obstruálják a testületet, de félre ne értsen, nem azt mondom, hogy ezt így kell követni, csak egy olyan kérdésben, amelyben nincs pártpolitika, nincsenek jobb- meg baloldali érdekek, hanem emberek vannak, akik nehéz helyzetben vannak, és mi megyünk előre ezen a téren, egyeztetünk velük, a taxisokkal, időt fordítunk rá, hozzánk bejutnak, nem úgy, mint máshova, akkor legalább tegye meg, hogy tárgyalhassunk róla, hogy ezt a mérhetetlen erőből való vezetést vagy politizálást, amit csinál, miközben azt mondja, hogy egyébként ön egy demokrata, ezt egy picit próbálja már meg közelíteni a valódi demokráciához!

Én tehát még egyszer szeretném azt kérni önöktől, úgy, hogy természetesen, mivel ez az első lépés ebben az ügyben, nyilván még rengeteg mindent kell tenni, mert ez önmagában kevés, ezért egyébként támogatni fogjuk az előterjesztést, nem is tehetünk mást, de még egyszer kérem: mivel módosító javaslataink vannak, először azokat tegye fel. A módosító javaslat mindenben megegyezik az önökével, csak egy kicsit nagyobb kedvezményt ad, tehát a maximumkedvezményt adja ezeknek az ágazatoknak, ennyiből áll a módosítónk, illetve egy pluszpontja van még, az a pluszpont pedig az a taxicsere-eltolás egy évvel, hogy - még egyszer mondom - néhány ezer taxiscsaládot most ne toljunk bele ebbe a többmilliós autócserébe.

Én ezt kérem a főpolgármester úrtól, hogy a mi módosítóinkat támogassa, amelyek, még egyszer mondom, nagyjából megegyeznek, 95 százalékban megegyeznek az önökével, és akkor legalább az első lépést meg tudjuk tenni. Köszönöm. *(Taps a hallgatóság soraiban.)*

ELNÖK: Frakcióvezető úr, annyit szeretnék mondani, hogy én a liberális demokrácia híve vagyok, de nem vagyok liberális, hanem zöldpolitikus vagyok *(Közbeszólások a Fidesz-KDNP-frakció soraiból, köztük: Jó tudni!)*, ha már fölemlegette, mert manapság a „liberális” az önök szókészletében, azt gondolom, rászorul némi pontosításra.

Megadom a szót az előterjesztő Kiss Ambrus főpolgármester-helyettes úrnak.

ELŐTERJESZTŐ: Köszönöm szépen. Tisztelt Közgyűlés! Tisztelt Frakcióvezető Úr! Na, akkor végre dolgozunk, és akkor nézzük a szakmai részét az anyagoknak!

Itt van előttem egy papír, kicsit fölolvasnék belőle: „A felek támogatják, hogy a főváros adjon kedvezményt a Budapestnek munkájukat végző taxisoknak. Egyetértenek abban, hogy a jelenlegi helyzetben kedvezményt kell kapnia a megrendelések nagy részét elvesztő taxisoknak, ennek érdekében a felek megkérik a Fővárosi Önkormányzatot, hogy támogassa és kezdeményezze a kormánynál a pandémiás időszakra való tekintettel azon taxigépjárművek cseréjének elhalasztását 2021. december 31-éig, amelyek 2020. március 1. és 2021. december 31. között érik el a rendeletben meghatározott tízéves korhatárt. Egyetértenek abban, hogy a bajba jutott mikro- és kisvállalkozásokhoz hasonlóan, a főváros térítse vissza az ágazat bevételkiesését figyelembe vevő mértékben a drosztdíjakat a válsághelyzet idejére a taxisofőröknek.” 2020. június 22., Fővárosi Érdekegyeztető Tanács; három aláíró: Fővárosi Önkormányzat, munkavállalói oldal soros elnöke, munkáltatói oldal soros elnöke.

Nem valós az az állítás, hogy ez a mai lenne az első lépés, hiszen ezt követően, szintén a FŐÉT-megállapodás alapján, szerintem két napra rá, június 24-én tárgyalta a Fővárosi Önkormányzat azt a helyiségbérletirendelet-tervezetet, majd el is fogadta, amely alapján például a tegnapi napon a Tulajdonosi Bizottságban nagyságrendileg 100 millió forintot hagytunk ott bérleti díjban azoknál a vállalkozásoknál, amelyek közvetlenül tőlünk veszik igénybe az ingatlanokat. Ezzel segítettük őket. És tulajdonképpen most nem történik más, mint hogy ezen az úton megyünk tovább. Hiszen mi van az előterjesztésben? Ennek a FŐÉT-megállapodásnak a végrehajtása.

Pontosabban, egy tekintetben zavarban vagyok, és ebben nagyon kérem az ön segítségét, vagy ha úgy érzem, akkor a kormány álláspontjának a módosítását, hiszen megírta főpolgármester úr azt, hogy akkor szeretnénk kérni a tízéves korhatár eltörlését, és erre vonatkozóan hétfőn kaptunk egy levelet Mosóczi László államtitkár úrtól, 2020. szeptember 17-ei dátummal, amelyben azt írja: „Az ön által javasolt megoldás egyrészt a taxisvállalkozók egy kisebb részét érinti, nem kezeli a már jogszabály szerint járműveit lecserélt taxisvállalkozók körét. A javasolt 2021 vége felé lejáró járművek tekintetében nem jelent valós segítséget. Ellentétes a kormány törekvéseivel. A fentiek alapján a FŐÉT által megfogalmazott javaslatot ebben a formában nem támogatom.” És itt kicsit véget értünk. De természetesen, ha ön azt gondolja, hogy de erről van egy papír, sőt ne legyen papír, elhisszük; ha önök fölülírják a kormány álláspontját, és azt mondják, hogy ez az államtitkár rosszat gondolt ebben a dologban, és a miniszter majd felülírja, mi természetesen szívesen megírjuk ismét ezt a levelet az illetékes miniszternek. Segítsenek, hogy kinek kell pontosan címeznünk, mert a közlekedési miniszter nem támogatja ezek szerint, illetve a közlekedéspolitikáért felelős államtitkár nem támogatja.

Ami a tartalmi részét illeti, mi arra teszünk javaslatot, hogy folytatjuk a turisztikai szektort érintően, tehát a TEÁOR besorolás alapján ezt a támogatást a helyiségbérletet érintően. Ez szerintem ismert. Bizottsági körben volt erről egy szakmai vita, vagy hogy mondjam, egy társadalomfilozófiai, gazdaságpolitikai vita közöttünk. Önök azt mondták, hogy miért kell ezt foglalkoztatáspolitikai feltételhez kötni, hiszen ehhez kötöttük egyébként júniusban is, és most is bent tartjuk, hogy ne leépítés után kérjék ezek a vállalkozások a segítséget, hanem legalább a statisztikai létszám 90 százalékát őrizzék meg.

Miben látom én ebben a vitát? És ez szerintem egy valid kérdés, nem is akarok másképp tenni, csak máshonnan nézzük a dolgot. Aki azt mondja, hogy ne kössük ezt foglalkoztatási feltételhez, az azt mondja, hogy a vállalkozót akarja támogatni; még azt a vállalkozót is meg akarja támogatni, aki, ne adj’ isten, felére csökkentette, esetleg elbocsátotta a statisztikai létszám alapján a jelentős részét a dolgozóinak, levette őket 8 óráról 4 órára vagy esetleg 2 órára. De ezek a munkaviszonyok eltűntek. Majd egy későbbi napirendi pontnál éppen a tisztes munkáról fogunk majd beszélni, annak kapcsán szeretném jelezni, hogy a tisztes munkának pont az a definíciója, hogy ezek valós foglalkoztatási feltételek legyenek. Mi ezzel szemben azt gondoljuk, hogy ne csak a vállalkozást, hanem a munkavállalót is őrizzük meg. Ezért neki adjuk ezt a támogatást, azon keresztül, hogyha megőrizték a munkahelyét és működik a vállalkozás, akkor tudja igénybe venni a nagyobb kedvezménymértéket, akár 90 százalékos mértékben is.

Tehát jól látszik, hogy az az érvelés, hogy ez egy első lépés, ez nem igaz, hiszen önök is itt voltak júniusban, amikor ezen az úton elindultunk közösen. Jól látszik, hiszen a FŐÉT-nek önök is tagjai – ha részt szeretnének venni a munkában, akkor ebben az esetben láthatják, hogy ott mi készül el. Bár hozzáteszem, azon a közgyűlésen tájékoztattuk is önöket arról, hogy milyen megállapodás született. S egyébként fel is hívom a figyelmüket, hogyha érdeklődnek, akkor október 7-én lesz a következő FŐÉT-ülés, ahol beszámolunk a munkavállalói és a munkáltatói oldalnak, hogy miket értünk el, milyen eredményeket. Köszönöm szépen.

ELNÖK: Köszönöm szépen. Hassay Zsófia képviselő asszony!

HASSAY ZSÓFIA (Fidesz-KDNP): Köszönöm szépen a szót, főpolgármester úr. Ez nagyon szívbe markoló volt, amit Kiss Ambrus főpolgármester-helyettes úr elmondott; lényegében a Tulajdonosi Bizottságban lefolytatott szakmai vitának is egy folytatása volt, mármint a helyiségbérleti díjakkal kapcsolatos igénybevételről.

Egy kicsit előbbről kezdeném a dolgot. Ez mind nagyon jól hangzana, ebben csak két probléma van. Az egyik az, hogy kénytelen vagyok az „álszent” kifejezést használni, nevezetesen pontosan azért, mert lebuktak, főpolgármester-helyettes úr, abban a pillanatban, mihelyst a Tulajdonosi Bizottság elé egyébként az önök eredeti javaslata került, amelyben semmiféle taxi, semmiféle más kedvezmény *(Kiss Ambrus ingatja a fejét.)* azon kívül nem volt, amit egyébként már júniusban mint helyiségbérleti díj – csak hogy mindenkinek tiszta legyen, amit elmondott Kiss Ambrus úr is. Döntött a Fővárosi Közgyűlés júniusban arról, hogy 25 százalékos alanyi jogú kedvezményt biztosít a bérlők számára, plusz lehet kérvényt beadni – lehet ezt pályázatnak hívni, kérvénynek, tök mindegy – ahhoz, hogy a 25 százalék fölötti kedvezményt megkapja. Ehhez kell igazolni a munkavállalók számát, amit akkor 90 százalékban meg kellett őrizni, ez most majd változik. Az a lényeg, hogy volt egy döntés, hogy négy hónapra, tehát március 1-jétől június 30-áig kedvezményeket biztosít a Fővárosi Önkormányzat a helyiségbérlőinek. Ott tartunk, hogy a Tulajdonosi Bizottság tegnap döntött a pluszkedvezményekről, tehát a 25 százalék feletti kedvezményekről a mikro- és a középvállalkozások esetében. Egyébként a pályázatok egynegyede elutasításra került – pontosan végigszámoltam az egészet –, és azt is kiszámoltam, hogy ez a pluszkedvezmény, amelyet ad a Fővárosi Önkormányzat, pontosabban nem adja ezt sem, mert adja, csak nem úgy adja, hogy pénzben, hanem nem szedi be a díjat, ez körülbelül olyan 14-15 millió forint havonta. Sokat számoltam. Még egyszer mondom, hogy ez mind nagyon szép.

Kiment véletlenül ez az előterjesztés. Utána jött a Fidesz-frakció javaslata mindazokkal, amit most egyébként tárgyalni sem hajlandóak, és úgy tesznek, mint akik kitalálták kvázi ezeket a javaslatokat és beépítik. De ezen lépjünk túl! Én azt mondom, hogy nézzük más szemszögből, mert ez már nem az első eset, amikor, pontosabban azt kell mondjam, hogy tökéletesen... *(A gép jelzi a hozzászólási idő leteltét.)* Összevonnám a következő időmmel, azt lehet? Tehát tudok most még beszélni? *(Az elnök jelzésére:)* Köszönöm szépen – csak ha már ilyen lendületben vagyok.

Tehát azt látom, hogy fogjuk fel ezt sikernek, nézzük pozitívan az eseményeket. Azt gondolom, lehet ez az ellenzékiségnek, merthogy más eszközünk nem nagyon van, egyfajta kifejeződése, hogy így tudunk elérni olyan eredményeket, mert nem lett volna két héttel ezelőtt rendkívüli ülés, aminek mégiscsak lett valami eredménye; nem kerültek volna be ma azok a pluszjavaslatok ebbe az előterjesztésbe – csak aztán kiderült, hogy ezek eredetileg nem voltak benne; ez nem baj.

Én azt gondolom, hogy ezt részben – a társaimnak is mondom – sikernek is könyvelhetjük, úgy, ahogy annak idején a temetkezési előterjesztésnek a visszavonását, és még sorolhatnám, tehát ez alapvetően egy jó dolog. Köszönöm szépen.

ELNÖK: Ughy Attila képviselő úr következik.

UGHY ATTILA (Fidesz-KDNP): Köszönöm szépen. Főpolgármester Úr! Szeretném kérdezni főpolgármester urat, hogy a 0006. számú módosító indítványhoz mi az előterjesztő főpolgármester úrnak a hozzáállása. Horváth Csaba és Gy. Németh Erzsébet képviselő, illetve főpolgármester-helyettes…

ELNÖK: Támogatom.

UGHY ATTILA (Fidesz-KDNP): Támogatja. Jó, köszönöm szépen. Ha most egy nemet mondott volna, akkor megúszott volna egy hozzászólást.

Tisztelt Főpolgármester Úr! Illő tisztelettel szeretném kérdezni azt, hogy egy demokráciában különös feltételekhez, szerződésben kikötött feltételekhez köthetőnek tartja-e azt, hogy valaki kedvezményben részesüljön. Ez az egész előterjesztés szerintem ennek a napirendi pont tárgyalásának a legabszurdabb, ionescóbb része – ugye Ionesco egy abszurd, francia-román drámaíró volt. Az, amit Horváth Csaba és Gy. Németh Erzsébet itt megfogalmaz, gyakorlatilag egy vicc. Már csak azért is vicc, akik nem tudják, miről van szó, itt arról van szó, hogy akkor veheti valaki igénybe a kedvezményt, ha írásban vállalja, hogy legalább négy oldalon reklámozza majd az előterjesztő által jónak gondolt dolgokat. Illő tisztelettel, hova fogunk eljutni, ha ezt kiterjesztik esetleg nemcsak az újság terjesztésére, hanem mondjuk a fagylaltárusra? Akkor kap majd valaki támogatást fagylaltárusként, ha a főpolgármester-helyettes asszonynak két badella fagylaltot visz minden nap, amit majd a főpolgármester-helyettes asszony annak ad tovább, akinek úgy gondolja, hogy ez éppen belefér. Vagy esetleg egy használt könyvet áruló, vagy a saját művét áruló író, aki egyébként az utcán szeretné sokszorosítani ezt a könyvet, az akkor teheti meg, ha ebben négy oldalon megemlékezik majd az elején vagy a végén arról, hogy Horváth Csaba főpolgármester-helyettesként, vagy II. kerületi polgármesterként, vagy most zuglói polgármesterként milyen tevékenységet végzett, és ezt majd ott leírja és esetleg pozitív színben tünteti föl a tevékenységét.

Tehát egy gazdasági tevékenységet ilyen módon összekötni egy kedvezmény megadásával, ez szerintem az egész előterjesztésnek az arcul köpése és ennek az egész történetnek, amiről most itt órák óta beszélünk, illetve a hétfői közgyűlési ülésen is beszéltünk, gyakorlatilag a kikarikírozása. Én először azt hittem, hogy ez egy vicc, amit itt látok, de úgy látom sajnos, hogy komolyan gondolják, és a legszomorúbb ebben az, hogy a főpolgármester úr is ezt teljes egészében komolyan gondolja. Ceterum censeóként hadd tegyem hozzá, hogy az önkormányzatiság 30. évfordulóján. Nagyon sajnálom, és sajnálom, hogy hozzá kellett szólnom.

ELNÖK: Csak hogy mindenki számára világos legyen, arról beszélgetünk, hogy milyen feltételekkel lehet ingyenes sajtótermékeket a budapesti közterületeken osztogatni. Nincs szó fagylaltárusításról, sem egyébről.

Láng frakcióvezető úrnak adom meg a szót.

DR. LÁNG ZSOLT (Fidesz-KDNP): Köszönöm szépen, főpolgármester. Igen, arról beszélünk, hogy az terjeszthet ingyenesen bármilyen újságot a fővárosban, aki négy oldalon keresztül dicsőíti a főváros vezetését. Mindezt a zöld liberalizmus, vagy nem tudom, milyen kifejezést használnak, a zöld demokrácia jegyében.

Kedves Kiss Ambrus Főpolgármester-helyettes Úr! A következőt szeretném mondani, akkor kicsit zanzásítva, de tényszerűen. Elrontották, mert fenn maradt a gazdasági bizottsági előterjesztés. Ennek ön az aláírója, szeptember 23. a dátuma, rajta van a Verő Tibor, mindenkinek a pecsétje, akinek kell. Ez lett volna az előterjesztés a Gazdasági Bizottságon. Ez nem tartalmazta azokat a pontokat, amelyeket most önök behoztak a mi szeptember 29-én beadott előterjesztésünk óta. Ez egyetlenegy dolgot tartalmazott: hogy akik be voltak zárva, azok utólag kérhetik-e azt a kedvezményt, ha igazolnak bizonyos forgalmi adatokat. Ennyi lett volna az önök előterjesztése, fogalmazhatok kereken, lenyúlták a miénket, és miután beadtuk mi, utána önök kihoztak egy jóval bővebbet, ami tartalmazza a mi előterjesztéseinket is. Ez történt, nem szép, csak azért tudjuk, mert elrontották és fönnhagyták az interneten az előző előterjesztést. Önök most nem mondtak igazat, de ezen jussunk túl, 30 év ide vagy oda.

A konkrétumokkal kapcsolatban. A rendkívüli ülésen hétfőn az önök csapata, főpolgármester úr, a maszkja takarja, de én láttam a szemén, hogy elégedett mosolya mellett, válogatott gyalázatokat vágott itt hozzánk, és tényleg mindenfajta gyerekszoba hiányát igazolva mondták el, hogy mi mik vagyunk, azért, mert azt mertük javasolni – és a vitára készek vagyunk, hogy túl nagy összeggel, rossz konstrukcióban –, hogy tegyünk félre összeget és kezdjük el a gazdasági szereplők megsegítését. Hétfőn ezért még mi mindenek voltunk, tényleg patás ördögök. Ehhez képest most hirtelen kiderül, hogy önök mindig is élharcosai voltak ennek a segítésnek. Hát az a baj, hogy szerintem pedig nem.

Kedves Kiss Ambrus Főpolgármester-helyettes Úr! Mi már júniusban is, amikor csak az ötletet előhozták, amiből alig kaptak valamit a vállalkozók, azt jeleztük, hogy szerintem nem kell gyámság alá venni őket. Tehát én nem gondolom, hogy egy budapesti éttermes ebben a helyzetben, vagy egy szállodás, de vegyünk egy éttermest, borzasztó boldogan elbocsátja az alkalmazottait azonnal, a legjobb embereit, úgy, hogy egyszer még újra szeretne nyitni jó kedvében, és utána fölveszi a kedvezményt vagy a támogatást. Én nem gondolom. Én kifejezetten azt gondolom, hogy mindenki küzd az életéért, és aki 90 százaléknál kevesebbet tart meg, csak 70-et vagy 50-et, az is küzd az életéért, és azért csak 50-et tud megtartani, mert nem tud többet fizetni. Szerintem nekünk ez igenis visszaélés és lenézése a vállalkozóknak, hogy mi ilyen kikötéseket teszünk mellé. Nem arról beszélünk, hogy ne legyen, meg mi ezt nem akarjuk, hogy legyenek bizonyos foglalkoztatási adatok mellette, vagy elvárások, de ebben a helyzetben szerintem úgy kell segítenünk, hogy nem gyámság alá vesszük őket és megmondjuk, hogy nekik egyébként mit kell csinálni, hanem segítünk nekik, mert mindenki az életéért küzd és ösztönösen mindenki ki akar keveredni ebből.

Úgyhogy én ezért javaslom, hogy a mi módosítónkat fogadják el. Sajnos tudom, hogy ez egy teljesen naiv kérés, de mégis csak ez a dolgom ellenzékiként, hogy a módosító javaslatainkat kérjem, hogy fogadják be. Köszönöm.

ELNÖK: Horváth Csaba frakcióvezető úr!

HORVÁTH CSABA (MSZP, polgármester): Köszönöm szépen a szót, főpolgármester úr. Tisztelt Közgyűlés! Én picit visszakanyarodnék – majd a módosítóra is kitérek – először az eredeti előterjesztésre. Az előterjesztés azt tartalmazza, hogy hogyan gondolja megvalósítani Budapesten, a Fővárosi Önkormányzat kezében lévő eszközökre vonatkoztatva – nem olyan eszközöket sorol fel, ami nem rajtunk múlik, hanem a mi eszközeink –, hogyan próbál segíteni a nehéz helyzetbe került vállalkozóknak. Azt is megírja, hogy a munkavállalók megtartása az mindenekfeletti érdek, ezért fogalmaz meg olyan kritériumokat, hogy ezek a kedvezmények legnagyobb mértékben akkor illetik meg a vállalkozót, ha együttműködik a munkahelyek megtartásában. Ez nyilván fáj önöknek. Egy május 28-ai tényt hadd idézzek ide. Ennek a rendeletnek Mészáros Lőrinc nem felel meg. Elmondom, hogy miért nem. Mészáros Lőrinc az alkalmazottai – a Hunguest Hotels szállodalánc tekintetében – mintegy felét elküldte, 800 alkalmazottat küldött el, ennek ellenére a kormányzati jutalom 17,7 milliárdos támogatásban nyilvánult meg. Hát ha valami visszaélés, akkor ez visszaélés a kormányzati hatalommal. Nyilvánvalóan a mi rendeletünk szándéka szerint azon vállalkozók, akik a munkahelyek megtartását nem tartják kellően fontosnak, ők például, és akkor most nevezzük nevén, Mészáros Lőrinc, ennek a rendeletnek ma Budapesten nem felelne meg. Ez lehet, hogy önöknek fáj, lehet, hogy probléma, de hát látom, hogy a kormány megoldotta a közvetlen támogatással, de nem az a cél, hogy Mészáros Lőrincek kapjanak támogatást, akik elbocsátják az alkalmazottaikat, hanem olyan, többek között a turizmusban negatívan érintett éttermek, vendéglátóipari helyek kapjanak lehetőséget és kedvezményt, akik úgy gondolják, hogy lesz élet a járvány után, ennek érdekében ameddig csak lehet, megtartják a munkavállalóikat, és ameddig csak lehet, az üzemeltetésüket is biztosítják. Tehát számukra próbáljunk a továbbiakban is segíteni olyan mértékben, amilyen mértékben a főváros biztosítani tudja.

Sajnos én továbbra sem találtam a főváros kasszájában sem fölösleges 50, 100 vagy 200 milliárdokat, ellenben azt mindig, hogy a napi 20 milliárd forint befizetett adónkból 2,5 százaléknyi összeg jut vissza a fővárosnak, 97,5 százalékot a kormány tesz zsebre. Ehhez képest továbbra is a mi 2,5 százalékunk terhére próbál meg szolidaritási alapot képezni. Több mint 40 milliárd forint elvonásban részesül a főváros, de a kerület is. Nyilván Láng Zsoltot már nem érdekli a II. kerület, de a II. kerületet is súlyosan érinti a jövő év a költségvetési szempontból, akárcsak a gépjármű adó elvétele, ami ellen nyilván tiltakozhatott volna képviselő úr is, de nem tette. Tehát sajnálatos módon mást képviselnek, mint ami az emberek érdeke.

És akkor a módosítóra vonatkoztatva: Ughy képviselő úrnak valami nagyon félresiklott a fejében, mert korábban, amíg a Közterületi-hasznosítási Bizottságot vezette, addig még tudta, hogy a közterület-használatnak ára van, díja van, tarifája van. Most ehhez képest azt állítani, hogy a főváros részéről valami extrém gonoszság pénzt kérni azért, hogyha valaki a főváros tulajdonában és fenntartásában lévő közterület-használatért valamilyen ellentételezést kér, ez számomra rendkívül fura. Tehát a közterület-használatnak, ahogy mondtam, díja van. Jelen esetben a Fővárosi Közgyűlés meghatározhatja úgy ezt a díjat, ez a javaslatunk Gy. Németh Erzsébettel, hogy ezt a díjat természetben is leróhatja. Ez nem kötelező. De ennek az üzleti tevékenységnek bevétele is van, és annak az üzleti tevékenységnek meg van egy kötelezettsége.

Egyébként, ha a fővárosnak lenne saját maga által fenntartott médiaterméke, akkor lehet, hogy nem is lenne szükség erre. Ez egy lehetőség, hogy együttműködjön a fővárossal bármely ilyen típusú orgánum. Egyébként arra meg van lehetőség, van a rendeletnek ilyen passzusa, a szórólapterjesztésnek a meghatározott tarifája szerint lehet kérelmezni, és akkor nem kötelező 4 oldalt a Fővárosi Önkormányzat munkájának szentelni. Megteheti, azt tesz, amit akar. Ebben az esetben a közterület-használati díjakat meg kell fizetni. Úgyhogy itt valami nagy félreértés van a fejekben. Igyekeztem ezt a félreértést tisztázni. Köszönöm a figyelmet.

ELNÖK: Hassay képviselő asszony ügyrendben kért szót.

HASSAY ZSÓFIA (Fidesz-KDNP): Köszönöm szépen a szót, főpolgármester úr. Azért jelentkeztem, mert ez valóban egy ügyrendi jellegű hozzászólás, legalábbis a véleményem szerint, ugyanis Horváth Csaba képviselő úr a Tulajdonosi Bizottság elnöke, és az én véleményem szerint a tegnapi tulajdonosi bizottsági ülésen nem sikerült megtárgyalni ezt az előterjesztést azon egyszerű oknál fogva, hogyha annyira nézzük ezt a szerintünk rendkívül antidemokratikus SZMSZ-t, még aszerint sem, hiszen, ahogy jeleztem a korábbi hozzászólásomban, a bizottsági tagok nem kapták meg ezt az előterjesztést, ők valami régi, ilyen kiherélt változattal ismerkedhettek meg, ezért nem is dönthettünk erről. Ezt a jegyzőkönyv számára fontosnak tartottam elmondani. Köszönöm szépen.

ELNÖK: És egy ügyrendi hozzászólás keretében tette ezt meg, ami nagyon nehezen tekinthető ügyrendi hozzászólásnak, ráadásul már egyszer képviselő asszony hosszabban szólt hozzá, és nyilván van ilyen, hogy amikor az ember lendületben van, akkor megkapja azt a jóindulatot az ülésvezetőtől, hogy nem szakítja félbe, de a jóindulat a jóindulatért cserébe jár, úgyhogy, kérem, hogy ne éljen vissza az ügyrendi hozzászólás intézményével.

Bagdy képviselő úr következik.

DR. BAGDY GÁBOR (Fidesz-KDNP): Köszönöm szépen a szót. Tisztelt Közgyűlés! Remélem, értenek. Ma vannak ilyen problémák, hogy nem halljuk egymást egész jól a maszkhasználat és a mikrofonhasználat közötti összhang hiányában.

Tulajdonképpen először is szeretném megjegyezni, hogy én értem ezt a mai helyzetet, és én frakcióvezető úrral ellentétben azt gondolom, hogy ez az életnek nem egy szép, nem egy elegáns, de érthető eleme, hogyha az épp aktuális helyen lévő ellenzéknek van egy jó ötlete, és azon elgondolkoznak, először durván elutasítják, de utána elgondolkoznak, és azt mondják, hogy van ebben jó dolog, akkor azt saját ötletként előterjesztik, megszavazzák és megvalósítják. Ez nem biztos, hogy szép, nem biztos, hogy elegáns, de valójában ez az ellenzéki létnek egy pozitív része, hiszen az ő gondolatait átvették, megvalósították, hiszen a közcél valószínűleg nem az, hogy egymást leszavazzuk, hanem az, hogy a budapestiek javát szolgáljuk. *(Taps a hallgatóság soraiból.)* Ezt a célt ilyen technikával is el lehet érni. Úgyhogy, ha így is lesz, még akkor is örülünk neki, hogy ezt sikerül elérni.

De amiért én valójában szót kértem, az a következő, és ezért rettenetesen sajnálom a napirend előtti vita stílusát, mert az a múltkori közgyűlésre emlékeztetett, vannak jó híreink is, ami közösen jó hír mindenkinek, minden budapestinek, de valahogy itt erről nem szeretünk beszélni.

Emlékeznek arra, hogy milyen durva viták voltak arról, hogy Budapestnek van pénze, nincs pénze, és ezt sokféleképpen lehet értelmezni. Vannak, akik itt szakmabeliek, vannak, akik kevésbé. Nem akarok ebbe belemenni, mindenki úgy értelmezi, ahogy akarja. Azért ma mégiscsak egy jó hír volt, remélem, önökhöz is eljutott, budapestiek is meg fogják tudni, felminősítés lehetőségére utaló pozitívra javította az eddigi stabilról Budapest adósosztályzati besorolásának kilátását a Moody’s, és egyébként megerősítette a befektetési ajánlású osztályzatát.

Ez egy nagyon jó hír, Budapestnek egy jó hír. Jó mindannyiunknak, mert azt gondolják rólunk, hogy Budapest jól teljesít. Ez persze nem azt jelenti, hogy könnyű helyzetben van Budapest, de mindenképp érdemes meghallgatni, hogy ők mit gondolnak róla. Itt most ugyanis nem kormány meg ellenzék a saját értelmezését magyarázza, hanem arról beszélünk, hogy mit mondanak rólunk külső, objektív szemlélők, akik Budapest helyzetét évtizedek óta figyelik.

Idézek egy-két mondatot. Budapest „besorolás megerősítésének okai között van a város nagyon szilárd likviditási helyzete, ellenállóképes gazdasága, és az is, hogy a koronavírus-járvány előtt mérsékelt volt Budapest adósságterhe”. Elnézést, ha lehet, egyben kérném a két 3 percemet. Jó, lehetséges?

ELNÖK: Igen.

DR. BAGDY GÁBOR (Fidesz-KDNP): Köszönöm. „A hitelminősítő értékelése szerint ezek a tényezők lehetővé teszik, hogy Budapest legalább a következő két évben elviselje a működési teljesítmény jelentős romlásából eredő sokkot. Jóllehet a magyar főváros likviditása a 2020-2021-es időszakban jelentősen szűkül, továbbra is nagyon magas lesz – és itt figyeljenek, kérem – a hasonló adottságú és besorolású városokéhoz képest, és ez komoly védőtartalékot biztosít a nyomott bevételekkel jellemzett időszakokban is”.

Ezt tudjuk mindnyájan, de jó hallani, hogy a cég kiemeli, hogy „Budapest gazdasága sok lábon áll, és túlteljesíti az ország egészének gazdasági mérőszámait.” Ugyanakkor „a budapesti osztályzat pozitív kilátása tükrözi azt is, hogy a Moody's várakozása szerint a város működési egyenlege a következő két éven belül visszatér a történelmi távlatú visszatekintésben megfelelőnek tartható szintre, és Budapest likviditási tartalékai elégségesek lesznek a pénzügyi mérőszámok érdemi romlásának ellentételezésére.”

Mit jelent ez? Valóban válság van, a koronavírus okozta gazdasági válság, ami a világot, az országot és a fővárost érinti, de szerencsére nem vagyunk olyan nehéz helyzetben, hogy ezt ne tudnánk kezelni, legalábbis így gondolják a hitelminősítők. Úgy gondolja, hogy Budapest helyzete a hozzá hasonló fővárosokhoz képest, a múltban kialakult likviditási tartalék miatt lényegesen jobb, mint a hasonló helyzetben lévő versenytársaié.

Úgyhogy annyit tudok erre mondani, hogy örüljünk ennek, bízzunk benne, hogy elhisszük nekik, amit állítanak, és kívánom azt önöknek, hogy az önök városvezetése alatt mindig ugyanilyen szép és jó véleménnyel legyenek Budapest teljesítményéről. Köszönöm.

ELNÖK: Köszönjük szépen. Baranyi Krisztina polgármester asszony következik.

BARANYI KRISZTINA (független, polgármester): Köszönöm szépen, főpolgármester úr, a szót. Én a 6. számú módosító előterjesztőjéhez fordulnék, mert számomra sem egyértelmű ez a módosító javaslat. Itt a közterület-használati hozzájárulás megadása, ha én jól értem, a feltétele, az a feltétele, hogy itt Budapest főváros 4 oldalt kapjon bármilyen ingyenes sajtótermékben. Akkor ez most a díjra irányul, vagy egyáltalán arra, hogy csak akkor kaphat ilyen közterület-foglalási engedélyt valaki, hogyha ezt abszolválja, illetve a főváros fizet-e ezért a 4 oldalért egyébként ennek a sajtóterméknek, amiben ez megjelenik?

ELNÖK: Tüttő Kata főpolgármester-helyettes asszony!

TÜTTŐ KATA főpolgármester-helyettes: Köszönöm a szót, főpolgármester úr. Lehet, hogy kicsit indulatosabb leszek, mint ahogy eredetileg terveztem. Láng Zsolt beszélt arról, hogy ki mindenki küzd az életéért. Hát én is küzdök az életünkért a városüzemeltetési területen.

Bagdy Gábor. Olyan rossz, amikor mind a ketten tudjuk, hogy mi a helyzet, hát ti írtátok le a kormánynak, a magyar kormánynak 2019-ben, hogy annyira keveset költöttetek utakra, hogy van 3 millió négyzetméter rossz állapotú út, hogy azonnal kell 100 milliárd forint csak az utakra, hogy ne romoljon tovább az állapotuk.

Igen, van egy ilyen adósminősítésünk. De mi az ára ennek az adósminősítésnek? Az az ára, hogy a föld alatt van 2000 kilométer olyan vízcső, amely a műszaki élettartama végén van. Az az ára, hogy naponta van sok csőtörés. Az az ára, hogy használhatatlanok az utak. Az az ára, hogy most voltam kint egy felüljárónál, amelynek a felújítása azért maradt félbe, mert a felüljáró sokkal rosszabb állapotban van, mint ahogy kellene lennie. Miért van sokkal rosszabb állapotban? Azt írja le a Műszaki Egyetem meg a Budapest Közút, hogy azért van ilyen állapotban, mert az elmúlt 9 évben nem költöttek korrózióvédelemre, nem költöttek karbantartásra. Azért van ilyen állapotban, mert arra a több száz kis hídra és felüljáróra, ami a Fővárosi Önkormányzat kezelésében van, gyakorlatilag az egytizedét költötte el az előző vezetés, mint ami szükséges lenne. Érdemi kárt okoztak.

Ha azt mondja Bagdy Gábor, hogy ez szándékos volt, akkor ennek nyilván lesz következménye. Én eddig azt feltételeztem, hogy az a közös tudásunk, hogy egyébként erre nekünk nem volt fedezetünk. Ha most azt mondja, hogy direkt spórolta ki a felüljárókból a pénzt, és ezért okozott többmilliárdos kárt, akkor én is másképp fogok tekinteni az elmúlt 9 évre. Mert én azt nonszensznek tartom, és közös problémánknak egy volt főpolgármesterrel, aki egyébként mérnök, tehát azért milyen dolog már az, hogy az elmúlt 10 évben egy mérnök alatt nem lett semmi költve hidakra meg felüljárókra, hogy egyébként önkormányzati ciklusonként egy Duna-hidat fel kellett volna újítani, és egyébként egy se lett felújítva. De hát az a nonszensz, arról beszéljünk már közösen, hogy miközben itt az autósok minden liter benzinben befizetnek 120 forint jövedéki adót, ebből nulla forint marad az önkormányzatoknál arra, hogy a meglévő utakat meg hidakat és felüljárókat legalább fenntartsák normális állapotban.

Én megértem, hogy a taxisok jobb, ha nem cserélnek autót egyébként, merthogy szétesik ezeken az utakon gyakorlatilag néhány év alatt Nagy-nagy barátjuk önöknek a BKIK elnöke. Rossz nyelvek szerint, de nyilván nem igaz, ő írta maga ezt a taxisrendeletet, ami hatályban van, de ez nyilván nem igaz. De azért visszakérdeztek egyébként, hogy oké, hogy ő ki akarja fizettetni a közösséggel a taxisok megsegítését, de ő a fuvarszervező, aki ebből él egyébként, és komoly nyeresége van belőle, hogy ő mit tett egyébként azért, hogy ezek az emberek túléljenek? Hogy ő egyébként a saját hatáskörében, a saját bérleményében adott kedvezményt? Hát meg fognak lepődni a válaszon. Tehát azért ebben legalább néha kérdezzenek vissza. Köszönöm.

ELNÖK: Frakcióvezető úr ügyrendben kért szót.

DR. LÁNG ZSOLT (Fidesz-KDNP): Kérdezhetek, főpolgármester úr?

ELNÖK: Ügyrendben?

DR. LÁNG ZSOLT (Fidesz-KDNP): Igen.

ELNÖK: Az mitől ügyrendi hozzászólás, ha valaki…

DR. LÁNG ZSOLT (Fidesz-KDNP): Most dolgozni szeretnénk, vagy szőrözik?

ELNÖK: Jó, hallgatom.

DR. LÁNG ZSOLT (Fidesz-KDNP): Tehát olyankor, hogyha lejárt az időm – látja, hogy nem akarok visszaélni vele, először olyan boldog voltam, hogy Tüttő Kata nem Bagdyra haragszik, és nem rám, de aztán én is bekerültem a képbe –, és nekem címez egy kérdést, de már lejárt az időm, akkor hogy válaszoljak?

ELNÖK: Hát az pech.

DR. LÁNG ZSOLT (Fidesz-KDNP): Ó, éljen a 30. születésnap!

ELNÖK: Kétszer 3 perce van minden képviselőnek, és jó ritmusérzékben kell fölhasználni az időkeretet, nem kell elhasználni az első hozzászólásnál, és akkor marad a végére is. Borbély Lénárd polgármester úr következik.

BORBÉLY LÉNÁRD (Fidesz-KDNP, polgármester): Köszönöm a szót, főpolgármester úr. Azt gondolom, hogy egy ilyen helyzetben meg egyébként is lehetne egy kicsit nagyvonalúbb, de nem ehhez szerettem volna hozzászólni.

A Láng Zsolt frakcióvezető úr által benyújtott, a frakciónk nevében benyújtott módosító javaslat 4. pontjához szeretnék hozzászólni, részben, bármilyen meglepő is, csatlakozva Horváth Csaba polgármester úr gondolatmenetéhez a munkahelyek megtartása ügyében.

Szeretném fölhívni a tisztelt képviselőtársaim figyelmét és a jelenlévők figyelmét a módosító javaslatunk 4. pontjára, amely úgy szól, hogy a Fővárosi Közgyűlés döntsön úgy, a munkavállalók védelme érdekében kinyilvánítja, hogy a Fővárosi Önkormányzat és a tulajdonában álló gazdasági társaságok, így a Budapest Gyógyfürdői és Hévizei Zrt. a koronavírus gazdasági következményeinek munkavállalókra gyakorolt negatív hatásai miatt 2021. június 30-ig csoportos létszámleépítést nem engedélyez. Tesszük ezt mindazért, mert pont a koronavírus-járvány időszakában tudomásunk szerint a Budapest Gyógyfürdői és Hévizei Zrt. csoportosan 100 ember leépítését tervezi. Én azt kérem a tisztelt Közgyűléstől, hogy ehhez ne járuljunk hozzá. Köszönöm szépen.

ELNÖK: Szeretnék egy örömhírt megosztani a tisztelt képviselő-testülettel, elsősorban Láng Zsolt frakcióvezető úrral, hogy még van 3 perces hozzászólási lehetősége.

Megyünk tovább, Kiss Ambrus főpolgármester-helyettes úr következik.

ELŐTERJESZTŐ: Köszönöm szépen. Több kérdésre, több felvetett dologra szeretnék válaszolni. Ezt az időbeliségi vitát csak azzal szeretném lezárni, hogy akkor itt valami nagyon nagy időugrást tudtunk csinálni, hogyha önök múlt héten szerdán beadtak egy javaslatot, ekkor nekünk eszünkbe jutott, hogy valamit kell csinálnunk, ezért visszaugrottunk júniusra, és kötöttünk visszamenőleg akkor egy megállapodást ezzel a tartalommal a FŐÉT-ben. De szerintem tényleg zárjuk le ezt a dolgot, mert a Tulajdonosi Bizottság tárgyalta egyébként ezt a napirendi pontot, képviselő asszony, hiszen ön is ott volt, hiszen ön kérdezte meg talán, hogy a foglalkoztatási kötelezettséget miért tartjuk fenn.

Bagdy képviselő úr, Moody’s felminősítése vagy a jelentése. Gondolkoztam, hogy ezt hogyan lehet a legjobban elmagyarázni, hogy mit érzek ebben a történetben. Tehát annak a bérből és fizetésből élőnek érzem magam, aki határidőre befizeti a tartozásait, feladja a csekkjeit, és nem nagyon marad neki egyébként a megélhetésre, de a bank azt mondja neki, hogy egészen jó adós, hiszen szépen beérkeznek a kamatok, beérkezik a tőketörlesztés, rendesen fizet.

Nem azt mondta a Moody’s, azért ezt folyamatosan alá kell húzni, hogy van 100 milliárd szabad forrása, 50 milliárd szabad forrása a fővárosnak. Ilyeneket nem mondott. Csak az történt egyébként közben, és lehet, hogy ez egy rossz hír lesz a képviselő-testület tagjainak, hogy ennek a bérből és fizetésből élőnek a fizetése jelentős részét lehúzták. Konkrétan az történt, hogy az iparűzési adó, ami a fővárosi költségvetésnek a tétele, az idei évben, most már látjuk, 20-21 százalékkal kevesebb lesz, mint amennyivel számoltunk.

Emlékezzenek vissza, Kovács Péter polgármester úrral volt egy szakmai vitánk talán a Költségvetési Bizottságon, ahol ő azt mondta még a költségvetés tárgyalásakor, hogy nagyon konzervatívan van tervezve az iparűzési adó, szerinte ennél több lesz. Nyilván ez a járvány előtt volt, tehát nem akarom azt mondani. Milyen jó, hogy nem hallgattam önre, és nem mondta azt, hogy akkor írjunk be még egy kicsit vastagabban, és ne konzervatívan tervezzük. Hiszen mi történt volna? A XVI. kerület is, a XXII. kerület is és az összes kerület is ez alapján állította volna össze a költségvetését.

Mi történt azzal, hogy ennek a bérből és fizetésből élőnek elvették a fizetésének nagy részét? 20-21 százalékos csökkenése lesz az idei tervhez képest az ipának. Ez körülbelül 35 milliárd forint kiesést jelent a fővárosnak az idei évben. Erre mondtuk azt, hogy 2020-22 között azt a költségvetési pályát, amit ipában terveztünk mi is és szerintem önök is, abból 100 milliárd forint nekünk kiesik, önöknek nyilván összesítésben ebből valamivel kevesebb, de körülbelül ekkora tétellel.

Munkahelyek megtartása. Azért tudhat róla a nyilvánosság, hogy a BGYH-ban elbocsátást indítottunk el, merthogy transzparens módon ezt bejelentettük. Azért vagyok ebben biztos, hogy ezt így tettük, mert ott voltam. És mit tettünk ebben a dologban? Tényleg fáj a szívem az összes munkahelyért, amely a tisztes munka világában szerepel, hiszen itt munkaszerződés van, foglalkoztatási védelem van, szociális védelem van ezek mögött a dolgozók mögött, sőt még szakszervezet is van a munkahelyen.

De sajnos az látszik, hogy oly mértékben visszaesett a gyógyfürdőnek a bevétele, hogy felelőtlen lenne az, aki nem hoz intézkedéseket, ezért azt mondtuk, hogy nem elbocsátást csinálunk önmagában, hanem akkor alkalmazzunk aktív munkaerőpiaci eszközöket. A foglalkoztatási törvényben rögzítve van, hogy mi ilyenkor az államnak a teendője. Az államnak ilyenkor az a teendője, hogy létrehoz munkába elhelyezési bizottságot. Az Állami Foglalkoztatási Szolgálat koordinálásával ott kéne lennie már most az ÁFSZ-nek – nyilván nincs ott, de nem is várunk az államra ebben a dologban. Ezt nyilvánosan elmondtuk, és azt mondtuk, hogy akkor mi létrehozzuk a munkába elhelyezési bizottságot, amelyben részt vesz a munkáltató, részt vesz az üzemi tanács, a szakszervezetek, sőt az ágazati szakszervezet kérésére még őket is bevettük, valamint a fővárosi cégek nagy munkáltatói, amelyeknél lehet üres álláshely, hiszen mindig van fluktuáció ezeknél a cégeknél, és fel fogjuk ajánlani számukra más helyen, Budapest család más helyén a foglalkoztatás lehetőségét, vagy hogyha nem találunk nekik munkát, akkor pedig az aktív munkaerőpiaci fogalom keretében a Budapest Esély kínál számukra szolgáltatást. Ez a szolgáltatás 13 elemből áll, köztük képzés, pályaorientáció, átképzési programok, pszichológiai tanácsadások, tehát minden olyan eszközt megpróbálunk biztosítani, amellyel ezeket az embereket, ezt a 90 embert - hiszen pontosan ennyiről beszélünk - meg lehet valamilyen szempontból a munkaerőpiac számára menteni.

Hadd olvassak fel egy levelet, amelyet tegnap kaptam a Vízügyi Közszolgáltatási Dolgozók Szakszervezeti Szövetségétől, amely azt írja: „A pandémiás helyzetben a foglalkoztatási költségek megtérülése nem biztosított. Ennek érdekében olyan tulajdonosi, kormányzati munkahelyvédelmi intézkedések szükségesek, amelyekkel megelőzhető a munkahelyek elvesztése. Nagyra értékeljük, hogy a Főpolgármesteri Hivatal és a BGYH munkába elhelyező bizottságot alakít annak érdekében, hogy létrejöjjön a főváros tulajdonában lévő tagvállalatok közötti belső munkaerőpiac, a BGYH-nál felszabaduló munkaerő továbbfoglalkoztatásának a lehetősége országosan is példaértékű intézkedés lehet.”, és kérték, hogy ők is delegálhassanak szakértőt ebbe a munkába, amit természetesen biztosítunk a számukra.

Még egyszer egy mondatot: „ennek érdekében olyan tulajdonosi, kormányzati munkahelyvédelmi intézkedések szükségesek”, és azért fontos ezt aláhúzni, mert ma reggeli hír volt a Fürdőszövetség részéről, amely talán 35 milliárd forintos alap létrehozását kezdeményezte, hiszen a magyar fürdők végveszélyben vannak, elbocsátásokat hajtanak végre most is a dologban.

Azért szerettem volna ezt elmondani, merthogy itt nem valami fű alatti létszámleépítésről van szó, hanem ezt sajnos végre kell hajtanunk, de szeretnénk, hogy ezeknek az embereknek a munkahelyét meg tudjuk védeni, ezért ilyen aktív munkaerőpiaci eszközöket alkalmazunk a dologban.

Egyébként a főpolgármester úr által beadott módosító javaslat ehhez ott van önöknél, amelyben azt mondjuk, hogy egyetértünk a Magyar Nemzeti Bank talán a tegnapi napon közzétett 50 pontos javaslatcsomagjával, és hogyha a munkahelyvédelmi bértámogatás folytatódik, és ez érinti a főváros cégeit, akkor ebben az esetben mi 2021. december 31-éig csoportos létszámleépítést nem fogunk végrehajtani. Ez a módosító javaslat ott szerepel önöknél. Köszönöm szépen.

ELNÖK: Horváth Csaba polgármester úr!

HORVÁTH CSABA (MSZP, polgármester): Köszönöm a szót. Baranyi Krisztina polgármester asszonynak szeretném kiemelni a módosító indítvány lényegét. A hatályos közterület-használati rendelet szerint médiatermék vagy szórólap terjesztése közterületen közterület-használati díj megfizetése mellett lehetséges. Az a módosító indítvány, amelyet Gy. Németh Erzsébet képviselő asszonnyal benyújtottunk, kiegészíti a hatályos rendeletet azzal, hogy tulajdonképpen természetben, vagyis barterben is megfizetheti ezt a közterület-használati díjat, tehát kiegészíti a meglévő rendeletet, és így nem egyedi alku tárgya, hanem egy rendeletben szabályozott módon lehet vagy közterület-használati díjat fizetni vagy használati megállapodást kötni. Köszönöm szépen.

ELNÖK: Kovács Péter polgármester úr!

KOVÁCS PÉTER (Fidesz-KDNP, polgármester): Köszönöm szépen a szót, főpolgármester úr. Ha már itt mindenki idéz a mai ülésen, akkor, hogyha megengedik, én is felolvasok egy rövid idézetet:

Ez idő tájt történt, hogy a disznók váratlanul beköltöztek a tanyaházba, és ott ütötték föl szállásukat. Az állatoknak megint csak úgy rémlett, mintha valamikor ez ellen is határozatot hoztak volna, de Süvi megint csak meg tudta győzni őket arról, hogy erről szó nincs. Elengedhetetlenül szükséges, jelentette ki, hogy a disznók, a gazdaság agymunkásai, nyugodt helyen dolgozhassanak. Jobban illik a Vezér méltóságához, hogy házban lakjon, nem pedig holmi disznóólban. Ennek ellenére egyes állatokat mégis megzavart, amikor azt hallották, hogy a disznók nemcsak hogy a konyhában esznek, és a tisztaszobát használják nappalinak, hanem ágyban alszanak. Bandi, mint rendesen, elsiklott a dolog felett egy „Napóleonnak mindig igaza van!” felkiáltással, de Rózsi, aki úgy vélte, határozottan emlékszik rá, hogy törvényt hoztak az ágyak ellen, kiment a pajta végébe, és megpróbálta kibetűzni az oda felírt Hétparancsolatot. Mivel rájött, hogy csak az egyes betűket tudja elolvasni, odahívta Malvint.

Malvin – kérte –, olvasd fel nekem a Negyedik Parancsolatot. Nem úgy szól, hogy sohasem szabad ágyban aludni?

Malvin nagy nehezen kibetűzte.

- Azt mondja, hogy „Állat nem alszik ágyban, lepedőn” – jelentette ki végül.

Furcsamód, Rózsi nem emlékezett rá, hogy a Negyedik Parancsolatban szó lett volna lepedőről; de mivel így állt a falon, így kellett lennie. Süvi pedig, aki történetesen épp akkor járt arra, két-három kutya kíséretében, mindjárt megfelelő perspektívába tudta állítani az egész ügyet.

- Tehát már hallottátok, elvtársak – szólt –, hogy mi, disznók most már ágyban alszunk a tanyaházban? És miért is ne? Csak nem képzelitek azt, hogy valaha is törvényt hoztunk az ágyak ellen? Az ágy egyszerűen azt a helyet jelenti, ahol aludni lehet. Ha jól megnézzük, egy halom szalma az istállóban szintén ágy. A törvényt a lepedő ellen hoztuk, ami emberi találmány. Le is vettük a lepedőket a tanyán az ágyakról, és pokrócok közt alszunk. És milyen kényelmesek azok az ágyak! De szükségünk is van a kényelemre, mondhatom nektek, elvtársak, hiszen mostanában annyi agymunkát kell végeznünk. Ugye nem akartok megfosztani bennünket, elvtársak, a pihenéstől? Ugye nem akarjátok, hogy fáradtság miatt ne tudjuk ellátni a kötelességünket? Ugye nem akarjátok, hogy Jones visszajöjjön?

Az állatok tüstént megnyugtatták, és többé senki sem tette szóvá, hogy a disznók a tanya ágyaiban alszanak. És mikor néhány nap múlva bejelentették, hogy mostantól fogva a disznók egy órával később kelnek, mint a többi állat, ez ellen senki nem tiltakozott.

Köszönöm. *(Szórványos taps.)*

ELNÖK: Bagdy Gábor képviselő úrnak jelzem, hogy a két háromperces hozzászólását már elhasználta, de nem szeretném önbe fojtani a szót, csak kérem, hogy önmérséklettel gyakorolja ezt a lehetőséget.

DR. BAGDY GÁBOR (Fidesz-KDNP): Köszönöm. Én csak szerettem volna elkerülni, hogy ügyrendben, személyes megtámadtatás miatt kérjek szót a kölcsönös udvariasság jegyében, ezért csak arra reagálnék, ami elhangzott. Bölcsen jegyeztem meg megszólalásom elején, hogy a számokkal mindenki úgy bűvészkedik, ahogy akar, aki ért hozzá, megteheti, ezért én, azt kell hogy mondjam, hogy a felszólalásomban szándékosan egyetlen saját számot és mondatot nem mondtam, hanem olvastam a Moody’s jelentéséből, úgyhogy, kérem, velük vitatkozzanak; lesz rá mód, mert minden évben jönni fognak, elmondhatják, amit gondolnak. A határozati javaslat az lenne, hogyha ügyrendi lett volna a hozzászólásom, az lenne a határozati javaslatom, hogy kérem, önök is olvassák el a Moody’s jelentését. Köszönöm szépen.

ELNÖK: Köszönjük szépen. Hasonló a helyzet Hassay Zsófia képviselő asszonnyal, aki a vitában elhasználta a kétszer háromperces hozzászólási lehetőségét, de reméljük, hogy még valami fontos és érdekes dolgot fog mondani röviden.

HASSAY ZSÓFIA (Fidesz-KDNP): Nem, szeretném jelezni, hogy azt jeleztem, hogy összevonnám, viszont nem töltöttem ki az összevont időt, tehát ott nekem még legalább egy, szerintem másfél percemnek kell lenni, de gyors leszek, gyors leszek egyébként. Tehát nem szólt a végén a csengő, tehát onnan még azért kellett valaminek maradnia.

A múltkor egy véleményem szerint rendkívül méltatlan hangvételű rendkívüli közgyűlést ültünk végig és éltünk át, amely a koronavírus okozta másodikhullámos problémákat taglalta mindenkinek a saját szempontjából, ez egy rendkívül szomorú helyzet, ugyanakkor Borbély Lénárd képviselőtársam megemlítette a Gyógyfürdők kapcsán létrejött helyzetet, és azt is, és a főpolgármester úr kiegészítette, hogy 90 ember sorsáról születik mihamarabb döntés. Szerintem efelett azért ne lépjünk csak olyan egyszerűen vagy olyan könnyen át, azt is mondhatnám egy kicsit cinikusan is természetesen, hogyha a saját maguk által benyújtott rendeletmódosítást követjük, és akkor itt jön ez a lelki és szakmai vita, hogy mondjuk a Fővárosi Közgyűlés arról dönt, hogy a 90 százalékos állományt meg kell ahhoz tartani, hogy valaki egyáltalán pályázhasson egy ilyen bérletidíj-kedvezményre, a 25 százalék feletti eseti részre, akkor lehet, hogy a Fővárosi Közgyűlés saját maga nem tudna egy ilyen kezdeményezést beadni, mert mondjuk nem felel meg a saját maga által hozott olyan rendeletnek, amely pontosan azt hivatott segíteni, hogy a munkahelyek megmaradjanak, és segítséget nyújtson a munkavállalóknak. Ez az egyik megjegyzésem.

A másik pedig az, hogy egy kicsit nekem ilyen konklúzió, és emlékeztetném a főpolgármester urat, hogy hogyan látszik ez az eset egy picit kívülről. Nekem olyan, mint a múltkor a kézfertőtlenítő esete, ezt mindenképpen szerettem volna itt elmondani, azt is elég méltatlannak tartom. A múltkor felvetettük azt a javaslatot, hogy a metróaluljárókban, illetve a BKV-eszközökön helyezzünk el kézfertőtlenítőt, Semmelweis után szabadon, ami legalább olyan fontos, hogy a fertőzések ellen megvédje a budapestieket. Na, én azt hiszem, hogy úgy összeségében nekem ez a példa nagyon jól summázza azt az elképzelést, ahogy a városvezetés hozzááll ehhez a kérdéshez. Mi lett ebből a kezdeményezésből? Itt le tetszettek söpörni az asztalról, viszont a Facebook, vagy nem is Facebook, hanem a Városháza oldalon nagyon szép hírt lehetett belőle csinálni. Lett belőle összesen, azt hiszem 15 darab kézfertőtlenítő, és a főpolgármester úr nagyon helyes, mint általában, ott az aluljáróban a kézfertőtlenítőt simogatva. Úgyhogy körülbelül ennyi a látványprodukció. Köszönöm szépen.

ELNÖK: Képviselő asszony, tényleg próbáltam megállni, de azért hadd reagáljak erre! Önnek volt egy javaslata itt a közgyűlésen. Bár időben el lett küldve az SZMSZ szerint az előterjesztés, módosító indítványt ahhoz nem adtak be, ezért én itt annyit tudtam mondani - hiszen egy szóbeli előterjesztésre felelősen ennyit lehet mondani -, hogy köszönjük a javaslatot, érdemben meg fogjuk vizsgálni, és amennyiben ez megoldható vagyonvédelmi és más szempontból, meg beszerzésileg, meg fogjuk csinálni. A főváros közlekedéssel foglalkozó cégeivel egyeztettünk, kiderült, hogy mi az, amit ebből meg tudunk valósítani, erről egyébként tájékoztattuk a tisztelt képviselőtársaimat is, és kommunikáltuk a budapestieknek, hogy tudjanak róla, hogy nem véletlenül vannak kint azok az automaták vagy kézfertőtlenítők. Szerintem örüljünk annak, hogy az ön, egyébként teljesen jogos javaslatát sikerült megvalósítanunk, és köszönjük a felvetést. *(Hassay Zsófia közbeszól.)* Jó.

Kiss László polgármester úrnak adom meg a szót.

DR. KISS LÁSZLÓ (DK, polgármester): Köszönöm szépen. Ennek a mai napnak mindenképpen értéke szerintem, hogy én magam sosem gondoltam volna, hogy a magyarországi újbeszél és duplagondol élharcosai fognak Orwellt idézni, de ez mindenképpen fontos dolog.

Azért azt lássuk világosan, hogy amikor a magyarországi duplagondol élharcosai nekünk itt Orwellt idéznek, akkor egy olyan előterjesztés kapcsán teszik ezt, amelyben olyan dolgokra hivatkoznak, amelyek nincsenek benne az előterjesztésben. Amikor állandóan azt halljuk, hogy olyan vitákat folytatnak le, amelyekben csak valamiféle torz gondolati sémák alapján lehet arra a következtetésre jutni, hogy az előterjesztésekben nem szereplő gondolatokkal vitatkoznak, akkor, azt gondolom, hogy ahelyett, ami itt elhangzott Orwelltől, inkább az 1984 című munkáját ajánlom mindenkinek a figyelmébe, de általában is.

Én hadd idézzem Cicerót, amikor azt kérdezte Catilina kapcsán, hogy meddig élnek vissza önök a türelmünkkel, meddig élnek vissza önök a választók türelmével, amikor folyamatosan udvariatlan frazeológia mögé bújtatják szándékaikat? Meddig teszik ezt? Meddig élnek vissza a választók türelmével akkor, amikor egyébként a Városliget elpusztítása kapcsán önök cinikus előterjesztéseket tesznek? Meddig élnek vissza a választók türelmével? Lehet, hogy ez egy antik szerző kérdése nyomán robbant ki belőlem, de ez talán aktuális most is. *(Taps a hallgatóság soraiban.)*

ELNÖK: Láng Zsolt frakcióvezető úrnak háromperces hozzászólási lehetősége van még – elnézést, hogy a múltkor nem tudtam pontos felvilágosítást adni, hogy éppen hogyan állnak az időkeretek!

DR. LÁNG ZSOLT (Fidesz-KDNP): Köszönöm szépen, főpolgármester úr. Tudom, hogy az SZMSZ nem az erőssége, de nem is azért alkottuk meg. Ez nagyon nagy ívű volt, tehát Kiss úrnak a hozzászólása tényleg bénítólag hatott mindenkire.

Azt szeretném mondani, hogy akkor tisztázzuk itt a sok vita után, hogy tulajdonképp mi a helyzet. Még egyszer szeretném a legfontosabbat elmondani, főpolgármester úr. A mai nap született egy levél, nagyon röviden a taxisok, így mondom, az iparkamara és a taxisok két dolgot kérnek a minisztériumtól, tehát nem önöktől, hanem a minisztériumtól. Az egyik, hogy ezt az elektromos csereautó programot jövőre újra csinálják meg – ezzel nincs dolgunk. A másik, hogy a tízéves autócserét toljuk ki. Ez a mi rendeletünkben is benne van.

Én azt kérném, hogy a mi módosító javaslatunk 3. pontjában, amely azt mondja, hogy amennyiben támogatja a kormány, mi is támogassuk ezt, és, főpolgármester úr, az FKT soron következő ülésén ön kezdeményezze, és támogassa. Az tehát a kérésem, hogy ezt fogadja el, mert ez tök észszerű, és ne tököljünk, ezzel időt spórolunk, hogyha az októberi FKT-n a kormány erre rábólint, akkor segíthetünk a taxisoknak.

A 4-es módosítónkkal kapcsolatban azt szeretném mondani, kedves Kiss Ambrus – de Zsófia már utalt rá –, hogy a tökéletes kettős beszéd, tehát miközben nem olyan rég elmondta, hogy csak annak segítünk, aki a munkavállalói 90 százalékát megtartja, aközben elmondja, hogy a főváros ilyen helyzetben a Gyógyfürdőknél nem tudja megtartani a munkavállalóit, tehát nálunk ez normális, a többiek meg csinálják meg, mert különben egy vas támogatást nem kapnak. Tökéletes kettős beszéd! Én csak azt javaslom, hogy szerintem példát kéne mutatnunk, tehát nem szabadna most egy embert sem az utcára tennie sem a fővárosnak, sem a főváros cégeinek.

A többi módosítónk pedig, ahogy ezt a főjegyző úr – és az eddigi nap folyamán most először meg kell hogy dicsérjem, bár a mérleg nálam negatív azért a jogalkalmazás szempontjából, de – összefoglalta a módosítóinkat, a következő módosítónk: az önök által benyújtotthoz képest a 90 százalék helyett mindenhol 99 százalékot javaslunk, azért 99-et, mert ingyenesen, nulla forintért, ezt elfogadjuk, nem lehet kedvezményt adni. Ez nekünk szerintem nem egy őrült összeg, akiket érint, azoknak minden forint számít szerintem. Ennyi a módosítónk. Illetve egy helyen, ennél a 90 százalék munkaerőnél mi 50 százalékot javasolunk, tehát aki már a felét meg tudta tartani, az jogosult legyen egyébként.

Ezeket javasoltuk módosítani. Ha a főpolgármester úr egy pillanatra el tud a merev, antidemokratikus szokásaitól lépni, akkor fogadják el a módosítóinkat, mert jobbá teszik az eredeti előterjesztést! Az eredeti előterjesztésünk még jobb volt, de mi nagyon örülnénk, hogyha legalább egy picivel előrébb tudnánk jutni ebben a kérdésben.

ELNÖK: Ki kell ábrándítanom a frakcióvezető urat, nem én vagyok az előterjesztő, és ez nem valamifajta merev antidemokratikus hozzáállás, de majd az előterjesztő nyilván nyilatkozik, hogy mely módosító indítványokat támogatja.

Kovács Péter polgármester úr esetleg egy másik regényből is idéz nekünk.

KOVÁCS PÉTER (Fidesz-KDNP, polgármester): Köszönöm szépen a szót, főpolgármester úr. Én nem kívántam többet hozzászólni ehhez a napirendi ponthoz, de Kiss polgármester úr szavai arra inspiráltak engem, hogy mégiscsak hozzászóljak. Nézze, Kiss úr, tehát most a Fővárosi Közgyűlésben ülünk, ennek a Közgyűlésnek van egy új SZMSZ-e, amelyet ön is megszavazott a szemben ülőkkel együtt főpolgármesteri vagy főjegyzői előterjesztésre, amelyben az szerepel, hogyha valakit személyesen megtámadnak, és már nincsen hozzászólás, amelyet elmondhatna a szakmai anyaghoz, akkor erre nem tud reagálni, kivéve, ha ő a főpolgármester, a főpolgármester-helyettesek vagy a főjegyző. Emlékszik, „állat nem alszik ágyban, – zárójelben önnek: kivéve – lepedőn”.

Ugye, ez az SZMSZ az, amely szerint a vita során, ha bárkinek valami jó ötlete van, amely a köz érdekében jó lenne, akkor nem tud módosító javaslatot beterjeszteni, kivéve, ha ő a főpolgármester. *(Hassay Zsófia: Már a párbeszéd jegyében.)* Ha valaki ellenzéki képviselő ebben a Fővárosi Közgyűlésben, akkor az ő ügyrendi javaslatáról nem kell szavaztatni, kivéve, ha kormánypárti képviselő.

Másrészt hadd mondjam azt, Kiss úr, hogy én nem vagyok egy ijedős ember, de amit ön itt elmondott, attól lassan félni kell. *(Moraj a városvezető koalíció pártjai sorában.)* A verbális földbe döngölés után majd testileg is fog bántalmazni? *(Moraj és közbeszólások a városvezető koalíció pártjai sorában.)* ez az ön demokráciafelfogása? Mert az, ami ma itt, ennél a napirendi pontnál meg az egész ülésen történik, nekem egy dolgot juttat eszembe, az is egy klasszikus, szóról szóra idézném: „A szavak és a tettek nem alkotnak szoros egységet.” Köszönöm szépen. *(Közbeszólások a városvezető koalíció pártjai sorából.)*

ELNÖK: Tisztelt Képviselőtársaim! Tisztelt Fidesz-KDNP-frakció! Én a lelkem mélyén mindig kuncogok azon, amikor a Fidesz-frakció az új SZMSZ antidemokratikus voltát hánytorgatja fel, ami mindig azt az ötletet hozza nekem, hogy akkor visszahozzuk a Tarlós-féle SZMSZ-t, és akkor például nem lesz Fidesz-frakció. Például, többek között, mondjuk, ezzel a hatással is járna, hiszen az előző közgyűlésben frakciók nem voltak; nem voltak napirend előtti hozzászólási lehetőségek, nem volt interpelláció; nem lehetett külön szavazást kérni az előterjesztés bizonyos pontjairól – hogy csak néhány apróságot említsek. Azt gondolom, van komoly támogatottsága annak, hogy a Tarlós István által kialakított SZMSZ-t visszahozzuk, és akkor, úgy látszik, hogy mindenki boldogabb lesz. Én egyébként nem, mert valójában az egy komoly visszalépés lenne, de legalább egy gondolatkísérlet erejéig fölvetném ezt. Ughy képviselő úr következik.

UGHY ATTILA (Fidesz-KDNP): Köszönöm szépen. Tisztelt Főpolgármester Úr! Szavazni fogunk, és előtte szeretném felhívni a figyelmet, hogy aki megszavazza a 006. számú módosító indítványt, az a következőt teszi. A gazdasági szereplők megsegítése címén egy olyan módosító indítványt hoz létre, amelyik a gazdaság szereplői között olyan esélyegyenlőtlenséget fog létrehozni, amely tovább fogja torzítani az itt megjelenő piacot. És ez csak az első lépés, mert azért lássuk be, hogyha ez sikerülni fog az előterjesztőknek, akkor a részemről példaként felhozott, kicsit vicces fagylaltárus és a saját maga könyvét árusító ember példája a következő előterjesztésekben már kötelezővé válik, és tényleg be fog következni az, hogy fagylaltosbadellákkal és saját kiadásban kiadott könyvekkel, amelyben az aktuális főpolgármester-helyettest és a város vezetőit dicsőítik majd, olyan könyvekkel kell majd megjelenni ahhoz, hogy valaki a közterületen el tudja adni a könyveit.

Azt gondolom, az a négy darab tábla, amire föl van téve a „szabad”, az „igazságos”, az „átlátható”, és a nem tudom, még milyen Budapest, ezek közül legalább kettő olyan szépen lefordul, ha ezt a módosító indítványt elfogadják, mint ahogy a Mekk mester végén le szokott fordulni az aktuális cégér a Mekk Elek háza tetejéről. Köszönöm szépen.

ELNÖK: Kovács Péter polgármester úr ügyrendben kért szót.

KOVÁCS PÉTER (Fidesz-KDNP, polgármester): De nincs ügyrendi javaslatom; jelezném, hogy az SZMSZ-éről az önt támogató pártok képviselői a XVI. kerületben a következő véleményeket mondták: antidemokratikus, kiheréli a vitát; aki nem szocialista időben szocializálódott, az ilyen előterjesztésekkel nem él. Köszönöm szépen.

ELNÖK: Köszönjük szépen. A vitát lezárom, megadom a szót zárszóra az előterjesztőnek.

ELŐTERJESZTŐ: Köszönöm szépen. Csak jelezném, hogy a 90 fős létszámleépítés a BGYH-nál a 10 százalékot nem éri el. Ezt egyébként egyszerű megnézni: ezer munkavállaló, arányban a 90 fővel. Az, hogy a sajtóban „mintegy száz”-nak írják, attól még 90 ez a szám. *(Közbeszólások.)* Mondom, „mintegy száz”-nak írják, de ez a valóságban 90, mert annyi lett bejelentve ott. *(Közbeszólások.)* Így van. És azt is jeleztem, de nem hallgatták meg szerintem, mert akkor éppen ott nagyon tárgyaltak, de hogy munkábahelyezési bizottságot hozunk létre, és nagyon szeretném és nagy reményem, hogy ezt a 90 főt, ha ezek között vannak például nyugdíjasok, nyilván őket is, fel tudja szívni majd a Budapest-család, a budapesti cégek. És egyébként arról tájékoztatott például a BGYH vezetője, hogy még magánmunkáltatók is jelentkeztek ebbe a munkábahelyezési bizottságba, mert lehet, hogy ők is találnak olyan munkaerőt, akit képesek elhozni. De nézzük meg! Én nagyon szívesen beszámolok majd önöknek erről a folyamatról; szerintem példaértékű lesz.

Ami az elhangzottakat illeti, egy csomó mindenre válaszoltam, úgyhogy én most előterjesztőként akkor jelezném, hogy természetesen az előterjesztői kiegészítést támogatom. Horváth Csaba és Gy. Németh Erzsébet módosító javaslatát támogatom. Láng Zsolt frakcióvezető úrnak a határozati javaslatot 3. ponttal kiegészítő, a taxiként használt gépjárművek maximális használati idejének felemelését javasoló módosító indítványát támogatom. Illetve a főpolgármesteri módosító javaslatot is támogatom. Köszönöm szépen.

ELNÖK: Tehát hogy világos legyen, a frakcióvezető úr által benyújtott módosító indítványok közül a 3. pontot az előterjesztő támogatja és befogadta, és a többi pontról természetesen majd külön szavazunk. Frakcióvezető úr!

DR. LÁNG ZSOLT (Fidesz-KDNP): Annyit kérhetek, főpolgármester úr – mert kicsit sok itt a módosító meg a papír –, hogy mondja el röviden? Mert én például nem tudom kapásból, hogy az ön kiegészítő módosítója mit tartalmaz, ezt bevallom. Mielőtt szavazunk, elmondja röviden, hogy miről szavazunk? Tegye meg, legyen szíves! Köszönöm.

ELNÖK: Igen. Horváth Csaba frakcióvezető úr és Gy. Németh Erzsébet főpolgármester-helyettes asszony vitában elhangzott módosító indítványát ismerik. Az általam benyújtott javaslat az ön 4. számú javaslatához érkező kiegészítés, amelyben a Fővárosi Önkormányzat kifejezi egyetértését a Magyar Nemzeti Bank 50 pontos javaslatcsomagjával. Fölolvasom szó szerint az egyszerűség kedvéért: „Kifejezi egyetértését a Magyar Nemzeti Bank 2020. szeptember 29-én közzétett 50 pontos javaslatcsomagjának a munkaerőpiacot érintő elemeivel, így különösen a munkahelyvédelmi bértámogatás folytatásával és egyszerűsítésével, valamint a járványhelyzettel kapcsolatos adókedvezmények újbóli bevezetésével, illetve az átképzési járadék bevezetésével. Ezért felhívja az intézményeit, hogy a Magyar Nemzeti Bank javaslatainak a kormányzat által való elfogadásától kezdődően, legalább 2021. december 31. napjáig csoportos létszámleépítésre ne kerítsenek sort.” Ez a javaslat, ez az, amit támogatott az előterjesztő, ezért külön szavaznunk róla nem kell.

Amiről szavaznunk kell a benyújtott módosító indítványok közül, azok, amelyeket az előterjesztő nem támogatott.

Először Láng frakcióvezető úrnak a csoportos létszámcsökkentés tilalmára vonatkozó, a főpolgármesteri módosító javaslattól eltérő tartalmú módosító javaslatáról kérem, hogy szavazzanak.

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a munkavállalók védelme érdekében kinyilvánítja, hogy a Fővárosi Önkormányzat és a tulajdonában álló gazdasági társaságok – így a Budapest Gyógyfürdői és Hévizei Zrt. – a koronavírus gazdasági következményeinek munkavállalókra gyakorolt negatív hatásai miatt 2021. június 30-ig csoportos létszámleépítést nem engedélyez.*

*határidő: azonnal*

*felelős: Karácsony Gergely*

*(Szavazás.)*

*1142/2020. (IX. 30.) Főv. Kgy. határozat*

A Fővárosi Közgyűlés nem fogadja el dr. Láng Zsolt módosító javaslatát, mely szerint:

„A Fővárosi Közgyűlés úgy dönt, hogy a munkavállalók védelme érdekében kinyilvánítja, hogy a Fővárosi Önkormányzat és a tulajdonában álló gazdasági társaságok – így a Budapest Gyógyfürdői és Hévizei Zrt. – a koronavírus gazdasági következményeinek munkavállalókra gyakorolt negatív hatásai miatt 2021. június 30-ig csoportos létszámleépítést nem engedélyez.

határidő: azonnal

felelős: Karácsony Gergely.”

[13 igen (26,13%), 17 ellenszavazat (68,23%), 1 tartózkodás (0%), 0 nem szavazott]

ELNÖK: A képviselő-testület 13 igen, 17 nem szavazat és 1 tartózkodás mellett nem támogatta a módosító indítványt.

Most Láng Zsolt képviselő úrnak a kedvezményrendelet szövegét érintő módosító javaslatairól határozunk.

*A szavazásra feltett döntési javaslat pontos tartalma:*

*A Fővárosi Közgyűlés megalkotja …/2020. (……) önkormányzati rendeletét az egyes rendeleteknek a járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítését célzó módosításairól a módosító javaslat 1. számú melléklete szerint.*

*(Szavazás.)*

*1143/2020. (IX. 30.) Főv. Kgy. határozat*

A Fővárosi Közgyűlés nem fogadja el dr. Láng Zsolt módosító javaslatát, mely szerint:

„A Fővárosi Közgyűlés megalkotja …/2020. (……) önkormányzati rendeletét az egyes rendeleteknek a járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítését célzó módosításairól a módosító javaslat 1. számú melléklete szerint.”

[13 igen (26,13%), 17 ellenszavazat (68,23%), 1 tartózkodás (0%), 0 nem szavazott]

ELNÖK: A képviselő-testület 13 igen, 17 nem szavazat és 1 tartózkodás mellett nem támogatta.

Most az előterjesztésnek az előterjesztői kiegészítéssel és a támogatott módosító javaslatokkal egységes szövegéről… *(Jelzésre:)* – nem szavazunk még, hanem megadom a szót ügyrendben. *(Dr. Láng Zsolt felé:)* Kovács Péter polgármester úr előbb nyomott gombot, frakcióvezető úr, úgyhogy neki fogom elsőként megadni a szót.

KOVÁCS PÉTER (Fidesz-KDNP, polgármester): Mi több, az összes szavazás előtt nyomtam gombot; sajnálom, hogy főpolgármester úr már negligál, és nem veszi észre ezeket, csak ha a frakcióvezető úr is jelzi.

Az előterjesztő, ugye, azt mondta, hogy támogatja a javaslatot, nem azt, hogy befogadja. Az én megítélésem szerint a támogatott javaslatról ettől még szavazni kell. Persze ha én hallottam rosszul, és arról volt szó, hogy befogadta volna a javaslatokat, akkor meg arra kérném, hogy a Gy. Németh- és Horváth-féle javaslatról külön szavaztasson. Köszönöm szépen.

ELNÖK: Frakcióvezető úr?

DR. LÁNG ZSOLT (Fidesz-KDNP): Megerősítem: főpolgármester úr az előbb azt mondta, kettő perccel ezelőtt, hogy a módosítókról külön fog szavaztatni…

ELNÖK: A nem támogatottakról.

DR. LÁNG ZSOLT (Fidesz-KDNP): …de a módosítókról – én ezt szerettem volna javasolni. Kérjük, hogy a Gy. Németh-, Horváth-féle, teljesen abnormális, antidemokratikus javaslatról, amely kiforgatja az egész mai témát, külön szavazzunk, legyen szíves, mert azt szerintem normális, demokráciában élő ember nem tudja támogatni.

ELNÖK: Szerintem ne előlegezzük meg mindenkinek a demokratikus meggyőződését. Csak szeretném megint jelezni önöknek, hogy erre azért lesz lehetőség, mert az új SZMSZ ezt lehetővé teszi. A Tarlós-féle, önök szerint sokkal jobb SZMSZ nem tette volna lehetővé, hogy külön szavazzunk. De ezért külön szavazunk tehát Horváth Csaba és Gy. Németh Erzsébet frakcióvezetők módosító indítványáról. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy az előterjesztés 1. mellékletét képező rendelettervezet 3. §-a a következő (1) bekezdéssel egészül ki, egyben a § jelenlegi szövege a (2) bekezdés számozást kapja:*

*„(1) A Fővárosi Önkormányzat tulajdonában álló közterületek használatáról szóló 3/2013. (III. 8.) önkormányzati rendelet 5. §-a következő (4) bekezdéssel egészül ki:*

*„(4) Ingyenes sajtótermék közterületen való osztásához, illetve az ahhoz használt eszközök közterületen való elhelyezéséhez akkor adható közterület-használati hozzájárulás, ha az érintett sajtótermék kiadója a közterület-használati hozzájárulást tartalmazó hatósági szerződésben vállalja, hogy a sajtótermék egyes lapszámaiban legalább négy teljes oldal terjedelemben Budapest Főváros Önkormányzata és annak a Magyarország helyi önkormányzatairól szóló 2011. évi CLXXXIX. törvény 41. § (6) bekezdése szerinti intézményei számára olyan, tartalmában és formájában kizárólag általuk meghatározott tájékoztatás közzétételét biztosítja ellenszolgáltatás nélkül, amely valamely konkrét közérdekű információt közvetít.”*

*(Szavazás.)*

*1144/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy az előterjesztés 1. mellékletét képező rendelettervezet 3. §-a a következő (1) bekezdéssel egészül ki, egyben a § jelenlegi szövege a (2) bekezdés számozást kapja:

„(1) A Fővárosi Önkormányzat tulajdonában álló közterületek használatáról szóló 3/2013. (III. 8.) önkormányzati rendelet 5. §-a következő (4) bekezdéssel egészül ki:

„(4) Ingyenes sajtótermék közterületen való osztásához, illetve az ahhoz használt eszközök közterületen való elhelyezéséhez akkor adható közterület-használati hozzájárulás, ha az érintett sajtótermék kiadója a közterület-használati hozzájárulást tartalmazó hatósági szerződésben vállalja, hogy a sajtótermék egyes lapszámaiban legalább négy teljes oldal terjedelemben Budapest Főváros Önkormányzata és annak a Magyarország helyi önkormányzatairól szóló 2011. évi CLXXXIX. törvény 41. § (6) bekezdése szerinti intézményei számára olyan, tartalmában és formájában kizárólag általuk meghatározott tájékoztatás közzétételét biztosítja ellenszolgáltatás nélkül, amely valamely konkrét közérdekű információt közvetít.”

[17 igen (65,00%), 13 ellenszavazat (25,57%), 1 tartózkodás (3,79%), 0 nem szavazott]

ELNÖK: A képviselő-testület 17 igen, 13 nem szavazat és 1 tartózkodás mellett támogatta a módosító indítványt.

Úgy gondolom, akkor a módosító indítványokról való határozathozatal után szavazhatunk az így módosított előterjesztésről… *(Jelzésre:)* Igen, frakcióvezető úr, van még valami?

DR. LÁNG ZSOLT (Fidesz-KDNP): Bocsánat, igen. Nagyon szeretném kérni, hogy erről az ön által felolvasott „Matolcsy Györgyöt támogatjuk” pontról is külön szavazzunk. *(Az elnök felnevet.)* De most komolyan! Most azt mondta, hogy a Nemzeti Bank egy ilyen állásfoglalását támogatjuk.

ELNÖK: Köszönöm. Ha ügyrendi hozzászólásban jelzi frakcióvezető úr, akkor természetesen az SZMSZ szerint ezekről külön szavazunk. Ezért tehát arra kérem önöket, hogy az általam benyújtott, a Láng Zsolt frakcióvezető úr módosító indítványát kiegészítő javaslatról szavazzanak.

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy kifejezi egyetértését a Magyar Nemzeti Bank 2020. szeptember 29-én közzétett ötvenpontos javaslatcsomagjának a munkaerőpiacot érintő elemeivel, így különösen a munkahelyvédelmi bértámogatás folytatásával és egyszerűsítésével, valamint a járványhelyzettel kapcsolatos adókedvezmények újbóli bevezetésével, illetve az átképzési járadék bevezetésével, ezért felhívja az intézményeit, hogy a Magyar Nemzeti Bank javaslatainak a kormányzat általi elfogadásától kezdődően legalább 2021. december 31. napjáig csoportos létszámleépítésre ne kerítsenek sort.*

*(Szavazás.)*

*1145/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy kifejezi egyetértését a Magyar Nemzeti Bank 2020. szeptember 29-én közzétett ötvenpontos javaslatcsomagjának a munkaerőpiacot érintő elemeivel, így különösen a munkahelyvédelmi bértámogatás folytatásával és egyszerűsítésével, valamint a járványhelyzettel kapcsolatos adókedvezmények újbóli bevezetésével, illetve az átképzési járadék bevezetésével, ezért felhívja az intézményeit, hogy a Magyar Nemzeti Bank javaslatainak a kormányzat általi elfogadásától kezdődően legalább 2021. december 31. napjáig csoportos létszámleépítésre ne kerítsenek sort.

[18 igen (70,45%), 0 ellenszavazat, 11 tartózkodás (19,54%), 2 nem szavazott (4,37)]

ELNÖK: A képviselő-testület 18 igen szavazattal, ellenszavazat nélkül, 11 tartózkodás mellett ezt is támogatta.

Van-e még valaki, aki külön szavazást kér bármiről? *(Nincs ilyen jelzés.)* Köszönöm szépen.

Ebben az esetben tehát az előterjesztői kiegészítéssel és támogatott javaslatokkal egységes javaslatról kérem, hogy szavazzanak.

*A szavazásra feltett döntési javaslat pontos tartalma:*

*A Fővárosi Közgyűlés megalkotja …/2020. (……) önkormányzati rendeletét az egyes rendeleteknek a járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítését célzó módosításairól az előterjesztés – előterjesztői kiegészítéssel és az előterjesztő által befogadott módosító indítvánnyal módosult – 1. számú melléklete szerint.*

*A Fővárosi Közgyűlés felkéri Budapest Főváros Önkormányzata kizárólagos tulajdonában álló gazdasági társaságokat és irányítása alá tartozó intézményeket, hogy az egyes rendeleteknek a járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítését célzó módosításairól szóló önkormányzati rendeletben foglaltakat az általuk kötött bérleti szerződések tekintetében megfelelően alkalmazzák.*

*A Fővárosi Közgyűlés felkéri a főpolgármestert, hogy az FKT soron következő ülésén kezdeményezze a 176/2015. (VII. 7.) Korm. rendelet a személygépkocsival díj ellenében végzett közúti személyszállításról 3. mellékletének 1.1.2 pontja módosítását, annak érdekében, hogy személytaxi-szolgáltatáshoz használt személygépkocsik a 10 éven túli kötelező gépjármű csere alól felmentést kaphassanak. Felkéri a főpolgármestert, hogy ezt követően a Fővárosi Közgyűlés soron következő ülésére készíttesse elő ennek megfelelően a személytaxival végzett személyszállítási szolgáltatás és a személytaxi-szolgáltatást közvetítő és szervező szolgálat működtetésének feltételeiről, a taxiállomások létesítésének és igénybevételének rendjéről és a személytaxi-szolgáltatás hatósági áráról szóló 31/2013. (IV. 18.) Főv. Kgy. rendelet 3. § (6) bekezdésének módosítását, a felmentés megadásának érdekében.*

*határidő: az FKT soron következő ülése, majd a Fővárosi Közgyűlés soron következő ülése*

*felelős: Karácsony Gergely*

*A Fővárosi Közgyűlés úgy dönt, hogy kifejezi egyetértését a Magyar Nemzeti Bank 2020. szeptember 29-én közzétett ötvenpontos javaslatcsomagjának a munkaerőpiacot érintő elemeivel, így különösen a munkahelyvédelmi bértámogatás folytatásával és egyszerűsítésével, valamint a járványhelyzettel kapcsolatos adókedvezmények újbóli bevezetésével, illetve az átképzési járadék bevezetésével, ezért felhívja az intézményeit, hogy a Magyar Nemzeti Bank javaslatainak a kormányzat általi elfogadásától kezdődően legalább 2021. december 31. napjáig csoportos létszámleépítésre ne kerítsenek sort.*

*(Szavazás.)*

*Budapest Főváros Önkormányzata Közgyűlésének …/2020. (... ...) önkormányzati rendelete az egyes rendeleteknek a járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítését célzó módosításairól*

A Fővárosi Közgyűlés megalkotja …/2020. (……) önkormányzati rendeletét az egyes rendeleteknek a járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítését célzó módosításairól az előterjesztés – előterjesztői kiegészítéssel és az előterjesztő által befogadott módosító indítvánnyal módosult – 1. számú melléklete szerint.

[29 igen (86,49%), 0 ellenszavazat, 0 tartózkodás, 2 nem szavazott (7,87%)]

*1146/2020. (IX. 30.) Főv. Kgy. határozat*

A Fővárosi Közgyűlés felkéri Budapest Főváros Önkormányzata kizárólagos tulajdonában álló gazdasági társaságokat és irányítása alá tartozó intézményeket, hogy az egyes rendeleteknek a járványhelyzet által fokozottan sújtott ágazatokban a fővárosi vállalkozások bevételkiesés okozta terheinek enyhítését célzó módosításairól szóló önkormányzati rendeletben foglaltakat az általuk kötött bérleti szerződések tekintetében megfelelően alkalmazzák.

[29 igen (86,49%), 0 ellenszavazat, 0 tartózkodás, 2 nem szavazott (7,87%)]

*1147/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az FKT soron következő ülésén kezdeményezze a 176/2015. (VII. 7.) Korm. rendelet a személygépkocsival díj ellenében végzett közúti személyszállításról 3. mellékletének 1.1.2 pontja módosítását, annak érdekében, hogy személytaxi-szolgáltatáshoz használt személygépkocsik a 10 éven túli kötelező gépjármű csere alól felmentést kaphassanak. Felkéri a főpolgármestert, hogy ezt követően a Fővárosi Közgyűlés soron következő ülésére készíttesse elő ennek megfelelően a személytaxival végzett személyszállítási szolgáltatás és a személytaxi-szolgáltatást közvetítő és szervező szolgálat működtetésének feltételeiről, a taxiállomások létesítésének és igénybevételének rendjéről és a személytaxi-szolgáltatás hatósági áráról szóló 31/2013. (IV. 18.) Főv. Kgy. rendelet 3. § (6) bekezdésének módosítását, a felmentés megadásának érdekében.

határidő: az FKT soron következő ülése, majd a Fővárosi Közgyűlés soron következő ülése

felelős: Karácsony Gergely

[29 igen (86,49%), 0 ellenszavazat, 0 tartózkodás, 2 nem szavazott (7,87%)]

*1148/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy kifejezi egyetértését a Magyar Nemzeti Bank 2020. szeptember 29-én közzétett ötvenpontos javaslatcsomagjának a munkaerőpiacot érintő elemeivel, így különösen a munkahelyvédelmi bértámogatás folytatásával és egyszerűsítésével, valamint a járványhelyzettel kapcsolatos adókedvezmények újbóli bevezetésével, illetve az átképzési járadék bevezetésével, ezért felhívja az intézményeit, hogy a Magyar Nemzeti Bank javaslatainak a kormányzat általi elfogadásától kezdődően legalább 2021. december 31. napjáig csoportos létszámleépítésre ne kerítsenek sort.

[29 igen (86,49%), 0 ellenszavazat, 0 tartózkodás, 2 nem szavazott (7,87%)]

ELNÖK: Köszönöm szépen. A képviselő-testület 29 igen szavazattal, egyhangúlag támogatta az indítványt.

Megyünk tovább, az 5. napirendi pont következik: javaslat a Városligeti Építési Szabályzatról szóló rendelet elfogadására.

**5. napirend: Javaslat a Városliget Építési Szabályzatáról szóló 32/2014. (VII. 15.) önkormányzati rendelet módosításának elfogadására** *[KGY/2020/39/E005]*

*(Kovács Péter elhagyja az üléstermet.)*

ELŐTERJESZTŐ: Dorosz Dávid

HOZZÁSZÓLÓK: dr. Láng Zsolt, Horváth Csaba, dr. Tóth József, Niedermüller Péter, Váradiné Naszályi Márta, Kerpel-Fronius Gábor, dr. László Imre, dr. Pintér Gábor, Gy. Németh Erzsébet, Ughy Attila

ELNÖK: Megnyitom a vitát. Megadom a szót Láng Zsolt frakcióvezető úrnak.

DR. LÁNG ZSOLT (Fidesz-KDNP): Köszönöm szépen. Tisztelt Főpolgármester Úr! Ez a hosszú hozzászólás lenne, jelezném a csengető embereknek.

ELNÖK: Köszönöm.

DR. LÁNG ZSOLT (Fidesz-KDNP): Köszönöm. Ezzel az előterjesztéssel kapcsolatban továbbra is fenntartjuk a véleményünket, illetve fenntartom a véleményemet, és ne haragudjon meg, főjegyző úr, de nem egy példa volt már, amikor mind a kormányhivatal, mind a Kúria igazat adott jogi érvelésünknek. Tehát szerintem ebben a formában, ez után a megjelent kormányrendelet után ezt elfogadni jogszabályba ütközik, és ez szerintem nem fogja kiállni a törvényességi próbát. Én továbbra is azt mondom, hogy ez nem olyan, amit ne lehetne a következő ülésen úgy behozni, hogy kiszedni belőle azt, ami egyébként felsőbb jogszabállyal ütközik. De ha ezt nem teszik meg, akkor én tényleg csak nagyon-nagyon röviden, megpróbálok, bár nyilván nem a szakmám, de megpróbálok a tényeknél maradva reagálni arra, ami itt elhangzott már a napirend összeállításakor.

Tehát: a kormány a következő kijelentést tette, és Orbán Viktor miniszterelnök azt mondta, hogy ameddig a főváros nem támogatja azt a bizonyos három épületet, a Városligeti Színházat, a Nemzeti Galériát, illetve az Innováció Házát, addig ennek az építésébe nem kezd bele a kormány. Ezt mondta. Ezt továbbra sem cáfolta meg senki, és senki nem jelentette be, hogy elkezdi ezt építeni.

Annyi történt most, hogy a VÉSZ előtti, jogszabályban előírt… Ugye, úgy szól a jogszabály az egyeztető fórumról, a Közfejlesztések Tanácsáról, hogy a VÉSZ-módosítást a Közfejlesztések Tanácsa elé kell vinni, és megvitatni, hogy egy partneri kapcsolat legyen a kormánnyal. Ezt főpolgármester úr eddig elmulasztotta; az egy dolog, hogy magát a tanácsot is az elmúlt hónapokban negligálta. Tehát egyszerűen, szerintem az sincs rendben, hogyha van egy olyan szabály, hogy előtte a tárgyalást feltételezve, a kormánnyal való egyeztetésre be kell vinni a VÉSZ-módosítást, akkor ezt mi nem tárgyaljuk, meg sem próbálunk velük beszélni, hanem erőből átnyomjuk. Szerintem most ez történik.

S persze el lehet menni odáig – látom, hogy Csabára is óriási hatással vannak a tapsolók –, hogy az legyen a cél, hogy megtapsoljanak emberek, akiket begerjesztettünk egyfajta gondolatvilág mellett. De ha józan ésszel nézzük, itt van önöknek az eredeti előterjesztést alátámasztó szakértői vélemény és annak is a 10. oldala. Ez azt tartalmazza, hogyha megvalósulna a teljes Városliget-fejlesztés – tehát a teljes, ezzel a három épülettel együtt –, akkor is az eredeti Városligethez képest 60-ról 65 százalékra nőne a zöldterület. *(Közbekiáltások a hallgatóság soraiból! Nem igaz! Hazudsz!)* Főpolgármester úr, ezt az önök, a főváros… *(További hangos közbekiáltások a hallgatóság soraiból.)* Megteszi, hogy rendet teremt?

ELNÖK: Kérem a tisztelt vendégeinket, hogy hagyják, hogy a képviselők elmondhassák az álláspontjukat, függetlenül attól, hogy egyetértenek-e vagy sem. Köszönöm.

DR. LÁNG ZSOLT (Fidesz-KDNP): Ezt az önök szakértői állásfoglalása tartalmazza, ami most itt van előttünk; tehát még egyszer: ott van leírva a 10. oldalon, hogy 60-ról 65 százalékra nő. Ha elhagyja ezt a három épületet, amely terület nagy részén egyébként nincs effektív erdős-fás zöldterület, akkor 66 százalékról van szó, tehát 1 százaléknyi a növekedés a három épület elhagyásával – ez most csak az elvi vita, azután beszéljünk a részletekről –, úgy, hogy a Városligeti Színház 1870-ben odaépült; ’52-ben, valóban, a kommunisták lerombolták, hogy a tankok a Felvonulási téren ott tudjanak megfordulni. Tehát 1870-ben ott volt egy színház. 1885-ben épült a nagy iparcsarnok, ennek a helyén lett a PeCsa, ott állt a PeCsa; erre még én is emlékszem az én fiatalkoromból. Ennek a helyén lenne az Új Nemzeti Galéria. És 1896 óta van a Közlekedési Múzeum, amelynek az átalakításával jönne létre az Innováció Háza. Tehát egyszerűen abba belelovalni ezeket a szegény tapsoló embereket itt, hogy micsoda szörnyűséges beépítése lenne ez a Ligetnek, ez egyszerűen nem igaz.

Szerintem sokkal jobb lenne tényszerűen beszélni. Még egyszer mondom: ameddig a Fővárosi Önkormányzat ezt a három épületet nem támogatja, nem fog megépülni, de nyilván a folyamatos párbeszédben mindenki arra törekszik a kormány részéről, mert hisznek abban, hogy ez egy jó és a Városligetnek egy egészen kivételes, európai szintű megújulása, és hisznek abban, hogy ez jó, ezért ebben szeretne önökkel tárgyalni, és nem egyoldalúan lezárni, ahogy önök lezárják. Hiszen ha azt mondják egy VÉSZ-ben, hogy ezek nem építési területek, egy életre döntenek, mindenfajta egyeztetés kizárásával! *(Taps a hallgatóság egy részének soraiban. – Közbeszólás ugyanonnan: Úgy van!)* Ez a helyzet! És nem tudom, miért kell az egyeztetésektől félni.

És amikor ilyenekkel jönnek, direkt utánanéztem, hogy milyen vendéglátóipari egységek lesznek – tisztázzuk! Egymillió négyzetméterről beszélünk. Ezen az egymillió négyzetméteren eddig négy darab – négy darab! – ilyen 80 négyzetméteres kioszk épült, a játszótéren, meg a különböző közösségi területeken. Az egész vita most, amire önök hivatkoztak egy egyeztetésben, az még egy darab 80 négyzetméteres vendéglátóhelyről szól. Egy darabról, még egyszer mondom. Egymillió négyzetméteren. A Városliget éves forgalma körülbelül 5 millió ember. Tehát 5 millió emberről és egymillió négyzetméterről beszélünk, ahol most öt darab pavilon épül, ahol kávét, szendvicset, üdítőt lehet venni. Tulajdonképpen ezt teszik önök egy politikai csatározás tárgyává, és ebben szerintem megint nem tárgyalni akarnak és észérvek alapján építeni valamit – aminek örülhet egyébként nemcsak Budapest, nemcsak a Városliget környéke, hanem az egész ország, hiszen ez azért egy óriási vállalás –, hanem csinálnak belőle egy megosztó, csatára és egymás leüvöltésére alkalmas projektet. Szerintem ez egy nagyon rossz út.

És még annyit engedjen meg, hogy van egy olyan érzésem – én elmentem, megnéztem a játszóteret a gyerekekkel, elmentem a Millennium Házába, megnéztem a rózsakertet; szerintem gyönyörű, ami eddig elkészült –, nekem az az érzésem, ne haragudjon, hogy önök attól félnek, hogyha ez egyszer valóban megépül, és mindenkinek tetszeni fog – lehet, hogy lesz néhány száz ember, akinek nem, de csak zsigerből –, akkor összeomlik az az egész kártyavár, amit felépítettek politikai alapon. Nekem nagyon ez az érzésem. S azt kérem főpolgármester úrtól, hogy mielőtt egyoldalúan megint belemegy a nettó csatározásba, a következő találkozásra a kormánnyal – októberben lesz a Közfejlesztések Tanácsa – hozza elő a témát, és próbáljanak meg ezekben a kérdésekben egyeztetni. És ne önhatalmúlag döntsünk, ráadásul szerintem jogszabályellenesen. Köszönöm szépen, hogy meghallgatott, aki meghallgatott. *(Közbekiáltások a hallgatóság egy részéből: Hazudsz! – Taps a hallgatóság másik részétől.)*

ELNÖK: Egyelőre a vitával kapcsolatos tartalmi észrevételeimet nem most szeretném elmondani itt a közgyűlésen, csak tényszerűen szeretném közölni azt, hogy a kormánnyal való egyeztetés a Liget-projektben több körben megtörtént már. Tavaly novemberben az a megtiszteltetés ért, hogy a kormányülésen tudtam képviselni, magának a miniszterelnöknek volt számos kérdése ezzel kapcsolatosan, és nagyon világosan elmondtam, hogy mi a Fővárosi Közgyűlés többségét alkotó képviselőknek a véleménye, ami egyébként egybeesik a budapestiek túlnyomó többségének a véleményével is. *(Közbeszólások.)*

Ezt… *(Zaj, közbeszólások a Fidesz-KDNP soraiból.)* Jó... Akkor induljunk ki a választási rendeletből, frakcióvezető úr. Tehát én azt gondolom, hogy az én programomról elég sok mindent lehetett tudni, amikor az emberek elmentek szavazni tavaly októberben. Azt, hogy például a Liget-projektet én nem támogatom, egészen biztosan tudhatták, és erre szavaztak. De egyébként, csak finoman jegyzem meg, minden közvélemény-kutatás, amit nem a Városliget Zrt. készített – mert azok természetesen más eredményt hoztak –, minden olyan közvélemény-kutatás, amelyet más, független intézmény készített, azok elsöprő elutasítást hoztak ki. Éppen ezért nem nagyon értem, hogy önök miért ragaszkodnak ehhez ennyire, politikailag szerintem még rosszul is járnak vele, de ez most mindegy.

Azt szeretném önnek válaszolni, még egyszer mondom, nem a tartalmi kérdésekbe belemenve, hogy ez az egyeztetés megtörtént a kormányülésen, majd az FKT-nek, azt hiszem, az első ülésén nagyon hosszasan volt szó a Liget-projektről, és meg kellett állapítanunk azt, hogy számos kérdésben a Fővárosi Önkormányzat és a kormány közötti szakmai párbeszéd kompromisszumos elképzeléseket eredményezhetett, a Városliget ügyében azonban konstatáltuk, hogy ilyen típusú kompromisszumra nincs lehetőség, mert egyszerűen ők az ellenkezőjét akarják annak, amit a fővárosi vezetés akar, és ebben sajnos nincs kompromisszum.

Azt is elmondtuk, hogy ennek az álláspontnak megfelelően a Fővárosi Önkormányzat a maga jogi eszközeivel élve lépni is fog, és a VÉSZ-módosításról én már ott – szerintem ez még szintén tavaly volt – tájékoztattam a kormány képviselőit. Tehát azt mondani, hogy a kormány számára valami ismeretlen, valami meglepő, valami előre nem egyeztetett álláspontot képvisel az előterjesztés, ezt szerintem nem lehet mondani, egyszerűen vannak olyan ügyek, amikben a tűz és a víz között nehéz kompromisszumot találni.

Horváth Csabának, Zugló polgármesterének adom meg a szót.

HORVÁTH CSABA (MSZP, polgármester): Köszönöm szépen a szót. Tisztelt Főpolgármester Úr! Tisztelt Közgyűlés! Föltennék rögtön egy kérdést. Miért nem hagyják békén végre a Városligetet? *(Taps a hallgatóság soraiban.)* A városnak készült megfelelő hatásvizsgálata számos barna zónás területre, az innen néhány száz méterre található Rákosrendező területére is, tehát számos lehetőség van arra, hogy békében, barátságban Budapest lakóival olyan kulturális beruházásokat valósítsanak meg, ami nem jár meglévő értékek tönkretételével. Többek között egyébként a Dózsa György úton nem emlékszem arra, hogy az elmúlt 40 évben ott épületek álltak volna, most lesz egy Néprajzi Múzeum. Ez még egy tudomásul vehető kompromisszum, hiszen ezt önök már megépítették nagyjából addigra, mire a választási eredmények megszülettek.

Azért van egy csendes bája ennek a zöldterület-számításnak, és csak egyetlenegy példát fogok ide citálni, hogy például az önök számítása hogyan veszi figyelembe a Csónakázótavat, ami már most egyébként porszáraz, merthogy ebben a szezonban ott már nincsen víz, szóval annyira aktív biológiailag a Csónakázótó, mint mondjuk egy kád fürdővíz. Éppen ezért az önök nevetséges számításai, miszerint statisztikailag a gyepszőnyeget a Néprajzi Múzeum tetején ugyanolyan értékű zöldfelületként veszik figyelembe, mint az egyébként tarvágáson átesett városligeti részeket, ahol mondjuk százéves fákat vágtak ki százával annak érdekében, hogy önöknek kedves elemeket valósítsanak meg, nyilvánvalóan sok mindent lehetett volna értelmesen, amely értelmes kompromisszumokra nem voltak képesek egészen a 2019. októberi választásokig. Akkor az önök miniszterelnöke azt állította, hogy lekerült a napirendről, ha úgy tetszik, az étlapjáról a kormánynak a Városliget további beépítése, véleményünk szerint tönkretétele, és mi ezt örömmel vettük, hogy a kormány talál magának más tennivalót.

Ehhez képest rendszeresen találkozunk azzal a kormányzati propagandával – Baán László képviseli ezt, éppen múlt héten, múlt hét előtt több vitában kellett részt vennem vele –, miszerint fenntartja a kormány, hogy a Városliget beépítését nem tekinti befejezett folyamatnak, és pont ezért van szükség a mai napon a VÉSZ elfogadására, hogy vegye tudomásul a kormány, hogy mi viszont lezárt és befejezett folyamatnak tekintjük a Városliget beépítését, a Városliget tönkretételét. A következő időben már csak arra tudunk lehetőséget biztosítani, hogy a Városliget befejező parkosítása, helyreállítása, rehabilitációja, a kerítéselemek eltakarítása, amely ellen már többször emeltem szót *(Taps a hallgatóság soraiban.)*, ami akadályozza többek között a zuglói polgároknak a Városliget használatát, mihamarabb történjen meg. Ha ezt befejeztük, akkor szerintem értelmes tárgyalásokon arról kell majd beszélnünk, hogy hol, mit, milyen fejlesztési területen valósítsanak meg, ami nem egy zöldpark, tehát a Városliget egy normális városvezetés életében soha a büdös életben nem lehetett volna építési telek, csak önöknél, ahol persze mindig tarvágással kezdődik a projekt.

Van egy konkrét módosító indítványunk is Tóth József polgármester úrral. Erről tényleg csak röviden. A VÉSZ módosítása kapcsán a kormány jelezte, hogy a Kós Károly sétány forgalomcsillapítási szándéka merült fel, amellyel elvi síkon egyetértünk, viszont azzal nem értünk egyet, hogy lakóterületre vezessük rá az autópályán bejövő nagy mennyiségű közlekedési többletterhelést. Ezért arra teszünk javaslatot egy módosító indítványban, hogy a kormány vizsgálja felül ezt a bizonyos Szegedi út–Nagy Lajos király úti felüljáró, illetve az átterelés kérdését, és ott kezelje a közlekedési kapacitások javításával és bővítésével, ahol maga ez a probléma keletkezik, ugye a Kós Károly sétány környezetében; ennek megvan a megfelelő műszaki megoldása, ott egy többszintes közlekedési csomópont található, ami kiváló terep arra, hogy ezeket a többletkapacitásokat orvosolja. Főpolgármester úrral kaptunk arra ígéretet, hogy mivel ez a hivatalos egyeztetésen ugyan szerepelt, de nem jelent meg érdemben az országos főépítészi véleményhálózatban, csak a jegyzőkönyvben van benne, a következő közgyűlésre ezzel a kiegészítéssel visszajön a VÉSZ.

Viszont fontosnak tartom, pont a tegnap éjszakai kalóz kormányrendelet hatásaként, hogy ma mindenképpen döntsünk a VÉSZ elfogadásáról, annak érdekében, hogy semmi ne épülhessen oda, amit a budapestiek nem akarnak, amely budapestieket, ha tetszik önöknek, ha nem, többek között én Zugló polgármestereként, a többi képviselőtársam és főpolgármester úr, a Fővárosi Közgyűlés képviseli. Vegyék végre tudomásul, eltelt egy év, ennyi idejük volt megemészteni. *(Taps a hallgatóság soraiban.)*

ELNÖK: Köszönjük szépen. Tóth József polgármester úr következik.

DR. TÓTH JÓZSEF (MSZP, polgármester): Köszönöm a szót, főpolgármester úr. Tisztelt Közgyűlés! Én üdvözölni tudom főpolgármester úr módosító javaslatát, amelyben visszavonja a 10.§-t, hisz’ ez a paragrafus az, amelyik azt szándékozott kimondani, hogy a Kós Károly sétány főúthálózat szerepkörét a Szegedi úton, illetve a Nagy Lajos király útján megépítendő felüljáró veszi át. Végig kell gondolni, és kérem azt, hogy képviselje, főpolgármester úr, hisz’ erre kormányrendelet van, hogy meg kell állapodni a tervezésről Gulyás miniszter úrral, hogy a környezetben legalább 30 ezer állampolgár, legalább 15-20 ezer lakó, lakás van, hogy erre a területre visszük rá a Kós Károly sétánynak a közlekedését.

A második dolog, hogy tágabban értelmezve kellene csinálni a dolgot, hisz’ most megfordítjuk a rendszert: először foglalkozunk a közlekedéssel és utána foglalkozunk a térségfejlesztéssel, illetve a városfejlesztési kérdésekkel. Látni kellene, hogy mi lesz Rákosrendező, mi lesz a csomópont kérdése, mi lesz a Kacsóh Pongrác út–Hungária körút vasútvonalnak a kérdése, hisz’ oda is van tervezve csatlakozás, tehát először ezt kellene áttekinteni, és nem a közlekedési feltételekből kellene szerintem kiindulni. Kérem, hogy képviselje főpolgármester úr ezt a kormánnyal való tárgyaláson és a Gulyás miniszter úrral megkötendő megállapodásnál. Köszönöm szépen.

ELNÖK: Köszönöm szépen. Niedermüller Péter polgármester úr!

NIEDERMÜLLER PÉTER (DK, polgármester): Köszönöm szépen a szót. Én természetesen értem azt, hogy frakcióvezető úrnak az a feladata, hogy itt eladja nekünk az eladhatatlant, hát nyilván egy fontos politikai szerep, csak az a baj, hogy az, amit ön mond, annak, hát hogy mondjam, a valósághoz minimális köze van.

Először is, akárhogyan csűrjük-csavarjuk, tudomásul kellene venni, hogy ezt a projektet kezdettől fogva a budapestiek döntő többsége mereven elutasította. Senki ezt a projektet nem akarta önökön kívül, önök ebből egy olyan presztízsberuházást csináltak, ami az itt élő embereknek az életminőségét nem javítja, hanem kifejezetten rontja. Rontja azoknak az embereknek az életminőségét, akik Zuglóban élnek, és rontja azoknak az életminőségét, akik a VII. kerületben, Erzsébetvárosnak a Liget felé eső részén élnek. Éppen ezért önöknek azt a kérdést kéne föltenni, hogy miért erőltetik – és ezt valaki itt már fölvetette – ezt a projektet. Mi hasznuk van ebből? Mi haszna van ebből a projektből a városnak? Mi haszna van ebből a projektből az országnak? Semmi.

És még valamit szeretnék mondani. Ha megnézzük azt a rendeletet, amit ugye ki tudja, miért, éjszaka kellett kihozni, abban feketén-fehéren benne van, hogy abban az esetben, bizonyos esetekben, hogyha a városligeti építési szabályzat vagy az OTÉK, az országos településrendezési és -építési követelményeknek olyan paragrafusai vannak, amelyek nem tetszenek a projekt építése szempontjából, akkor azokat figyelmen kívül kell hagyni. Pontosan erről van szó, hogy önök erőszakosan megpróbálják átírni azt, amit az emberek 90 százaléka nem akar.

Muszáj még egy utolsó mondatot mondanom. A miniszterelnök egyszer azt mondta, elhíresült az a mondata, hogy: ne azt figyeljék, hogy mit mondok, hanem azt, hogy mit teszek. És pontosan ez az, amit látunk, hogy mond valamit a miniszterelnök, mond valamit a kormány, aztán két nappal később éjszakai titkos törzsi gyűlés keretében átírja ezeket a szabályokat. Én azt gondolom, itt nagyon sok olyan mondat elhangzott, frakcióvezető úr, hogy így a demokrácia és úgy a demokrácia. Nagy tisztelettel kérdezem: ez az eljárás önök szerint demokratikus? Köszönöm szépen. *(Taps a hallgatóság soraiban.)*

ELNÖK: Váradiné Naszályi Márta polgármester asszony!

VÁRADINÉ NASZÁLYI MÁRTA (Párbeszéd, polgármester): Köszönöm a szót. Azt gondolom, hogy érdemes tisztán és egyértelműen beszélni. Önök, tisztelt kormánypárti képviselők, szeretnék beépíteni a Városligetet, mi pedig nem szeretnénk, hogy beépítsék. Mi azt szeretnénk, hogy a Városliget helyén zöldfelület legyen: fű, fa, virág, cserjék. Nem értünk egyet azzal, hogy beépítsék.

Továbbmegyek. Volt itt egy elég jelentős közvélemény-kutatás, lassan két hete lesz egy éve: úgy hívják, hogy önkormányzati választások. A budapestiek se szeretnék. Azt gondolom, hogy amikor a világ egyik első közparkjáról van szó, a mi nemzeti örökségünkről, akkor el kéne fogadni az itt élőknek a véleményét, azt, hogy ne építsük be a Városligetet.

Szeretnék hozni egy párhuzamos helyszínt, a budai Várat, amihez van némi nemű közöm. Ott is azt mondták a helyben élők, hogy nem akarják, hogy kormányzati negyed legyen belőle. Önök mégis minden erővel megteszik ezt.

Tisztelt Frakcióvezető Úr! Kifogásolta, hogy nem egyeztetünk. Lehetséges, hogy ön úgy gondolja, hogy az egyeztetésnek egy speciális formája az, hogy az éjszaka közepén egy kormányrendelettel próbálják fölülírni az önkormányzatiságot és az önkormányzati jogköröket. Én azt gondolom, hogy ez nem az egyeztetésnek a formája, hanem a kormányzati erőszaknak a formája. Azt gondolom, hogy a kormányzati erőszakra nem válasz az, hogy „ezt te is szereted, mert jó neked, mert 65 százalék”. Édesapám, aki mérnök volt, mondta egyszer nekem, hogy kislányom, hazudni háromféle módon lehet: az igazság megmásításával, az igazság elhallgatásával és statisztikával. Már hosszú évekkel ezelőtt, amikor ez a 65 meg a 60 százalék felmerült, már akkor megmondtuk, hogy azért van 65 százalék, mert más alapterületből számítják és más módszerrel. *(Taps a hallgatóság soraiban.)* Úgyhogy a 65 százalék az gyakorlatilag a hazugság egy formája, nem igaz. Ki hiszi el azt, hogy egy akkora épületnek a felépítésével, mint a Parlament, lehet zöldfelületet teremteni egy parkban? Senki sem hiszi el.

Mindenki tudja, hogy ezek a százalékok egyszerűen nem igazak, mindenki tudja, hogy ezek az építkezések teljesen fölöslegesek, rettenetesen sok közpénznek az elpazarlásához vezetnek, és nem jó a budapestieknek, mert a budapestieknek az a jó, ha egy várnegyed összetett, változatos, sokszínű lakónegyed és városnegyed, és a budapestieknek az jó, ha az ország első közparkja parkként marad meg, nem pedig túlárazott, fölösleges épületekkel van teleépítve és tönkretéve. Én azt gondolom, hogy mi itt a Városligetet védjük és mi itt a budai Várat védjük, és azt szeretnénk, ha ebben nem akadályoznának minket, se kormányzati erőszakkal, se máshogyan.

Köszönöm a szót. *(Taps a hallgatóság soraiban.)*

ELNÖK: Köszönjük. Horváth Csaba polgármester úr ügyrendben.

HORVÁTH CSABA (MSZP, polgármester): Köszönöm a szót. Ügyrendben szeretnék hozzászólni. Tekintettel arra, hogy főpolgármester úr tartalmi, szakmai értelemben befogadta a javaslatot, és ezzel a 10. § kivételével ezt nyitva is hagyjuk, ezért mi a mai napon az 5. sorszámon kiosztott módosító indítványt visszavonjuk.

ELNÖK: Köszönjük. Kerpel-Fronius Gábor főpolgármester-helyettes úr!

KERPEL-FRONIUS GÁBOR főpolgármester-helyettes: Főpolgármester úr, nagyon szépen köszönöm a szót. Azzal szeretném kezdeni, ami összeköt bennünket. Mindannyian szeretünk múzeumokba járni, mindannyian szeretnénk, ha Budapest fejlődne, és azt szeretnénk, ha Budapest múzeumi infrastruktúrája is nőne. Abban van vita közöttünk, egészen tegnap estig leginkább abban volt vita közöttünk, hogy mindezt Budapest egyik legrégebbi közparkjának a terhére kívánjuk-e tenni, vagy pedig máshol kívánunk-e múzeumot építeni. Tehát szeretném leszögezni, hogy Budapest vezetése egyáltalán nem a kulturális intézmények fejlesztése ellen van, hanem kifejezetten az ellen, hogy a legnagyobb és legősibb közparkunkat áldozzuk föl ennek a céljára.

Itt az előttem szólók többen elmondták, hogy miért bűvészkedés a számokkal az a zöldterület-növelés, amire frakcióvezető úr hivatkozik, az azonban nagyon fontos kérdés, hogy a főpolgármesteri kampányban nem árultunk zsákbamacskát. Név szerint megneveztük azokat az épületeit a Városligetnek, amelyeket az új városvezetés nem kíván megépíteni, ugyanakkor azonban kompromisszumra is hajlandóak voltunk, mert nem az egész Városliget-projektet elleneztük, hanem azt képviseltük végig a kampányban, hogy a megkezdett építkezéseket fejezzük be és azokat építsük meg, adjuk oda a budapestieknek, de a meg nem kezdett épületeket ne. Fontos az, hogy a zöldterületek érdemben mintegy 13 ezer négyzetméterrel nőnek a VÉSZ javaslatai alapján, a beépített terület pedig 18 ezer négyzetméterrel csökken. Fontosnak tartom ugyanakkor, hogy a tegnap éjjel megjelent kormányrendelet pontosan, név szerint azoknak az épületeknek az építési engedélyét, illetve helyét engedélyezi újra, amelyekről a legexplicitebb módon szó volt a választási kampányban.

Itt felmerül az a másik nagyon komoly kérdés, nemcsak a zöldterületeknek a kérdése, hanem az önkormányzatiságnak a kérdése. Lehet-e a budapesti vezetés, a budapesti embereket képviselő budapesti vezetés akarata ellenére beruházásokat csinálni Budapesten? *(Közbekiabálás a hallgatóság soraiból: Nem!)* Ez az önkormányzatiságnak az alapkérdése, és azt gondoljuk, hogy Budapest vezetésének a joga dönteni abban a tekintetben, hogy milyen épületek, milyen projektek valósuljanak meg a fővárosban. *(Taps a hallgatóság soraiban.)*

ELNÖK: Láng Zsolt frakcióvezető úr következik.

DR. LÁNG ZSOLT (Fidesz-KDNP): Köszönöm szépen, főpolgármester úr. Ha megengedi, akkor az én álláspontom az, hogy a politikában olyan mondatok, amit ön mondott, hogy nincs kompromisszum, egy rossz mondat. Tehát egy politikusnak az utolsó pillanatig egyébként kompromisszumokat kell kötnie, hoznia és tárgyalnia, szerintem erről szól a politika. Ez egy alapvetően rossz mondat. Én megértem az álláspontjukat. Azt nem értem meg, hogy miért ferdítenek el mindent abba az irányba, hogy ott az az úr mindig be tudjon kiabálni *(A hallgatóság sorai felé fordul.)*, mert szegény mindjárt infarktust kap. Tehát szerintem ennek semmi értelme.

Az meg, hogy mi a haszna az országnak, meg mi a haszna a városnak? Tehát én tényleg sok mindent megértek, de – és talán Kerpel főpolgármester-helyettes úr itt egy picit mintha erre utalt volna – hogy a Zene Háza, a Néprajzi Múzeum, vagy a Millennium Háza, vagy a Nemzeti Galéria, vagy a Városligeti Színház 1870 utáni újra felállítása, hogy ebből mi a haszna az országnak, nem is értem ezt a kérdést. Azért ebből az irányból kiindulva, ne haragudjanak, tehát aki ezt fölteszi, na ő a totálisan demagóg. Lehet vitatni, tehát az egy normális dolog, hogy „de mi nem oda akarjuk, mert…”, de ezt a kérdést így feltenni szerintem nagyon ciki.

Amúgy meg annyira nagyon fontosnak tartják, és mindenki, aki most elmondja, nyilván vannak fiatalok, akiknek nem volt beleszólása, nem éltek, de vannak ebben a teremben, akik nagyon régóta a fővárosi politikában vannak. Azt szeretném kérdezni teljes tisztelettel, hogy mi történt, hogy nézett ki ez a Városliget egyébként hat-nyolc-tíz évvel ezelőtt. *(Közbekiabálás a hallgatóság soraiból.)* Hogy nézett ki az Olof Palme-ház? Hogy nézett ki a PeCsa?

Tehát ha maguknak ez olyan nagyon fontos volt, és Európa legszebbje, mit tettek maguk, amikor a városvezető szerepében voltak, mit tettek ezért a közösségi területért? Ne haragudjanak, de egy időben bűnüldözési és egyéb szempontból ez az egyik legvitatottabb helye volt Budapestnek. *(Közbeszólás a hallgatóság soraiból: Dehogyis! Egyáltalán nem így van!)* Miért, akkor hol voltak önök?

A másik pedig, az utolsó, amit szeretnék mondani, főpolgármester úr, hogy azért azt gondolni, 50,86 százalékkal nyert, hogy mindenki, aki önre szavazott, az egyetért ezzel, és mindenki, aki ezek szerint nem önre szavazott vagy Tarlós Istvánra szavazott, az nem ért egyet. Azért maradjunk annyiban, mert egyébként ez egy nagyon ferde logika szerintem, és még ha azt mondjuk, hogy aki a választókorú lakosságból elment, annak az 50,8 százaléka szavazott önre, és ezt az 50,8-at egész Budapest lakosságára levisszük, akkor azt mondjuk, hogy körülbelül 860 ezer ember egyetért vele, és körülbelül 750 ezer pedig nem. *(Közbeszólás a hallgatóság soraiból.)* Mert az ön logikája szerint, aki Tarlós Istvánra szavazott, az ezek szerint akkor nem ért egyet vele. Hát én nem ezt gondolom. Én azt gondolom, hogy nem az döntötte el a választást, hogy a budapesti lakosságból, aki egyetért, az önre szavazott, aki meg nem, az nem. Ez szerintem ennél sokkal bonyolultabb kérdés.

Egyébként szeretném fölhívni a figyelmét, hogy főpolgármesterként képviseli azt a maradék negyvenkilenc egész nem tudom, hány százalékot, aki egyébként nem önre szavazott, de ebben a városban él, és neki is vannak egyébként gondolatai, ő is szeretne valamit, és őt is egyébként önnek képviselnie és segítenie kellene. Csak ezt szerettem volna, főpolgármester úr. Nem az 50,86 százalék az, ami alapján önnek ezt a négy évét végig kell csak csinálnia. Szerintem, ha így értelmezi, bár emlékszem, az első beszédében azt mondta, hogy mindenki főpolgármestere akar lenni, akkor javaslom, hogy a másik oldalt, a közel másik felét is képviselje ebben a kérdésben.

Még egyszer, a kompromisszum elhagyása szerintem egy rossz üzenet. Köszönöm. *(Szórványos taps a hallgatóság soraiból.)*

ELNÖK: Niedermüller Péter polgármester úr!

NIEDERMÜLLER PÉTER (DK, polgármester): Köszönöm szépen. Nekifutok még egyszer, frakcióvezető úr, jó? Mondom, nekifutok még egyszer, hogy elmondjam, hogy mire gondoltam az előbb, mert ön tényleg mestere annak, hogy hogyan lehet csúsztatni.

Én nem azt mondtam, hogy a Néprajzi Múzeumnak mi a haszna. A Néprajzi Múzeum eddig is elképesztően jól megvolt a Kossuth téren. Én arra kérdeztem rá, hogy mi haszna van abból az országnak és a városnak, hogyha ezt a töméntelen betonépületet odaviszik egy nagy zöld parkba, amiből lehetett volna mást is csinálni, például egy nagy, igazi fővárosi parkot. Lehetett volna zöldíteni, lehetett volna ezer dolgot csinálni. Ne mondja nekem azt, hogy én azt kérdeztem, hogy mi a Néprajzi Múzeum haszna. Én azt kérdeztem, hogy ennek a presztízsprojektnek mi a haszna. Tehát nem érdemes mellébeszélnünk, hanem beszéljünk arról, ami az igazi kérdés, és erre a mai napig nem adott sem ön, sem más semmiféle választ. Köszönöm szépen. *(Taps a hallgatóság soraiból.)*

ELNÖK: Horváth Csaba polgármester úr!

HORVÁTH CSABA (MSZP, polgármester): Köszönöm szépen. Egy fontos tételt majdnem elfelejtettem mondani. A sajtónak már jeleztem legutóbb is, most ma szintén. Ha nem vezetnek eredményre a tárgyalások, és nem sikerült feketén-fehéren lebeszélni a kormányt arról, hogy továbbra is építési telekként kezelje a Városligetet, akkor én arra fogok Zugló polgármestereként itt ebben a közgyűlésben javaslatot tenni, hogy írjunk ki fővárosi népszavazást ennek a megvitatására a budapestiekkel, akikre támaszkodunk. Köszönöm szépen.

ELNÖK: László Imre polgármester úr!

DR. LÁSZLÓ IMRE (DK, polgármester): Köszönöm a szót, főpolgármester úr. Tisztelt Közgyűlés! Furcsa, nagyon furcsa ez a szóváltás vagy gondolatcsere, a cserét idézőjelbe téve, ami itt most sorozatban elhangzik. Tegnap este nézem a televíziót, és Fürjes Balázs államtitkár arról beszél, hogy nem lehet a Ligetben semmi olyan dolog, amit a főváros nem akar, és este, éjszaka kijön egy kormányhatározat.

Hadd mondjam, kompromisszumot említett frakcióvezető úr. Én a parlamentben megéltem azt, hogy több száz, több ezer ellenzéki javaslatot úgy söpörtek le az asztalról, ahogy van, ahol 200 módosító javaslatot a Népjóléti bizottság ülésén 50 perc alatt letudtak, meggyőződésem, hogy fogalmuk se volt arról, hogy miről szavaznak. Egyetlenegyet sem fogadtak el, valószínűleg a kompromisszum jegyében, amit ön hiányol.

Hadd mondjam azt, hogy a XI. kerületet úgy vettem át, hogy több mint 14 ezer lakásra volt kiadva az engedély, amit fölépítenek. Valahol zöldterületet láttak, úgy gondolták, hogy akkor ezt be kell építeni.

Egyszerűen számomra döbbenetes, hogy valóban ez a kincse ennek a fővárosnak egy ilyen veszélynek van kitéve. Én kérem öntől a kompromisszumot. Fölépítettek ott épületeket. Ha nem lett volna kompromisszum, egyébként vissza is bontathatták volna. Na, ez túlzás, de az nem lett volna a kompromisszum. Viszont megmaradt.

Önök fogadják már el, hogy a főváros nem járul hozzá ahhoz, hogy tovább folyjon ez a program. Hallgassanak Fürjes Balázs államtitkár úrra, aki kijelentette, hogy nem. Maradjon ez, és ne ez a szívóskodás, hogy tönkretegyük, azt, ami még értékelhető, ami egészséges, ami kikapcsolódást biztosít ebben a túlépített fővárosban. Köszönöm. *(Taps a hallgatóság soraiból.)*

ELNÖK: Pintér Gábor képviselő úr következik.

DR. PINTÉR GÁBOR (Fidesz-KDNP): Köszönöm szépen a szót. Mindig könnyekig hatódok, mikor a DK képviselői szónokolnak mindenfajta kompromisszumkészségről, -képességről. Mi azért emlékezzünk arra, hogy az önök pártelnöke volt az, aki a kompromisszum jegyében emberek szemét kilövette, ha kicsit valakiknek más volt a véleménye. Ez teljesen tényszerű. A kérdés: az önök pártelnöke? Igen vagy nem? B: kilövette az emberek szemét? Igen vagy nem? Egy tényállítást fogalmaztam meg. Ennyi. Úgy gondolom, hogy ő jelenleg az önök pártjában talán a legkompromisszumképesebb dolgot tette ezzel. Köszönöm. *(Közbeszólás a hallgatóság soraiból: Ezt muszáj volt?)*

ELNÖK: Egyre komplexebben tárgyaljuk meg ezt a kérdést, úgy látom. Gy. Németh Erzsébet főpolgármester-helyettes asszonynak adom meg a szót.

GY. NÉMETH ERZSÉBET főpolgármester-helyettes: Köszönöm szépen, főpolgármester úr. Tisztelt Közgyűlés! Kicsit gondolkodtam, mikor elkezdte Pintér Gábor, hogy milyen köze is lehet neki a Városligethez, egyáltalán hova fogja kifuttatni ezeket a magvas gondolatokat.

Azt gondolom, Pintér képviselő úr, hogy erre szokták azt mondani, hogyha csendben marad, bölcsebb marad. *(Taps a hallgatóság soraiból.)* Ha valaki, jól emlékszem, ön jogász is, mert a múltkor az is kiderült, hogy alpolgármester, aztán persze fogalma nincs itt, hogy hogy kell egy kerületi költségvetést vagy ilyesmit megcsinálni, de ha jól emlékszem, akkor „dr.” jelző a jogi diplomát jelenti vagy jogi doktorátust jelent, de ha nem, akkor javítson ki.

Szóval, azt gondolom, hogy akinek van jogi végzettsége, az egészen egyszerűen nem mondhat ilyen mondatokat, ha meg nem jogász, akkor meg én kérek öntől elnézést. Egészen egyszerűen visszautasítom azt, amilyen stílusban és ahogy ön itt erről beszélt. Köszönöm. *(Szórványos taps a hallgatóság soraiból. – Borbély Lénárd: De ez az igazság! – Közbeszólás a hallgatóság soraiból: Soros még nem volt!)*

ELNÖK: Ügyrendben Ughy képviselő úr!

UGHY ATTILA (Fidesz-KDNP): Köszönöm szépen. Tisztelt Fővárosi Közgyűlés! Én szeretnék mindenkit nyugalomra inteni, különösképpen Gy. Németh Erzsébet volt frakcióvezető asszonyt, most főpolgármester-helyettes asszonyt. *(Gy. Németh Erzsébet közbeszól.)* Bocsánat, hogy egy titulust elvindikáltam öntől.

Én nem gondolom, hogy ennek a vitának ilyen színvonalon kellene zajlania, és hogyha ön valami olyan dolgot hall, ami nem tetszik önnek, de egyébként tényszerű, akkor alpári stílusban kikel ellene, és mindenféle diplomákat kezd el kutatni, hogy az ilyen volt vagy nem ilyen volt, egyszerűen azt gondolom, hogy ez egészen az alja. Épp itt az ideje, hogy a város ügyeiről kezdjünk el beszélgetni, ne az önök frusztrációjából következő mindenféle olyan dolgokról, ami éppen eszükbe jut.

ELNÖK: Javaslom, hogy akkor a város ügyeivel való foglalkozás keretében térjünk vissza a Városligethez. Nem látok több hozzászólási szándékot. Engedjék meg, hogy én is néhány dolgot mondjak az előterjesztés kapcsán.

Én azt gondolom, hogy nem vagyok azzal vádolható a magyar politikában, hogy ne keresném a kompromisszumokat, és sokszor még sokan mondják rám az engem támogató politikai közösségekben, hogy néha még talán túlzásba is viszem.

László Imre polgármester úrnak tökéletesen igaza van. A Városliget-ügyben van kompromisszum, mert hogyha én következetesen, teljes mértékben, kőkeményen kompromisszumképtelenül álltam volna hozzá a Városliget ügyéhez, akkor nekem azt kellett volna mondanom, hogyha megnyerjük a választást, nemcsak, hogy leállítjuk az építkezést, hanem helyreállíttatjuk az eredeti állapotot. *(Szórványos taps a hallgatóság soraiból.)*

Azok az emberek, akik most itt vannak, és önök azt gondolják, hogy miattam vagy miattunk vannak itt, hogy ők bértapsolók, ezek az emberek engem elküldtek melegebb éghajlatra, hogy miért engedjük megépíteni azokat az épületeket, amelyek most meg fognak épülni. Azért tettük ezt, mert azt gondoljuk, hogy ennek az ügynek valószínűleg ártana, hogyha óriási betongödröket kellene nézegetnünk a Városliget szélén. Éppen azért tettük azt a kompromisszumot, szerintem nagyvonalú kompromisszumot, hogy azt az álláspontot foglaltuk el, hogy új épületeket nem szeretnénk, és a megkezdett beruházásokat fejezzék be.

A Városliget kapcsán én már nagyon sokszor elmondtam, de szeretném újra elmondani azt, hogy van ennek egy története, sajnos elég régre visszanyúló története. Az, hogy ez nem egy szakmai, nem egy várospolitikai, nem egy stratégiai, egy hosszú távú, álomba illeszkedő projekt, hanem egy ad hoc politikai szándék, ami valakinek a fejében megszületett, azt két jogszabályból be tudom önöknek bizonyítani.

2012-ben Papcsák Ferenc polgármester úr idején a zuglói képviselő-testület elfogadta a zuglói építési szabályzatot. A Városligetről egy mondat volt benne: nem beépíthető. 2012-ben ebben az épületben az akkori Fővárosi Közgyűlés egy nagyon magas színvonalú szakmai munka után ellenszavazat és mindenféle tartózkodás nélkül elfogadta Budapest 2030-ig tartó stratégiáját. Kiváló anyag, olvasgassák sokat, semmi nem valósult meg belőle az elmúlt években sajnos, de kiváló anyag. Nézzék meg, hogy mi szerepel abban a stratégiai anyagban a Városligetről. Az, hogy közparkként kell megerősíteni, és hogy Budapesten minden fejlesztést a rozsdaövezetbe kell vinni, és a turisztikai célpontokat, a turisztikai desztinációkat nem tömbösíteni, hanem szét kell szórni a városban. Ez volt Budapest stratégiája 2012 vége felé.

Majd ugyanaz a polgármester, Papcsák Ferenc, aki zuglói polgármesterként még azt mondta, hogy a Városliget nem beépíthető – úgy látszik, hogy éjszakai műfaj ez a Városliget elpusztítása –, egy éjszaka benyújtott, sürgősséggel benyújtott törvényjavaslattal, sürgősségi előterjesztésként benyújtotta a Városliget-törvényt.

Az a kormányrendelet, ami éjszaka megjelent tegnap – úgy látszik, ez már egy szokás önöknél –, valójában azt a Városliget-törvényt is megszegi, mert abban a törvényben az van, hogy a városligeti építési szabályzat megalkotása a Fővárosi Közgyűlés feladata, nem valaki másé, a Fővárosi Közgyűlésé. Ez van a Városliget-törvényben. Önök, az önök kormánya vagy az önök által támogatott kormány tegnap kiadott kormányrendeletében azt mondja, hogy rá még azok a törvények sem vonatkoznak, amiket ők sürgősséggel beterjesztettek, és amelyek homlokegyenest mást mondanak a Városligetről, mint az összes többi jogszabály, amit egyébként a Fidesz-frakció annak idején meghozott. *(Közbeszólás a hallgatóság soraiból: Gerinctelenek!)*

Úgyhogy ez a vita azért nem tud ennél több kompromisszumot belőlünk kicsikarni, mert ameddig lehetett, elmentünk ebben.

Csak szeretném önöket emlékeztetni, hogy nekünk finoman szólva nem szívügyünk az atlétikai világbajnokság, és mi azokon a telkeken, ahol az ahhoz szükséges sportinfrastruktúra épül, mást szerettünk volna. Belementünk egy józan kompromisszumba.

Mi nem a Galvani hidat szeretnénk megépíteni, mint ahogy egyébként a közlekedési szakma egésze, hanem az albertfalvai hidat szeretnénk megépíteni, de tudomásul vettük, hogy a kormány erre akar pénzt adni, és tudjuk azt, hogy új híd csak kormánypénzből lesz. Belementünk a kompromisszumba.

Amikor a szuperkórházról volt szó, akkor mi egyszerűen a saját tulajdonunkat ajánlottuk föl a kormánynak, ami egy jobb helyszín lenne ehhez a kórházhoz.

Hosszasan sorolhatnám, hogy milyen kompromisszumkészséget mutattunk számos ügyben.

Ebben az ügyben elmentünk a falig, a Liget-védők szerint még tovább is. Nem tudunk és nem is akarunk továbbmenni. És ez nem számmisztika kérdése. Miközben nem becsülném le azokat a szakmai vitákat, amelyek egyébként ennek a vitának a részleteiben megjelennek. Ez egy elvi, filozófiai vita. Az, hogy mi azon az állásponton vagyunk, hogy Budapest egyik legnagyobb büszkeségét, a világ egyik első közparkját nem építjük be, ennyi.

Beszélgethetünk arról, hogyha fölszedjük az Olof Palme sétányon a nagy burkolatot, és egy kisebbet csinálunk, akkor majd nő a zöldfelület. Ki lehet matekozni azt, hogy beszámítjuk a Városligeti tavat. Lehet ezeket a játékokat játszani, de nem ez a lényeg. Az a lényeg, hogy ennek a városnak a legnagyobb szüksége éppen a Városligetre és az ehhez hasonló parkokra van, mert 200 éves parkot, bocsánat, még a Fidesz-kormány sem tud létrehozni, mert ahhoz kell 200 év. Új épületeket építeni lehet a város számtalan másik pontján.

Azért örülök, hogy a XIII. és a XIV. kerületi polgármester szóba hozta az egész Rákosrendezőt. Tele van a város városi sebekkel, rozsdaövezetekkel, amelyeket fejlesztenünk kellene, a Városligettől tényleg egy lépésnyire. Nekem tényleg szívem csücske a Városliget, én ott lakom a közelében, és örülök annak, hogy van játszótér, hogy van futópálya. Örülök annak, hogy végre azt a törődést, amit valóban az elmúlt évtizedekben a Liget nem kapott meg, hogy most van figyelem. De ez egy olyan politikai fantazmagóriához kapcsolódik, amiben alapvetően mélységesen nem értünk egyet.

Örülök annak, hogy a Rózsakertben virágoznak a rózsák, nem erről vitatkozunk. Ez egy elvi, filozófiai vita, mégpedig az, hogy a politikai akarnokság olyan elképesztően rossz ötleteket is megvalósít ahhoz, hogy egy 200 éves parkban létrehozunk óriási tömeget odavonzó és óriási területet igénylő épületeket. Ez egy elvi, filozófiai vita, és nagyon nehéz egy ponton túl elvekről és filozófiáról vitatkozni. Szerintünk a Városliget Budapest egyik gyöngyszeme, a Városliget egy olyan dolgot tud adni a városnak, amit senki más, a 200 éves park értékét, és ezt az értéket mi nem akarjuk veszélyeztetni. *(Taps a hallgatóság soraiból. – Közbeszólás a hallgatóság soraiból: Nem adjuk a Ligetet!)*

Horváth Csaba polgármester úr arról tájékoztatott tehát minket, hogy az általuk benyújtott módosító indítványt visszavonják, az előkészítés az ilyen típusú jogszabályoknál nem teszi lehetővé, hogy most ezekről döntsünk. A felvetés tartalmával mélységesen egyetértek, és nagyon szívesen keresem a kompromisszumot a kormánnyal egyébként a Városligetet érintő közlekedési kérdések jobb megoldására.

Szeretném önöket arról tájékoztatni, hogy egy módosító indítványt benyújtottam, amely éppen a közlekedéssel kapcsolatos, amely a tervezetnek egy részét visszavonja, és a jelenlegi rendeletet tartja életben. Az előterjesztőt kérem, nyilatkozzon a módosító indítványról.

ELŐTERJESZTŐ: Támogatom a módosító indítványt.

ELNÖK: Az előterjesztő befogadta, tehát erről külön szavaznunk nem kell.

Szeretném jelezni, hogy Kovács Péter polgármester úr gépe ki van kapcsolva. Köszönöm szépen.

Van-e valakinek arra kérése, hogy külön szavazzunk az előterjesztés pontjairól. *(Nincs jelzés.)* Ilyen javaslat nem hangzott el. A polgármester úr gépe megint… Most talán működni fog.

Kérem, hogy szavazzanak az előterjesztésről.

*A szavazásra feltett döntési javaslat pontos tartalma:*

*A Fővárosi Közgyűlés megalkotja .../2020. (……) önkormányzati rendeletét a Városligeti építési szabályzatról szóló 32/2014. (VII. 15.) önkormányzati rendelet módosításáról az előterjesztés – főpolgármesteri módosító javaslattal módosult – 2. sz. melléklete szerinti tartalommal.*

*A Fővárosi Közgyűlés felkéri a főpolgármestert, hogy a fenti döntésben szereplő módosítások fővárosi nyilvántartáson történő átvezetéséről gondoskodjon.*

*határidő: 30 nap*

*felelős: Karácsony Gergely*

*A Fővárosi Közgyűlés elfogadja a Városligeti építési szabályzatról szóló 32/2014. (VII. 15.) önkormányzati rendelet módosítására vonatkozó környezeti értékelését az előterjesztés 5. sz. melléklete szerinti tartalommal.*

*határidő: azonnal*

*felelős: Karácsony Gergely*

*(Szavazás. – Taps a hallgatóság soraiból.)*

*Budapest Főváros Önkormányzata Közgyűlésének …/2020. (... ...) önkormányzati rendelete a Városligeti építési szabályzatról szóló 32/2014. (VII. 15.) önkormányzati rendelet módosításáról*

A Fővárosi Közgyűlés megalkotja .../2020. (……) önkormányzati rendeletét a Városligeti építési szabályzatról szóló 32/2014. (VII. 15.) önkormányzati rendelet módosításáról az előterjesztés – főpolgármesteri módosító javaslattal módosult – 2. sz. melléklete szerinti tartalommal.

[18 igen (68,23%), 10 ellenszavazat (17,97%), 1 tartózkodás (3,79%), 1 nem szavazott (0%)]

*1149/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy a fenti döntésben szereplő módosítások fővárosi nyilvántartáson történő átvezetéséről gondoskodjon.

határidő: 30 nap

felelős: Karácsony Gergely

[18 igen (68,23%), 10 ellenszavazat (17,97%), 1 tartózkodás (3,79%), 1 nem szavazott (0%)]

*1150/2020. (IX. 30.) Főv. Kgy. határozat*

A Fővárosi Közgyűlés elfogadja a Városligeti építési szabályzatról szóló 32/2014. (VII. 15.) önkormányzati rendelet módosítására vonatkozó környezeti értékelését az előterjesztés 5. sz. melléklete szerinti tartalommal.

határidő: azonnal

felelős: Karácsony Gergely

[18 igen (68,23%), 10 ellenszavazat (17,97%), 1 tartózkodás (3,79%), 1 nem szavazott (0%)]

ELNÖK: 18 igen, 10 nem szavazattal, 1 tartózkodás mellett a képviselő-testület támogatta az előterjesztést.

Tisztelt Képviselőtársaim! Megyünk tovább, a 6. számú napirendi pont következik, idegenforgalmi adóval kapcsolatos az előterjesztés.

**6. napirend: Javaslat a települési önkormányzatok idegenforgalmi adóhoz kapcsolódó kiegészítő támogatásának előirányzat rendezésére, valamint a Fővárosi Önkormányzatot és a kerületi önkormányzatokat osztottan megillető bevételek 2020. évi megosztásáról szóló önkormányzati rendelet módosítására**

*[KGY/2020/39/E006]*

*(Kovács Péter visszatér az ülésterembe.)*

ELŐTERJESZTŐK: Karácsony Gergely, Kiss Ambrus

KARÁCSONY GERGELY főpolgármester: Van-e kérdés vagy észrevétel? *(Nincs jelzés.)* Nem látok ilyet. A javaslathoz módosítás nem érkezett. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy az idegenforgalmi adóhoz kapcsolódó kiegészítő támogatás tervbe vétele és a kapcsolódó kiadások fedezetének biztosítása érdekében megemeli a „851601 Működési célú költségvetési támogatások és kiegészítő támogatások” cím bevételi, azon belül az önkormányzatok működési támogatásai (Működési célú költségvetési támogatások és kiegészítő támogatások) előirányzatát 584 ezer Ft-tal, egyidejűleg 318 ezer Ft-tal megemeli a „930001 Általános tartalék” cím kiadási, azon belül tartalékok előirányzatát, valamint 266 ezer Ft-ot tervbe vesz az új „896801 Idegenforgalmi adóhoz kapcsolódó kiegészítő támogatásból kerületeknek átadás” cím kiadási, azon belül az egyéb működési célú támogatások áht-n belülre előirányzatán.*

*A Fővárosi Közgyűlés felkéri a főpolgármestert, hogy az idegenforgalmi adóhoz kapcsolódó kiegészítő támogatás tervbe vétele és a kapcsolódó kiadások fedezetének biztosítása céljából hozott döntések átvezetése érdekében készíttesse elő és terjessze a Fővárosi Közgyűlés elé a költségvetési rendelet megfelelő módosítását.*

*határidő: a 2020. évi költségvetési rendelet soron következő módosítása*

*felelős: Karácsony Gergely*

*A Fővárosi Közgyűlés megalkotja Budapest Főváros Önkormányzata Közgyűlésének …/2020. (……) önkormányzati rendeletét a Fővárosi Önkormányzatot és a kerületi önkormányzatokat osztottan megillető bevételek 2020. évi megosztásáról szóló 3/2020. (I. 30.) önkormányzati rendelet módosításáról az előterjesztés 1. sz. melléklete szerint.*

*(Szavazás.)*

*1151/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy az idegenforgalmi adóhoz kapcsolódó kiegészítő támogatás tervbe vétele és a kapcsolódó kiadások fedezetének biztosítása érdekében megemeli a „851601 Működési célú költségvetési támogatások és kiegészítő támogatások” cím bevételi, azon belül az önkormányzatok működési támogatásai (Működési célú költségvetési támogatások és kiegészítő támogatások) előirányzatát 584 ezer Ft-tal, egyidejűleg 318 ezer Ft-tal megemeli a „930001 Általános tartalék” cím kiadási, azon belül tartalékok előirányzatát, valamint 266 ezer Ft-ot tervbe vesz az új „896801 Idegenforgalmi adóhoz kapcsolódó kiegészítő támogatásból kerületeknek átadás” cím kiadási, azon belül az egyéb működési célú támogatások áht-n belülre előirányzatán.

[27 igen (89,99%), 0 ellenszavazat, 3 tartózkodás (0%), 1 nem szavazott (4,37%)]

*1152/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az idegenforgalmi adóhoz kapcsolódó kiegészítő támogatás tervbe vétele és a kapcsolódó kiadások fedezetének biztosítása céljából hozott döntések átvezetése érdekében készíttesse elő és terjessze a Fővárosi Közgyűlés elé a költségvetési rendelet megfelelő módosítását.

határidő: a 2020. évi költségvetési rendelet soron következő módosítása

felelős: Karácsony Gergely

[27 igen (89,99%), 0 ellenszavazat, 3 tartózkodás (0%), 1 nem szavazott (4,37%)]

*Budapest Főváros Önkormányzata Közgyűlésének …/2020. (... ...) önkormányzati rendelete a Fővárosi Önkormányzatot és a kerületi önkormányzatokat osztottan megillető bevételek 2020. évi megosztásáról szóló 3/2020. (I. 30.) önkormányzati rendelet módosításáról*

A Fővárosi Közgyűlés megalkotja Budapest Főváros Önkormányzata Közgyűlésének …/2020. (……) önkormányzati rendeletét a Fővárosi Önkormányzatot és a kerületi önkormányzatokat osztottan megillető bevételek 2020. évi megosztásáról szóló 3/2020. (I. 30.) önkormányzati rendelet módosításáról az előterjesztés 1. sz. melléklete szerint.

[27 igen (89,99%), 0 ellenszavazat, 3 tartózkodás (0%), 1 nem szavazott (4,37%)]

KARÁCSONY GERGELY főpolgármester: 27 igen szavazattal, nem szavazat nélkül, 3 tartózkodás mellett a képviselő-testület támogatta az előterjesztést.

7. számú napirendi pont következik, törvényességi felhívással kapcsolatos az előterjesztés.

**7. napirend: Törvényességi felhívás a 17/2020. (IV. 14.) önk. rendelettel kapcsolatban** *[KGY/2020/39/E007]*

ELŐTERJESZTŐ: Karácsony Gergely

KARÁCSONY GERGELY főpolgármester: Van-e kérdés vagy észrevétel. *(Nincs jelzés.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés egyetért Budapest Főváros Kormányhivatala BP/1010/001/331-3/2020. sz. törvényességi felhívásában foglaltakkal.*

*A Fővárosi Közgyűlés megalkotja .../2020. (……) önkormányzati rendeletét a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) önkormányzati rendelet egyes rendelkezéseinek hatályon kívül helyezéséről az előterjesztés 2. sz. melléklete szerint.*

*A Fővárosi Közgyűlés felkéri a főpolgármestert, hogy a döntésről tájékoztassa Budapest Főváros Kormányhivatalát.*

*határidő: 10 nap*

*felelős: Karácsony Gergely*

*(Szavazás.)*

*1153/2020. (IX. 30.) Főv. Kgy. határozat*

A Fővárosi Közgyűlés egyetért Budapest Főváros Kormányhivatala BP/1010/001/331-3/2020. sz. törvényességi felhívásában foglaltakkal.

[31 igen (94,36%), 0 ellenszavazat, 0 tartózkodás, 0 nem szavazott]

*Budapest Főváros Önkormányzata Közgyűlésének …/2020. (... ...) önkormányzati rendelete a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) önkormányzati rendelet egyes rendelkezéseinek hatályon kívül helyezéséről*

A Fővárosi Közgyűlés megalkotja .../2020. (……) önkormányzati rendeletét a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) önkormányzati rendelet egyes rendelkezéseinek hatályon kívül helyezéséről az előterjesztés 2. sz. melléklete szerint.

[31 igen (94,36%), 0 ellenszavazat, 0 tartózkodás, 0 nem szavazott]

*1154/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy a döntésről tájékoztassa Budapest Főváros Kormányhivatalát.

határidő: 10 nap

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

KARÁCSONY GERGELY főpolgármester: 31 igen szavazattal, nem szavazat és tartózkodás nélkül a képviselő-testület támogatta az előterjesztést.

8. számú napirendi pont következik, a Fővárosi Állat- és Növénykert főigazgatói pályázatának kiírásáról szól az előterjesztés.

**8. napirend: Javaslat a Fővárosi Állat- és Növénykert főigazgatói pályázatának kiírásáról** *[KGY/2020/39/E008]*

ELŐTERJESZTŐ: Karácsony Gergely

HOZZÁSZÓLÓ: dr. Láng Zsolt

KARÁCSONY GERGELY főpolgármester: Megnyitom a vitát. Megadom a szót Láng Zsolt frakcióvezető úrnak.

DR. LÁNG ZSOLT (Fidesz-KDNP): Tisztelt Főpolgármester Úr! A következő kérésemet szeretném ismételten elmondani. Egyébként ez vonatkozik minden másra. Politikai oldalaktól függetlenül, tehát minden oldalról, de ilyen döntésekben térjünk arra vissza, hogy legalább képviselőcsoportonként egy-egy ember részt vehessen ezeken a bizottságokon és meghallgathassa ezeket a jelölteket, és döntésekben, ha nem is részt vesz, csak legalább tájékozódhasson.

Most például mégiscsak a Fővárosi Állat- és Növénykert főigazgatói pályázatáról fogunk dönteni, ami azért, azt gondolom – és talán a főpolgármester úr és néhányan érteni fogják – most egy különösen izgalmas új munkakör lesz annak, aki azt betölti, és ehhez képest, én tényleg nem akarok senkit bántani, de a közalkalmazotti tanács, a Közgyűjteményi és Közművelődési Dolgozók Szakszervezetének delegáltja, a Magyar Állatkertek Szövetségének képviselője, illetve Bardóczi Sándor és, azt hiszem, Keszthelyi Dorottya, aki talán valamelyik főpolgármester-helyettesnek a kabinetjében van, vesz részt ebben. Biztos, hogy nagyon klassz, de mégiscsak arról beszélünk, hogy öt évre kinevezünk valakit egy ilyen komoly fővárosi intézmény élére, és nemcsak itt, hanem más kinevezéseknél is van, hogy azt a szokást, ami színházi vezetőknél, mindenhol volt, még Gy. Németh Erzsébetet leszámítva az utóbbi időben még ott a bizottság szakmai munkát végzett, és el is fogadták a bizottság javaslatát, hogy vegyük bele ebbe legalább tájékozódási szinten, legyen szíves, a megválasztott képviselők, frakció képviselőit ebbe, jó? Köszönöm szépen.

KARÁCSONY GERGELY főpolgármester: A Fővárosi Közgyűlés benyújtott módosító indítványok alapján tud módosítani az előterjesztéseken, ilyen nem érkezett… *(Dr. Láng Zsolt közbeszól.)*

Kérem akkor, hogyha nincs több hozzászólás, akkor szavazunk az előterjesztésről.

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a Fővárosi Állat- és Növénykert intézményvezetői (magasabb vezető) beosztás ellátására pályázatot ír ki, 5 év határozott időtartamra az előterjesztés melléklete szerinti tartalommal, egyben felkéri a főpolgármestert, hogy tegye meg a szükséges intézkedéseket a pályázati felhívás közzététele érdekében.*

*határidő: 2020. október 1.*

*felelős: Karácsony Gergely*

*A Fővárosi Közgyűlés úgy dönt, hogy a Fővárosi Állat- és Növénykert intézményvezetői álláshelyére beérkezett pályázatokat véleményező szakmai bizottságba az alábbi szakembereket kéri fel:*

*● Bardóczi Sándor – Budapest főkertésze;*

*● Humán Területek Főpolgármester-helyettesi Irodája – Keszthelyi Dorottya irodavezető;*

*● Közalkalmazotti Tanács – delegált tag;*

*● Közgyűjteményi és Közművelődési Dolgozók Szakszervezete – delegált tag;*

*● Magyar Állatkertek Szövetsége – szakmai szervezet képviselője.*

*határidő: 2020. október 29.*

*felelős: Karácsony Gergely*

*A Fővárosi Közgyűlés úgy dönt, hogy szükségesnek tartja megvizsgálni a Fővárosi Állat- és Növénykert gazdasági társasági formában való működésének lehetőségét, annak lehetséges előnyeit és hátrányait, amely alapján felkéri a főpolgármestert, utasítsa a megválasztásra kerülő főigazgatót, hogy a kérdés megvizsgálása után tegyen javaslatot az átalakulásra, valamint annak biztonságosan végrehajtható menetrendjére azzal, hogy az esetleges átalakulás nyomán a főigazgató a létrejövő gazdasági társaság operatív vezetőjeként folytassa a tevékenységét.*

*határidő: 2021. június 30.*

*felelős: a Fővárosi Állat- és Növénykert kinevezésre kerülő főigazgatója*

*(Szavazás.)*

*1155/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Állat- és Növénykert intézményvezetői (magasabb vezető) beosztás ellátására pályázatot ír ki, 5 év határozott időtartamra az előterjesztés melléklete szerinti tartalommal, egyben felkéri a főpolgármestert, hogy tegye meg a szükséges intézkedéseket a pályázati felhívás közzététele érdekében.

határidő: 2020. október 1.

felelős: Karácsony Gergely

[26 igen (84,95%), 1 ellenszavazat (0%), 4 tartózkodás (9,41%), 0 nem szavazott]

*1156/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Állat- és Növénykert intézményvezetői álláshelyére beérkezett pályázatokat véleményező szakmai bizottságba az alábbi szakembereket kéri fel:

● Bardóczi Sándor – Budapest főkertésze;

● Humán Területek Főpolgármester-helyettesi Irodája – Keszthelyi Dorottya irodavezető;

● Közalkalmazotti Tanács – delegált tag;

● Közgyűjteményi és Közművelődési Dolgozók Szakszervezete – delegált tag;

● Magyar Állatkertek Szövetsége – szakmai szervezet képviselője.

határidő: 2020. október 29.

felelős: Karácsony Gergely

[26 igen (84,95%), 1 ellenszavazat (0%), 4 tartózkodás (9,41%), 0 nem szavazott]

*1157/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy szükségesnek tartja megvizsgálni a Fővárosi Állat- és Növénykert gazdasági társasági formában való működésének lehetőségét, annak lehetséges előnyeit és hátrányait, amely alapján felkéri a főpolgármestert, utasítsa a megválasztásra kerülő főigazgatót, hogy a kérdés megvizsgálása után tegyen javaslatot az átalakulásra, valamint annak biztonságosan végrehajtható menetrendjére azzal, hogy az esetleges átalakulás nyomán a főigazgató a létrejövő gazdasági társaság operatív vezetőjeként folytassa a tevékenységét.

határidő: 2021. június 30.

felelős: a Fővárosi Állat- és Növénykert kinevezésre kerülő főigazgatója

[26 igen (84,95%), 1 ellenszavazat (0%), 4 tartózkodás (9,41%), 0 nem szavazott]

KARÁCSONY GERGELY főpolgármester: 26 – 1 – 4 arányban a képviselő-testület támogatta az indítványt.

A 9. számú napirendi pont következik, stratégiai együttműködési megállapodás aláírása a budapesti hivatásturizmus fejlesztése érdekében az előterjesztés címe.

**9. napirend: Javaslat stratégiai együttműködési megállapodás aláírására a budapesti hivatásturizmus fejlesztése érdekében** *[KGY/2020/39/E009]*

ELŐTERJESZTŐ: Karácsony Gergely

KARÁCSONY GERGELY főpolgármester: Nem látok kérdést, hozzászólási szándékot. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés a Magyarország helyi önkormányzatairól szóló 2011. évi CLXXXIX. törvény 23. § (4) bek. 15. pontjában (gazdaságszervezés és -fejlesztés, turizmussal kapcsolatos feladatok) meghatározott feladata alapján jóváhagyja a Magyar Turisztikai Ügynökség Zrt., a Magyar Turisztikai Szövetség Alapítvány, a Magyar Kongresszusi Iroda Kft., Budapest Főváros Önkormányzata és a Budapesti Fesztivál- és Turisztikai Központ Nonprofit Kft. között a hivatásturizmus fejlesztését célzó Stratégiai Együttműködési Keretmegállapodás megkötését az előterjesztés melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: azonnal*

*felelős: Karácsony Gergely*

*A Fővárosi Közgyűlés úgy dönt, hogy az aláírt megállapodással összhangban biztosítja a Fővárosi Önkormányzat által évente nyújtandó City Support Package-k (támogatási csomagok) pénzügyi fedezetét – a Fővárosi Önkormányzat pénzügyi lehetőségeinek függvényében – a Budapesti Fesztivál- és Turisztikai Központ Nonprofit Kft. éves közszolgáltatási szerződésében, céllal megjelölve a Budapesti Fesztivál- és Turisztikai Központ Nonprofit Kft. és a Magyar Kongresszusi Iroda Kft. által előzetesen benyújtott szakmai tervek alapján.*

*határidő: az éves költségvetés tervezése során*

*felelős: Karácsony Gergely*

*(Szavazás.)*

*1158/2020. (IX. 30.) Főv. Kgy. határozat*

A Fővárosi Közgyűlés a Magyarország helyi önkormányzatairól szóló 2011. évi CLXXXIX. törvény 23. § (4) bek. 15. pontjában (gazdaságszervezés és -fejlesztés, turizmussal kapcsolatos feladatok) meghatározott feladata alapján jóváhagyja a Magyar Turisztikai Ügynökség Zrt., a Magyar Turisztikai Szövetség Alapítvány, a Magyar Kongresszusi Iroda Kft., Budapest Főváros Önkormányzata és a Budapesti Fesztivál- és Turisztikai Központ Nonprofit Kft. között a hivatásturizmus fejlesztését célzó Stratégiai Együttműködési Keretmegállapodás megkötését az előterjesztés melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: azonnal

felelős: Karácsony Gergely

[27 igen (91,06%), 1 ellenszavazat (0%), 3 tartózkodás (3,30%), 0 nem szavazott]

*1159/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy az aláírt megállapodással összhangban biztosítja a Fővárosi Önkormányzat által évente nyújtandó City Support Package-k (támogatási csomagok) pénzügyi fedezetét – a Fővárosi Önkormányzat pénzügyi lehetőségeinek függvényében – a Budapesti Fesztivál- és Turisztikai Központ Nonprofit Kft. éves közszolgáltatási szerződésében, céllal megjelölve a Budapesti Fesztivál- és Turisztikai Központ Nonprofit Kft. és a Magyar Kongresszusi Iroda Kft. által előzetesen benyújtott szakmai tervek alapján.

határidő: az éves költségvetés tervezése során

felelős: Karácsony Gergely

[27 igen (91,06%), 1 ellenszavazat (0%), 3 tartózkodás (3,30%), 0 nem szavazott]

KARÁCSONY GERGELY főpolgármester: 27 – 1 – 3 arányban a képviselő-testület támogatta az előterjesztést.

A 10. számú napirendi pontkövetkezik: KEHOP programokkal kapcsolatos döntéshozatal.

**10. napirend: Javaslat a Környezeti és Energiahatékonysági Operatív Program éves fejlesztési keretében nevesített egyes projektek megvalósítását célzó döntések meghozatalára** *[KGY/2020/39/E010]*

ELŐTERJESZTŐ: Dorosz Dávid

ELNÖK: Van-e kérdés vagy észrevétel? *(Senki nem jelentkezik.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy megvalósítja az új „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem előkészítés” feladatot 13.970 ezer Ft összegben, valamint az új „Budapesti Központi Szennyvíztisztító Telep iszapvonal fejlesztés előkészítése” feladatot 7.620 ezer Ft összegben.*

*Továbbá a „Fővárosi Önkormányzat és intézményei épületeinek energetikai korszerűsítése” feladathoz szükséges közbeszerzési dokumentumok összeállításának ellenértékére 19.050 ezer Ft forrást biztosít, valamint a „Budapest Főváros víztermelő kútjainak fejlesztése, vízminőségi és kapacitáskockázatok kezelése” feladat megvalósítása érdekében biztosítja a támogatási intenzitásváltozás következtében felmerülő többlet fővárosi fedezetet bruttó 28.146 ezer Ft összegben.*

*A Fővárosi Közgyűlés úgy dönt, hogy a KEHOP éves fejlesztési keretében nevesített egyes feladatokhoz szükséges pénzügyi fedezet biztosítása érdekében csökkenti a „840301 Önkormányzati beruházások” cím kiadási, azon belül az önkormányzati beruházások előirányzatán a „Béke téri tehermentesítő főgyűjtőcsatorna finanszírozási keret” feladatot 68.786 ezer Ft-tal;*

*ezzel egyidejűleg címen belül a fejlesztésekhez kapcsolódó dologi kiadások áfával előirányzatán*

*- 7.620 ezer Ft-tal tervbe veszi az új „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem előkészítés” feladatot,*

*- 4.445 ezer Ft-tal tervbe veszi az új „Budapesti Központi Szennyvíztisztító Telep iszapvonal fejlesztés előkészítése” feladatot,*

*- 19.050 ezer Ft-tal megemeli a „Fővárosi Önkormányzat és intézményei épületeinek energetikai korszerűsítése” feladatot,*

*továbbá címen belül az önkormányzati beruházások előirányzatán 37.671 ezer Ft-tal megemeli a „Fejlesztések átütemezésének tartaléká”-t a „Budapest ivóvízellátó hálózat rekonstrukciója”, a „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem előkészítés”, valamint a „Budapesti Központi Szennyvíztisztító Telep iszapvonal fejlesztés előkészítése” feladatok későbbi ütemének fedezet biztosítása érdekében.*

*A „Budapest ivóvízellátó hálózat rekonstrukciója” megnevezésű feladat „Víztermelő kutak fejlesztése, vízminőségi és kapacitáskockázatok kezelése-önerő” feladat névre változik.*

*A Fővárosi Önkormányzat és intézményei épületeinek energetikai korszerűsítése önerő biztosítása érdekében a 2020. október 15-ig kötelezettségvállalással nem terhelhető összegek tételei közül a „Fővárosi Önkormányzat és intézményei épületeinek energetikai korszerűsítése” feladathoz kapcsolódóan törli a „840301 Önkormányzati beruházások” címkódon szereplő összegeket.*

*Csökkenti a „840301 Önkormányzati beruházások” cím kiadási előirányzatán a „Fővárosi Önkormányzat és intézményei épületeinek energetikai korszerűsítése” feladatot 1.200.000 ezer Ft-tal, a kiadásból önkormányzati beruházások 944.882 ezer Ft, beruházási célú előzetesen felszámított áfa 255.118 ezer Ft, ezzel egyidejűleg címen belül azonos összeggel tervbe veszi az új „Fővárosi Önkormányzat és intézményei épületeinek energetikai korszerűsítése-önerő” feladatot, a kiadásból önkormányzati beruházások 944.882 ezer Ft, beruházási célú előzetesen felszámított áfa 255.118 ezer Ft.*

*A zárolt összeg egyenlegének változatlansága érdekében a „840301 Önkormányzati beruházások” címen belül a „Fővárosi Önkormányzat és intézményei épületeinek energetikai korszerűsítése-önerő” feladathoz kapcsolódóan az önkormányzati beruházások előirányzatán 944.882 ezer Ft-ot, a beruházási célú előzetesen felszámított áfa előirányzatán 255.118 ezer Ft-ot zárol.*

*A „Fővárosi Önkormányzat és intézményei épületeinek energetikai korszerűsítése” feladat „Fővárosi Önkormányzat és intézményei épületeinek energetikai korszerűsítése-előkészítés” feladat névre változik.*

*A „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem előkészítés” feladat összköltsége 13.970 ezer Ft, a 2020. évi üteme 7.620 ezer Ft [ebből fejlesztéshez kapcsolódó dologi kiadások áfával 7.620 ezer Ft (nettó 6.000 ezer Ft, áfa 1.620 ezer Ft)], 2021. évi üteme 6.350 ezer Ft.*

*A „Budapesti Központi Szennyvíztisztító Telep iszapvonal fejlesztés előkészítése” feladat összköltsége 7.620 ezer Ft, 2020. évi üteme 4.445 ezer Ft [ebből fejlesztéshez kapcsolódó dologi kiadások áfával 4.445 ezer Ft (nettó 3.500 ezer Ft, áfa 945 ezer Ft)], 2021. évi üteme 3.175 ezer Ft.*

*A „Fővárosi Önkormányzat és intézményei épületeinek energetikai korszerűsítése-előkészítés” feladat összköltsége és egyben 2020. évi üteme 19.050 ezer Ft-ra változik [fejlesztéshez kapcsolódó dologi kiadások áfával 19.050 ezer Ft (ebből nettó 15.000 ezer Ft, áfa 4.050 ezer Ft.)]*

*A „Fővárosi Önkormányzat és intézményei épületeinek energetikai korszerűsítése-önerő” feladat összköltsége, egyben a 2020. évi üteme 1.200.000 ezer Ft (önkormányzati beruházás).*

*A „Víztermelő kutak fejlesztése, vízminőségi és kapacitáskockázatok kezelése-önerő” feladat összköltsége 2.825.729 ezer Ft-ra változik, a 2020. évi ütem 1.000 ezer Ft, a 2021. évi ütem 1.456.895 ezer Ft, a 2022. évi ütem 1.000.000 ezer Ft, a 2023. évi ütem 367.834 ezer Ft-ra változik.*

*A „Béke téri tehermentesítő főgyűjtőcsatorna finanszírozási keret” összege, egyben 2020. évi üteme 160.128 ezer Ft-ra (önkormányzati beruházások) változik.*

*A Fővárosi Közgyűlés felkéri a főpolgármestert, hogy az előirányzat-módosításról szóló döntések átvezetése érdekében készíttesse elő és terjessze a Fővárosi Közgyűlés elé a szükséges költségvetési rendelet módosítást.*

*határidő: a költségvetési rendelet soron következő módosítása*

*felelős: Karácsony Gergely*

*A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. mellékletében foglalt táblázat 6.4. sora szerinti főpolgármesterre átruházott döntési hatáskört.*

*Jóváhagyja a „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem” feladataira vonatkozó engedélyokiratot az előterjesztés 1. sz. melléklete szerinti tartalommal, egyúttal felkéri a főpolgármestert az engedélyokirat aláírására.*

*határidő: 15 nap*

*felelős: Karácsony Gergely*

*A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. mellékletében foglalt táblázat 2.3. sorában a Tulajdonosi Bizottságra átruházott hatáskört és jóváhagyja az Enviroduna Kft.-vel a „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem” projekt előkészítési és a megvalósítással összefüggő szervezési/koordinációs feladataira” vonatkozó megállapodás megkötését az előterjesztés 2. sz. mellékletében szereplő tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: az engedélyokirat aláírását követő 30 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy gondoskodjon a Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem projekt vonatkozó feltételes közbeszerzési eljárásai előkészítéséről és lefolytatásáról.*

*határidő: 150 nap*

*felelős: Karácsony Gergely*

*A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. melléklet 6.4. sora szerinti főpolgármesterre átruházott döntési hatáskört.*

*Jóváhagyja a „Budapesti Központi Szennyvíztisztító Telep iszapvonal fejlesztés” feladataira vonatkozó engedélyokiratot az előterjesztés 3. sz. melléklete szerinti tartalommal, egyúttal felkéri a főpolgármestert, hogy gondoskodjon az engedélyokirat aláírásáról.*

*határidő: 15 nap*

*felelős: Karácsony Gergely*

*A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. mellékletében foglalt táblázat 2.3. sorában a Tulajdonosi Bizottságra átruházott hatáskört és jóváhagyja az Enviroduna Kft.-vel a „Budapesti Központi Szennyvíztisztító Telep iszapvonal fejlesztés projekt előkészítési és a megvalósítással összefüggő szervezési/koordinációs feladataira” vonatkozó megállapodás megkötését az előterjesztés 4. sz. mellékletében szereplő tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: az engedélyokirat aláírását követő 30 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy gondoskodjon a Budapesti Központi Szennyvíztisztító Telep iszapvonal fejlesztés projekt vonatkozó feltételes közbeszerzési eljárás előkészítéséről és lefolytatásáról.*

*határidő: 180 nap*

*felelős: Karácsony Gergely*

*A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. mellékletében foglalt táblázat 6.2. sorában a Tulajdonosi Bizottságra átruházott döntési hatáskört.*

*Jóváhagyja a „Fővárosi Önkormányzat és intézményei épületeinek energetikai korszerűsítése” feladataira vonatkozó engedélyokirat módosítását az előterjesztés 6. sz. melléklete szerinti tartalommal, egyúttal felkéri a főpolgármestert, hogy gondoskodjon az engedélyokirat aláírásáról.*

*határidő: 15 nap*

*felelős: Karácsony Gergely*

*A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. mellékletében foglalt táblázat 2.3. sorában a Tulajdonosi Bizottságra átruházott hatáskört és jóváhagyja az Enviroduna Kft.-vel a „Fővárosi Önkormányzat és intézményei épületeinek energetikai korszerűsítése projekt előkészítési és a megvalósítással összefüggő szervezési/koordinációs feladataira” vonatkozó megállapodás megkötését az előterjesztés 7. sz. mellékletében szereplő tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: az engedélyokirat aláírását követő 30 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy gondoskodjon „A »Fővárosi Önkormányzat és Intézményei épületeinek energetikai korszerűsítése« című, KEHOP-5.2.2-16-2017-00116 azonosító számú projekt keretében a Fővárosi Önkormányzat Alacskai úti Idősek Otthona, Baross utcai Idősek Otthona, BMSZKI Hajléktalanok Átmeneti Szállása és Budapest Főváros Levéltára épületének energetikai felújítása, korszerűsítése” tárgyú feltételes közbeszerzési eljárás előkészítéséről és lefolytatásáról.*

*határidő: 120 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy gondoskodjon a „Fővárosi Önkormányzat és Intézményei épületeinek energetikai korszerűsítése” című, KEHOP-5.2.2-16-2017-00116 azonosító számú projekt keretében kiviteli tervezés és kivitelezés” tárgyú feltételes közbeszerzési eljárás(ok) előkészítéséről és lefolytatásáról.*

*határidő: 120 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy folytasson le egyeztetéseket az Irányító Hatósággal a „Fővárosi Önkormányzat és Intézményei épületeinek energetikai korszerűsítése” című, KEHOP-5.2.2-16-2017-00116 azonosító számú projekt támogatási szerződésének módosítása, továbbá a műszaki ellenőr in-house megállapodással történő beszerzése érdekében.*

*határidő: 30 nap*

*felelős: Karácsony Gergely*

*A Fővárosi Közgyűlés jóváhagyja az előterjesztés 8. számú mellékletében szereplő a „Budapest Főváros víztermelő kútjainak fejlesztése, vízminőségi és kapacitáskockázatok kezelése” című projekt Önerő, valamint áfa nyilatkozatát és egyben felkéri a főpolgármestert, hogy azokat Budapest Főváros Önkormányzata képviseletében eljárva írja alá.*

*határidő: 30 nap*

*felelős: Karácsony Gergely*

*(Szavazás.)*

*1160/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy megvalósítja az új „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem előkészítés” feladatot 13.970 ezer Ft összegben, valamint az új „Budapesti Központi Szennyvíztisztító Telep iszapvonal fejlesztés előkészítése” feladatot 7.620 ezer Ft összegben.

Továbbá a „Fővárosi Önkormányzat és intézményei épületeinek energetikai korszerűsítése” feladathoz szükséges közbeszerzési dokumentumok összeállításának ellenértékére 19.050 ezer Ft forrást biztosít, valamint a „Budapest Főváros víztermelő kútjainak fejlesztése, vízminőségi és kapacitáskockázatok kezelése” feladat megvalósítása érdekében biztosítja a támogatási intenzitásváltozás következtében felmerülő többlet fővárosi fedezetet bruttó 28.146 ezer Ft összegben.

[30 igen (94,36%), 0 ellenszavazat, 1 tartózkodás (0%), 0 nem szavazott]

*1161/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a KEHOP éves fejlesztési keretében nevesített egyes feladatokhoz szükséges pénzügyi fedezet biztosítása érdekében csökkenti a „840301 Önkormányzati beruházások” cím kiadási, azon belül az önkormányzati beruházások előirányzatán a „Béke téri tehermentesítő főgyűjtőcsatorna finanszírozási keret” feladatot 68.786 ezer Ft-tal;

ezzel egyidejűleg címen belül a fejlesztésekhez kapcsolódó dologi kiadások áfával előirányzatán

- 7.620 ezer Ft-tal tervbe veszi az új „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem előkészítés” feladatot,

- 4.445 ezer Ft-tal tervbe veszi az új „Budapesti Központi Szennyvíztisztító Telep iszapvonal fejlesztés előkészítése” feladatot,

- 19.050 ezer Ft-tal megemeli a „Fővárosi Önkormányzat és intézményei épületeinek energetikai korszerűsítése” feladatot,

továbbá címen belül az önkormányzati beruházások előirányzatán 37.671 ezer Ft-tal megemeli a „Fejlesztések átütemezésének tartaléká”-t a „Budapest ivóvízellátó hálózat rekonstrukciója”, a „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem előkészítés”, valamint a „Budapesti Központi Szennyvíztisztító Telep iszapvonal fejlesztés előkészítése” feladatok későbbi ütemének fedezet biztosítása érdekében.

A „Budapest ivóvízellátó hálózat rekonstrukciója” megnevezésű feladat „Víztermelő kutak fejlesztése, vízminőségi és kapacitáskockázatok kezelése-önerő” feladat névre változik.

A Fővárosi Önkormányzat és intézményei épületeinek energetikai korszerűsítése önerő biztosítása érdekében a 2020. október 15-ig kötelezettségvállalással nem terhelhető összegek tételei közül a „Fővárosi Önkormányzat és intézményei épületeinek energetikai korszerűsítése” feladathoz kapcsolódóan törli a „840301 Önkormányzati beruházások” címkódon szereplő összegeket.

Csökkenti a „840301 Önkormányzati beruházások” cím kiadási előirányzatán a „Fővárosi Önkormányzat és intézményei épületeinek energetikai korszerűsítése” feladatot 1.200.000 ezer Ft-tal, a kiadásból önkormányzati beruházások 944.882 ezer Ft, beruházási célú előzetesen felszámított áfa 255.118 ezer Ft, ezzel egyidejűleg címen belül azonos összeggel tervbe veszi az új „Fővárosi Önkormányzat és intézményei épületeinek energetikai korszerűsítése-önerő” feladatot, a kiadásból önkormányzati beruházások 944.882 ezer Ft, beruházási célú előzetesen felszámított áfa 255.118 ezer Ft.

A zárolt összeg egyenlegének változatlansága érdekében a „840301 Önkormányzati beruházások” címen belül a „Fővárosi Önkormányzat és intézményei épületeinek energetikai korszerűsítése-önerő” feladathoz kapcsolódóan az önkormányzati beruházások előirányzatán 944.882 ezer Ft-ot, a beruházási célú előzetesen felszámított áfa előirányzatán 255.118 ezer Ft-ot zárol.

A „Fővárosi Önkormányzat és intézményei épületeinek energetikai korszerűsítése” feladat „Fővárosi Önkormányzat és intézményei épületeinek energetikai korszerűsítése-előkészítés” feladat névre változik.

A „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem előkészítés” feladat összköltsége 13.970 ezer Ft, a 2020. évi üteme 7.620 ezer Ft [ebből fejlesztéshez kapcsolódó dologi kiadások áfával 7.620 ezer Ft (nettó 6.000 ezer Ft, áfa 1.620 ezer Ft)], 2021. évi üteme 6.350 ezer Ft.

A „Budapesti Központi Szennyvíztisztító Telep iszapvonal fejlesztés előkészítése” feladat összköltsége 7.620 ezer Ft, 2020. évi üteme 4.445 ezer Ft [ebből fejlesztéshez kapcsolódó dologi kiadások áfával 4.445 ezer Ft (nettó 3.500 ezer Ft, áfa 945 ezer Ft)], 2021. évi üteme 3.175 ezer Ft.

A „Fővárosi Önkormányzat és intézményei épületeinek energetikai korszerűsítése-előkészítés” feladat összköltsége és egyben 2020. évi üteme 19.050 ezer Ft-ra változik [fejlesztéshez kapcsolódó dologi kiadások áfával 19.050 ezer Ft (ebből nettó 15.000 ezer Ft, áfa 4.050 ezer Ft.)]

A „Fővárosi Önkormányzat és intézményei épületeinek energetikai korszerűsítése-önerő” feladat összköltsége, egyben a 2020. évi üteme 1.200.000 ezer Ft (önkormányzati beruházás).

A „Víztermelő kutak fejlesztése, vízminőségi és kapacitáskockázatok kezelése-önerő” feladat összköltsége 2.825.729 ezer Ft-ra változik, a 2020. évi ütem 1.000 ezer Ft, a 2021. évi ütem 1.456.895 ezer Ft, a 2022. évi ütem 1.000.000 ezer Ft, a 2023. évi ütem 367.834 ezer Ft-ra változik.

A „Béke téri tehermentesítő főgyűjtőcsatorna finanszírozási keret” összege, egyben 2020. évi üteme 160.128 ezer Ft-ra (önkormányzati beruházások) változik.

[30 igen (94,36%), 0 ellenszavazat, 1 tartózkodás (0%), 0 nem szavazott]

*1162/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az előirányzat-módosításról szóló döntések átvezetése érdekében készíttesse elő és terjessze a Fővárosi Közgyűlés elé a szükséges költségvetési rendelet módosítást.

határidő: a költségvetési rendelet soron következő módosítása

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1163/2020. (IX. 30.) Főv. Kgy. határozat*

A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. mellékletében foglalt táblázat 6.4. sora szerinti főpolgármesterre átruházott döntési hatáskört.

Jóváhagyja a „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem” feladataira vonatkozó engedélyokiratot az előterjesztés 1. sz. melléklete szerinti tartalommal, egyúttal felkéri a főpolgármestert az engedélyokirat aláírására.

határidő: 15 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1164/2020. (IX. 30.) Főv. Kgy. határozat*

A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. mellékletében foglalt táblázat 2.3. sorában a Tulajdonosi Bizottságra átruházott hatáskört és jóváhagyja az Enviroduna Kft.-vel a „Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem” projekt előkészítési és a megvalósítással összefüggő szervezési/koordinációs feladataira” vonatkozó megállapodás megkötését az előterjesztés 2. sz. mellékletében szereplő tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: az engedélyokirat aláírását követő 30 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1165/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy gondoskodjon a Dél-pesti Szennyvíztisztító Telep vízgyűjtő területéhez kapcsolódó fejlesztések – I. ütem projekt vonatkozó feltételes közbeszerzési eljárásai előkészítéséről és lefolytatásáról.

határidő: 150 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1166/2020. (IX. 30.) Főv. Kgy. határozat*

A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. melléklet 6.4. sora szerinti főpolgármesterre átruházott döntési hatáskört.

Jóváhagyja a „Budapesti Központi Szennyvíztisztító Telep iszapvonal fejlesztés” feladataira vonatkozó engedélyokiratot az előterjesztés 3. sz. melléklete szerinti tartalommal, egyúttal felkéri a főpolgármestert, hogy gondoskodjon az engedélyokirat aláírásáról.

határidő: 15 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1167/2020. (IX. 30.) Főv. Kgy. határozat*

A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. mellékletében foglalt táblázat 2.3. sorában a Tulajdonosi Bizottságra átruházott hatáskört és jóváhagyja az Enviroduna Kft.-vel a „Budapesti Központi Szennyvíztisztító Telep iszapvonal fejlesztés projekt előkészítési és a megvalósítással összefüggő szervezési/koordinációs feladataira” vonatkozó megállapodás megkötését az előterjesztés 4. sz. mellékletében szereplő tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: az engedélyokirat aláírását követő 30 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1168/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy gondoskodjon a Budapesti Központi Szennyvíztisztító Telep iszapvonal fejlesztés projekt vonatkozó feltételes közbeszerzési eljárás előkészítéséről és lefolytatásáról.

határidő: 180 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1169/2020. (IX. 30.) Főv. Kgy. határozat*

A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. mellékletében foglalt táblázat 6.2. sorában a Tulajdonosi Bizottságra átruházott döntési hatáskört.

Jóváhagyja a „Fővárosi Önkormányzat és intézményei épületeinek energetikai korszerűsítése” feladataira vonatkozó engedélyokirat módosítását az előterjesztés 6. sz. melléklete szerinti tartalommal, egyúttal felkéri a főpolgármestert, hogy gondoskodjon az engedélyokirat aláírásáról.

határidő: 15 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1170/2020. (IX. 30.) Főv. Kgy. határozat*

A Fővárosi Közgyűlés eseti jelleggel magához vonja – Budapest Főváros Önkormányzata Szervezeti és Működési Szabályzatáról szóló – Budapest Főváros Önkormányzata Közgyűlésének 1/2020. (II. 5.) önkormányzati rendelet 1. mellékletében foglalt táblázat 2.3. sorában a Tulajdonosi Bizottságra átruházott hatáskört és jóváhagyja az Enviroduna Kft.-vel a „Fővárosi Önkormányzat és intézményei épületeinek energetikai korszerűsítése projekt előkészítési és a megvalósítással összefüggő szervezési/koordinációs feladataira” vonatkozó megállapodás megkötését az előterjesztés 7. sz. mellékletében szereplő tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: az engedélyokirat aláírását követő 30 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1171/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy gondoskodjon „A »Fővárosi Önkormányzat és Intézményei épületeinek energetikai korszerűsítése« című, KEHOP-5.2.2-16-2017-00116 azonosító számú projekt keretében a Fővárosi Önkormányzat Alacskai úti Idősek Otthona, Baross utcai Idősek Otthona, BMSZKI Hajléktalanok Átmeneti Szállása és Budapest Főváros Levéltára épületének energetikai felújítása, korszerűsítése” tárgyú feltételes közbeszerzési eljárás előkészítéséről és lefolytatásáról.

határidő: 120 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1172/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy gondoskodjon a „Fővárosi Önkormányzat és Intézményei épületeinek energetikai korszerűsítése” című, KEHOP-5.2.2-16-2017-00116 azonosító számú projekt keretében kiviteli tervezés és kivitelezés” tárgyú feltételes közbeszerzési eljárás(ok) előkészítéséről és lefolytatásáról.

határidő: 120 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1173/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy folytasson le egyeztetéseket az Irányító Hatósággal a „Fővárosi Önkormányzat és Intézményei épületeinek energetikai korszerűsítése” című, KEHOP-5.2.2-16-2017-00116 azonosító számú projekt támogatási szerződésének módosítása, továbbá a műszaki ellenőr in-house megállapodással történő beszerzése érdekében.

határidő: 30 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

*1174/2020. (IX. 30.) Főv. Kgy. határozat*

A Fővárosi Közgyűlés jóváhagyja az előterjesztés 8. számú mellékletében szereplő a „Budapest Főváros víztermelő kútjainak fejlesztése, vízminőségi és kapacitáskockázatok kezelése” című projekt Önerő, valamint áfa nyilatkozatát és egyben felkéri a főpolgármestert, hogy azokat Budapest Főváros Önkormányzata képviseletében eljárva írja alá.

határidő: 30 nap

felelős: Karácsony Gergely

[30 igen (94,36%), 0 ellenszavazat, 1 tartózkodás (0%), 0 nem szavazott]

ELNÖK: 30 – 0 – 1 arányban a képviselő-testület támogatta az indítványt.

A 11. számú napirendi pont következik: a XXII. kerület, Városház tér rekonstrukciójával kapcsolatos döntések meghozatala.

**11. napirend: Javaslat a „XXII. kerület Városház tér rekonstrukció” feladattal kapcsolatos döntések meghozatalára** *[KGY/2020/39/E011]*

ELŐTERJESZTŐ: Karácsony Gergely

HOZZÁSZÓLÓ: Karsay Ferenc

KARÁCSONY GERGELY főpolgármester: Megadom a szót a polgármester úrnak.

KARSAY FERENC (Fidesz-KDNP, polgármester): Köszönöm szépen a szót. Köszönetet szeretnék mondani, főpolgármester úr, hogy befogadták a javaslatunkat, és úgy készült az előterjesztés, hogy azt a részét fogja felújítani jó eséllyel a főváros a kerületi főútvonalnak, amelyet mi kértünk. Meggyőződésem, hogy ez szolgálja a budafok-tétényiek érdekét is, és szerintem egy nagyon előremutató és pozitív dolog, hogy létrejött egy a párbeszéd, és elfogadták a kérésünket, mint ahogy mi is tudomásul vesszük, hogy a korábban elfogadott magasabb összegnél most kevesebb jut erre a felújításra, de remélem, hogy ez nem az utolsó szakasz ebben a folyamatban, hanem az első. Köszönöm a szót.

KARÁCSONY GERGELY főpolgármester: Köszönöm szépen. Van-e más hozzászólás? *(Senki nem jelentkezik.)* Nem látok. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a „XXII. kerület Városház tér rekonstrukció” megnevezésű feladatot csökkentett műszaki tartalommal, 2023. december 31-i módosított befejezési határidővel valósítja meg a BKK Zrt. útján.*

*A fővárosi költségvetésben a feladatra rendelkezésre álló 1.200.000 ezer Ft fővárosi forrás az I. B ütem, azaz a Tóth József utcai csomópont körforgalommá történő átépítésére és a Mária Terézia utca részleges megújítására biztosít fedezetet.*

*A Fővárosi Közgyűlés úgy dönt, hogy a XXII. kerület, Városház tér rekonstrukciójának 2023. június 30-ig történő megvalósítása érdekében csökkenti a „840301 Önkormányzati beruházások” cím kiadási előirányzatán a „XXII. kerület Városház tér rekonstrukció” feladatot 467.711 ezer Ft-tal, a kiadásból önkormányzati beruházások 467.504 ezer Ft, fejlesztésekhez kapcsolódó dologi kiadások áfával 1.270 ezer Ft,*

*továbbá a nem levonható fordított áfa rendezése céljából csökkenti a „840301 Önkormányzati beruházások” cím kiadási, azon belül az önkormányzati beruházások előirányzatán a „Fejlesztések áfa elszámolási kereté”-t 126.226 ezer Ft-tal.*

*Ezzel egyidejűleg a feladat későbbi évek ütemének fedezet biztosítása érdekében megemeli a „840301 Önkormányzati beruházások” cím kiadási, azon belül az önkormányzati beruházások előirányzatán a „Fejlesztések átütemezésének tartaléká”-t 595.000 ezer Ft-tal.*

*A „XXII. kerület, Városház tér rekonstrukció” feladat összköltsége változatlanul 1.200.000 ezer Ft, 2020. évi ütem 5.000 ezer Ft-ra változik (ebből önkormányzati beruházások 3.937 ezer Ft, nem levonható fordított áfa 1.063 ezer Ft), 2021. évi üteme 600.000 ezer Ft, 2022. évi üteme 593.000 ezer Ft-ra, 2023. évi új üteme 2.000 ezer Ft-ra változik.*

*A Fővárosi Közgyűlés felkéri a főpolgármestert, hogy az előirányzat átcsoportosításokról szóló döntések átvezetése érdekében készíttesse elő és terjessze a Fővárosi Közgyűlés elé a költségvetési rendelet megfelelő módosítását.*

*határidő: a 2020. évi költségvetési rendelet soron következő módosítása*

*felelős: Karácsony Gergely*

*A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése szerint eseti jelleggel magához vonja ugyanezen rendelet 1. sz. melléklet szerint táblázat 6.2. sorában az engedélyokiratok módosítására vonatkozó, a Tulajdonosi Bizottságra átruházott hatáskört és jóváhagyja a 7523 azonosító számú, a „XXII. kerület Városház tér rekonstrukció” megnevezésű feladat engedélyokiratának 1. számú módosítását az előterjesztés 1. számú melléklete szerinti tartalommal.*

*Felkéri a főpolgármestert, hogy gondoskodjon az engedélyokirat módosítás aláírásáról.*

*határidő: 30 nap*

*felelős: Karácsony Gergely*

*A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése szerint eseti jelleggel magához vonja ugyanezen rendelet 1. sz. melléklet szerint táblázat 6.2. sorában a megvalósítási megállapodások módosítására vonatkozó, a Tulajdonosi Bizottságra átruházott hatáskört és jóváhagyja a „XXII. kerület Városház tér rekonstrukció” tárgyú megvalósítási megállapodás 1. számú módosításának megkötését az előterjesztés 2. számú melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: az engedélyokirat hatálybalépését követő 15 nap*

*felelős: Karácsony Gergely*

*(Szavazás.)*

*1175/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a „XXII. kerület Városház tér rekonstrukció” megnevezésű feladatot csökkentett műszaki tartalommal, 2023. december 31-i módosított befejezési határidővel valósítja meg a BKK Zrt. útján.

A fővárosi költségvetésben a feladatra rendelkezésre álló 1.200.000 ezer Ft fővárosi forrás az I. B ütem, azaz a Tóth József utcai csomópont körforgalommá történő átépítésére és a Mária Terézia utca részleges megújítására biztosít fedezetet.

[31 igen (94,36%), 0 ellenszavazat, 0 tartózkodás, 0 nem szavazott]

*1176/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a XXII. kerület, Városház tér rekonstrukciójának 2023. június 30-ig történő megvalósítása érdekében csökkenti a „840301 Önkormányzati beruházások” cím kiadási előirányzatán a „XXII. kerület Városház tér rekonstrukció” feladatot 467.711 ezer Ft-tal, a kiadásból önkormányzati beruházások 467.504 ezer Ft, fejlesztésekhez kapcsolódó dologi kiadások áfával 1.270 ezer Ft,

továbbá a nem levonható fordított áfa rendezése céljából csökkenti a „840301 Önkormányzati beruházások” cím kiadási, azon belül az önkormányzati beruházások előirányzatán a „Fejlesztések áfa elszámolási kereté”-t 126.226 ezer Ft-tal.

Ezzel egyidejűleg a feladat későbbi évek ütemének fedezet biztosítása érdekében megemeli a „840301 Önkormányzati beruházások” cím kiadási, azon belül az önkormányzati beruházások előirányzatán a „Fejlesztések átütemezésének tartaléká”-t 595.000 ezer Ft-tal.

A „XXII. kerület, Városház tér rekonstrukció” feladat összköltsége változatlanul 1.200.000 ezer Ft, 2020. évi ütem 5.000 ezer Ft-ra változik (ebből önkormányzati beruházások 3.937 ezer Ft, nem levonható fordított áfa 1.063 ezer Ft), 2021. évi üteme 600.000 ezer Ft, 2022. évi üteme 593.000 ezer Ft-ra, 2023. évi új üteme 2.000 ezer Ft-ra változik.

[31 igen (94,36%), 0 ellenszavazat, 0 tartózkodás, 0 nem szavazott]

*1177/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az előirányzat átcsoportosításokról szóló döntések átvezetése érdekében készíttesse elő és terjessze a Fővárosi Közgyűlés elé a költségvetési rendelet megfelelő módosítását.

határidő: a 2020. évi költségvetési rendelet soron következő módosítása

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

*1178/2020. (IX. 30.) Főv. Kgy. határozat*

A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése szerint eseti jelleggel magához vonja ugyanezen rendelet 1. sz. melléklet szerint táblázat 6.2. sorában az engedélyokiratok módosítására vonatkozó, a Tulajdonosi Bizottságra átruházott hatáskört és jóváhagyja a 7523 azonosító számú, a „XXII. kerület Városház tér rekonstrukció” megnevezésű feladat engedélyokiratának 1. számú módosítását az előterjesztés 1. számú melléklete szerinti tartalommal.

Felkéri a főpolgármestert, hogy gondoskodjon az engedélyokirat módosítás aláírásáról.

határidő: 30 nap

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

*1179/2020. (IX. 30.) Főv. Kgy. határozat*

A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése szerint eseti jelleggel magához vonja ugyanezen rendelet 1. sz. melléklet szerint táblázat 6.2. sorában a megvalósítási megállapodások módosítására vonatkozó, a Tulajdonosi Bizottságra átruházott hatáskört és jóváhagyja a „XXII. kerület Városház tér rekonstrukció” tárgyú megvalósítási megállapodás 1. számú módosításának megkötését az előterjesztés 2. számú melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: az engedélyokirat hatálybalépését követő 15 nap

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

KARÁCSONY GERGELY főpolgármester: 31 igen szavazattal a képviselő-testület egyhangúlag támogatta az előterjesztést.

A 12. számú napirendi pont következik: pünkösdfürdői zöldfelület fejlesztéssel kapcsolatos előterjesztés.

**12. napirend: Javaslat a Budapest, III. kerület pünkösdfürdői zöldfelület fejlesztés megvalósításához szükséges döntések meghozatalára**

*[KGY/2020/39/E012]*

ELŐTERJESZTŐK: Dorosz Dávid, Kerpel-Fronius Gábor

HOZZÁSZÓLÓ: dr. Kiss László

ELNÖK: Megadom a szót a polgármester úrnak.

DR. KISS LÁSZLÓ (DK, polgármester): Köszönöm szépen. Én szeretnék arról beszámolni, hogy igen gyümölcsöző és kiterjedt egyeztetés folyik a projekt kapcsán a lakossággal, amelyben a főpolgármester-helyettes úr, Kerpel-Fronius Gábor vállal személyesen szerepet. A kerületi önkormányzat nagyon örül annak, hogy végre olyan városvezetés van, amely a projekteket közösen valósítja meg, nemcsak az önkormányzattal, a III. kerületivel, hanem az emberekkel is, és ezért ajánlom mindenkinek, és javaslom is köszönettel, hogy támogassák az előterjesztést. Köszönöm szépen. *(Közbeszólások.)*

ELNÖK: Köszönjük szépen. Más hozzászólási szándékot nem látok, kérem, szavazzanak az előterjesztésről.

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a „Pünkösfürdői védvonalszakasz zöldfelület fejlesztési munkái” feladatot Óbuda-Békásmegyer Önkormányzatával egyeztetett módosított műszaki tartalommal 2021. október 31-i befejezési határidővel valósítja meg.*

*A Fővárosi Közgyűlés úgy dönt, hogy a „Pünkösfürdői védvonalszakasz zöldfelület fejlesztési munkái” feladat 2021. évig történő megvalósítása érdekében csökkenti a „840301 Önkormányzati beruházások” cím kiadási előirányzatán a „Pünkösfürdői védvonalszakasz zöldfelület fejlesztési munkái” feladatot, a kiadásból önkormányzati beruházások 1.130.576 ezer Ft, beruházási célú előzetesen felszámított áfa 305.255 ezer Ft, fejlesztésekhez kapcsolódó dologi kiadások 1.000 ezer Ft.*

*Ezzel egyidejűleg címen belül azonos összeggel megemeli az önkormányzati beruházások előirányzatán a „Fejlesztések átütemezésének tartaléká”-t, továbbá megemeli a „Pünkösfürdői védvonalszakasz zöldfelület fejlesztési munkái” feladat 2021. évi ütemét 1.436.831 ezer Ft-tal.*

*A „Pünkösfürdői védvonalszakasz zöldfelület fejlesztési munkái” feladat összköltsége változatlanul 1.496.867 ezer Ft, a 2020. évi kiadási ütem 60.036 ezer Ft-ra, a 2021. évi ütem 1.436.831 ezer Ft-ra változik.*

*A Fővárosi Közgyűlés felkéri a főpolgármestert, hogy az előirányzat-módosításról szóló döntést vezesse át a költségvetési rendeleten.*

*határidő: a költségvetési rendelet soron következő módosítása*

*felelős: Karácsony Gergely*

*A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése alapján magához vonja ugyanezen rendelet 1. mellékletében foglalt táblázat 2.3. sora szerint a Tulajdonosi Bizottságra átruházott hatáskört és jóváhagyja „A Budapest III. kerület Pünkösdfürdő park környezetrendezésére vonatkozó tervezési feladatok elvégzése” tárgyú tervezési szerződés 1. sz. módosításának megkötését a Főkert Nonprofit Zrt.-vel az előterjesztés 2. számú melléklete szerinti tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 30 nap*

*felelős: Karácsony Gergely*

*A Fővárosi Közgyűlés a Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) önkormányzati rendelet 12. § (1) bekezdés a) és c) pontjaiban, továbbá 14. § (6) bekezdésében foglaltak alapján jóváhagyja a Budapest III. kerület pünkösdfürdői zöldfelület fejlesztés I. üteméhez kapcsolódó megvalósítási megállapodás 3. sz. módosításának megkötését a Főkert Nonprofit Zrt.-vel az előterjesztés 4. számú melléklete szerinti tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 30 nap*

*felelős: Karácsony Gergely*

*A Fővárosi Közgyűlés a Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése alapján magához vonja ugyanezen rendelet 1. mellékletében foglalt táblázat 2.3. sora szerint a Tulajdonosi Bizottságra átruházott hatáskört és jóváhagyja a Budapest III. kerület pünkösdfürdői zöldfelület fejlesztés I. ütemének megvalósítására vonatkozó vállalkozási szerződés 2. sz. módosításának megkötését a Főkert Nonprofit Zrt.-vel az előterjesztés 6. számú melléklete szerinti tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 30 nap*

*felelős: Karácsony Gergely*

*A Fővárosi Közgyűlés a Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése alapján magához vonja ugyanezen rendelet 1. mellékletében foglalt táblázat 2.3. sora szerint a Tulajdonosi Bizottságra átruházott hatáskört és jóváhagyja az Aranyhegyi-patak és pünkösdfürdői árvízvédelmi létesítmény, valamint a pünkösdfürdői védvonalszakasz zöldfelület fejlesztési munkái megvalósítása FIDIC mérnök és műszaki ellenőri feladataira vonatkozó megállapodás 3. sz. módosításának megkötését az Enviroduna Kft.-vel az előterjesztés 8. számú melléklete szerinti tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 30 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy gondoskodjon a 007575 azonosító számú, Aranyhegyi-patak árvízvédelme, Pünkösdfürdői védvonalszakasz árvízvédelme és zöldfelület fejlesztése megnevezésű feladat engedélyokirata módosításának előkészítéséről és az erről szóló testületi döntés meghozatalához szükséges intézkedések megtételéről.*

*határidő: 2020. december 31.*

*felelős: Karácsony Gergely*

*(Szavazás.)*

*1180/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a „Pünkösfürdői védvonalszakasz zöldfelület fejlesztési munkái” feladatot Óbuda-Békásmegyer Önkormányzatával egyeztetett módosított műszaki tartalommal 2021. október 31-i befejezési határidővel valósítja meg.

[31 igen (94,36%), 0 ellenszavazat, 0 tartózkodás, 0 nem szavazott]

*1181/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a „Pünkösfürdői védvonalszakasz zöldfelület fejlesztési munkái” feladat 2021. évig történő megvalósítása érdekében csökkenti a „840301 Önkormányzati beruházások” cím kiadási előirányzatán a „Pünkösfürdői védvonalszakasz zöldfelület fejlesztési munkái” feladatot, a kiadásból önkormányzati beruházások 1.130.576 ezer Ft, beruházási célú előzetesen felszámított áfa 305.255 ezer Ft, fejlesztésekhez kapcsolódó dologi kiadások 1.000 ezer Ft.

Ezzel egyidejűleg címen belül azonos összeggel megemeli az önkormányzati beruházások előirányzatán a „Fejlesztések átütemezésének tartaléká”-t, továbbá megemeli a „Pünkösfürdői védvonalszakasz zöldfelület fejlesztési munkái” feladat 2021. évi ütemét 1.436.831 ezer Ft-tal.

A „Pünkösfürdői védvonalszakasz zöldfelület fejlesztési munkái” feladat összköltsége változatlanul 1.496.867 ezer Ft, a 2020. évi kiadási ütem 60.036 ezer Ft-ra, a 2021. évi ütem 1.436.831 ezer Ft-ra változik.

[31 igen (94,36%), 0 ellenszavazat, 0 tartózkodás, 0 nem szavazott]

*1182/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az előirányzat-módosításról szóló döntést vezesse át a költségvetési rendeleten.

határidő: a költségvetési rendelet soron következő módosítása

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

*1183/2020. (IX. 30.) Főv. Kgy. határozat*

A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése alapján magához vonja ugyanezen rendelet 1. mellékletében foglalt táblázat 2.3. sora szerint a Tulajdonosi Bizottságra átruházott hatáskört és jóváhagyja „A Budapest III. kerület Pünkösdfürdő park környezetrendezésére vonatkozó tervezési feladatok elvégzése” tárgyú tervezési szerződés 1. sz. módosításának megkötését a Főkert Nonprofit Zrt.-vel az előterjesztés 2. számú melléklete szerinti tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 30 nap

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

*1184/2020. (IX. 30.) Főv. Kgy. határozat*

A Fővárosi Közgyűlés a Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) önkormányzati rendelet 12. § (1) bekezdés a) és c) pontjaiban, továbbá 14. § (6) bekezdésében foglaltak alapján jóváhagyja a Budapest III. kerület pünkösdfürdői zöldfelület fejlesztés I. üteméhez kapcsolódó megvalósítási megállapodás 3. sz. módosításának megkötését a Főkert Nonprofit Zrt.-vel az előterjesztés 4. számú melléklete szerinti tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 30 nap

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

*1185/2020. (IX. 30.) Főv. Kgy. határozat*

A Fővárosi Közgyűlés a Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése alapján magához vonja ugyanezen rendelet 1. mellékletében foglalt táblázat 2.3. sora szerint a Tulajdonosi Bizottságra átruházott hatáskört és jóváhagyja a Budapest III. kerület pünkösdfürdői zöldfelület fejlesztés I. ütemének megvalósítására vonatkozó vállalkozási szerződés 2. sz. módosításának megkötését a Főkert Nonprofit Zrt.-vel az előterjesztés 6. számú melléklete szerinti tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 30 nap

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

*1186/2020. (IX. 30.) Főv. Kgy. határozat*

A Fővárosi Közgyűlés a Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése alapján magához vonja ugyanezen rendelet 1. mellékletében foglalt táblázat 2.3. sora szerint a Tulajdonosi Bizottságra átruházott hatáskört és jóváhagyja az Aranyhegyi-patak és pünkösdfürdői árvízvédelmi létesítmény, valamint a pünkösdfürdői védvonalszakasz zöldfelület fejlesztési munkái megvalósítása FIDIC mérnök és műszaki ellenőri feladataira vonatkozó megállapodás 3. sz. módosításának megkötését az Enviroduna Kft.-vel az előterjesztés 8. számú melléklete szerinti tartalommal, egyben felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 30 nap

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

*1187/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy gondoskodjon a 007575 azonosító számú, Aranyhegyi-patak árvízvédelme, Pünkösdfürdői védvonalszakasz árvízvédelme és zöldfelület fejlesztése megnevezésű feladat engedélyokirata módosításának előkészítéséről és az erről szóló testületi döntés meghozatalához szükséges intézkedések megtételéről.

határidő: 2020. december 31.

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

ELNÖK: 31 igen szavazattal a képviselő-testület egyhangúlag támogatta az indítványt.

A 13. számú napirendi pont következik: BKSZTT fejlesztési terveivel kapcsolatos előterjesztés.

**13. napirend: A BKSZTT 2020. évi fejlesztési tervének, valamint annak végrehajtására vonatkozó engedélyokirat és megvalósítási megállapodás módosítása** *[KGY/2020/39/E013]*

ELŐTERJESZTŐ: Dorosz Dávid

ELNÖK: Van-e kérdés vagy észrevétel? *(Senki nem jelentkezik.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a „BKSZTT 2020. évi felújítási, pótlási feladatai”-t módosított műszaki tartalommal és ütemezéssel valósítja meg.*

*A Fővárosi Közgyűlés úgy dönt, hogy a „BKSZTT 2020. évi felújítási, pótlási feladatai” megvalósítása érdekében 29.785 ezer Ft-tal csökkenti a „840301 Önkormányzati beruházások” cím kiadási, azon belül az önkormányzati beruházások előirányzatán a „Béke téri tehermentesítő főgyűjtőcsatorna finanszírozási keret” feladatot, ezzel egyidejűleg azonos összeggel megemeli a „840401 Önkormányzati felújítások” cím kiadási előirányzatán a „BKSZTT 2020. évi felújítási, pótlási feladatai” feladatot, a kiadásból önkormányzati felújítások 23.453 ezer Ft, felújítási célú előzetesen felszámított áfa 6.332 ezer Ft. Továbbá csökkenti a „BKSZTT 2020. évi felújítási, pótlási feladatai” feladat 2021. évi ütemét 29.785 ezer Ft-tal, ezzel egyidejűleg azonos összeggel megemeli a „840401 Önkormányzati felújítások” cím kiadási előirányzatán a „Felújítások átütemezésének tartaléka” feladat 2021. évi ütemét.*

*A „BKSZTT 2020. évi felújítási, pótlási feladatai” feladat teljes költsége változatlanul 1.057.910 ezer Ft, a 2020. évi ütem 117.447 ezer Ft-ra változik [ebből önkormányzati felújítások 92.278 ezer Ft, a felújítási célú előzetesen felszámított áfa 24.915 ezer Ft, a felújításokhoz kapcsolódó dologi kiadások áfával 254 ezer Ft (nettó 200 ezer Ft, áfa 54 ezer Ft)], a 2021. évi ütem 940.463 ezer Ft-ra változik.*

*A „Béke téri tehermentesítő főgyűjtőcsatorna finanszírozási keret” összege, egyben 2020. évi üteme – figyelemmel a „Javaslat a Környezeti és Energiahatékonysági Operatív Program éves fejlesztési keretében nevesített egyes projektek megvalósítását célzó döntések meghozatalára” tárgyú előterjesztésben szereplő 68.786 ezer Ft összegre – 130.343 ezer Ft-ra (önkormányzati beruházások) változik.*

*A Fővárosi Közgyűlés felkéri a főpolgármestert, hogy az előirányzat-módosításról szóló döntést vezesse át a költségvetési rendeleten.*

*határidő: a költségvetési rendelet soron következő módosítása*

*felelős: Karácsony Gergely*

*A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése alapján magához vonja ugyanezen rendelet 1. melléklet 6.2. sora szerint a Tulajdonosi Bizottságra átruházott hatáskört és jóváhagyja a „BKSZTT 2020. évi felújítási pótlási feladatai” engedélyokirat 1. sz. módosítását az előterjesztés 4. sz. melléklete szerinti tartalommal és egyben felkéri a főpolgármestert, hogy az engedélyokirat módosítását Budapest Főváros Önkormányzata képviseletében eljárva írja alá.*

*határidő: 15 nap*

*felelős: Karácsony Gergely*

*A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése alapján magához vonja ugyanezen rendelet 1. melléklet 6.2. sora szerint a Tulajdonosi Bizottságra átruházott hatáskört és jóváhagyja a 2020. évi felújítási, pótlási munkáira vonatkozó megvalósítási megállapodás 1. számú módosításának az előterjesztés 6. sz. melléklete szerinti tartalommal történő megkötését, egyben felkéri a főpolgármestert, hogy a módosítást Budapest Főváros Önkormányzata képviseletében eljárva írja alá.*

*határidő: az engedélyokirat aláírását követő 15 nap*

*felelős: Karácsony Gergely*

*(Szavazás.)*

*1188/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a „BKSZTT 2020. évi felújítási, pótlási feladatai”-t módosított műszaki tartalommal és ütemezéssel valósítja meg.

[31 igen (94,36%), 0 ellenszavazat, 0 tartózkodás, 0 nem szavazott]

*1189/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a „BKSZTT 2020. évi felújítási, pótlási feladatai” megvalósítása érdekében 29.785 ezer Ft-tal csökkenti a „840301 Önkormányzati beruházások” cím kiadási, azon belül az önkormányzati beruházások előirányzatán a „Béke téri tehermentesítő főgyűjtőcsatorna finanszírozási keret” feladatot, ezzel egyidejűleg azonos összeggel megemeli a „840401 Önkormányzati felújítások” cím kiadási előirányzatán a „BKSZTT 2020. évi felújítási, pótlási feladatai” feladatot, a kiadásból önkormányzati felújítások 23.453 ezer Ft, felújítási célú előzetesen felszámított áfa 6.332 ezer Ft. Továbbá csökkenti a „BKSZTT 2020. évi felújítási, pótlási feladatai” feladat 2021. évi ütemét 29.785 ezer Ft-tal, ezzel egyidejűleg azonos összeggel megemeli a „840401 Önkormányzati felújítások” cím kiadási előirányzatán a „Felújítások átütemezésének tartaléka” feladat 2021. évi ütemét.

A „BKSZTT 2020. évi felújítási, pótlási feladatai” feladat teljes költsége változatlanul 1.057.910 ezer Ft, a 2020. évi ütem 117.447 ezer Ft-ra változik [ebből önkormányzati felújítások 92.278 ezer Ft, a felújítási célú előzetesen felszámított áfa 24.915 ezer Ft, a felújításokhoz kapcsolódó dologi kiadások áfával 254 ezer Ft (nettó 200 ezer Ft, áfa 54 ezer Ft)], a 2021. évi ütem 940.463 ezer Ft-ra változik.

A „Béke téri tehermentesítő főgyűjtőcsatorna finanszírozási keret” összege, egyben 2020. évi üteme – figyelemmel a „Javaslat a Környezeti és Energiahatékonysági Operatív Program éves fejlesztési keretében nevesített egyes projektek megvalósítását célzó döntések meghozatalára” tárgyú előterjesztésben szereplő 68.786 ezer Ft összegre – 130.343 ezer Ft-ra (önkormányzati beruházások) változik.

[31 igen (94,36%), 0 ellenszavazat, 0 tartózkodás, 0 nem szavazott]

*1190/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az előirányzat-módosításról szóló döntést vezesse át a költségvetési rendeleten.

határidő: a költségvetési rendelet soron következő módosítása

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

*1191/2020. (IX. 30.) Főv. Kgy. határozat*

A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése alapján magához vonja ugyanezen rendelet 1. melléklet 6.2. sora szerint a Tulajdonosi Bizottságra átruházott hatáskört és jóváhagyja a „BKSZTT 2020. évi felújítási pótlási feladatai” engedélyokirat 1. sz. módosítását az előterjesztés 4. sz. melléklete szerinti tartalommal és egyben felkéri a főpolgármestert, hogy az engedélyokirat módosítását Budapest Főváros Önkormányzata képviseletében eljárva írja alá.

határidő: 15 nap

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

*1192/2020. (IX. 30.) Főv. Kgy. határozat*

A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése alapján magához vonja ugyanezen rendelet 1. melléklet 6.2. sora szerint a Tulajdonosi Bizottságra átruházott hatáskört és jóváhagyja a 2020. évi felújítási, pótlási munkáira vonatkozó megvalósítási megállapodás 1. számú módosításának az előterjesztés 6. sz. melléklete szerinti tartalommal történő megkötését, egyben felkéri a főpolgármestert, hogy a módosítást Budapest Főváros Önkormányzata képviseletében eljárva írja alá.

határidő: az engedélyokirat aláírását követő 15 nap

felelős: Karácsony Gergely

[31 igen (94,36%), 0 ellenszavazat, 0 tartózkodás, 0 nem szavazott]

ELNÖK: 31 igen szavazattal a képviselő-testület egyhangúlag támogatta az indítványt.

A 14. számú napirendi pont következik, a Menhely Alapítvány részére helyiség ingyenes használatával kapcsolatos az előterjesztés.

**14. napirend: Javaslat a Bp. VIII., Berzsenyi u. 8. fsz. 1. szám alatti helyiségcsoport ingyenes használatba adására a Menhely Alapítvány részére**

*[KGY/2020/39/E014]*

*(Horváth Tamás elhagyja az üléstermet.)*

ELŐTERJESZTŐ: Kiss Ambrus

HOZZÁSZÓLÓK: dr. Láng Zsolt, Pikó András, Borbély Lénárd

ELNÖK: Megadom a szót Láng Zsolt frakcióvezető úrnak.

DR. LÁNG ZSOLT (Fidesz-KDNP): Köszönöm szépen, főpolgármester úr. Én kérdést szeretnék feltenni ezzel kapcsolatban, lehet, hogy önök közül valaki, de lehet, hogy a polgármester úr fog tudni válaszolni. Az egyik, amit ilyenkor mindig megkérdeztünk, vagy amit nálunk divat volt megnézni, hogy a társasház lakóközössége értesítve lett-e, illetve támogatja-e a kerület részéről. A másik, hogyha jól tudom, akkor az a terv, hogy a krízisautók onnan indulnak. A parkolás, polgármester úr, ott rendben lesz-e, tehát van-e annyi hely ott? Ha jól tudom, az egy elég forgalmas rész, meg nem sok parkoló van, ezt a részt külön biztosítják-e, hogy ott az autók a közelben megálljanak? Illetve még egy kérdésem van: hogy, ugye, ez most diszpécserszolgálat, de előfordulhat-e az, hogyha bármi ilyen helyzet változik, akkor ideiglenesen vagy átmenetileg hajléktalanszállónak is átépítik, vagy ideiglenesen annak használják, van-e ilyen terv is? Köszönöm.

ELNÖK: Polgármester úr!

PIKÓ ANDRÁS (Momentum, polgármester): Köszönöm szépen a szót. A fővárostól olyan tájékoztatást kaptunk, hogy ez nem elképzelhető, tehát ez nem egy ellátó intézmény lesz, ez egy diszpécserszolgálat, és a jövőben sem lesz ellátó intézmény. Józsefvárosban 12 hajléktalanellátó intézmény van, a kerület elérte a teljesítőképessége határát, tehát még egyet biztosan nem tudna elviselni.

A második kérdésére tudok válaszolni, hogy a parkolóhelyeket természetesen a Menhely Alapítvánnyal egyeztetve biztosítani fogjuk.

Az első kérdésére most nem tudok válaszolni, információt kell hozzá kérnem.

ELNÖK: Kiss Ambrus főpolgármester-helyettes úr!

ELŐTERJESZTŐ: Köszönöm szépen. Csak azt szeretném megerősíteni, hogy ez nem ellátó intézmény, hanem egy diszpécserszolgálat irodája lesz. A másik pedig, hogy az Emberi Erőforrások Bizottságának a kettővel ezelőtti ülésén tájékoztatást adtam arról, hogyha a koronavírus-járvány rosszabbra fordulna, akkor mely ellátóhelyeket kapcsolnánk be ütemezetten az ellátásba, ezek között akkor sem volt, és most sincsen ez a diszpécserszolgálati iroda, hiszen itt ez irodaként működik a továbbiakban is.

ELNÖK: Más kérdést, észrevételt nem látok… Bocsánat, Borbély Lénárd polgármester úr!

BORBÉLY LÉNÁRD (Fidesz-KDNP, polgármester): Köszönöm szépen. Én csak egyetlenegy dolgot szeretnék hozzáfűzni. Bár nem vagyunk egy politikai gondolkodói körben a polgármester úrral, de szíves figyelmébe ajánlom, hogy legyen éber. *(Derültség a Fidesz-KDNP soraiban.)* Köszönöm szépen.

ELNÖK: Szerintem Pikó polgármester úr rendkívül éber polgármester. Van-e további kérdés vagy észrevétel? *(Senki nem jelentkezik.)* Nem látok ilyet. Kérem, szavazzanak.

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a Fővárosi Önkormányzat tulajdonában lévő nem lakás céljára szolgáló helyiségek feletti tulajdonosi jogok gyakorlásáról szóló 40/2006. (VII. 14.) önkormányzati rendelet 35. § (1) bekezdésében foglaltak alapján a Budapest Főváros Kormányhivatala XI. Kerületi Hivatala által a Budapest VIII. ker. Belterület 34606/0/A/2 helyrajzi számon nyilvántartott, természetben a Budapest VIII. kerület, Berzsenyi utca 8. fsz. 1. szám alatt található, összesen 150 m² alapterületű „iroda” megnevezésű, nem lakás céljára szolgáló helyiségcsoportot közfeladat ellátása céljából, térítésmentesen, a megállapodás aláírásának napjától 5 év határozott időre a Menhely Alapítvány (székhely: 1082 Budapest VIII. kerület, Vajdahunyad u. 3., nyilvántartási szám: 01-01-0000966, adószám: 19013213-1-42, képviseli: dr. Győri Péter kuratóriumi elnök) használatába adja.*

*Jóváhagyja az ingatlan – közfeladat ellátást elősegítő – ingyenes haszonkölcsönbe adásáról szóló megállapodás megkötését az előterjesztés 5. számú melléklete szerinti tartalommal, egyidejűleg felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 60 nap*

*felelős: Karácsony Gergely*

*(Szavazás.)*

*1193/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Önkormányzat tulajdonában lévő nem lakás céljára szolgáló helyiségek feletti tulajdonosi jogok gyakorlásáról szóló 40/2006. (VII. 14.) önkormányzati rendelet 35. § (1) bekezdésében foglaltak alapján a Budapest Főváros Kormányhivatala XI. Kerületi Hivatala által a Budapest VIII. ker. Belterület 34606/0/A/2 helyrajzi számon nyilvántartott, természetben a Budapest VIII. kerület, Berzsenyi utca 8. fsz. 1. szám alatt található, összesen 150 m² alapterületű „iroda” megnevezésű, nem lakás céljára szolgáló helyiségcsoportot közfeladat ellátása céljából, térítésmentesen, a megállapodás aláírásának napjától 5 év határozott időre a Menhely Alapítvány (székhely: 1082 Budapest VIII. kerület, Vajdahunyad u. 3., nyilvántartási szám: 01-01-0000966, adószám: 19013213-1-42, képviseli: dr. Győri Péter kuratóriumi elnök) használatába adja.

Jóváhagyja az ingatlan – közfeladat ellátást elősegítő – ingyenes haszonkölcsönbe adásáról szóló megállapodás megkötését az előterjesztés 5. számú melléklete szerinti tartalommal, egyidejűleg felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 60 nap

felelős: Karácsony Gergely

[28 igen (84,70%), 0 ellenszavazat, 0 tartózkodás, 2 nem szavazott (4,40%)]

ELNÖK: 28 igen szavazattal egyhangúlag támogatta az előterjesztést a képviselő-testület.

Megyünk tovább, a 15. napirendi pont következik, a humán területhez tartozó beruházásokkal kapcsolatos az előterjesztés.

**15. napirend: Javaslat a humán területhez tartozó új beruházási feladatok indításának és folyamatban lévő feladatok engedélyokiratai módosításának jóváhagyására** *[KGY/2020/39/E015]*

*(Karsay Ferenc elhagyja az üléstermet, Horváth Tamás visszatér az ülésterembe.)*

ELŐTERJESZTŐ: Gy. Németh Erzsébet

HOZZÁSZÓLÓK: dr. Láng Zsolt, Gajda Péter, dr. Tóth József, dr. Pintér Gábor, Hassay Zsófia, dr. Bagdy Gábor, Őrsi Gergely, dr. Számadó Tamás, Borbély Lénárd, Pokorni Zoltán

ELNÖK: Megadom a szót Láng Zsolt frakcióvezető úrnak.

DR. LÁNG ZSOLT (Fidesz-KDNP): Köszönöm szépen. Azt szeretném jelezni, főpolgármester úr – ez az a hosszú megszólalás lesz –, hogy az előző vitában nagyon sokszor hallottuk azt, hogy sunyi módon, az éj leple alatt, kijátszva a demokráciát, tehát mindenféle jelzőt, amit már megszokunk önöktől itt, az önök által értelmezett, most már megszokom, nem liberalizmus, de valami nevében, amit önök itt képviselnek. Nos, ez milyen? Tehát ebben az előterjesztésben, amely azt a címet viseli, hogy a humán területhez tartozó új beruházási feladatok indításának és folyamatban lévő feladatok engedélyezési eljárása, és abban a témakörben, amikor ön utoljára a közgyűlésen azt mondta az előző ciklusban elindított és ön által megakasztott, a Szent István parkba tervezett Szent István szoborról, hogy „a vita nem arról szól – idézem önt –, hogy lesz-e Szent István szobor a Szent István parkban, hanem arról, hogy hogyan egyeztetjük össze az emlékezetpolitika és a parkhasználók által megfogalmazott szempontokat”, ezek után egyszer csak, pirr-purr, 07665-ös alsorszámon egyszer csak Szent István király szobor létesítése tárgyú okiratban 3,5 millió forint pluszpénzt kap a szobor vagy a szobrász, hogy a XIX. kerület, Templom tér 161919/1 helyrajzi számú közterületen felállítsák ezt a szobrot.

Ha tehát jól olvastuk – nem lehet máshogy olvasni –, főpolgármester úr, akkor fogta, és az elmúlt időben, mikor mi azt hittük az ön szavában…, bízva nem, de mondjuk elhittük az ön szavát, maradjunk ennyiben, hogy ön azt nézegeti ott Tóth József polgármester úrral meg a helyi civilekkel, hogy hogyan lehet ebbe a parkba elhelyezni úgy, hogy ott néhány, eddig felszólalónak is tetsszen, nem gondolom, hogy a Szent István parkban a Szent István szobor egy józan budapesti lakos számára bármifajta ellenérzéseket szülne, nos, egyszer csak kiderül, hogy fogja, és kirakja a XIX. kerületbe ezt a szobrot, és nem lehet Szent István szobor a Szent István parkban.

Főpolgármester úr, nem értjük a döntést. Azt, hogy miért így… Tehát erről nem számol be, nem hozza be egy napirendben, hanem elbújtatva, kis, apró betűből jövünk rá, hogy ön ezt a döntést meghozta, ez szerintem sunyiság és egyébként pedig abszolút szembemegy azzal, amiről egyébként az elmúlt órákban vitatkoztunk, szembemegy az önök által megígértekkel, hogy nyílt, mindenkit képviselő, átlátható, és az összes jelszóval, amit mindig kiszednek. Ez egy tipikusan annak a 49 egész nem tudom hány százaléknak – ha ön mindig ebből indul ki, hogy nyert –, annak a…, nem akarok erős szót használni, mégiscsak a Fővárosi Közgyűlésben vagyunk, de a lenézése, akkor ezt a szót használom, főpolgármester úr. És akkor ha tényleg az a helyzet hogy ott tartunk egy év Karácsony Gergely fővárosi kormányzása után, hogy Budapesten a Szent István parkba nem való Szent István szobor, akkor ne arcoskodjanak, akkor változtassák meg a parknak a nevét! Akkor ezek szerint nem lehet Szent István ott! Akkor egyszerűbb lenne a park nevét is megváltoztatni, hiszen úgy látom, hogy nincs arra politikai igény, vagy valakit az sért, hogy a Szent István parkban legyen egy Szent István szobor.

Úgyhogy én az eljárást is nagyon sérelmezem, és önmagában az ügyet is, hogy egy ilyen kérdésben nem lehet minimális jóérzéssel egy olyan döntést hozni, amely valóban kompromisszumos. Egyszerűen nem hiszem el, hogy lassan semmiben nem lehet kompromisszumot hozni az önök részéről. Köszönöm.

ELNÖK: Gajda Péter polgármester úrnak adom meg a szót.

GAJDA PÉTER (MSZP, polgármester): Köszönöm, főpolgármester úr. Tisztelt Fővárosi Közgyűlés! Tisztelt Főpolgármester Úr! Az elmúlt napokban most már másodjára hallom e téma kapcsán és Kispest mint a főváros egyik kerülete ügyében, hogy számomra egy kicsit bántó megjegyzéseket tesznek a jobboldali médiában, merthogy ön is azt említette most, hogy kis betűvel és sunyi módon, és remélem, hogy nem az a probléma ezzel az előterjesztéssel, hogy Kispestre jön a szobor, merthogy mi ezt büszkén vállaljuk, és talán mondhatom azt is, hogy kezdeményezője is voltam ennek a cserének, de azt azért szeretném jelezni, hogy tegnap is úgy jelent meg ezzel kapcsolatban, méghozzá talán az önök egyik médiájában, illetve a helyi, kispesti frakcióvezető véleményét tükrözve ez a téma, hogy ide száműzik ezt a szobrot. Azt gondolom, hogy ezt a kerületiek nevében is szeretném kikérni magamnak, ez nem egy száműzetés lesz, mi büszkén vállaljuk. A Templom tér legalább olyan szép, remélhetőleg, mint a Szent István park, és ott méltó helyre találhat ez a szobor. Köszönöm szépen.

ELNÖK: Köszönöm szépen. Tóth József polgármester úr!

DR. TÓTH JÓZSEF (MSZP, polgármester): Tisztelt Főpolgármester Úr, Közgyűlés! A történetiséghez hozzátartozik, és biztos sokan tudják, hogy ez valamikor Rakovszky park volt, és biztos sokan tudják azt, hogy Szent István halálának a 900. évfordulója alkalmából nevezték el Szent István parknak. De nem ez a lényeg. A lényeg az, hogy én személy szerint sem vagyok ellene annak, hogy a Szent István parkban Szent István szobor legyen, a dolognak a lényege az, hogy a Szent István szobor elhelyezésekor, illetve a tervezett elhelyezésekor zöldterületet vett volna el a szobor, a másik oldalról pedig méltatlan helyre került volna, mert másra is fel tudták volna használni – most szerényen fogalmazva.

A bejárás során, amelyre a főváros kötelezte a főpolgármester urat, megállapodtak, hogy hova kerüljön elhelyezésre a szobor. A művész nem járult hozzá a szobor ottan való elhelyezéséhez – hangsúlyozom, ez az alkotónak a szabadsága egyébként. A Történeti Múzeum, illetve a galéria hozzájárult ahhoz, hogy arra a helyre, a Szent István parkban kitűzött helyre kerüljön egyébként a szobor, és hangsúlyozom, hogy a művész nem járult hozzá, hogy a szobor oda kerüljön elhelyezésre. Ha jól tudom, ezt követően került kijelölésre ez a terület.

Ezzel párhuzamosan én kezdeményeztem a főpolgármester úrnál, hogy a kijelölt helyre, amelyben konszenzus van, kerüljön kiírásra egy új pályázat. Az új pályázat kiírására azt a választ kaptam, hogy akkor kerüljön kiírásra, ha a kerület és a főváros egyetért benne, hogyha a kerületi önkormányzat megfinanszírozza. Én ezt méltatlannak tartom, megmondom őszintén, mert erre, úgy gondolom, kell forrásnak lennie, nem beszélve arról, hogyha ezt az adok-kapokot csináljuk, akkor a Rákos-patak mentén a közvilágításra nem költenénk 60 millió forintot vagy 30 millió forintot a zöldterületre, a köztisztaságra 300 millió forintot, s a többi, s a többi.

Remélem, hogy a főváros vezetésénél nyitott kapukra talál, és pályázatot fog kiírni arra vonatkozóan, hogy a Szent István parkban a konszenzusos helyre egy szobor kerüljön annak megfelelő, méltó körülmények közé. Köszönöm szépen.

ELNÖK: Pintér Gábor képviselő úr!

DR. PINTÉR GÁBOR (Fidesz-KDNP): Köszönöm szépen a szót. Úgy gondolom, hogy itt azért azt az egy félreértést szeretném eloszlatni, Gajda polgármester úr, nem az a… Tehát az egy jó dolog, hogy a Templom térre elhelyeznek egy Szent István szobrot, azt gondolom, hogy az a tér csak javulni tud egy ilyen beruházással. Ugye, az nem azt jelenti feltétlenül, hogyha ott létesül egy Szent István szobor, akkor ahhoz a Szent István parkból kell elvinni egyet, ugye, ez a kettő nincs feltétlenül ok-okozati összefüggésben. És, azt hiszem, talán valahova ide van kiírva az a szó, hogy „átláthatóság”. Hát, azért finoman fogalmazva is most túl azon, hogy a döntés jó-e, vagy nem jó, az előbb elmondottak szerint szerintünk nem jó, de az a módszer, ahogy erre véletlenül rá lehetett jönni, mert itt most egy nem szorosan ide kapcsolódó előterjesztésnek, az engedélyokiratának az apró betűjének a lábjegyzetének a hivatkozását kellett körülbelül elolvasni ahhoz, hogy rájöjjön, hogy valójában ez fog történni. Tehát ez itt ezzel az átláthatósággal szerintem azért köszönőviszonyban sincs, főpolgármester úr, tehát amellett, hogy még ha nyíltan, egyenesen, legalább szembenézve Budapest lakosságával, és bejelentené, hogy egyébként ez fog történni, akkor is azt mondanánk, hogy ez nem egy helyes döntés, ez nem jó, de ennél a módszernél, annál a sunnyogva, titokban, a szőnyeg alatt, hogy lehetőleg fel se tűnjön típusú módszernél szerintem ennél minden budapesti lakos többet érdemel. Köszönöm.

ELNÖK: Hassay képviselő asszony következik.

HASSAY ZSÓFIA (Fidesz-KDNP): Köszönöm szépen. Főpolgármester úr, merészelek két dolgot is javasolni, úgyis tudom, hogy nem érdekel senkit az antidemokratikus SZMSZ szerint, hogy mi módosíthassunk itt bármit, mivelhogy ön éppen a Párbeszédnek a képviselője, és ezt nagyon jól látom mindig az SZMSZ-t olvasgatva, meg a gyakorlatban is alkalmazva, ez nagyon mereven tud azért ránk köszönni, igen. Éppen ön alkalmazta ezt a „politikai akarnok” kifejezést, ezzel majd én a jövőben is mindig szeretnék élni, és figyelmeztetni, amikor úgy érzem, hogy a kényszer a másik oldalon jelentkezik.

Két javaslatom van, vagy három is lehet belőle. Az első az, hogy nevezzük át ezt az előterjesztést, és legyen az a címe, hogy hogyan vegyük le magunkról ezt a terhet, és hogyan szabaduljunk meg Szent István szobrától.

Ez szerintem egy hangzatos és jobb és pontosabb címe lehetne ennek az előterjesztésnek. A másik javaslatom az, hogy szüntessük meg az Emberi Erőforrások Bizottságát, úgyis már kiheréltük és kivettük belőle a nemzetközi kapcsolatokkal való foglalkozást. Most már az összes többivel sem foglalkozik, mert nem tárgyalja, mondjuk, azokat a kórházi CT-szerződéseket, illetve a Covid-vírussal kapcsolatosan a múltkori döntések folyományaképpen a szűrésekről szóló előterjesztéseket, ezeket mind nem tárgyalja. És nem tárgyal egy ilyen témát, amivel akár még foglalkozhatna is, ami a Szent István-szobor elhelyezéséről szól. Pintér képviselőtársam elmondta előttem, hogy igen, ezen a területen ez egy bevett módszer, hogy dugjuk el, hátha nem találjuk meg – de hát megtaláljuk általában, mert előbb-utóbb minden ki szokott derülni.

Úgyhogy összességében elképesztőnek tartom azt, hogy nem lehet a Szent István parkban elhelyezni a Szent István-szobrot, meg azt is, hogy Tóth József polgármester úrtól kell egyáltalán értesülni ezekről a részletekről. Szerintem van erre egy bizottság, meg lett volna ennek más elintézési módja is. Látszik, hogy kínos a dolog. Köszönöm szépen.

ELNÖK: Bagdy Gábor képviselő úr!

DR. BAGDY GÁBOR (Fidesz-KDNP): Köszönöm szépen a szót. Először is van egy kérdésem, és főpolgármester úrra nézek: ismeri ön ezt az előterjesztést? *(Az elnök bólint.)* Hát, szomorúvá tesz, mert egy illúzióm veszett el; az én koromban már az illúziók száma véges, egy-egy újabb illúziót elveszteni mindig fájdalmas. Hiszen önnek a kampányában és az egész attitűdjében nagyon pozitív volt nekem, hogy mindig átláthatóságról beszélt, arról, hogy bevonjuk a közvéleményt, az embereket megkérdezzük a dologról. És ahhoz képest ez a történet a gyakorlatban ennek éppenséggel az ellenkezője.

Idézzük föl a múltat! Ugye, volt egy kész szobor annak idején. Tavaly novemberben fölmerült egy kérdés, beszélgettünk itt a közgyűlésen, hogy valamilyen helyi érdekeltség, csoport, néhány ember – isten tudja –, fölmerült bennük, hogy az a hely, ahol a Szent István-szobor elhelyezésre kerülne, valamilyen szempontból nem optimális. Elbeszélgettünk róla, és abban maradtunk, én magam is támogattam, hogy nézzük meg, hátha van jobb helyszín a Szent István parkban. Mert az föl sem merült bennem, hogy az önök valós szándéka az, hogy megakadályozzák azt, hogy Szent István-szobor legyen a Szent István parkban. Bennem ez föl sem merült, ez annyira abszurd. Miért kell ideológiai vitákba keveredni, mondjuk, a nemzetalapító Szent Istvánnal kapcsolatban? Ez számomra fölfoghatatlan. Abban maradtunk akkor, hogy megvizsgálják, hogy a parkon belül van-e jobb helyszín, és volt erre közgyűlési határozat, hogy vissza is térünk itt a közgyűlés előtt ennek az eredményére.

Ehhez képest visszatértünk egy olyan előterjesztésre, amelynek az a címe, hogy „Javaslat a humán területhez tartozó új beruházási feladatok indításának jóváhagyására”. Tudják, mi van benne erről a Szent István-szoborról? Annyi, hogy a Szent István király-szobor létesítéséhez többletforrás szükséges a talapzat méretének változása miatt. A rendelkezésre álló forrás kapcsán – tehát a talapzat méretének változása miatt – 3,5 millió forint többletköltséget kérnek. Egy kukk szó nincs arról, hogy a helyszín megváltozna! Ez egy mellékletből derül ki, úgy mellékesen. Ugyanakkor még azt is halljuk ráadásul, hogy annyira fontos, hogy elvigyük a Szent István-szobrot a Szent István parkból, hogy még pénzt is adunk érte, de arra már nincs pénzünk, hogy esetleg egy másik Szent István-szoborra adjunk pénzt.

Az embernek nagyon-nagyon az az érzése, és szinte lehetetlen lenne meggyőzni az ellenkezőjéről, hogy ennyi véletlen egyszerre egymás után megtörténik. Ebből úgy tűnik, mintha szándékosan lenne egy akció: Szent István szobra ne kerüljön a Szent István parkba – annak ellenére, hogy ezt egyébként tudomásom szerint polgármester úr is messzemenően támogatta. És utána meg, anyagi okokra hivatkozva többletpénzt kérünk, hogy elvihessük onnan. És mindezt úgy, hogy a lakosságot megkérdezzük – azt a néhány civilt, aki isten tudja, kicsoda –, de a Fővárosi Közgyűlés képviselőit már igyekszünk nem tájékoztatni arról, még akkor sem, ha erről fővárosi közgyűlési határozat volt. Ehelyett eldugjuk ebbe a néhány félmondatba.

Főpolgármester úr, úgy örülnék, ha azt tudná mondani, hogy nem tudott erről! Köszönöm.

ELNÖK: Őrsi polgármester úr következik.

ŐRSI GERGELY (MSZP, polgármester): Köszönöm szépen. Én csak annyit szeretnék kérni, hogy azért ne hasonlítsuk össze, ne vonjunk párhuzamot egy több napja, több mint egy hete kiküldött előterjesztés és a tegnap éjszaka elfogadott kormányrendelet között.

Azt kikérjük magunknak, hogy bárki azt mondaná ezen az oldalon, hogy mi nem szeretnénk vagy ellenezzük Szent István király szobrát a Szent István parkban. *(Dr. Bagdy Gábor: Hát, pedig úgy tűnik.)* Erről nincs szó! Erről nincs szó; ezt Tóth József polgármester úr is elmondta, én is elmondom. Az égegyadta világon senki nem ellenzi azt, hogy a Szent István parkban Szent István szobra helyet kapjon.

Ami a párbeszédről és az egyeztetésről szól: azt elmondta Tóth polgármester úr, és Bagdy képviselő úr is utalt rá, hogy az ott élők meg lettek kérdezve, az alkotó meg lett kérdezve, és hozzájárult – ez elolvasható az előterjesztésben. Azt, hogy egy új pályázat kerüljön kiírásra, a magam részéről is maximálisan támogathatónak tartom, hiszen egy Szent István parkban Szent István szobrának igenis van helye. De úgy se csináljunk, hogy nem Szent István parkban Szent István-szobornak nincs helye! Nem kötelező csak ott lenni. Azt hiszem, mindannyian örülnénk annak, önök is, ha minél több Szent István-szobor lenne; legalábbis ezt veszem ki az önök szavaiból. Semmi nem zárja ki, és mindannyian támogatni fogjuk, ha egy új pályázat kerül kiírásra, hogy a Szent István parkban Szent Istvánnak szobra legyen. Ne magyarázzák félre, hogy mi nem szeretnénk, meg ilyeneket, hogy nevezzük át akkor a Szent István parkot! Nem erről van szó. Arról van szó, hogy az alkotó, a környéken élők úgy döntöttek, hogy egy másfajta, más szoborra egy másik pályázat kerüljön kiírásra. Mi támogatni fogjuk egy ilyen pályázatnak a kiírását.

Az pedig, hogy milyen cím alatt fut: azt gondolják, hogyha olyan cím alatt kerül ki, akkor mi azt feltételezzük, hogy önök nem olvassák el az előterjesztést? Nem. Ne beszéljünk arról, hogy mi nem támogatjuk Szent István szobrát, arról, hogy innen száműzni szeretnénk – ennek nincs értelme! Támogatjuk.

ELNÖK: Bagdy képviselő úr!

DR. BAGDY GÁBOR (Fidesz-KDNP): Köszönöm. Hát, itt vannak új képviselők; ugye, akik korábban voltunk itt, ismerjük ennek a történetét, az előzményeket – vannak, akik nem ismerik. Nem feltételezek rosszindulatot senkiről, de aki ezt a döntést megszavazza, az valójában azt szavazza meg, hogy nem akar Szent István-szobrot a Szent István parkba. Vakarhatja a fülét jobbról meg balról, ez ezt jelenti.

Ugyanakkor, ha már megkérdezik: nem kérdezték meg az ott lakókat, néhány civil szervezet nyilatkozott. Tessék, csináljunk népszavazást, a környékbelieket kérdezzük meg! Azt gondolom, ez egy méltányos dolog lehetne – de ilyen nem történt!

Tehát szeretném tájékoztatni, hogy tudja, mire szavaz, mindenki személy szerint tudja, és utána nézzen tükörbe. Köszönöm.

ELNÖK: Láng frakcióvezető úr!

DR. LÁNG ZSOLT (Fidesz-KDNP): Egyfelől borzasztóan csalódtam Gajda polgármester úrban. Tényleg, ha Niedermüller polgármester engem itt azzal vádol, hogy én mindenfélét hogyan tudok félremagyarázni, akkor az ön felszólalása Oscar-díjas volt, tehát hogy én megbántottam a kispestieket azzal, hogy ezt a szobrot… Ne, Péter, ezt azért tényleg…! Ez méltatlan volt! Én ez árva rossz szót nem szóltam a kispestiekre, ezt mindenki hallotta, csupán ezt a módszert, ahogy eltették, felolvastam szó szerint az előterjesztést. Ha bántó a kispestiekre a főváros előterjesztése, akkor nagy baj van.

A másik pedig: ha jól értettem – mert tényleg nagyon nehezen értettem szó szerint Tóth József polgármester urat –, tehát azt mondja polgármester úr, hogy egyébként ő javasolta a fővárosnak ezek után, hogy ezek szerint az a szobor valamiért nem jó oda, túl nagy, rosszfelé néz, vagy én nem tudom, de nem tetszik ott valakiknek – Őrsi úr nem mondta, kiknek, de valakiknek nem, és azok döntöttek, hogy ne ott legyen, de nem nevezi meg, hogy egyébként kik –; ha jól értem, akkor javasolta Tóth polgármester úr a fővárosnak, hogy legyen egy másik szoborra kiírva pályázat, amit elutasít azzal a főváros, hogy csak abban az esetben lehet, ha a XIII. kerület kifizeti.

Magyarul, tehát akkor itt nem az van, hogy ti támogatjátok, vagy mi itt a közgyűlésen, akkor így mondom, de nyilván az, aki most szavazni fog, az támogatja; az a többség, kedves Őrsi polgármester úr, amelyet te képviselsz, annak a vezetője nem támogatta, hogy oda ki legyen írva egy új pályázat egy Szent István-szoborra. Ha most hozzáraktuk ehhez az előterjesztéshez, hogy egyébként támogatjuk, nem tudom, miért és miben rossz ez a szobor, de hogy egy Szent István-szobor a Szent István parkban felállításra kerüljön úgy, hogy azt leegyeztetik a környék lakóival, a művésszel, és olyan legyen, amilyen, és kiírunk rá pályázatot, akkor elhiszem, amit mondtál. Enélkül nem hiszem el. Valaki azt mondta, hogy ne legyen ott, nem lesz ott, de mi nagyon szeretnénk, pénzt nem adunk rá – most körülbelül itt tartunk.

Úgyhogy én szeretném, ha ezt komolyan vennénk. Szerintem döntsétek el vagy döntse el a tisztelt szivárványkoalíció, hogy egyébként van baja Szent Istvánnal, a Szent István parkkal, vagy nincs. Ha nincs, akkor miért kell ez? Akkor csináljuk meg ott a Szent István-szobrot; ha meg van, akkor merje kimondani nyíltan, hogy baja van. Ez ennyire egyszerű.

Egyébként meg a Templom téren nagyon sok örömteli órát kívánok a Szent István-szobor alatt a kispestieknek. Egy rossz szót nem szóltam, Péter, természetesen a kispesti polgárokra.

ELNÖK: Nem látok több hozzászólási szándékot. A vitát lezárom. Megadom a szót az előterjesztőnek.

ELŐTERJESZTŐ: Köszönöm a szót, főpolgármester úr. Tisztelt Közgyűlés! Láng Zsolt frakcióvezető úr kérdésére, azt gondolom, az összes koalíciós képviselő és a városvezetés nevében mondhatom, Szent Istvánnal senkinek nincs baja, és nagyon szerettük volna, ha lehet Szent István-szobor és ez a Szent István-szobor, amiről még az előző Fővárosi Közgyűlés döntött, odakerülhet méltó helyére a Szent István parkba.

Bagdy képviselő úrnak, illetve az összes többi Fideszből megszólaló képviselőnek, illetve polgármesternek mondom: azzal néztünk szembe, amikor tavaly átvettük a városvezetést, hogy a Szent István park környékén lakók, nyilván akik odajárnak ebbe a parkba, azt érzékelték, hogy ennek a szobornak a mérete kifejezetten nagy zöldfelület-veszteséggel jár vagy azt okoz, úgy, ahogy a kerület polgármestere elmondta. Elindult egy hosszadalmas egyeztetési folyamat, aminek a vége az lett, hogy a Szent István parkon belül az úgynevezett óraparcellában szeretnénk ezt a szobrot felállítani. Többkörös egyeztetés volt, és azt a munkát, amit önök, kedves fideszes képviselők, az előző ciklusban nem végeztek el, ez a városvezetés és ennek a városvezetésnek a munkatársai megpróbálták elvégezni.

A vége az lett, hogy úgy, ahogy polgármester úr, dr. Tóth József mondta, a művész és az ő építésze nem járult hozzá, hogy az óraparcellában ezt a szobrot felállítsuk. A szobor készen van, és a város vezetése mindent megtett azért, hogy ennek a szobornak valahol méltó helyet találjon. Akkor, amikor arról a polgármesterekkel egyeztettem, derült ki és kaptuk Kispest polgármesterétől, Gajda Péter úrtól azt a javaslatot, hogy ők nagyon szívesen helyet adnak ennek a szobornak, méltó helyet, egy templom előtti, nagyon szépen ápolt és rendben tartott közterületen. Kiment oda az építész, illetve a művész, megnézték, és végül is kölcsönösen megállapodtak abban, hogy itt ennek a szobornak méltó helye van. Én azt gondolom, hogy azt, amit az előző városvezetés és az előző Fidesz-frakció nem végzett el, kéretik nem rajtunk számonkérni.

Egészen egyszerűen azokat a mondatait pedig visszautasítom Láng Zsoltnak, hogy ez sunyiság. Szó nem volt erről! Az a kompromisszumos döntés, hogy egy új helyen, méltó helyen, minél hamarabb szeretnénk felállítani ezt a szobrot.

Hassay képviselő asszonynak mondom, hogyha ön hiányolta ezt az Emberi Erőforrások Bizottságának tegnapi ülésén, akkor szíve joga lett volna napirendre vetetni, hiszen ön a Tulajdonosi Bizottság tagja is, ott viszont járt ez az előterjesztés, tehát nyilván önnek akkor volt tudomása, hogy ez az előterjesztés készül. És szerintem, amennyire én ismerem Niedermüller Péter bizottsági elnök urat, két kézzel szavazta volna meg, hogy ez az előterjesztés kerüljön a tegnapi bizottsági ülés napirendjére is.

Amit még szeretnék mondani Pintér képviselő úrnak: nem árt, ha az ember tájékozódik, mielőtt hozzászól a Fővárosi Közgyűlés ülésén. Ezt a szobrot nem kell elvinni, ez a szobor jelen pillanatban nincs a méltó helyén, mert egészen egyszerűen nincs még felállítva a Szent István parkban. És mindenkit szeretnék megnyugtatni, hogy amennyiben közgyűlési döntés kell hozzá – és véleményem szerint kell, de ezt majd főjegyző úr megmondja –, akkor a szobor végleges elhelyezéséről főváros közgyűlési döntés fog majd rendelkezni; nyilván visszahozzuk ide.

S azt a vitát is szeretném nagyon rövidre zárni, hogy még egy Szent István-szobrot a Fővárosi Önkormányzat pályázat útján készíttessen vagy ne készíttessen, finanszírozzon-e vagy ne. Én azt javaslom nagyon bölcs megfontolásra a tisztelt Közgyűlésnek, hogy először ezt a Szent István-szobrot próbáljuk meg méltó helyre elhelyezni, és ha ezzel megvagyunk, a végleges helyére kerül ez a szobor, felállítjuk, akkor utána beszéljünk arról és hozzunk arról döntést, hogy mi legyen a Szent István parkban, milyen szobrot, milyen Szent István-szobrot tudunk oda elképzelni. Egyet megígérhetek: mi nem fogjuk megspórolni azt a munkát, amit önöknek kellett volna elvégezni, és ahelyett most itt ülünk háromnegyed év távlatában. Ennek a szobornak már régen meg lehetett volna a méltó helyét találni, ha és amennyiben önök ezt tisztességesen előkészítik. Köszönöm szépen.

ELNÖK: Köszönöm szépen. Főpolgármester-helyettes asszony előterjesztőként szólt hozzá, a vitát lezártuk. Ezt csak azért mondom, mert többen szót kértek azóta. A szavazás előtt ügyrendben adok szót Tóth József polgármester úrnak.

DR. TÓTH JÓZSEF (MSZP, polgármester): Tisztelettel azt javaslom főpolgármester úrnak és a Közgyűlésnek, hogy a többi feladat ne késlekedjen, illetve határidőben ne módosítsuk, hogy a Szent István-szobor létesítése című rész nélkül szavazzunk az előterjesztésről, és a következő közgyűlésre jöjjön ide javaslat ennek a Szent István-szobornak a Kispestre helyezéséről és egy új pályázat kiírásáról a Szent István parkba. Köszönöm szépen.

ELNÖK: Hassay képviselő asszony!

HASSAY ZSÓFIA (Fidesz-KDNP): Köszönöm, én is ügyrendi javaslattal szeretnék élni. Ez az, hogy az a minimum, hogy leveszik a Szent István-szobor ügyét erről a mai napirendről, és ilyen mélységes tudatlanságban tartanak bennünket, nem fogunk erről szavazni.

Azért mondtam ilyen durván ezt a dolgot, mert nézve az előterjesztést, ezt Tóth polgármester úrnak is mondom, itt a határozati javaslatok között egy költségvetési tétel szerepel mindösszesen.

Főpolgármester-helyettes asszonynak pedig azt mondom, miután látom, hogy ő az előterjesztő, meg az aláírója is, hogy ez egy tételmondat az előterjesztésben, amit bizonyára, mielőtt aláírta, elolvasott, hogy az eredeti helyszínhez képest új helyszínen kerül elhelyezésre a Szent István-szobor. Ez számomra nem kérdés, ez nem párbeszéd – ezt már főpolgármester úrnak mondom –, hanem ez egy direktíva, amely kijelenti, hogy ez márpedig nem ott lesz, hanem máshol lesz. Ide van írva! Nem én írtam alá az előterjesztést. Úgyhogy kérem azt, hogy ezt fontolják meg, hogy akkor most a szavakat a tettek helyettesítik, vagy lehet őket valahogy összehozni.

Főpolgármester-helyettes asszony, azt pedig hadd kérjem ki magamnak, hadd ne állítsam össze én a bizottsági ülés napirendjét! Szerintem van itt bizottsági elnök, ön is felügyeli a területet, szívesen segítek, ha kérdeznek, de azért nehogy már én legyek a felelős, mert a szakbizottság, mint ma már több ügyön keresztül is kiderült, nem azt tárgyalja, ami egyébként a feladatkörébe beletartozna. Köszönöm szépen, ez lett volna az ügyrendi észrevételem.

ELNÖK: Főjegyző úrnak adom meg a szót.

DR. SZÁMADÓ TAMÁS főjegyző: Köszönöm, csak két megjegyzést szeretnék tenni. Nyilván ahhoz, hogy enélkül kerüljön szavazásra az előterjesztés, ahhoz egy főpolgármesteri módosító indítványt kellene benyújtani; ezt nyilván majd a főpolgármester úr eldönti.

Annyit szerettem volna még kiegészítésként tenni, hogy a 136/2017. közgyűlési határozat, amely a Szent István parkban egy Szent István-szobor elhelyezéséről szól, ez nem került hatályon kívül helyezésre. Ez az előterjesztés ennek a konkrét szobornak egy nem fővárosi területen való elhelyezéséről szól. Csak ennyit szerettem volna kiegészítésként mondani.

ELNÖK: Igen, a főjegyző úr által elmondottakat megerősítve: tehát van a Fővárosi Közgyűlésnek olyan nem visszavont javaslata, amely szerint a Szent István parkban lesz Szent István-szobor. Én azt javaslom, hogy most fogadjuk el az előterjesztést ebben a formában. Ezt a most elkészült alkotást, amely valóban, ott a helyi közösség számára tehertételként jelent volna meg, ez a konkrét szobor, a léptéke, az elhelyezése szempontjából, ezt tegyük sínre. És arra tennék ígéretet, hogy az egyébként érvényben lévő közgyűlési határozat értelmében egyeztetést folytatunk, és a továbbiakban a hatályban lévő döntésnek megfelelően javaslatot teszünk arra, hogy a Szent István parkban milyen módon jelenjen meg Szent István emlékezetpolitikai kézjegye – hogy ilyen szépen fogalmazzak, vagy igyekeztem szépen fogalmazni.

Tehát hatályban van ilyen határozatunk, amely szerint a Fővárosi Közgyűlés szeretne a Szent István parkban Szent István-szobrot. Ez az előterjesztés arról szól, hogy ezt a konkrét alkotást, amelynek ott nem sikerült konszenzusos módon helyet találnunk, egy egyébként méltó helyre nem száműzzük, hanem egy másik kerületben egy méltó és léptékében megfelelő helyen helyezzük el.

Számos ügyrendi javaslat van. Borbély polgármester úré az első.

BORBÉLY LÉNÁRD (Fidesz-KDNP, polgármester): Köszönöm szépen. Valóban ügyrendit szeretnék. A vita tartalmi részéhez nem szólnék hozzá, lezárult a vita, a frakciónk álláspontját kifejtettem. Én mindenféle hátsó szándék nélkül szeretnék segítséget kérni, mielőtt szavaznánk. Az SZMSZ-nek az értelmezésében most már kezdek én is egy kicsit elveszni, mert azt megértettem, hogy módosító indítványt a képviselők nem nyújthatnak be, illetve csak akkor lehet róla szavazni, ha a főpolgármester úr azt befogadja, elfogadja és úgy dönt, hogy lehet róla esetleg szavazni. Ezt a részt megértettem. Viszont ha jól figyeltem a történteket, akkor Tóth József polgármester úr ügyrendi javaslattal élt. Nem módosítóval, hanem ügyrendivel. Az volt az ügyrendije, hogy azt a részt vegyük ki a mostani döntéshozatalok közül, amit javasolt. Még azt is felfogtam, hogy különbséget tesz az ellenzéki és az önt támogató képviselők között, ebből kifolyólag Kovács Péter ügyrendijéről nem szavaztatott, a polgármester úr ügyrendijét be sem fogadta.

Azt szeretném megkérdezni, hogy most ez megint egy egyéni mérlegelési jogkör, hogyha a saját koalíciójának az ügyrendijéről sem szeretne szavazni főpolgármester úr, akkor azt a főjegyző úr már módosítóként interpretálja, vagy pedig ilyenkor mi a helyzet. Azt szeretném megkérdezni, hogy miért nem szavazunk az ügyrendi javaslatról, amit Tóth József polgármester úr nyújtott be. Köszönöm szépen.

ELNÖK: Polgármester úr azt kérte, hogy külön szavazzunk az előterjesztésnek arról a pontjáról. Ezt természetesen bárki kérheti, én így értelmeztem a javaslatot, csak szerettem volna önöket emlékeztetni arra, hogy egy olyan okból akarjuk most külön szavazás tárgyává tenni ezt a pontot, amely ok nem áll fönn, ugyanis a Fővárosi Közgyűlésnek van vissza nem volt döntése arról, hogy a Szent István parkban Szent István szobrot akar fölállítani. Tehát az, hogy ezt a szobrot egy másik méltó helyszínen állítjuk föl, mert ott jobban illeszkedik az ottani városi kontextusba, nem befolyásolja azt, hogy ez a döntés érvényben van. Én csak ezt akartam szóvá tenni ennek kapcsán.

Pokorni polgármester úr!

POKORNI ZOLTÁN (Fidesz-KDNP, polgármester): Én szeretném támogatni Tóth József polgármester úr javaslatát. Én azt hallottam, hogy polgármester úr azt mondta, hogy most ne döntsünk erről a pontról, hanem a következő alkalommal, a következő ülésen térjünk erre vissza. Adjunk magunknak időt és ne kapkodjunk e tekintetben. Ha idáig ráért, akkor egy hónapot már kibír.

Az ügyrendi javaslatom az, hogy főpolgármester úr az SZMSZ alapján fontolja meg a polgármester úr javaslatát, mert ha jól értem, ebben a modern, demokratikus SZMSZ-ben csak egy kérést fogalmazhatunk meg a főpolgármesternek. Fényes tekintetű főpolgármester úr, kérjük szépen, legyen kedves, gondolja meg a polgármester úr javaslatának bölcsességét és támogassa azt.

ELNÖK: Megfontoltam, és mivel bármelyik képviselő kérésére és az érintett polgármester kérésére különösen – bár nyilván ez nem az SZMSZ-ből származik, hanem a józan észből – külön szavazás lehet, én úgy értelmeztem polgármester úr szavait, hogy az előterjesztésnek erről a pontjáról külön szavazzunk. *(Közbeszólás a Fidesz-KDNP soraiból: Következő alkalommal. – Ezt vonjuk ki belőle.)* Jó.

DR. SZÁMADÓ TAMÁS főjegyző: Én is szeretném kérni, hogy a polgármester úr tisztázza, hogy mire irányul az indítványa, külön szavazásra vagy módosító indítvány benyújtására. Ha külön szavazásra, akkor arról úgy kell szavazni, a módosító indítvány benyújtásáról nyilván főpolgármester úr dönt.

ELNÖK: Tóth József polgármester úrnak adom meg a szót.

DR. TÓTH JÓZSEF (MSZP, polgármester): Tehát a javaslat két részből áll. Az egyik egy olyan ügyrendi javaslat, hogy erről külön szavazzunk most. A másik egy módosító javaslat. A módosító javaslat úgy szól, hogy maga a Szent István szobor Templom téren történő elhelyezésére vonatkozóan a következő közgyűlés elé jöjjön egy előterjesztés, amellyel párhuzamosan jöjjön egy előterjesztés egy új pályázat kiírására a konszenzusos helyre, a Szent István parkba. Úgy gondolom, hogy ez a kompromisszumos és a jó megoldás. Köszönöm szépen.

ELNÖK: Bagdy képviselő úr!

DR. BAGDY GÁBOR (Fidesz-KDNP): Köszönöm szépen. Minthogy módosító javaslatot nem tehetünk, valóban csak megfogalmazhatjuk elképzeléseinket, gondolatainkat, amivel esetleg segítenénk, hogy ezen a nehéz helyzeten túljussunk, ami szerintem mindannyiunk számára elég kínos; a nézők számára lehet a legkínosabb, ja meg főpolgármester úr számára.

A másik javaslatom: ha nem tetszik esetleg Tóth József polgármester úr javaslata, egy olyan határozatot is hozhatunk ehhez a ponthoz, ha már mindenképp szavazni akarunk róla, hogy most döntünk arról, hogy Szent István szobrot akarunk a Szent István parkba és határidőt szabunk magunknak, hogy a következő közgyűlésre ennek a részleteiről és a pályázat kiírásáról döntünk.

Meg kell mondanom, pillanatnyilag úgy néz ki a történet – és ezt csak főpolgármester úrnak mondom, mert nyilván sok más dolga is van –, hogy arra van pénzünk, hogy elvigyük a szobrot a Szent István parkból, de arra nincs pénzünk, hogy egy másik szobrot tegyünk oda. Ennyi.

ELNÖK: Hassay képviselő asszony, és akkor tennék egy javaslatot szavazásra.

HASSAY ZSÓFIA (Fidesz-KDNP): Már csak én vagyok. Én abban reménykedem, hogy meg tudom győzni főpolgármester urat, ugyanis folyamatos…

ELNÖK: Ez az ügyrendi javaslata, hogy meggyőz?

HASSAY ZSÓFIA (Fidesz-KDNP): Igen, igen.

ELNÖK: Jó…

HASSAY ZSÓFIA (Fidesz-KDNP): Az az ügyrendi javaslatom, teszek rá még egy utolsó kísérletet, ugyanis ahogy felolvastam az előterjesztés szövegét, itt arról van szó, hogy taxatíve kijelenti, hogy új helyszínen kerül elhelyezésre és ez kerül 3,5 millió forintba, mert a talapzat másmilyen lesz majd az új helyszínen. Tehát arra fizetünk most, vagy döntünk arról, hogy plusz 3,5 millió forintot adunk azért, mert az új helyszínen az eredeti pályázati méretekhez képest, amire beadta a szobrász a pályázatot, az most már nem jó, mert az új helyszínen másféle talapzat kell. Ez van a szövegben. Remélem, hogy meggyőztem, főpolgármester úr.

ELNÖK: Úgy látszik, hogy elinfláltuk az ügyrendi hozzászólásoknak az intézményét, de nyilván Gy. Németh Erzsébet főpolgármester-helyettes asszony valóban ügyrendben fog szólni.

ELŐTERJESZTŐ: Igen. Az ügyrendi javaslatom az, hogy mielőtt bárki ügyrendi javaslatot fogalmaz meg – és gondolok itt elsősorban Hassay Zsófiára –, szíveskedjék egy kicsit tájékozódni. Azért kerül 3,5 millió forinttal többe ez a talapzat, mert más helyen, más helyszínen fogják felállítani. Nem ugyanolyan talapzaton lehet a Szent István parkban a zöldfelületen felállítani, mint mondjuk Kispesten. Ez az egyik.

A másik: azt szeretném kérni, tisztelt… *(Közbeszólások a Fidesz-KDNP soraiból.)* Ugyanúgy ügyendi, ahogy egyébként volt Pokorni képviselő úré meg az összes többié. Azt javaslom, hogy azért, mert önök hibáztak, nem végezték el a feladatukat, ezt ne próbálják a városvezetésre hárítani. Köszönöm.

ELNÖK: Tisztelt Képviselő-testület! Én azt a javaslatot tenném, úgy fordítom le polgármester úr kérését, hogy az előterjesztésnek a Szent István szoborral kapcsolatos részeiről külön szavazást fogok elrendelni. Polgármester úr kérését akceptálva azt gondolom, hogy most ne hozzunk akkor erről döntést, a következő közgyűlésre előterjesztjük. Most ezt úgy tudjuk ügyrendileg kezelni, ha külön szavazunk az előterjesztésnek erről a pontjáról. Csak arra szeretném önöket emlékeztetni: nem arról van szó, hogy a képviselők, akik megkapják időben az előterjesztést, nem nyújthatnak be módosító indítványt. Arról van szó, hogy ezt egy meghatározott, egyébként észszerű időpontig meg kell tenniük. Ezt úgy általában véve mondom, nem csak ennek kapcsán, úgy általában véve.

Kiváló javaslatok merülnek itt föl, amiket nyilván adott esetben még támogatni is lehetne, én csak annyit kérek önöktől, hogy a képviselő-testületi ülés előtt fél nappal ezeket foglalják írásba. Ez szerintem nem a demokráciának és az átlátható jogalkotásnak a lábbal tiprása, hanem ez egy teljesen jogos, praktikus kérdés, hogy tudjuk azt, miről szavazunk, a főjegyző meg tudja nézni, hogy az hogyan kapcsolódik az előterjesztéshez, nem okoz-e valamilyen belső ellentmondást, és a többi. Tehát tényleg ez szerintem egy teljesen jogosan elvárható kérés egy képviselőtől, főleg akkor, ha tényleg igyekszünk időben az előterjesztéseket kipostázni. Nyújtsanak be írásban módosító indítványt, és akkor tudunk miről beszélni, meg tudunk miről szavazni.

Hassay képviselő asszony!

HASSAY ZSÓFIA (Fidesz-KDNP): Igen, köszönöm, már nem akarok tényleg, csak egy mondatot. Főpolgármester úr, ez nem a párbeszéd. Miért van ez az ülés, miért ülünk itt, ha nincs arra lehetőség azért, mert mi nem mondhatunk egy módosító javaslatot? A Közgyűlésnek a lényegét veszik el ezzel az egésszel, és akkor nem térek vissza a témára. Köszönöm.

ELNÖK: Tóth József polgármester urat kérdezem, hogy az elfogadható-e, hogy most úgy teszem föl szavazásra, hogy az előterjesztés többi pontjáról külön szavazunk. Én a magam részéről nem fogom támogatni az előterjesztés ezen pontjának az elfogadását, hiszen polgármester úr azt kérte, hogy a Szent István szoborról most ne hozzunk döntést, de szeretném, ha az előterjesztés többi pontjáról szavaznánk. Amennyiben a Közgyűlés többsége nem támogatja jelenlegi formájában az előterjesztést, akkor természetesen a következő közgyűlésen újra szavazunk az előterjesztés módosított tartalmáról. *(Dr. Láng Zsolt: Miért nem vonja vissza az előterjesztő?)* Azért, mert… *(Jelzésre:)* Jó. Az előterjesztő azt kéri, hogy szavazzunk az előterjesztésről.

Arra szeretném kérni önöket, hogy elsőként szavazzunk az előterjesztésnek a Szent István szobor elhelyezésével kapcsolatos részeiről. Erről szavazzunk most!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a céljelleggel támogatott beruházási feladatok megvalósítása érdekében csökkenti a „895501 Céljelleggel támogatott intézményi fejlesztések kerete” cím kiadási, azon belül a céljelleggel támogatott intézményi beruházások előirányzatát 3.500 ezer Ft-tal, egyidejűleg*

*● megemeli az „550101 Budapesti Történeti Múzeum” cím támogatási és kiadási előirányzatán a „Szent István király szobor létesítése” feladatot 3.500 ezer Ft-tal, a kiadásból céljelleggel támogatott intézményi beruházások 2.756 ezer Ft, beruházási célú előzetesen felszámított áfa 744 ezer Ft.*

*A feladat összköltsége 33.500 ezer Ft-ra változik, tény 2019. dec. 31-ig 20.607 ezer Ft, 2020. évi előirányzata 12.893 ezer Ft-ra változik [ebből céljelleggel támogatott intézményi beruházások 9.758 ezer Ft, beruházási célú előzetesen felszámított áfa 2.635 ezer Ft, fejlesztésekhez kapcsolódó dologi kiadások áfával 500 ezer Ft (ebből nettó 394 ezer Ft, áfa 106 ezer Ft)].*

*A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése szerint eseti jelleggel magához vonja ugyanezen rendelet 1. sz. melléklet szerinti táblázat 6.2. sorában az engedélyokiratok jóváhagyására és módosítására vonatkozó, a Tulajdonosi Bizottságra átruházott hatáskört, továbbá ugyanezen rendelet 1. sz. melléklet szerinti táblázat 6.4. sorában az engedélyokiratok jóváhagyására és módosítására vonatkozó, a főpolgármesteri átruházott hatáskört, és jóváhagyja*

*az előterjesztés 1. számú mellékletében szereplő feladatok:*

*● kulturális feladatok*

*- 7665 egyedi azonosító számú beruházási feladat engedélyokiratának 2. számú módosítását az előterjesztés 3. számú melléklete szerinti tartalommal.*

*Egyúttal felkéri a főpolgármestert, hogy gondoskodjon az engedélyokirat aláírásáról.*

*határidő: 30 nap*

*felelős: Karácsony Gergely*

*(Szavazás.)*

*1194/2020. (IX. 30.) Főv. Kgy. határozat*

A Fővárosi Közgyűlés nem fogadja el a Szent István szobor elhelyezésével kapcsolatban beterjesztett határozati javaslatokat, mely szerint:

„A Fővárosi Közgyűlés úgy dönt, hogy a céljelleggel támogatott beruházási feladatok megvalósítása érdekében csökkenti a „895501 Céljelleggel támogatott intézményi fejlesztések kerete” cím kiadási, azon belül a céljelleggel támogatott intézményi beruházások előirányzatát 3.500 ezer Ft-tal, egyidejűleg

● megemeli az „550101 Budapesti Történeti Múzeum” cím támogatási és kiadási előirányzatán a „Szent István király szobor létesítése” feladatot 3.500 ezer Ft-tal, a kiadásból céljelleggel támogatott intézményi beruházások 2.756 ezer Ft, beruházási célú előzetesen felszámított áfa 744 ezer Ft.

A feladat összköltsége 33.500 ezer Ft-ra változik, tény 2019. dec. 31-ig 20.607 ezer Ft, 2020. évi előirányzata 12.893 ezer Ft-ra változik [ebből céljelleggel támogatott intézményi beruházások 9.758 ezer Ft, beruházási célú előzetesen felszámított áfa 2.635 ezer Ft, fejlesztésekhez kapcsolódó dologi kiadások áfával 500 ezer Ft (ebből nettó 394 ezer Ft, áfa 106 ezer Ft)].

A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése szerint eseti jelleggel magához vonja ugyanezen rendelet 1. sz. melléklet szerinti táblázat 6.2. sorában az engedélyokiratok jóváhagyására és módosítására vonatkozó, a Tulajdonosi Bizottságra átruházott hatáskört, továbbá ugyanezen rendelet 1. sz. melléklet szerinti táblázat 6.4. sorában az engedélyokiratok jóváhagyására és módosítására vonatkozó, a főpolgármesteri átruházott hatáskört, és jóváhagyja

az előterjesztés 1. számú mellékletében szereplő feladat:

● kulturális feladat

- 7665 egyedi azonosító számú beruházási feladat engedélyokiratának 2. számú módosítását az előterjesztés 3. számú melléklete szerinti tartalommal.

Egyúttal felkéri a főpolgármestert, hogy gondoskodjon az engedélyokirat aláírásáról.

határidő: 30 nap

felelős: Karácsony Gergely.”

[8 igen (32,52%), 12 ellenszavazat (25,82%), 5 tartózkodás (14,67%), 5 nem szavazott (18,05%)]

ELNÖK: A képviselő-testület 8 igen szavazattal, 12 nem ellenében és 5 tartózkodás mellett nem támogatta.

Most kérem, szavazzanak az előterjesztés többi részéről!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a szociális, köznevelési, kulturális beruházási feladatokat megvalósítja és a megvalósításhoz a szükséges fedezetet biztosítja az előterjesztés módosított 1. sz. melléklete szerinti tartalommal.*

*A Fővárosi Közgyűlés úgy dönt, hogy a céljelleggel támogatott beruházási feladatok megvalósítása érdekében csökkenti a „895501 Céljelleggel támogatott intézményi fejlesztések kerete” cím kiadási, azon belül a céljelleggel támogatott intézményi beruházások előirányzatát 22.006 ezer Ft-tal, egyidejűleg*

*● megemeli a „211401 Fővárosi Önkormányzat Gödöllői Idősek Otthona” cím támogatási és kiadási előirányzatán a „Pavilonsori épületrészben betegemelő rendszer kiépítése” feladatot 10.000 ezer Ft-tal, a kiadásból céljelleggel támogatott intézményi beruházások 7.874 ezer Ft, beruházási célú előzetesen felszámított áfa 2.126 ezer Ft.*

*A feladat összköltsége 42.000 ezer Ft-ra, 2020. évi előirányzata 26.000 ezer Ft-ra változik (ebből céljelleggel támogatott intézményi beruházások 20.472 ezer Ft, beruházási célú előzetesen felszámított áfa 5.528 ezer Ft), 2021. évi üteme 16.000 ezer Ft.*

*● megemeli az „540111 Budapesti Művelődési Központ” cím támogatási és kiadási, azon belül a céljelleggel támogatott intézményi beruházások előirányzatán a „BMK új székhely kialakításának előkészítése” feladatot 600 ezer Ft-tal.*

*A feladat összköltsége és egyben 2020. évi előirányzata 7.100 ezer Ft-ra változik.*

*● tervbe veszi a „210801 Fővárosi Önkormányzat Kútvölgyi Úti Idősek Otthona” cím támogatási és kiadási előirányzatán az új „Konyhai eszközök beszerzése” feladatot 9.906 ezer Ft-tal, a kiadásból céljelleggel támogatott intézményi beruházások 7.800 ezer Ft, beruházási célú előzetesen felszámított áfa 2.106 ezer Ft.*

*A feladat összköltsége és egyben 2020. évi előirányzata 9.906 ezer Ft.*

*● tervbe veszi a „390411 Fővárosi Önkormányzat Óvodája” cím támogatási és kiadási előirányzatán az új „Bútorzat csere” feladatot 1.500 ezer Ft-tal, a kiadásból céljelleggel támogatott intézményi beruházások 1.181 ezer Ft, beruházási célú előzetesen felszámított áfa 319 ezer Ft.*

*A feladat összköltsége és egyben 2020. évi előirányzata 1.500 ezer Ft.*

*A Fővárosi Közgyűlés felkéri a főpolgármestert, hogy az előirányzat-módosításról szóló döntést vezesse át a költségvetési rendeleten.*

*határidő: a költségvetési rendelet soron következő módosítása*

*felelős: Karácsony Gergely*

*A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése szerint eseti jelleggel magához vonja ugyanezen rendelet 1. sz. melléklet szerinti táblázat 6.2. sorában az engedélyokiratok jóváhagyására és módosítására vonatkozó, a Tulajdonosi Bizottságra átruházott hatáskört, továbbá ugyanezen rendelet 1. sz. melléklet szerinti táblázat 6.4. sorában az engedélyokiratok jóváhagyására és módosítására vonatkozó, a főpolgármesteri átruházott hatáskört, és jóváhagyja*

*az előterjesztés 1. számú mellékletében szereplő feladatok:*

*● szociális feladatok*

*- 7875 egyedi azonosító számú beruházási feladat engedélyokiratának 1. számú módosítását az előterjesztés 2. számú melléklete szerinti tartalommal,*

*- 7925 egyedi azonosító számú beruházási feladat engedélyokiratát az előterjesztés 5. számú melléklete szerinti tartalommal,*

*● kulturális feladatok*

*- 7845 egyedi azonosító számú beruházási feladat engedélyokiratának 1. számú módosítását az előterjesztés 4. számú melléklete szerinti tartalommal,*

*● köznevelési feladatok*

*- 7924 egyedi azonosító számú beruházási feladat engedélyokiratát az előterjesztés 6. számú melléklete szerinti tartalommal.*

*Egyúttal felkéri a főpolgármestert, hogy gondoskodjon az engedélyokiratok aláírásáról.*

*határidő: 30 nap*

*felelős: Karácsony Gergely*

*(Szavazás.)*

*1195/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a szociális, köznevelési, kulturális beruházási feladatokat megvalósítja és a megvalósításhoz a szükséges fedezetet biztosítja az előterjesztés módosított 1. sz. melléklete szerinti tartalommal.

[28 igen (82,87%), 0 ellenszavazat, 1 tartózkodás (4,40%), 1 nem szavazott (3,79%)]

*1196/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a céljelleggel támogatott beruházási feladatok megvalósítása érdekében csökkenti a „895501 Céljelleggel támogatott intézményi fejlesztések kerete” cím kiadási, azon belül a céljelleggel támogatott intézményi beruházások előirányzatát 22.006 ezer Ft-tal, egyidejűleg

● megemeli a „211401 Fővárosi Önkormányzat Gödöllői Idősek Otthona” cím támogatási és kiadási előirányzatán a „Pavilonsori épületrészben betegemelő rendszer kiépítése” feladatot 10.000 ezer Ft-tal, a kiadásból céljelleggel támogatott intézményi beruházások 7.874 ezer Ft, beruházási célú előzetesen felszámított áfa 2.126 ezer Ft.

A feladat összköltsége 42.000 ezer Ft-ra, 2020. évi előirányzata 26.000 ezer Ft-ra változik (ebből céljelleggel támogatott intézményi beruházások 20.472 ezer Ft, beruházási célú előzetesen felszámított áfa 5.528 ezer Ft), 2021. évi üteme 16.000 ezer Ft.

● megemeli az „540111 Budapesti Művelődési Központ” cím támogatási és kiadási, azon belül a céljelleggel támogatott intézményi beruházások előirányzatán a „BMK új székhely kialakításának előkészítése” feladatot 600 ezer Ft-tal.

A feladat összköltsége és egyben 2020. évi előirányzata 7.100 ezer Ft-ra változik.

● tervbe veszi a „210801 Fővárosi Önkormányzat Kútvölgyi Úti Idősek Otthona” cím támogatási és kiadási előirányzatán az új „Konyhai eszközök beszerzése” feladatot 9.906 ezer Ft-tal, a kiadásból céljelleggel támogatott intézményi beruházások 7.800 ezer Ft, beruházási célú előzetesen felszámított áfa 2.106 ezer Ft.

A feladat összköltsége és egyben 2020. évi előirányzata 9.906 ezer Ft.

● tervbe veszi a „390411 Fővárosi Önkormányzat Óvodája” cím támogatási és kiadási előirányzatán az új „Bútorzat csere” feladatot 1.500 ezer Ft-tal, a kiadásból céljelleggel támogatott intézményi beruházások 1.181 ezer Ft, beruházási célú előzetesen felszámított áfa 319 ezer Ft.

A feladat összköltsége és egyben 2020. évi előirányzata 1.500 ezer Ft.

[28 igen (82,87%), 0 ellenszavazat, 1 tartózkodás (4,40%), 1 nem szavazott (3,79%)]

*1197/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az előirányzat-módosításról szóló döntést vezesse át a költségvetési rendeleten.

határidő: a költségvetési rendelet soron következő módosítása

felelős: Karácsony Gergely

[28 igen (82,87%), 0 ellenszavazat, 1 tartózkodás (4,40%), 1 nem szavazott (3,79%)]

*1198/2020. (IX. 30.) Főv. Kgy. határozat*

A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 46. § (3) bekezdése szerint eseti jelleggel magához vonja ugyanezen rendelet 1. sz. melléklet szerinti táblázat 6.2. sorában az engedélyokiratok jóváhagyására és módosítására vonatkozó, a Tulajdonosi Bizottságra átruházott hatáskört, továbbá ugyanezen rendelet 1. sz. melléklet szerinti táblázat 6.4. sorában az engedélyokiratok jóváhagyására és módosítására vonatkozó, a főpolgármesteri átruházott hatáskört, és jóváhagyja

az előterjesztés 1. számú mellékletében szereplő feladatok:

● szociális feladatok

- 7875 egyedi azonosító számú beruházási feladat engedélyokiratának 1. számú módosítását az előterjesztés 2. számú melléklete szerinti tartalommal,

- 7925 egyedi azonosító számú beruházási feladat engedélyokiratát az előterjesztés 5. számú melléklete szerinti tartalommal,

● kulturális feladatok

- 7845 egyedi azonosító számú beruházási feladat engedélyokiratának 1. számú módosítását az előterjesztés 4. számú melléklete szerinti tartalommal,

● köznevelési feladatok

- 7924 egyedi azonosító számú beruházási feladat engedélyokiratát az előterjesztés 6. számú melléklete szerinti tartalommal.

Egyúttal felkéri a főpolgármestert, hogy gondoskodjon az engedélyokiratok aláírásáról.

határidő: 30 nap

felelős: Karácsony Gergely

[28 igen (82,87%), 0 ellenszavazat, 1 tartózkodás (4,40%), 1 nem szavazott (3,79%)]

ELNÖK: Köszönöm szépen. Ezt viszont 28 igen szavazattal, ellenszavazat nélkül és 1 tartózkodás mellett támogatta a Közgyűlés.

Tehát a Fővárosi Közgyűlés következő ülésén a szobor elhelyezésével kapcsolatosan egy módosított előterjesztésről fogunk szavazni feltehetőleg.

Menjünk tovább, a 16. számú napirendi pont következik. A Budapesti Fesztiválzenekar közszolgáltatási szerződésével kapcsolatos az előterjesztés.

**16. napirend: A BFZ közszolgáltatási keretszerződésének és 2020. évi többlettámogatási megállapodásának előterjesztése** *[KGY/2020/39/E016]*

*(Borbély Lénárd, Hassay Zsófia, dr. Pintér Gábor és Soproni Tamás képviselők elhagyják az üléstermet, a szavazógépen azonban ezt nem jelezték, így az SZMSZ 26. § (1) bekezdés a) pont alapján jelenlevőnek kell őket tekinteni. Horváth Tamás elhagyja az üléstermet.)*

ELŐTERJESZTŐ: Gy. Németh Erzsébet

HOZZÁSZÓLÓ: dr. Láng Zsolt

ELNÖK: Van-e kérdés vagy észrevétel? Láng frakcióvezető úr!

DR. LÁNG ZSOLT (Fidesz-KDNP): Annyit szeretnék csak megjegyezni, tisztelt főpolgármester úr – hallom a hangján, hogy pörgetné a közgyűlést, és nem kötekedni akarok tényleg, meg nem az ön idejét húzni, meg az önökét –, mi itt a kezdetektől fogva azért rendszeresen ilyen demokráciavitákat folytatunk ezen a közgyűlésen, és nagyon messze állunk egymástól, én ennél a napirendi pontnál csak egyetlenegy dolgot szeretnék jelezni. Miközben minden vitában mindig megkapjuk a legkeményebb jelzőket a jelenlegi kormányra, azt már csak zárójelben szeretném mondani, hogy jelen pillanatban ez Magyarország Kormánya és a miniszterelnök Magyarország miniszterelnöke; az önöké is, még ha nem is tetszik, mint ahogy ön is a mi főpolgármesterünk. Csak azért, mert a vitákban mindig ez az önök miniszterelnöke meg az önök kormánya, de nem, ez valamennyiünké.

Csak azt szeretném megjegyezni, hogyha valamilyen szervezetre vagy valamilyen közösségre el lehet mondani, akkor a Fesztiválzenekar és annak vezetője, Fischer Iván mondjuk nem a kormány barátja, és hazudnék, ha azt mondanám, hogy a miniszterelnököt élteti minden megnyilatkozásában – elég cinikusan fogalmazva –, ettől függetlenül jól látható, hogy azt a művészi értéket és azt a világszínvonalat, amit ők képviselnek, mindenki támogatja, függetlenül a politikai nézeteitől. Ez szerintem fontos. Azért ha összeszámolják, akkor most by the way arról döntünk, és szaladunk tovább ebbe a pandémiába meg abba, amikor arról beszélünk, hogy 90 vagy 100 ember megmaradhat, vagy az utcára tesszük, vagy mi lesz, hogy ez alatt a négy év alatt a kormány 8 milliárd forinttal, a főváros 1 milliárd forinttal támogatja minimum a Fesztiválzenekart.

Meg fogjuk szavazni, mert amit ők csinálnak, az a világon egyedülálló, csak szeretném jelezni, hogy amikor folytatjuk ezeket a demokráciavitáinkat, akkor ilyenkor egy picit, csak egy nagyon picit legyenek tárgyilagosak, legalább magukban, az ilyen döntéseknél. Köszönöm szépen.

ELNÖK: Köszönöm szépen. Annyit tudok erről mondani, hogy a kormánnyal a kulturális kérdésekben kötött megállapodásunk része volt ez a döntés, és az erről szóló sajtótájékoztatón én Fekete Péter államtitkár úrral közösen vettem részt és megköszöntem a kormány együttműködését. Örülök, hogy vannak még közös ügyeink.

Kérem, szavazzanak az előterjesztésről!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a Budapesti Fesztiválzenekar Alapítvány számára – figyelemmel a 2020. április 6-án megkötött miniszterelnökségi Megállapodás 21. pontjában foglaltakra – 120.000 ezer Ft támogatást biztosít a „930001 Általános tartalék” cím előirányzata terhére.*

*A Fővárosi Közgyűlés úgy dönt, hogy a Budapesti Fesztiválzenekar Alapítvány támogatása érdekében 120.000 ezer Ft-tal csökkenti a „930001 Általános tartalék” cím kiadási, azon belül az általános tartalék előirányzatát, és ezzel egyidejűleg azonos összeggel megemeli a „837601 Budapesti Fesztiválzenekar Alapítvány” cím kiadási, azon belül az egyéb működési célú támogatások áht-n kívülre és az EU-nak előirányzatát.*

*A Fővárosi Közgyűlés felkéri a főpolgármestert, hogy az előirányzat-módosításra vonatkozó fenti döntés átvezetése érdekében készíttesse elő és terjessze a Fővárosi Közgyűlés elé a költségvetési rendelet megfelelő módosítását.*

*határidő: a 2020. évi költségvetési rendelet soron következő módosítása*

*felelős: Karácsony Gergely*

*A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 1. mellékletében foglalt táblázat 2.3. sora szerinti hatáskörben eljárva jóváhagyja a Budapesti Fesztiválzenekar Alapítvánnyal kötendő 120.000 ezer Ft összegű támogatási megállapodás megkötését az előterjesztés 1. számú melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 15 nap*

*felelős: Karácsony Gergely*

*A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 1. mellékletében foglalt táblázat 2.3. sora szerinti hatáskörben eljárva, a 40. § i) pontjának figyelembevételével jóváhagyja a Budapesti Fesztiválzenekar Alapítvánnyal kötendő 2021-2024. évekre szóló közszolgáltatási keretszerződés megkötését az előterjesztés 2. számú melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: a közszolgáltatási keretszerződés Támogatásokat Vizsgáló Iroda általi jóváhagyását követő 30 nap*

*felelős: Karácsony Gergely*

*(Szavazás.)*

*1199/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Budapesti Fesztiválzenekar Alapítvány számára – figyelemmel a 2020. április 6-án megkötött miniszterelnökségi Megállapodás 21. pontjában foglaltakra – 120.000 ezer Ft támogatást biztosít a „930001 Általános tartalék” cím előirányzata terhére.

[25 igen (79,21%), 0 ellenszavazat, 0 tartózkodás, 4 nem szavazott (6,59%)]

*1200/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Budapesti Fesztiválzenekar Alapítvány támogatása érdekében 120.000 ezer Ft-tal csökkenti a „930001 Általános tartalék” cím kiadási, azon belül az általános tartalék előirányzatát, és ezzel egyidejűleg azonos összeggel megemeli a „837601 Budapesti Fesztiválzenekar Alapítvány” cím kiadási, azon belül az egyéb működési célú támogatások áht-n kívülre és az EU-nak előirányzatát.

[25 igen (79,21%), 0 ellenszavazat, 0 tartózkodás, 4 nem szavazott (6,59%)]

*1201/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az előirányzat-módosításra vonatkozó fenti döntés átvezetése érdekében készíttesse elő és terjessze a Fővárosi Közgyűlés elé a költségvetési rendelet megfelelő módosítását.

határidő: a 2020. évi költségvetési rendelet soron következő módosítása

felelős: Karácsony Gergely

[25 igen (79,21%), 0 ellenszavazat, 0 tartózkodás, 4 nem szavazott (6,59%)]

*1202/2020. (IX. 30.) Főv. Kgy. határozat*

A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 1. mellékletében foglalt táblázat 2.3. sora szerinti hatáskörben eljárva jóváhagyja a Budapesti Fesztiválzenekar Alapítvánnyal kötendő 120.000 ezer Ft összegű támogatási megállapodás megkötését az előterjesztés 1. számú melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 15 nap

felelős: Karácsony Gergely

[25 igen (79,21%), 0 ellenszavazat, 0 tartózkodás, 4 nem szavazott (6,59%)]

*1203/2020. (IX. 30.) Főv. Kgy. határozat*

A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 1. mellékletében foglalt táblázat 2.3. sora szerinti hatáskörben eljárva, a 40. § i) pontjának figyelembevételével jóváhagyja a Budapesti Fesztiválzenekar Alapítvánnyal kötendő 2021-2024. évekre szóló közszolgáltatási keretszerződés megkötését az előterjesztés 2. számú melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: a közszolgáltatási keretszerződés Támogatásokat Vizsgáló Iroda általi jóváhagyását követő 30 nap

felelős: Karácsony Gergely

[25 igen (79,21%), 0 ellenszavazat, 0 tartózkodás, 4 nem szavazott (6,59%)]

ELNÖK: A képviselő-testület 25 egyhangú igen szavazattal támogatta az előterjesztést.

A 17. számú napirendi pont következik: kulturális intézmények alapító okiratainak módosítása.

**17. napirend: Javaslat kulturális intézmények Alapító okiratának módosítására**

*[KGY/2020/39/E017]*

ELŐTERJESZTŐ: Gy. Németh Erzsébet

ELNÖK: Van-e kérdés vagy észrevétel? *(Nincs jelentkező.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés hatályon kívül helyezi a 973/2020. (VIII. 27.) Főv. Kgy. határozatot és módosítja a Bartók Béla Emlékház intézmény 01/2015-493651 számú alapító okiratát az előterjesztés 3/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 3/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 3/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.*

*határidő: 30 nap*

*felelős: Karácsony Gergely*

*A Fővárosi Közgyűlés hatályon kívül helyezi a 971/2020. (VIII. 27.) Főv. Kgy. határozatot és módosítja a Budapest Főváros Levéltára intézmény 02/2019-490737 számú alapító okiratát az előterjesztés 4/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 4/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 4/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.*

*határidő: 30 nap*

*felelős: Karácsony Gergely*

*A Fővárosi Közgyűlés hatályon kívül helyezi a 972/2020. (VIII. 27.) Főv. Kgy. határozatot és módosítja a Budapesti Művelődési Központ intézmény 01/2015-490616 számú alapító okiratát az előterjesztés 5/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 5/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 5/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.*

*határidő: 30 nap*

*felelős: Karácsony Gergely*

*A Fővárosi Közgyűlés hatályon kívül helyezi a 974/2020. (VIII. 27.) Főv. Kgy. határozatot és módosítja a Budapesti Történeti Múzeum intézmény 02/2019-490638 számú alapító okiratát az előterjesztés 6/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 6/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 6/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.*

*határidő: 30 nap*

*felelős: Karácsony Gergely*

*A Fővárosi Közgyűlés hatályon kívül helyezi a 975/2020. (VIII. 27.) Főv. Kgy. határozatot és módosítja a Fővárosi Roma Oktatási és Kulturális Központ intézmény 01/2015-773263. számú alapító okiratát az előterjesztés 7/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 7/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 7/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.*

*határidő: 30 nap*

*felelős: Karácsony Gergely*

*A Fővárosi Közgyűlés hatályon kívül helyezi a 970/2020. (VIII. 27.) Főv. Kgy. határozatot és módosítja a Fővárosi Szabó Ervin Könyvtár intézmény 02/2019-490760 számú alapító okiratát az előterjesztés 8/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 8/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 8/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.*

*határidő: 30 nap*

*felelős: Karácsony Gergely*

*(Szavazás.)*

*1204/2020. (IX. 30.) Főv. Kgy. határozat*

A Fővárosi Közgyűlés hatályon kívül helyezi a 973/2020. (VIII. 27.) Főv. Kgy. határozatot és módosítja a Bartók Béla Emlékház intézmény 01/2015-493651 számú alapító okiratát az előterjesztés 3/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 3/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 3/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1205/2020. (IX. 30.) Főv. Kgy. határozat*

A Fővárosi Közgyűlés hatályon kívül helyezi a 971/2020. (VIII. 27.) Főv. Kgy. határozatot és módosítja a Budapest Főváros Levéltára intézmény 02/2019-490737 számú alapító okiratát az előterjesztés 4/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 4/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 4/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1206/2020. (IX. 30.) Főv. Kgy. határozat*

A Fővárosi Közgyűlés hatályon kívül helyezi a 972/2020. (VIII. 27.) Főv. Kgy. határozatot és módosítja a Budapesti Művelődési Központ intézmény 01/2015-490616 számú alapító okiratát az előterjesztés 5/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 5/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 5/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1207/2020. (IX. 30.) Főv. Kgy. határozat*

A Fővárosi Közgyűlés hatályon kívül helyezi a 974/2020. (VIII. 27.) Főv. Kgy. határozatot és módosítja a Budapesti Történeti Múzeum intézmény 02/2019-490638 számú alapító okiratát az előterjesztés 6/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 6/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 6/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1208/2020. (IX. 30.) Főv. Kgy. határozat*

A Fővárosi Közgyűlés hatályon kívül helyezi a 975/2020. (VIII. 27.) Főv. Kgy. határozatot és módosítja a Fővárosi Roma Oktatási és Kulturális Központ intézmény 01/2015-773263. számú alapító okiratát az előterjesztés 7/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 7/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 7/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1209/2020. (IX. 30.) Főv. Kgy. határozat*

A Fővárosi Közgyűlés hatályon kívül helyezi a 970/2020. (VIII. 27.) Főv. Kgy. határozatot és módosítja a Fővárosi Szabó Ervin Könyvtár intézmény 02/2019-490760 számú alapító okiratát az előterjesztés 8/B. sz. melléklete szerinti tartalommal, valamint jóváhagyja a módosításokkal egységes szerkezetbe foglalt alapító okiratot az előterjesztés 8/C. sz. melléklete szerinti tartalommal. Felkéri a főpolgármestert az alapító okirat módosítás aláírására, valamint az intézmény egységes szerkezetbe foglalt alapító okiratának az előterjesztés 8/C. sz. melléklete szerinti tartalommal történő kiadására, továbbá a törzskönyvi nyilvántartásba történő bejegyzés iránti intézkedésekre.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

ELNÖK: A képviselő-testület 24 egyhangú igen szavazattal támogatta az előterjesztést.

A 18. számú napirendi pont következik, a közös működtetésű színházak alapító okiratainak módosításával kapcsolatos az előterjesztés.

**18. napirend: Javaslat a közös működtetésű színházak alapító okiratainak módosítására** *[KGY/2020/39/E018]*

ELŐTERJESZTŐ: Karácsony Gergely

KARÁCSONY GERGELY főpolgármester: Van-e kérdés vagy észrevétel? *(Nincs jelentkező.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy*

*- a* *Budapest Bábszínház Közhasznú Nonprofit Kft. alapító okiratának 7.2. j) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 1. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 2. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.*

*- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.*

*határidő: 30 nap*

*felelős: Karácsony Gergely*

*A Fővárosi Közgyűlés úgy dönt, hogy*

*- a* *József Attila Színház Nonprofit Kft. alapító okiratának 7.2.1. a) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 3. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 4. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.*

*- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.*

*határidő: 30 nap*

*felelős: Karácsony Gergely*

*A Fővárosi Közgyűlés úgy dönt, hogy*

*- a* *Kolibri Gyermek- és Ifjúsági Színház Nonprofit Kft. alapító okiratának 7.2. j) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 5. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 6. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.*

*- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.*

*határidő: 30 nap*

*felelős: Karácsony Gergely*

*A Fővárosi Közgyűlés úgy dönt, hogy*

*- a* *Madách Színház Nonprofit Kft. alapító okiratának 7.2.1. a) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 7. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 8. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.*

*- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.*

*határidő: 30 nap*

*felelős: Karácsony Gergely*

*A Fővárosi Közgyűlés úgy dönt, hogy*

*- az* *Új Színház Nonprofit Kft. alapító okiratának 7.2. a) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 9. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 10. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.*

*- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján az Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.*

*határidő: 30 nap*

*felelős: Karácsony Gergely*

*A Fővárosi Közgyűlés úgy dönt, hogy*

*- a* *Vígszínház Nonprofit Kft. alapító okiratának 7.2.1. a) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 11. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 12. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.*

*- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.*

*határidő: 30 nap*

*felelős: Karácsony Gergely*

*A Fővárosi Közgyűlés úgy dönt, hogy*

*- a* *Margitszigeti Színház Nonprofit Kft. alapító okiratának 7.2.1. a) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 13. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 14. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.*

*- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.*

*határidő: 30 nap*

*felelős: Karácsony Gergely*

*(Szavazás.)*

*1210/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy

- a Budapest Bábszínház Közhasznú Nonprofit Kft. alapító okiratának 7.2. j) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 1. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 2. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.

- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1211/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy

- a József Attila Színház Nonprofit Kft. alapító okiratának 7.2.1. a) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 3. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 4. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.

- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1212/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy

- a Kolibri Gyermek- és Ifjúsági Színház Nonprofit Kft. alapító okiratának 7.2. j) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 5. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 6. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.

- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1213/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy

- a Madách Színház Nonprofit Kft. alapító okiratának 7.2.1. a) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 7. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 8. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.

- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1214/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy

- az Új Színház Nonprofit Kft. alapító okiratának 7.2. a) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 9. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 10. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.

- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján az Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1215/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy

- a Vígszínház Nonprofit Kft. alapító okiratának 7.2.1. a) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 11. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 12. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.

- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

*1216/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy

- a Margitszigeti Színház Nonprofit Kft. alapító okiratának 7.2.1. a) alpontjában foglaltak alapján a Társaság legfőbb szervének hatáskörében eljárva módosítja a Társaság alapító okiratát az előterjesztés 13. sz. melléklete szerinti tartalommal, valamint jóváhagyja az egységes szerkezetű alapító okiratát az előterjesztés 14. sz. melléklete szerinti tartalommal. Felkéri a főpolgármestert, hogy az alapító okirat módosítást és az egységes szerkezetbe foglalt alapító okiratot Budapest Főváros Önkormányzata képviseletében eljárva írja alá.

- Felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdése alapján a Társaság vezető tisztségviselőjét értesítse annak érdekében, hogy a változások Cégbírósághoz való bejelentése a Társaság jogi képviselőjének közreműködésével megtörténjen.

határidő: 30 nap

felelős: Karácsony Gergely

[24 igen (75,75%), 0 ellenszavazat, 0 tartózkodás, 5 nem szavazott (10,05%)]

KARÁCSONY GERGELY főpolgármester: A képviselő-testület 24 egyhangú igen szavazattal támogatta az előterjesztést.

A 19. számú napirendi pont következik: nemzetközi szervezetekhez való csatlakozás.

**19. napirend: Javaslat a Decent Work City Network (DWCN) nemzetközi szervezethez való csatlakozásra** *[KGY/2020/39/E019]*

ELŐTERJESZTŐ: Gy. Németh Erzsébet

ELNÖK: Van-e kérdés vagy észrevétel? *(Nincs jelentkező.)* Nem látok ilyet. A jelen nem lévő képviselők gépei bekapcsolva maradtak: Soproni polgármester úr, Hassay képviselő asszony, Pintér képviselő úr és Borbély képviselő úr nincsenek jelen, tehát kérem, a gépeiket kapcsolják ki, ameddig… *(Jelzésre:)* Hat óra van, úgyhogy énszerintem csináljuk és… *(Közbeszólásra:)* Hát annál inkább ki kell kapcsolni a gépeiket.

Van-e kérdés vagy észrevétel az előterjesztéshez? *(Nincs jelentkező.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés Magyarország helyi önkormányzatairól szóló 2011. évi CLXXXIX. törvény 42. § 6. pontja szerinti hatáskörében eljárva és a Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 7. § (1) bekezdésében foglaltak alapján jóváhagyja Budapest Főváros Önkormányzatának csatlakozását rendes tagként a DWCN Decent Work City Network (Tisztességes Munka Városi Hálózat Szövetség)-hez az előterjesztés mellékletében szereplő angol és magyar nyelvű jelentkezési lap szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: azonnal*

*felelős: Karácsony Gergely*

*A Fővárosi Közgyűlés előzetesen kötelezettséget vállal arra, hogy a DWCN (Decent Work City Network) szervezethez való csatlakozás esetén a 450 USD összegű éves tagdíj fedezetét 2021. évben a mindenkori aktuális tervezési árfolyamon biztosítja a Fővárosi Önkormányzat költségvetésében a „887802 Nemzetközi tagdíjak” cím kiadási, azon belül a nemzetközi kötelezettségek előirányzatán.*

*határidő: a 2021. évi költségvetés tervezése*

*felelős: Karácsony Gergely*

*A Fővárosi Közgyűlés felkéri a főpolgármestert, hogy a DWCN Decent Work City Network megalakulását követően tájékoztassa a Közgyűlést a szervezet működési formájáról, az elfogadott szervezeti és működési szabályzatáról, a vezetőségéről és terjessze a Közgyűlés elé jóváhagyás céljából a Budapest esetében meghatározott tagsági díjat a szervezetben való részvétel megerősítése érdekében.*

*határidő: a Fővárosi Közgyűlésnek a DWCN szervezet megalakulását követő rendes ülése*

*felelős: Karácsony Gergely*

*(Szavazás.)*

*1217/2020. (IX. 30.) Főv. Kgy. határozat*

A Fővárosi Közgyűlés Magyarország helyi önkormányzatairól szóló 2011. évi CLXXXIX. törvény 42. § 6. pontja szerinti hatáskörében eljárva és a Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet 7. § (1) bekezdésében foglaltak alapján jóváhagyja Budapest Főváros Önkormányzatának csatlakozását rendes tagként a DWCN Decent Work City Network (Tisztességes Munka Városi Hálózat Szövetség)-hez az előterjesztés mellékletében szereplő angol és magyar nyelvű jelentkezési lap szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: azonnal

felelős: Karácsony Gergely

[19 igen (69,18%), 3 ellenszavazat (1,55%), 0 tartózkodás, 4 nem szavazott (8,48%)]

*1218/2020. (IX. 30.) Főv. Kgy. határozat*

A Fővárosi Közgyűlés előzetesen kötelezettséget vállal arra, hogy a DWCN (Decent Work City Network) szervezethez való csatlakozás esetén a 450 USD összegű éves tagdíj fedezetét 2021. évben a mindenkori aktuális tervezési árfolyamon biztosítja a Fővárosi Önkormányzat költségvetésében a „887802 Nemzetközi tagdíjak” cím kiadási, azon belül a nemzetközi kötelezettségek előirányzatán.

határidő: a 2021. évi költségvetés tervezése

felelős: Karácsony Gergely

[19 igen (69,18%), 3 ellenszavazat (1,55%), 0 tartózkodás, 4 nem szavazott (8,48%)]

*1219/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy a DWCN Decent Work City Network megalakulását követően tájékoztassa a Közgyűlést a szervezet működési formájáról, az elfogadott szervezeti és működési szabályzatáról, a vezetőségéről és terjessze a Közgyűlés elé jóváhagyás céljából a Budapest esetében meghatározott tagsági díjat a szervezetben való részvétel megerősítése érdekében.

határidő: a Fővárosi Közgyűlésnek a DWCN szervezet megalakulását követő rendes ülése

felelős: Karácsony Gergely

[19 igen (69,18%), 3 ellenszavazat (1,55%), 0 tartózkodás, 4 nem szavazott (8,48%)]

ELNÖK: A képviselő-testület 19 igen szavazattal, 3 nem ellenében és tartózkodás nélkül támogatta az előterjesztést.

A 20. számú napirendi pont következik: tulajdonosi hozzájárulás megadása.

**20. napirend: Javaslat tulajdonosi döntés meghozatalára Beszédes János: Pányvavető c. szobrának áthelyezése ügyében** [KGY/2020/39/E020]

ELŐTERJESZTŐ: Gy. Németh Erzsébet

ELNÖK: Van-e kérdés vagy észrevétel? *(Nincs jelentkező.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés az 1991. évi XX. tv. 109. § (1) bekezdése alapján jóváhagyja a Fővárosi Önkormányzat tulajdonában lévő 29732/11 hrsz. alatti ingatlanon, a 1146 Budapest, Városliget parkban álló, a Fővárosi Önkormányzat tulajdonát képező Beszédes János László: Pányvavető c. szobor áthelyezését.*

*határidő: 2020. október 31.*

*felelős: Karácsony Gergely*

*A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet (SZMSZ) 46. § (3) bekezdése alapján – az SZMSZ mellékletében foglalt táblázat 2.1. és 2.3. sorában átruházott hatáskört eseti jelleggel magához vonva jóváhagyja a Fővárosi Önkormányzat tulajdonát képező Beszédes János László: Pányvavető c. szobor felújítását és felállítását a Magyar Gyula Kertészeti Szakközépiskola és Szakiskola parkjában (40991/36 hrsz.) a Városliget Park rehabilitációját végző Városliget Ingatlanfejlesztő Zrt. költségvállalásával, a BTM Budapest Galéria szakmai állásfoglalásaiban foglaltak szerint.*

*Ennek érdekében jóváhagyja az előterjesztés 7. sz. melléklete szerinti tartalommal a Budapest Főváros Önkormányzata, a Városliget Ingatlanfejlesztő Zrt. és a Budapesti Történeti Múzeum közötti megállapodás megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 2020. december 31.*

*felelős: Karácsony Gergely*

*(Szavazás.)*

*1220/2020. (IX. 30.) Főv. Kgy. határozat*

A Fővárosi Közgyűlés az 1991. évi XX. tv. 109. § (1) bekezdése alapján jóváhagyja a Fővárosi Önkormányzat tulajdonában lévő 29732/11 hrsz. alatti ingatlanon, a 1146 Budapest, Városliget parkban álló, a Fővárosi Önkormányzat tulajdonát képező Beszédes János László: Pányvavető c. szobor áthelyezését.

határidő: 2020. október 31.

felelős: Karácsony Gergely

[25 igen (81,40%), 0 ellenszavazat, 0 tartózkodás, 1 nem szavazott (0%)]

*1221/2020. (IX. 30.) Főv. Kgy. határozat*

A Fővárosi Közgyűlés Budapest Főváros Önkormányzata Szervezeti és Működési Szabályzatáról szóló 1/2020. (II. 5.) önkormányzati rendelet (SZMSZ) 46. § (3) bekezdése alapján – az SZMSZ mellékletében foglalt táblázat 2.1. és 2.3. sorában átruházott hatáskört eseti jelleggel magához vonva jóváhagyja a Fővárosi Önkormányzat tulajdonát képező Beszédes János László: Pányvavető c. szobor felújítását és felállítását a Magyar Gyula Kertészeti Szakközépiskola és Szakiskola parkjában (40991/36 hrsz.) a Városliget Park rehabilitációját végző Városliget Ingatlanfejlesztő Zrt. költségvállalásával, a BTM Budapest Galéria szakmai állásfoglalásaiban foglaltak szerint.

Ennek érdekében jóváhagyja az előterjesztés 7. sz. melléklete szerinti tartalommal a Budapest Főváros Önkormányzata, a Városliget Ingatlanfejlesztő Zrt. és a Budapesti Történeti Múzeum közötti megállapodás megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 2020. december 31.

felelős: Karácsony Gergely

[25 igen (81,40%), 0 ellenszavazat, 0 tartózkodás, 1 nem szavazott (0%)]

ELNÖK: A képviselő-testület 25 egyhangú igen szavazattal támogatta az előterjesztést.

A 21. számú napirendi pont következik: víziközművek átvételével kapcsolatos döntés.

**21. napirend: Javaslat víziközművek átvételével kapcsolatos döntések meghozatalára** *[KGY/2020/39/E021]*

*(Borbély Lénárd, Soproni Tamás visszatér az ülésterembe.)*

ELŐTERJESZTŐ: Kiss Ambrus

HOZZÁSZÓLÓ: Pokorni Zoltán

ELNÖK: Pokorni polgármester úr!

POKORNI ZOLTÁN (Fidesz-KDNP, polgármester): Csak egy apróság: megépítettük a Normafa úton a csatornát, szeretnénk átadni a fővárosnak, a főváros át is veszi, ez remek. Egy dolog szúrja a szememet: a főpolgármestert fölhatalmazza, hogy az átvételt írja alá, és erre három hónapot ad neki. Mi lenne, ha kicsit gyorsabban írná alá? Ez lenne a kérésem.

ELNÖK: Gyorsan alá fogjuk írni, megígérem. Van-e további kérdés vagy észrevétel? *(Nincs jelentkező.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés a víziközmű-szolgáltatásról szóló 2011. évi CCIX. törvény 5/F. § (1) bekezdésében meghatározott víziközmű-szolgáltatás infrastrukturális feltételeinek megteremtése, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontjában meghatározott ivóvíz-ellátás közfeladat ellátásának elősegítése érdekében* *jóváhagyja az előterjesztés 3. sz. mellékletében foglalt Budapest Főváros Önkormányzata és Budapest Főváros IX. Kerület Ferencváros Önkormányzata közötti víziközművek átvételéről szóló megállapodás megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 90 nap*

*felelős: Karácsony Gergely*

*A Fővárosi Közgyűlés a víziközmű-szolgáltatásról szóló 2011. évi CCIX. törvény 5/F. § (1) bekezdésében meghatározott víziközmű-szolgáltatás infrastrukturális feltételeinek megteremtése, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontjában meghatározott szennyvízelvezetés, -kezelés és -ártalmatlanítás (csatornaszolgáltatás) közfeladat ellátásának elősegítése érdekében jóváhagyja az előterjesztés 4. sz. mellékletében foglalt Budapest Főváros Önkormányzata és Budapest Főváros XII. kerület Hegyvidéki Önkormányzat közötti víziközművek átvételéről szóló megállapodás megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 90 nap*

*felelős: Karácsony Gergely*

*A Fővárosi Közgyűlés a víziközmű-szolgáltatásról szóló 2011. évi CCIX. törvény 5/F. § (1) bekezdésében meghatározott víziközmű-szolgáltatás infrastrukturális feltételeinek megteremtése, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontjában meghatározott ivóvíz-ellátás közfeladat ellátásának elősegítése érdekében jóváhagyja az előterjesztés 5-8. és 10-11. sz. mellékleteiben foglalt Budapest Főváros Önkormányzata és Budapest Főváros XVI. kerületi Önkormányzat közötti víziközművek átvételéről szóló megállapodások megkötését és felkéri a főpolgármestert, hogy azokat Budapest Főváros Önkormányzata képviseletében eljárva írja alá.*

*határidő: 90 nap*

*felelős: Karácsony Gergely*

*A Fővárosi Közgyűlés a víziközmű-szolgáltatásról szóló 2011. évi CCIX. törvény 5/F. § (1) bekezdésében meghatározott víziközmű-szolgáltatás infrastrukturális feltételeinek megteremtése, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontjában meghatározott szennyvízelvezetés, -kezelés és -ártalmatlanítás (csatornaszolgáltatás) közfeladat ellátásának elősegítése érdekében jóváhagyja az előterjesztés 9. és 12. sz. mellékleteiben foglalt Budapest Főváros Önkormányzata és Budapest Főváros XVI. kerületi Önkormányzat közötti víziközművek átvételéről szóló megállapodások megkötését és felkéri a főpolgármestert, hogy azokat Budapest Főváros Önkormányzata képviseletében eljárva írja alá.*

*határidő: 90 nap*

*felelős: Karácsony Gergely*

*A Fővárosi Közgyűlés a víziközmű-szolgáltatásról szóló 2011. évi CCIX. törvény 5/F. § (1) bekezdésében meghatározott víziközmű-szolgáltatás infrastrukturális feltételeinek megteremtése, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontjában meghatározott ivóvíz-ellátás közfeladat ellátásának elősegítése érdekében jóváhagyja az előterjesztés 13. sz. mellékletében foglalt Budapest Főváros Önkormányzata és Budapest Főváros XVII. kerület Rákosmente Önkormányzata közötti víziközművek átvételéről szóló megállapodás megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 90 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy az átvett befejezetlen beruházásokat mindösszesen 158.985.306 Ft értékben aktiválja és mint aktivált vagyont Budapest Főváros Önkormányzata mindenkori vagyonmérlegében szerepeltesse.*

*határidő: 90 nap*

*felelős: Karácsony Gergely*

*(Szavazás.)*

*1222/2020. (IX. 30.) Főv. Kgy. határozat*

A Fővárosi Közgyűlés a víziközmű-szolgáltatásról szóló 2011. évi CCIX. törvény 5/F. § (1) bekezdésében meghatározott víziközmű-szolgáltatás infrastrukturális feltételeinek megteremtése, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontjában meghatározott ivóvíz-ellátás közfeladat ellátásának elősegítése érdekében jóváhagyja az előterjesztés 3. sz. mellékletében foglalt Budapest Főváros Önkormányzata és Budapest Főváros IX. Kerület Ferencváros Önkormányzata közötti víziközművek átvételéről szóló megállapodás megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 90 nap

felelős: Karácsony Gergely

[28 igen (91,06%), 0 ellenszavazat, 0 tartózkodás, 0 nem szavazott]

*1223/2020. (IX. 30.) Főv. Kgy. határozat*

A Fővárosi Közgyűlés a víziközmű-szolgáltatásról szóló 2011. évi CCIX. törvény 5/F. § (1) bekezdésében meghatározott víziközmű-szolgáltatás infrastrukturális feltételeinek megteremtése, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontjában meghatározott szennyvízelvezetés, -kezelés és -ártalmatlanítás (csatornaszolgáltatás) közfeladat ellátásának elősegítése érdekében jóváhagyja az előterjesztés 4. sz. mellékletében foglalt Budapest Főváros Önkormányzata és Budapest Főváros XII. kerület Hegyvidéki Önkormányzat közötti víziközművek átvételéről szóló megállapodás megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 90 nap

felelős: Karácsony Gergely

[28 igen (91,06%), 0 ellenszavazat, 0 tartózkodás, 0 nem szavazott]

*1224/2020. (IX. 30.) Főv. Kgy. határozat*

A Fővárosi Közgyűlés a víziközmű-szolgáltatásról szóló 2011. évi CCIX. törvény 5/F. § (1) bekezdésében meghatározott víziközmű-szolgáltatás infrastrukturális feltételeinek megteremtése, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontjában meghatározott ivóvíz-ellátás közfeladat ellátásának elősegítése érdekében jóváhagyja az előterjesztés 5-8. és 10-11. sz. mellékleteiben foglalt Budapest Főváros Önkormányzata és Budapest Főváros XVI. kerületi Önkormányzat közötti víziközművek átvételéről szóló megállapodások megkötését és felkéri a főpolgármestert, hogy azokat Budapest Főváros Önkormányzata képviseletében eljárva írja alá.

határidő: 90 nap

felelős: Karácsony Gergely

[28 igen (91,06%), 0 ellenszavazat, 0 tartózkodás, 0 nem szavazott]

*1225/2020. (IX. 30.) Főv. Kgy. határozat*

A Fővárosi Közgyűlés a víziközmű-szolgáltatásról szóló 2011. évi CCIX. törvény 5/F. § (1) bekezdésében meghatározott víziközmű-szolgáltatás infrastrukturális feltételeinek megteremtése, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontjában meghatározott szennyvízelvezetés, -kezelés és -ártalmatlanítás (csatornaszolgáltatás) közfeladat ellátásának elősegítése érdekében jóváhagyja az előterjesztés 9. és 12. sz. mellékleteiben foglalt Budapest Főváros Önkormányzata és Budapest Főváros XVI. kerületi Önkormányzat közötti víziközművek átvételéről szóló megállapodások megkötését és felkéri a főpolgármestert, hogy azokat Budapest Főváros Önkormányzata képviseletében eljárva írja alá.

határidő: 90 nap

felelős: Karácsony Gergely

[28 igen (91,06%), 0 ellenszavazat, 0 tartózkodás, 0 nem szavazott]

*1226/2020. (IX. 30.) Főv. Kgy. határozat*

A Fővárosi Közgyűlés a víziközmű-szolgáltatásról szóló 2011. évi CCIX. törvény 5/F. § (1) bekezdésében meghatározott víziközmű-szolgáltatás infrastrukturális feltételeinek megteremtése, valamint a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 11. pontjában meghatározott ivóvíz-ellátás közfeladat ellátásának elősegítése érdekében jóváhagyja az előterjesztés 13. sz. mellékletében foglalt Budapest Főváros Önkormányzata és Budapest Főváros XVII. kerület Rákosmente Önkormányzata közötti víziközművek átvételéről szóló megállapodás megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 90 nap

felelős: Karácsony Gergely

[28 igen (91,06%), 0 ellenszavazat, 0 tartózkodás, 0 nem szavazott]

*1227/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az átvett befejezetlen beruházásokat mindösszesen 158.985.306 Ft értékben aktiválja és mint aktivált vagyont Budapest Főváros Önkormányzata mindenkori vagyonmérlegében szerepeltesse.

határidő: 90 nap

felelős: Karácsony Gergely

[28 igen (91,06%), 0 ellenszavazat, 0 tartózkodás, 0 nem szavazott]

ELNÖK: A képviselő-testület 28 egyhangú igen szavazattal támogatta az előterjesztést.

Menjünk tovább! A 22. számú napirendi pont következik, a Szérűskerti uszoda bérbeadásával kapcsolatos.

**22. napirend: Javaslat a Budapest III., Szérűskert utca 40-42. szám alatti tanuszoda bérbeadásával kapcsolatos döntés meghozatalára**

*[KGY/2020/39/E022]*

*(Dr. Láng Zsolt elhagyja az üléstermet.)*

ELŐTERJESZTŐK: Kiss Ambrus, Gy. Németh Erzsébet

ELNÖK: Van-e kérdés vagy észrevétel? *(Nincs jelzés.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés jóváhagyja, hogy az előterjesztés 3. számú melléklete szerinti minta szerződés alapján kerüljenek megkötésre Budapest Főváros Önkormányzata, a Mozaik Gazdasági Szervezet és az Észak-Budapesti Tankerületi Központ között a Mozaik Gazdasági Szervezet által működtetett Szérűskert utcai tanuszoda bérbeadásáról szóló szerződések és felkéri a főpolgármestert a szerződések Budapest Főváros Önkormányzata képviseletében eljárva történő aláírására.*

*határidő: 60 nap*

*felelős: Karácsony Gergely*

*(Szavazás.)*

*1228/2020. (IX. 30.) Főv. Kgy. határozat*

A Fővárosi Közgyűlés jóváhagyja, hogy az előterjesztés 3. számú melléklete szerinti minta szerződés alapján kerüljenek megkötésre Budapest Főváros Önkormányzata, a Mozaik Gazdasági Szervezet és az Észak-Budapesti Tankerületi Központ között a Mozaik Gazdasági Szervezet által működtetett Szérűskert utcai tanuszoda bérbeadásáról szóló szerződések és felkéri a főpolgármestert a szerződések Budapest Főváros Önkormányzata képviseletében eljárva történő aláírására.

határidő: 60 nap

felelős: Karácsony Gergely

[24 igen (82,01%), 0 ellenszavazat, 0 tartózkodás, 3 nem szavazott (9,05%)]

ELNÖK: 24 igen szavazattal, nem szavazat és tartózkodás nélkül a képviselő-testület támogatta az indítványt.

A 23. számú napirendi pont következik, a kerületi parkolási megállapodások módosításával kapcsolatos az előterjesztés.

**23. napirend: Javaslat parkolási megállapodások módosítására**

*[KGY/2020/39/E023]*

*(Dr. Láng Zsolt visszatér az ülésterembe.)*

ELŐTERJESZTŐ: Tüttő Kata

ELNÖK: Van-e kérdés vagy észrevétel? *(Nincs jelzés.)* Előterjesztői kiegészítés érkezett az előterjesztéshez, arra való figyelemmel szavazzanak, kérem, az előterjesztésről.

*A szavazásra feltett döntési javaslat pontos tartalma:*

*A Fővárosi Közgyűlés jóváhagyja a Fővárosi Önkormányzat és Budapest Főváros VII. kerületi Önkormányzat közötti, a módosítással egységes szerkezetbe foglalt együttműködési megállapodás megkötését az előterjesztői kiegészítés 1. sz. melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 30 nap*

*felelős: Karácsony Gergely*

*A Fővárosi Közgyűlés jóváhagyja a Fővárosi Önkormányzat és Budapest Főváros V. kerületi Önkormányzat közötti, a módosítással egységes szerkezetbe foglalt együttműködési megállapodás megkötését az előterjesztői kiegészítés 2. sz. melléklete szerinti tartalommal és felkéri a főpolgármestert, hogy az Budapest Főváros Önkormányzata képviseletében eljárva írja alá.*

*határidő: 30 nap*

*felelős: Karácsony Gergely*

*(Szavazás.)*

*1229/2020. (IX. 30.) Főv. Kgy. határozat*

A Fővárosi Közgyűlés jóváhagyja a Fővárosi Önkormányzat és Budapest Főváros VII. kerületi Önkormányzat közötti, a módosítással egységes szerkezetbe foglalt együttműködési megállapodás megkötését az előterjesztői kiegészítés 1. sz. melléklete szerinti tartalommal és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 30 nap

felelős: Karácsony Gergely

[25 igen (83,44%), 0 ellenszavazat, 2 tartózkodás (3,22%), 1 nem szavazott (4,40%)]

*1230/2020. (IX. 30.) Főv. Kgy. határozat*

A Fővárosi Közgyűlés jóváhagyja a Fővárosi Önkormányzat és Budapest Főváros V. kerületi Önkormányzat közötti, a módosítással egységes szerkezetbe foglalt együttműködési megállapodás megkötését az előterjesztői kiegészítés 2. sz. melléklete szerinti tartalommal és felkéri a főpolgármestert, hogy az Budapest Főváros Önkormányzata képviseletében eljárva írja alá.

határidő: 30 nap

felelős: Karácsony Gergely

[25 igen (83,44%), 0 ellenszavazat, 2 tartózkodás (3,22%), 1 nem szavazott (4,40%)]

ELNÖK: 25 igen szavazattal, nem szavazat nélkül, 2 tartózkodás mellett a képviselő-testület támogatta az előterjesztést.

Megyünk tovább. A BVH könyvvizsgálói megválasztásával kapcsolatos előterjesztés.

**24. napirend: Javaslat a BVH Zrt. állandó könyvvizsgálójának megválasztására és díjazása megállapítására** *[KGY/2020/39/E024]*

*(Hassay Zsófia visszatér az ülésterembe.)*

ELŐTERJESZTŐ: Karácsony Gergely

HOZZÁSZÓLÓK: dr. Láng Zsolt, Kovács Péter, dr. Bagdy Gábor

KARÁCSONY GERGELY főpolgármester: Megnyitom a vitát. Megadom a szót Láng Zsolt frakcióvezető úrnak.

DR. LÁNG ZSOLT (Fidesz-KDNP): Igen tisztelt Főpolgármester Úr! Ezzel a napirendi ponttal kapcsolatban azzal szeretném indokolni, hogy nem fogjuk megszavazni, bár kétségtelen, hogy a közbeszerzési eljárás jogszerűen zajlott le, mert az a sajnálatos eset történt, hogy a könyvvizsgálónak, amely ez a BDO Magyarország, tehát ugyanaz a könyvvizsgáló, amely lett, annak volt egyéves opciója idén még ugyanazon az áron, amely áron eddig dolgozott. Ezt az opciót a BVH vezérigazgatója, Walter Katalin vezetői döntésben nem hívta le, hanem megszüntette a szerződést.

Csak az nem hibázik, aki nem dolgozik, ezt szeretném elmondani, de tényszerűen az történt, ez egy hibás döntésnek bizonyult, ugyanis utána kiírta a közbeszerzést, amit már jóváhagyott az IG, és ezen a közbeszerzésen nyert ugyanez a cég 60 százalékkal drágábban, mint amennyiért előtte dolgozott. Egész pontosan jövőre 11,6 millió forinttal fogunk ugyanazért a szolgáltatásért többet fizetni ugyanannak a cégnek. Szerintünk ez így nem vállalható, legalábbis egy tárgyalást megérne a céggel szerintem. Nagyon rossz az optikája, még ha nem is feltételezem, hogy Walter Katalinban rossz szándék lett volna ebben az ügyben, de ettől függetlenül a tények azok tények.

Úgyhogy szeretném jelezni, hogy mi nem tudjuk támogatni ezt a napirendi pontot. A felügyelőbizottság egyhangúan egyébként értesítette a tulajdonost, azaz önt, főpolgármester úr, hogy ebben az ügyben azért tegye meg a körültekintő beszámoltatást. Köszönöm szépen.

KARÁCSONY GERGELY főpolgármester: Kovács Péter polgármester úr!

KOVÁCS PÉTER (Fidesz-KDNP, polgármester): Köszönöm szépen a szót, főpolgármester úr. Én nem vagyok ennyire optimista ebben a kérdésben. Láng úr feltételezése az, hogy jóhiszeműen, de bután járt el az ügyvezető. Van egy másik feltételezés, én ezt megosztom önökkel, ami meg arról szól, hogy volt egy forgatókönyv, de az nem jött be. A forgatókönyv az volt, hogy ne ez a cég vigye a továbbiakban a könyvvizsgálatot, hanem egy külföldi érdekeltségben levő cégnek játsszák át ezt a könyvvizsgálati dolgot, ráadásul dupla áron. Tehát én még örülnék annak vagy örülhetünk annak, hogy ez nem sikerült, és csak 60 százalékkal drágábban dolgozik majd a könyvvizsgáló, ugyanis amikor megnézzük a közbeszerzési eljárás felhívását, abban meg az előterjesztésben is benne van, hogy a becsült érték 180 millió forint volt, három érvényes ajánlat érkezett, és hogy, hogy nem, az egyik külföldi könyvvizsgáló cég pont 180 millió forintos ajánlatot tett. De hiba csúszott a számításba, és az eddigi könyvvizsgáló is beadott egy ajánlatot, olcsóbbat, mint a külföldi könyvvizsgáló.

Ezek után annyi mersze talán nem volt az előterjesztőnek, meg a közbeszerzésben nem is lehet, hogy érvénytelenítette volna a közbeszerzést vagy bármilyen hivatkozással semmissé tette volna, hanem kénytelen lenyeletni a békát a Fővárosi Közgyűléssel, hogy bár nem dupláért, és nem egy külföldinek, hanem egy 60 százalékkal drágább és egy magyar cégnek adják ezt a könyvvizsgálatot. Szerintem ez egy… Nem is szerintem. Vannak olyan feltételezések, melyek szerint ez egyértelműen a pénzek lenyúlására irányult. Nem jött be, bár ki tudja, hogy mit beszéltek meg ezzel a könyvvizsgálóval, és akik ezt mondták, azok fölállítottak egy teóriát, és én ezt a teóriát támogatom, hogy létrejött a KER, nem a nemzeti együttműködés rendszere, hanem a karácsonyi együttműködés rendszere. Ebből ma már azért tapasztaltunk dolgokat: a fékek, ellensúlyok rendszere megszűnt a Fővárosi Közgyűlésben, a diktatórikus SZMSZ-ben vannak egyenlők és egyenlőbbek. Nincs pénz semmire, halljuk, de egyébként haverok, bármilyen haver tanácsadói szerződésekhez jut, és mindenkinek van legalább egy ösztöndíjasi helye, ha más nem, minden támogató pártnak jutott egy főpolgármester-helyettesi szék, és én úgy látom, hogy külföldinek akarták átjátszani ezt a szerződést. Ez a KER rendszere. Én nem támogatom ezt a rendszert, és ezért nem is fogom megszavazni ezt az előterjesztést. Köszönöm szépen.

KARÁCSONY GERGELY főpolgármester: Köszönjük szépen. Nagy távlatok nyílnak meg e napirendi pont kapcsán. Bagdy képviselő úr!

DR. BAGDY GÁBOR (Fidesz-KDNP): Köszönöm szépen. Ezek szerint a felügyelőbizottság felkérte a tulajdonost, hogy ezt a kérdést vizsgálja meg. Nyilván ezt meg fogja tenni. Feltételezhetően az egyik kérdés éppen az lesz, hogy a beszerzési tervezett ár miért lett ilyen magas, ha korábban ennél alacsonyabb összegért is vállalták, és ennek lehívására egy opció is volt. Én a részleteket nem ismerem, de nyilván ez a vizsgálat erre is ki fog térni. Köszönöm.

KARÁCSONY GERGELY főpolgármester: Köszönöm szépen. Nem látok több hozzászólási szándékot. A vitát lezárom. Kérem, szavazzanak az előterjesztésről!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a BVH Budapesti Városüzemeltetési Holding Zártkörűen Működő Részvénytársaság Alapszabályának VII. fejezet 1.1 pont d) alpontja alapján a BVH Zrt. legfőbb szervének hatáskörében eljárva a Társaság könyvvizsgálójának megválasztja a BDO Magyarország Könyvvizsgáló Kft.-t (székhely: 1103 Budapest, Kőér utca 2/A. C. ép., cégjegyzékszám: 01 09 867785, kamarai nyilvántartási szám: 002387), a könyvvizsgálatért felelős személynek megválasztja Schillinger Andrást (a.n.: …….…..…...….….., lakcíme: ….….………..…….…….….…., könyvvizsgáló kamarai nyilvántartási száma: 007399) 2022. június 30-ig* *10.880.000 Ft/ 2 év + áfa megbízási díjért.*

*Felkéri a főpolgármestert, hogy a Ptk. 3:109. § (4) bekezdésének megfelelően az alapítói döntésről értesítse a Társaság vezető tisztségviselőjét annak érdekében, hogy a könyvvizsgálóra vonatkozó változások Cégbírósághoz való bejelentéséről és a könyvvizsgáló megválasztását követő 90 napon belül a könyvvizsgálói szerződés megkötéséről gondoskodjon.*

*határidő: 30 nap*

*felelős: Karácsony Gergely*

*(Szavazás.)*

*1231/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a BVH Budapesti Városüzemeltetési Holding Zártkörűen Működő Részvénytársaság Alapszabályának VII. fejezet 1.1 pont d) alpontja alapján a BVH Zrt. legfőbb szervének hatáskörében eljárva a Társaság könyvvizsgálójának megválasztja a BDO Magyarország Könyvvizsgáló Kft.-t (székhely: 1103 Budapest, Kőér utca 2/A. C. ép., cégjegyzékszám: 01 09 867785, kamarai nyilvántartási szám: 002387), a könyvvizsgálatért felelős személynek megválasztja Schillinger Andrást (a.n.: …………………….., lakcíme: ………………………..…….., könyvvizsgáló kamarai nyilvántartási száma: 007399) 2022. június 30-ig 10.880.000 Ft/ 2 év + áfa megbízási díjért.

Felkéri a főpolgármestert, hogy a Ptk. 3:109. § (4) bekezdésének megfelelően az alapítói döntésről értesítse a Társaság vezető tisztségviselőjét annak érdekében, hogy a könyvvizsgálóra vonatkozó változások Cégbírósághoz való bejelentéséről és a könyvvizsgáló megválasztását követő 90 napon belül a könyvvizsgálói szerződés megkötéséről gondoskodjon.

határidő: 30 nap

felelős: Karácsony Gergely

[18 igen (68,23%), 10 ellenszavazat (15,58%), 2 tartózkodás (7,25%), 0 nem szavazott]

ELNÖK: 18 igen, 10 nem szavazattal, 2 tartózkodás mellett a képviselő-testület támogatta az előterjesztést.

25. számú napirendi pont következik, a klímavédelmi pályázatok beadásáról szól az előterjesztés.

**25. napirend: Javaslat klímavédelmi témájú uniós pályázatok benyújtására**

*[KGY/2020/39/E025]*

ELŐTERJESZTŐ: Dorosz Dávid

ELNÖK: Van-e kérdés vagy észrevétel? *(Nincs jelzés.)* Nem látok ilyet. A vitát lezárom. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés egyetért a napenergia hasznosítása témakörében benyújtandó pályázat fő céljaival: demonstrációs beavatkozásokon keresztül a jogi, adminisztratív, műszaki, a városi prosumerizmus (elektromos áramot termelő és felhasználó „fogyasztó” egyidejűleg) pénzügyi és társadalmi, viselkedési akadályaira való válaszadás, a napenergia integrálása a városba. Ennek alapján támogatja a LIFE Éghajlat-politika alprogram 2020. évi pályázati kiíráson Alacsony szén-dioxid kibocsátású, megújuló energiára építő modellértékű beruházások Budapesten című pályázatban a Fővárosi Önkormányzat koordinátorként történő részvételét. Továbbá felkéri a főpolgármestert, hogy gondoskodjon a szükséges dokumentáció előkészítéséről, valamint az előterjesztés 1. sz. és 2. sz. mellékletei szerinti nyilatkozatok aláírásáról, valamint a pályázat benyújtásáról.*

*határidő: 2020. október 6.*

*felelős: Karácsony Gergely*

*A Fővárosi Közgyűlés felkéri a főpolgármestert, hogy az Alacsony szén-dioxid kibocsátású, megújuló energiára építő modellértékű beruházások Budapesten c. pályázat pozitív elbírálása esetén az Európai Bizottság és a Főváros között kötendő támogatási szerződést és a partnerek között kötendő konzorciumi megállapodást, valamint a támogatás összegét és a szükséges várhatóan 50 millió Ft összegű önerő biztosításáról szóló javaslatot terjessze be a Fővárosi Közgyűlés elé jóváhagyás céljából.*

*határidő: a pályázat pozitív elbírálását követő 4 hónap*

*felelős: Karácsony Gergely*

*A Fővárosi Közgyűlés egyetért a városi csapadékvíz kezelés témakörében benyújtandó pályázat fő céljaival: Budapest klímaváltozáshoz való adaptációjának elősegítése a villám-árvizek kezelése, a csapadékvíz kezelése és helyben tartásának javítása. Ennek alapján támogatja a LIFE Éghajlat-politika alprogram 2020. évi pályázati kiíráson Csapadékvíz kezelése urbánus környezetben, alkalmazkodás és megelőzés című pályázatban a Fővárosi Önkormányzat részvételét. Továbbá felkéri a főpolgármestert, hogy gondoskodjon a szükséges dokumentáció előkészítéséről, valamint az előterjesztés 3. sz. melléklete szerinti nyilatkozat aláírásáról, valamint azok vezető partner részére történő megküldésről.*

*határidő: 2020. október 6.*

*felelős: Karácsony Gergely*

*A Fővárosi Közgyűlés felkéri a főpolgármestert, hogy a Csapadékvíz kezelése urbánus környezetben, alkalmazkodás és megelőzés c. pályázat pozitív elbírálása esetén az Európai Bizottság és a Főváros között kötendő támogatási szerződést és a partnerek között kötendő konzorciumi megállapodást, valamint a támogatás összegét és a szükséges várhatóan 11,25 millió Ft összegű önerő biztosításáról szóló javaslatot terjessze be a Fővárosi Közgyűlés elé jóváhagyás céljából.*

*határidő: a pályázat pozitív elbírálását követő 4 hónap*

*felelős: Karácsony Gergely*

*A Fővárosi Közgyűlés Magyarország helyi önkormányzatairól szóló 2011. évi CLXXXIX. törvény 68. § (3) bekezdésében foglaltak alapján tudomásul veszi főpolgármester tájékoztatását és egyetért az energiaközösségek létrejöttének támogatása témakörében benyújtott pályázat fő céljaival: az energiaközösségeket gazdasági, szociológiai vagy szabályozási ajánlásokkal történő támogatásával, a H2020 LC-SC3-EC-1-2020 kódjelű pályázati kiíráson ProCos című pályázatban a Fővárosi Önkormányzat részvételével.*

*határidő: azonnal*

*felelős: Karácsony Gergely*

*A Fővárosi Közgyűlés felkéri a főpolgármestert, hogy a ProCos c. pályázat pozitív elbírálása esetén az Európai Bizottság és a vezető partner között kötendő támogatási szerződést és a csatlakozási formanyomtatványt, valamint a partnerek között kötendő konzorciumi megállapodást terjessze be a Fővárosi Közgyűlés soron következő ülésére jóváhagyás céljából.*

*határidő: a pályázat pozitív elbírálását követő 3 hónap*

*felelős: Karácsony Gergely*

*A Fővárosi Közgyűlés Magyarország helyi önkormányzatairól szóló 2011. évi CLXXXIX. törvény 68. § (3) bekezdésében foglaltak alapján tudomásul veszi főpolgármester tájékoztatását és egyetért a városi fenntartható és erőforrás-hatékony élelmiszer-ellátási láncok témakörében benyújtott pályázat fő céljaival: városi fenntartható és erőforrás-hatékony élelmiszer-ellátási láncok fejlesztését és elterjesztése úgynevezett városi élő laborok létrehozásával, a H2020 SFS-01-2020 kódjelű pályázati kiíráson Divinfood című pályázatban a Fővárosi Önkormányzat részvételével.*

*határidő: azonnal*

*felelős: Karácsony Gergely*

*A Fővárosi Közgyűlés felkéri a főpolgármestert, hogy a Divinfood c. pályázat pozitív elbírálása esetén az Európai Bizottság és a vezető partner között kötendő támogatási szerződést és a csatlakozási formanyomtatványt, valamint a partnerek között kötendő konzorciumi megállapodást terjessze be a Fővárosi Közgyűlés soron következő ülésére jóváhagyás céljából.*

*határidő: a pályázat pozitív elbírálását követő 3 hónap*

*felelős: Karácsony Gergely*

*(Szavazás.)*

*1232/2020. (IX. 30.) Főv. Kgy. határozat*

A Fővárosi Közgyűlés egyetért a napenergia hasznosítása témakörében benyújtandó pályázat fő céljaival: demonstrációs beavatkozásokon keresztül a jogi, adminisztratív, műszaki, a városi prosumerizmus (elektromos áramot termelő és felhasználó „fogyasztó” egyidejűleg) pénzügyi és társadalmi, viselkedési akadályaira való válaszadás, a napenergia integrálása a városba. Ennek alapján támogatja a LIFE Éghajlat-politika alprogram 2020. évi pályázati kiíráson Alacsony szén-dioxid kibocsátású, megújuló energiára építő modellértékű beruházások Budapesten című pályázatban a Fővárosi Önkormányzat koordinátorként történő részvételét. Továbbá felkéri a főpolgármestert, hogy gondoskodjon a szükséges dokumentáció előkészítéséről, valamint az előterjesztés 1. sz. és 2. sz. mellékletei szerinti nyilatkozatok aláírásáról, valamint a pályázat benyújtásáról.

határidő: 2020. október 6.

felelős: Karácsony Gergely

[28 igen (86,69%), 0 ellenszavazat, 1 tartózkodás (0%), 1 nem szavazott (4,37%)]

*1233/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az Alacsony szén-dioxid kibocsátású, megújuló energiára építő modellértékű beruházások Budapesten c. pályázat pozitív elbírálása esetén az Európai Bizottság és a Főváros között kötendő támogatási szerződést és a partnerek között kötendő konzorciumi megállapodást, valamint a támogatás összegét és a szükséges várhatóan 50 millió Ft összegű önerő biztosításáról szóló javaslatot terjessze be a Fővárosi Közgyűlés elé jóváhagyás céljából.

határidő: a pályázat pozitív elbírálását követő 4 hónap

felelős: Karácsony Gergely

[28 igen (86,69%), 0 ellenszavazat, 1 tartózkodás (0%), 1 nem szavazott (4,37%)]

*1234/2020. (IX. 30.) Főv. Kgy. határozat*

A Fővárosi Közgyűlés egyetért a városi csapadékvíz kezelés témakörében benyújtandó pályázat fő céljaival: Budapest klímaváltozáshoz való adaptációjának elősegítése a villám-árvizek kezelése, a csapadékvíz kezelése és helyben tartásának javítása. Ennek alapján támogatja a LIFE Éghajlat-politika alprogram 2020. évi pályázati kiíráson Csapadékvíz kezelése urbánus környezetben, alkalmazkodás és megelőzés című pályázatban a Fővárosi Önkormányzat részvételét. Továbbá felkéri a főpolgármestert, hogy gondoskodjon a szükséges dokumentáció előkészítéséről, valamint az előterjesztés 3. sz. melléklete szerinti nyilatkozat aláírásáról, valamint azok vezető partner részére történő megküldésről.

határidő: 2020. október 6.

felelős: Karácsony Gergely

[28 igen (86,69%), 0 ellenszavazat, 1 tartózkodás (0%), 1 nem szavazott (4,37%)]

*1235/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy a Csapadékvíz kezelése urbánus környezetben, alkalmazkodás és megelőzés c. pályázat pozitív elbírálása esetén az Európai Bizottság és a Főváros között kötendő támogatási szerződést és a partnerek között kötendő konzorciumi megállapodást, valamint a támogatás összegét és a szükséges várhatóan 11,25 millió Ft összegű önerő biztosításáról szóló javaslatot terjessze be a Fővárosi Közgyűlés elé jóváhagyás céljából.

határidő: a pályázat pozitív elbírálását követő 4 hónap

felelős: Karácsony Gergely

[28 igen (86,69%), 0 ellenszavazat, 1 tartózkodás (0%), 1 nem szavazott (4,37%)]

*1236/2020. (IX. 30.) Főv. Kgy. határozat*

A Fővárosi Közgyűlés Magyarország helyi önkormányzatairól szóló 2011. évi CLXXXIX. törvény 68. § (3) bekezdésében foglaltak alapján tudomásul veszi főpolgármester tájékoztatását és egyetért az energiaközösségek létrejöttének támogatása témakörében benyújtott pályázat fő céljaival: az energiaközösségeket gazdasági, szociológiai vagy szabályozási ajánlásokkal történő támogatásával, a H2020 LC-SC3-EC-1-2020 kódjelű pályázati kiíráson ProCos című pályázatban a Fővárosi Önkormányzat részvételével.

határidő: azonnal

felelős: Karácsony Gergely

[28 igen (86,69%), 0 ellenszavazat, 1 tartózkodás (0%), 1 nem szavazott (4,37%)]

*1237/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy a ProCos c. pályázat pozitív elbírálása esetén az Európai Bizottság és a vezető partner között kötendő támogatási szerződést és a csatlakozási formanyomtatványt, valamint a partnerek között kötendő konzorciumi megállapodást terjessze be a Fővárosi Közgyűlés soron következő ülésére jóváhagyás céljából.

határidő: a pályázat pozitív elbírálását követő 3 hónap

felelős: Karácsony Gergely

[28 igen (86,69%), 0 ellenszavazat, 1 tartózkodás (0%), 1 nem szavazott (4,37%)]

*1238/2020. (IX. 30.) Főv. Kgy. határozat*

A Fővárosi Közgyűlés Magyarország helyi önkormányzatairól szóló 2011. évi CLXXXIX. törvény 68. § (3) bekezdésében foglaltak alapján tudomásul veszi főpolgármester tájékoztatását és egyetért a városi fenntartható és erőforrás-hatékony élelmiszer-ellátási láncok témakörében benyújtott pályázat fő céljaival: városi fenntartható és erőforrás-hatékony élelmiszer-ellátási láncok fejlesztését és elterjesztése úgynevezett városi élő laborok létrehozásával, a H2020 SFS-01-2020 kódjelű pályázati kiíráson Divinfood című pályázatban a Fővárosi Önkormányzat részvételével.

határidő: azonnal

felelős: Karácsony Gergely

[28 igen (86,69%), 0 ellenszavazat, 1 tartózkodás (0%), 1 nem szavazott (4,37%)]

*1239/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy a Divinfood c. pályázat pozitív elbírálása esetén az Európai Bizottság és a vezető partner között kötendő támogatási szerződést és a csatlakozási formanyomtatványt, valamint a partnerek között kötendő konzorciumi megállapodást terjessze be a Fővárosi Közgyűlés soron következő ülésére jóváhagyás céljából.

határidő: a pályázat pozitív elbírálását követő 3 hónap

felelős: Karácsony Gergely

[28 igen (86,69%), 0 ellenszavazat, 1 tartózkodás (0%), 1 nem szavazott (4,37%)]

ELNÖK: 28 igen szavazattal, nem szavazat nélkül, 1 tartózkodás mellett a képviselő-testület támogatta az indítványt.

A 26. számú napirendi pont következik, a Vízművek törökországi székhelyű gazdasági vállalkozás alapításával kapcsolatos az előterjesztés.

**26. napirend: Javaslat a Fővárosi Vízművek Zrt. többségi tulajdonában és többségi irányítása alatt lévő törökországi székhelyű gazdasági társaság alapítására vonatkozó előzetes döntések meghozatalára** *[KGY/2020/39/E026]*

ELŐTERJESZTŐ: Tüttő Kata

ELNÖK: Megadom a szót az előterjesztő főpolgármester-helyettes asszonynak.

ELŐTERJESZTŐ: Köszönöm a szót, főpolgármester úr. A Fővárosi Vízművek 2013 óta egy nagyon eredményes tudásexport-tevékenységet végez, gyakorlatilag egyedüliként a közszolgáltatóink közül. Ez a mostani előterjesztés is azt támogatja, amit én személyesen is támogattam a vezérigazgató úrnál, hogy ezt az eredményes tevékenységet tudja folytatni. Most tudjuk ezt a döntést meghozni, hiszen a pályázat beadási határideje október 7. Úgyhogy én nagyon kérem a Közgyűlés összes tagját, hogy segítse a Fővárosi Vízműveknek ezt a sikeres tudásexportját a jövőben is folytatni. Köszönöm.

ELNÖK: Köszönöm szépen. Az előterjesztéshez van egy módosító indítvány, amelyet az előterjesztő támogat. Nem látok több hozzászólási szándékot. Kérem, szavazzanak az előterjesztésről!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a Fővárosi Vízművek Zrt. 2020. október 1-én (megismétlés esetén 2020. október 5-én) megtartandó közgyűlésén Budapest Főváros Önkormányzata, mint részvényes képviseletében eljáró, a főpolgármester által meghatalmazott személy, kötött mandátummal eljárva „igen” szavazatával támogassa a következő döntés meghozatalát:*

*1. napirendi pont tekintetében:*

*Arra vonatkozó döntés jóváhagyását, hogy a Fővárosi Vízművek Zrt. többségi tulajdonában és többségi irányítása alatt lévő, az Ankarai Cégbíróságon bejegyzésre kerülő, törökországi székhelyű gazdasági társaságot alapítson, „HUNTURK SU TEKNOLOJİLERİ YATIRIM İNŞAAT İŞLETME ANONİM ŞİRKETİ” (magyar fordítása: HUNTURK Víztechnológiai Építés-Beruházási és Menedzsment Zártkörű Részvénytársaság) néven az alábbi főbb paraméterekkel:*

*- Fővárosi Vízművek Zrt. tulajdoni részesedése: 51%;*

*- a társaság formája: részvénytársaság;*

*- a társaság induló tőkéje: 150.000 török líra (TL) (jelenlegi árfolyamon hozzávetőlegesen 6 millió forint), ebből a Fővárosi Vízművek Zrt.-re eső rész: 76.500 török líra (TL) (jelenlegi árfolyamon hozzávetőlegesen: 3.060.000 HUF)*

*- a Társaság Igazgatóságába a Fővárosi Vízművek Zrt. Kiss Gábor (születési hely és idő: ………., ………..……….., lakcím: ………………….…..., anyja neve: …………..……….., adószám: ………………..) és Bencze Tamás Miklós (születési hely és idő: ……………., ………..………., lakcím: ……………………….………….., anyja neve: ………….……..……………, adószám: ……………..) urakat jelöli.*

*- felhatalmazza Bencze Tamás Miklóst (születési hely és idő: ………..……., ……..…………., lakcím: ………………..…………..., anyja neve: …..……..…..……………, adószám: ……………..…………), hogy a cégalapítással kapcsolatos ügyekben eljárjon, a kapcsolódó okiratokat, beleértve a Társasági Szerződést aláírja.*

*Felkéri a főpolgármestert a részvényesi képviselő meghatalmazásának aláírására és kiadására.*

*határidő: a Fővárosi Vízművek Zrt. 2020. október 1-én (megismétlés esetén 2020. október 5-én) megtartandó közgyűlésének napja*

*felelős: Karácsony Gergely*

*(Szavazás.)*

*1240/2020. (IX. 30.) Főv. Kgy. határozat*

A Fővárosi Közgyűlés nem fogadja el az előterjesztés határozati javaslatát, mely szerint:

„A Fővárosi Közgyűlés úgy dönt, hogy a Fővárosi Vízművek Zrt. 2020. október 1-én (megismétlés esetén 2020. október 5-én) megtartandó közgyűlésén Budapest Főváros Önkormányzata, mint részvényes képviseletében eljáró, a főpolgármester által meghatalmazott személy, kötött mandátummal eljárva „igen” szavazatával támogassa a következő döntés meghozatalát:

1. napirendi pont tekintetében:

Arra vonatkozó döntés jóváhagyását, hogy a Fővárosi Vízművek Zrt. többségi tulajdonában és többségi irányítása alatt lévő, az Ankarai Cégbíróságon bejegyzésre kerülő, törökországi székhelyű gazdasági társaságot alapítson, „HUNTURK SU TEKNOLOJİLERİ YATIRIM İNŞAAT İŞLETME ANONİM ŞİRKETİ” (magyar fordítása: HUNTURK Víztechnológiai Építés-Beruházási és Menedzsment Zártkörű Részvénytársaság) néven az alábbi főbb paraméterekkel:

- Fővárosi Vízművek Zrt. tulajdoni részesedése: 51%;

- a társaság formája: részvénytársaság;

- a társaság induló tőkéje: 150.000 török líra (TL) (jelenlegi árfolyamon hozzávetőlegesen 6 millió forint), ebből a Fővárosi Vízművek Zrt.-re eső rész: 76.500 török líra (TL) (jelenlegi árfolyamon hozzávetőlegesen: 3.060.000 HUF)

- a Társaság Igazgatóságába a Fővárosi Vízművek Zrt. Kiss Gábor (születési hely és idő: ………, ……………..., lakcím: …………………..., anyja neve: ………………., adószám: ………………) és Bencze Tamás Miklós (születési hely és idő: ……….……..…., …………………….., lakcím: ……………………………..., anyja neve: ………………., adószám: ……………….) urakat jelöli.

- felhatalmazza Bencze Tamás Miklóst (születési hely és idő……..……..….., …..…………..., lakcím: ………….…….……..., anyja neve: ….……..…………., adószám: …….…………….), hogy a cégalapítással kapcsolatos ügyekben eljárjon, a kapcsolódó okiratokat, beleértve a Társasági Szerződést aláírja.

Felkéri a főpolgármestert a részvényesi képviselő meghatalmazásának aláírására és kiadására.

határidő: a Fővárosi Vízművek Zrt. 2020. október 1-én (megismétlés esetén 2020. október 5-én) megtartandó közgyűlésének napja

felelős: Karácsony Gergely.”

[16 igen (48,86%), 1 ellenszavazat (5,99%), 8 tartózkodás (28,34%), 5 nem szavazott (7,87%)]

ELNÖK: 16 igen, 1 nem szavazattal, 8 tartózkodás mellett a képviselő-testület támogatta az előterjesztést… *(Az elnök helyesbít.)*

A kettős többség kritériumának nem felelt meg a döntés sajnos. *(Tüttő Kata: Kérhetek szót?)* Igen.

*(Kovács Péter, dr. Nagy Gábor Tamás, Szentgyörgyvölgyi Péter elhagyja az üléstermet.)*

ELŐTERJESZTŐ: Tehát ha van bárkiben olyan kérdés, amit egy vita során el lehetne oszlatni, akkor én nagyon szívesen megvitatnám. Itt van a cég vezérigazgatója, minden kérdésre szívesen válaszolunk. Azért ez mégiscsak egy 3 milliárd forintos támogatásról szól. Én nagyon szépen kérem a Közgyűlés tagjait, hogy fontolják meg, hogy erről egy vitát nyissunk meg, és hogyha lehet erről újra szavaztatni ügyrendben. Nyissuk meg újra, hogy hátha el tudjuk oszlatni a kétségeket.

ELNÖK: Azt kérdeztem az előterjesztőtől, hogy a következő közgyűlésen esetleg újra napirendre tudjuk-e tűzni, de a határidők miatt ez nem oldaná meg azt a helyzetet, amely kialakult. Én a magam részéről adnék még egy esélyt az előterjesztésnek. Kérem, hogy ismételjük meg a szavazást. *(Tüttő Kata: Miről szavazunk? Várjál, várjál, várjál!)* Hogyhogy miről szavazunk, hát az előterjesztésről. *(Dr. Számadó Tamás: Nincs meg.)* Akkor nincs, érted, akkor most mi van.

*(Tévesen működésbe hozott szavazórendszer.)*

Én nem vettem részt, én nem indítottam még el a szavazást. Én azt javaslom, hogy tartsunk öt perc szünetet, és azután folytassuk a munkánkat. Köszönöm szépen.

*(Rövid szünet, egyeztetés.)* …

*(Szünet: 18.01 – 18.28 óráig.*

*Elnök: Karácsony Gergely főpolgármester)*

*(Kovács Péter, dr. Nagy Gábor Tamás, Szentgyörgyvölgyi Péter visszatér az ülésterembe.)*

ELNÖK: Tisztelt Képviselőtársaim! Folytatjuk a munkát. Kérem, tisztelt képviselőtársaim foglalják el a helyüket. Frakcióvezető úr, köszönöm szépen a közreműködését.

Tisztelt Közgyűlés! Megismételt szavazást tartunk tehát a 26. számú napirendi pontról. Kérem, szavazzanak az előterjesztésről!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a Fővárosi Vízművek Zrt. 2020. október 1-én (megismétlés esetén 2020. október 5-én) megtartandó közgyűlésén Budapest Főváros Önkormányzata, mint részvényes képviseletében eljáró, a főpolgármester által meghatalmazott személy, kötött mandátummal eljárva „igen” szavazatával támogassa a következő döntés meghozatalát:*

*1. napirendi pont tekintetében:*

*Arra vonatkozó döntés jóváhagyását, hogy a Fővárosi Vízművek Zrt. többségi tulajdonában és többségi irányítása alatt lévő, az Ankarai Cégbíróságon bejegyzésre kerülő, törökországi székhelyű gazdasági társaságot alapítson, „HUNTURK SU TEKNOLOJİLERİ YATIRIM İNŞAAT İŞLETME ANONİM ŞİRKETİ” (magyar fordítása: HUNTURK Víztechnológiai Építés-Beruházási és Menedzsment Zártkörű Részvénytársaság) néven az alábbi főbb paraméterekkel:*

*- Fővárosi Vízművek Zrt. tulajdoni részesedése: 51%;*

*- a társaság formája: részvénytársaság;*

*- a társaság induló tőkéje: 150.000 török líra (TL) (jelenlegi árfolyamon hozzávetőlegesen 6 millió forint), ebből a Fővárosi Vízművek Zrt.-re eső rész: 76.500 török líra (TL) (jelenlegi árfolyamon hozzávetőlegesen: 3.060.000 HUF)*

*- a Társaság Igazgatóságába a Fővárosi Vízművek Zrt. Kiss Gábor (születési hely és idő: …………., …………………., lakcím: ……………………..., anyja neve: …………………., adószám: ………………..) és Bencze Tamás Miklós (születési hely és idő: …..…..….……, …..………….., lakcím: …………….….......……....…., anyja neve: …..……..…..…………….., adószám: ……….………...) urakat jelöli.*

*- felhatalmazza Bencze Tamás Miklóst (születési hely és idő: ……..…...….., ………..………..., lakcím: ………………………..…..…....., anyja neve: ………….…….…..…..…….., adószám: ……………….), hogy a cégalapítással kapcsolatos ügyekben eljárjon, a kapcsolódó okiratokat, beleértve a Társasági Szerződést aláírja.*

*Felkéri a főpolgármestert a részvényesi képviselő meghatalmazásának aláírására és kiadására.*

*határidő: a Fővárosi Vízművek Zrt. 2020. október 1-én (megismétlés esetén 2020. október 5-én) megtartandó közgyűlésének napja*

*felelős: Karácsony Gergely*

*(Szavazás.)*

*1241/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a Fővárosi Vízművek Zrt. 2020. október 1-én (megismétlés esetén 2020. október 5-én) megtartandó közgyűlésén Budapest Főváros Önkormányzata, mint részvényes képviseletében eljáró, a főpolgármester által meghatalmazott személy, kötött mandátummal eljárva „igen” szavazatával támogassa a következő döntés meghozatalát:

1. napirendi pont tekintetében:

Arra vonatkozó döntés jóváhagyását, hogy a Fővárosi Vízművek Zrt. többségi tulajdonában és többségi irányítása alatt lévő, az Ankarai Cégbíróságon bejegyzésre kerülő, törökországi székhelyű gazdasági társaságot alapítson, „HUNTURK SU TEKNOLOJİLERİ YATIRIM İNŞAAT İŞLETME ANONİM ŞİRKETİ” (magyar fordítása: HUNTURK Víztechnológiai Építés-Beruházási és Menedzsment Zártkörű Részvénytársaság) néven az alábbi főbb paraméterekkel:

- Fővárosi Vízművek Zrt. tulajdoni részesedése: 51%;

- a társaság formája: részvénytársaság;

- a társaság induló tőkéje: 150.000 török líra (TL) (jelenlegi árfolyamon hozzávetőlegesen 6 millió forint), ebből a Fővárosi Vízművek Zrt.-re eső rész: 76.500 török líra (TL) (jelenlegi árfolyamon hozzávetőlegesen: 3.060.000 HUF)

- a Társaság Igazgatóságába a Fővárosi Vízművek Zrt. Kiss Gábor (születési hely és idő: ……………, ………………., lakcím: ……………….…….., anyja neve: ……..…………., adószám: ……………) és Bencze Tamás Miklós (születési hely és idő: ….……….., ……………….., lakcím: ………………….…....….., anyja neve: …..……….……..….., adószám: ………….…..……..) urakat jelöli.

- felhatalmazza Bencze Tamás Miklóst (születési hely és idő: ……………., ……………., lakcím: ……………….…....….., anyja neve: ………..………………, adószám: …………..…….…….), hogy a cégalapítással kapcsolatos ügyekben eljárjon, a kapcsolódó okiratokat, beleértve a Társasági Szerződést aláírja.

Felkéri a főpolgármestert a részvényesi képviselő meghatalmazásának aláírására és kiadására.

határidő: a Fővárosi Vízművek Zrt. 2020. október 1-én (megismétlés esetén 2020. október 5-én) megtartandó közgyűlésének napja

felelős: Karácsony Gergely

[22 igen (58,21%), 0 ellenszavazat, 6 tartózkodás (29,06), 1 nem szavazott (3,79%)]

ELNÖK: 22 – 0 – 6 arányban a képviselő-testület megszavazta az előterjesztést. *(Tüttő Kata: Köszönöm szépen.)*

Köszönjük szépen a Vízmű nevében is.

A 27. számú napirendi ponttal folytatjuk a munkánkat: a zöldfelületi közszolgáltatási kötelezettség teljesítésével kapcsolatos döntések.

**27. napirend: Javaslat 2019. évi zöldfelületi közszolgáltatási kötelezettség teljesítéséről szóló jelentés és kompenzáció elfogadására**

*[KGY/2020/39/E027]*

*(Dr. Bagdy Gábor elhagyja az üléstermet.)*

ELŐTERJESZTŐ: Tüttő Kata

ELNÖK: Van-e kérdés vagy észrevétel? *(Senki nem jelentkezik.)* Nem látok ilyet. A vitát lezárom. Kérem, szavazzanak.

*A szavazásra feltett döntési javaslat pontos tartalma:*

*A Fővárosi Közgyűlés elfogadja a Fővárosi Kertészeti Zártkörűen Működő Nonprofit Részvénytársaság 2019. évi közszolgáltatási kötelezettségeinek teljesítéséről szóló beszámolóját azzal, hogy a 47.100 ezer Ft alulkompenzációt a Társaság az 519.100 ezer Ft-os eredménytartaléka terhére elszámolja.*

*(Szavazás.)*

*1242/2020. (IX. 30.) Főv. Kgy. határozat*

A Fővárosi Közgyűlés elfogadja a Fővárosi Kertészeti Zártkörűen Működő Nonprofit Részvénytársaság 2019. évi közszolgáltatási kötelezettségeinek teljesítéséről szóló beszámolóját azzal, hogy a 47.100 ezer Ft alulkompenzációt a Társaság az 519.100 ezer Ft-os eredménytartaléka terhére elszámolja.

[27 igen (82,90%), 0 ellenszavazat, 0 tartózkodás, 2 nem szavazott (8,16%)]

ELNÖK: 27 – 0 – 0 arányban a képviselő-testület elfogadta az előterjesztést.

A 28. számú napirendi pont következik: BKV, BKK üzleti terveinek az elfogadása.

**28. napirend: Javaslat a BKV Zrt. 2020. évi üzleti tervének és a BKK Budapesti Közlekedési Központ Zrt. 2020. évi üzleti tervének elfogadására**

*[KGY/2020/39/E028]*

ELŐTERJESZTŐK: Tüttő Kata, Dorosz Dávid

ELNÖK: Van-e kérdés vagy észrevétel? *(Senki nem jelentkezik.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy legfőbb szerveként (alapítójaként), a BKK Zrt. Alapszabályának 9.3.13. pontjában foglalt hatáskörében eljárva – megismerve a BKV Zrt. 2020. évi üzleti tervét – elfogadja az előterjesztés 1. számú mellékletében szereplő BKK Zrt. 2020. évi üzleti tervét – Budapest Főváros Önkormányzata jelenlegi pénzügyi helyzetére tekintettel –123.556.803 ezer Ft forrásösszeggel.*

*határidő: azonnal*

*felelős: Karácsony Gergely*

*A Fővárosi Közgyűlés úgy dönt, hogy legfőbb szerveként (alapítójaként), a BKV Zrt. Alapszabályának 9.3.14. pontjában foglalt hatáskörében eljárva elfogadja az előterjesztés 3. számú mellékletét képező BKV Zrt. 2020. évi üzleti tervét.*

*határidő: azonnal*

*felelős: Karácsony Gergely*

*A Fővárosi Közgyűlés felkéri a főpolgármestert, hogy a Polgári törvénykönyvről szóló 2013. évi V. törvény 3:109. § (4) bekezdésében foglaltak alapján az alapítói döntésről a Társaságok vezető tisztségviselőit értesítse.*

*határidő: azonnal*

*felelős: Karácsony Gergely*

*(Szavazás.)*

*1243/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy legfőbb szerveként (alapítójaként), a BKK Zrt. Alapszabályának 9.3.13. pontjában foglalt hatáskörében eljárva – megismerve a BKV Zrt. 2020. évi üzleti tervét – elfogadja az előterjesztés 1. számú mellékletében szereplő BKK Zrt. 2020. évi üzleti tervét – Budapest Főváros Önkormányzata jelenlegi pénzügyi helyzetére tekintettel –123.556.803 ezer Ft forrásösszeggel.

határidő: azonnal

felelős: Karácsony Gergely

[21 igen (77,86%), 3 ellenszavazat (1,55%), 2 tartózkodás (3,46), 3 nem szavazott (8,19%)]

*1244/2020. (IX. 30.) Főv. Kgy. határozat*

A Fővárosi Közgyűlésúgy dönt, hogy legfőbb szerveként (alapítójaként), a BKV Zrt. Alapszabályának 9.3.14. pontjában foglalt hatáskörében eljárva elfogadja az előterjesztés 3. számú mellékletét képező BKV Zrt. 2020. évi üzleti tervét.

határidő: azonnal

felelős: Karácsony Gergely

[21 igen (77,86%), 3 ellenszavazat (1,55%), 2 tartózkodás (3,46), 3 nem szavazott (8,19%)]

*1245/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy a Polgári törvénykönyvről szóló 2013. évi V. törvény 3:109. § (4) bekezdésében foglaltak alapján az alapítói döntésről a Társaságok vezető tisztségviselőit értesítse.

határidő: azonnal

felelős: Karácsony Gergely

[21 igen (77,86%), 3 ellenszavazat (1,55%), 2 tartózkodás (3,46), 3 nem szavazott (8,19%)]

ELNÖK: Köszönöm szépen. 21 – 3 – 2 arányban a képviselő-testület támogatta az előterjesztést.

A 29. számú napirendi pont következik: a BDK-val kötött támogatási szerződés.

**29. napirend: Javaslat 2020. évi támogatási szerződés megkötésére a BDK Kft.-vel** *[KGY/2020/39/E029]*

ELŐTERJESZTŐ: Kiss Ambrus

ELNÖK: Van-e kérdés vagy észrevétel? *(Senki nem jelentkezik.)* Nem látok ilyet. A vitát lezárom. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy a BDK Budapesti Dísz- és Közvilágítási Kft. soron következő taggyűlésén a Budapest Főváros Önkormányzata, mint tag képviseletében eljáró személy kötött mandátummal eljárva „igen” szavazatával támogassa a BDK Budapesti Dísz- és Közvilágítási Kft. 2020. évi támogatási szerződését az előterjesztés 1. számú melléklete szerinti tartalommal. Felkéri a főpolgármestert a tagi képviselő meghatalmazásának aláírására és kiadására.*

*határidő: a BDK Budapesti Dísz- és Közvilágítási Kft. soron következő taggyűlése*

*felelős: Karácsony Gergely*

*A Fővárosi Közgyűlés jóváhagyja a BDK Budapesti Dísz- és Közvilágítási Kft.-vel a 2020. évi támogatási szerződést az előterjesztés 1. számú melléklete szerinti tartalommal és a Támogatásokat Vizsgáló Iroda állásfoglalásának ismeretében – amennyiben nem merül fel kifogás – felkéri a főpolgármestert, hogy azt a taggyűlési döntést követően Budapest Főváros Önkormányzata képviseletében eljárva írja alá.*

*határidő: a BDK Budapesti Dísz- és Közvilágítási Kft. – TVI állásfoglalását követő – soron következő taggyűlésének napját követő 30 nap*

*felelős: Karácsony Gergely*

*(Szavazás.)*

*1246/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy a BDK Budapesti Dísz- és Közvilágítási Kft. soron következő taggyűlésén a Budapest Főváros Önkormányzata, mint tag képviseletében eljáró személy kötött mandátummal eljárva „igen” szavazatával támogassa a BDK Budapesti Dísz- és Közvilágítási Kft. 2020. évi támogatási szerződését az előterjesztés 1. számú melléklete szerinti tartalommal. Felkéri a főpolgármestert a tagi képviselő meghatalmazásának aláírására és kiadására.

határidő: a BDK Budapesti Dísz- és Közvilágítási Kft. soron következő taggyűlése

felelős: Karácsony Gergely

[23 igen (79,43%), 1 ellenszavazat (0%), 0 tartózkodás, 5 nem szavazott (11,63%)]

*1247/2020. (IX. 30.) Főv. Kgy. határozat*

A Fővárosi Közgyűlés jóváhagyja a BDK Budapesti Dísz- és Közvilágítási Kft.-vel a 2020. évi támogatási szerződést az előterjesztés 1. számú melléklete szerinti tartalommal és a Támogatásokat Vizsgáló Iroda állásfoglalásának ismeretében – amennyiben nem merül fel kifogás – felkéri a főpolgármestert, hogy azt a taggyűlési döntést követően Budapest Főváros Önkormányzata képviseletében eljárva írja alá.

határidő: a BDK Budapesti Dísz- és Közvilágítási Kft. – TVI állásfoglalását követő – soron következő taggyűlésének napját követő 30 nap

felelős: Karácsony Gergely

[23 igen (79,43%), 1 ellenszavazat (0%), 0 tartózkodás, 5 nem szavazott (11,63%)]

ELNÖK: 23 – 1 – 0 arányban a képviselő-testület támogatta az előterjesztés.

A 30. számú napirendi pont következik, ez a víziközmű-rendszerek tervezésével kapcsolatos előterjesztés.

**30. napirend: Javaslat Budapest Főváros víziközmű rendszereinek 2021-2035. évekre vonatkozó gördülő fejlesztési tervek elfogadására** *[KGY/2020/39/E030]*

ELŐTERJESZTŐ: Tüttő Kata

ELNÖK: Van-e kérdés vagy észrevétel? *(Senki nem jelentkezik.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés tudomásul veszi a Budapest Főváros ivóvízellátó rendszer 2021-2035. évekre vonatkozó gördülő fejlesztési terv beruházási tervrészét az előterjesztés 1. számú melléklete szerinti tartalommal és eleget téve a víziközmű-szolgáltatásról szóló 2011. évi CCIX. törvény előírásainak, felkéri a főpolgármestert, hogy gondoskodjon annak a Magyar Energetikai és Közmű-szabályozási Hivatal részére történő benyújtásáról és egyidejűleg az eljárás szüneteltetésének kezdeményezéséről.*

*határidő: 30 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy gondoskodjon a Fővárosi Önkormányzat 2021. évi költségvetésének elfogadását követően a Budapest Főváros ivóvízellátó rendszer 2021-2035. évekre vonatkozó gördülő fejlesztési terv aktualizált beruházási tervrész Fővárosi Közgyűlés elé terjesztéséről és annak Magyar Energetikai és Közmű-szabályozási Hivatal felé történő benyújtásáról.*

*határidő: a 2021. évi költségvetés elfogadását követő 60 nap*

*felelős: Karácsony Gergely*

*A Fővárosi Közgyűlés tudomásul veszi a Budapest Főváros ivóvízellátó rendszere 2021-2035. évekre vonatkozó gördülő fejlesztési terv felújítási és pótlási tervrészét az előterjesztés 2. számú melléklete szerinti tartalommal és jóváhagyja, hogy azt a Fővárosi Vízművek Zrt. a Magyar Energetikai és Közmű-szabályozási Hivatal részére benyújtsa.*

*határidő: azonnal*

*felelős: Karácsony Gergely*

*A Fővárosi Közgyűlés tudomásul veszi a Budapest Főváros szennyvízelvezető és –tisztító rendszer 2021-2035. évekre vonatkozó gördülő fejlesztési terv felújítási és pótlási tervrészét az előterjesztés 3. számú melléklete szerinti tartalommal és jóváhagyja, hogy azt a Fővárosi Csatornázási Művek Zrt. a Magyar Energetikai és Közmű-szabályozási Hivatal részére benyújtsa és felkéri a főpolgármestert, hogy gondoskodjon egyidejűleg az eljárás szüneteltetésének kezdeményezéséről.*

*határidő: 30 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy gondoskodjon a Fővárosi Önkormányzat 2021. évi költségvetésének elfogadását követően a Budapest Főváros szennyvízelvezető és –tisztító rendszer 2021-2035. évekre vonatkozó gördülő fejlesztési terv aktualizált felújítási és pótlási tervrész Fővárosi Közgyűlés elé terjesztéséről és jóváhagyja, hogy azt a Fővárosi Csatornázási Művek Zrt. a Magyar Energetikai és Közmű-szabályozási Hivatal részére benyújtsa.*

*határidő: a 2021. évi költségvetés elfogadását követő 60 nap*

*felelős: Karácsony Gergely*

*A Fővárosi Közgyűlés tudomásul veszi a Budapest Főváros szennyvízelvezető és –tisztító rendszer 2021-2035. évekre vonatkozó gördülő fejlesztési terv beruházási tervrészét az előterjesztés 4. számú melléklete szerinti tartalommal és eleget téve a víziközmű-szolgáltatásról szóló 2011. évi CCIX. törvény előírásainak felkéri a főpolgármestert, hogy gondoskodjon annak a Magyar Energetikai és Közmű-szabályozási Hivatal részére történő benyújtásáról és egyidejűleg az eljárás szüneteltetésének kezdeményezéséről.*

*határidő: 30 nap*

*felelős: Karácsony Gergely*

*A Fővárosi Közgyűlés felkéri a főpolgármestert, hogy gondoskodjon a Fővárosi Önkormányzat 2021. évi költségvetésének elfogadását követően a Budapest Főváros szennyvízelvezető és –tisztító rendszer 2021-2035. évekre vonatkozó gördülő fejlesztési tervrész aktualizált beruházási tervrészének Fővárosi Közgyűlés elé terjesztéséről és annak Magyar Energetikai és Közmű-szabályozási Hivatal felé történő benyújtásáról.*

*határidő: a 2021. évi költségvetés elfogadását követő 60 nap*

*felelős: Karácsony Gergely*

*(Szavazás.)*

*1248/2020. (IX. 30.) Főv. Kgy. határozat*

A Fővárosi Közgyűlés tudomásul veszi a Budapest Főváros ivóvízellátó rendszer 2021-2035. évekre vonatkozó gördülő fejlesztési terv beruházási tervrészét az előterjesztés 1. számú melléklete szerinti tartalommal és eleget téve a víziközmű-szolgáltatásról szóló 2011. évi CCIX. törvény előírásainak, felkéri a főpolgármestert, hogy gondoskodjon annak a Magyar Energetikai és Közmű-szabályozási Hivatal részére történő benyújtásáról és egyidejűleg az eljárás szüneteltetésének kezdeményezéséről.

határidő: 30 nap

felelős: Karácsony Gergely

[25 igen (77,66%), 0 ellenszavazat, 0 tartózkodás, 4 nem szavazott (13,40%)]

*1249/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy gondoskodjon a Fővárosi Önkormányzat 2021. évi költségvetésének elfogadását követően a Budapest Főváros ivóvízellátó rendszer 2021-2035. évekre vonatkozó gördülő fejlesztési terv aktualizált beruházási tervrész Fővárosi Közgyűlés elé terjesztéséről és annak Magyar Energetikai és Közmű-szabályozási Hivatal felé történő benyújtásáról.

határidő: a 2021. évi költségvetés elfogadását követő 60 nap

felelős: Karácsony Gergely

[25 igen (77,66%), 0 ellenszavazat, 0 tartózkodás, 4 nem szavazott (13,40%)]

*1250/2020. (IX. 30.) Főv. Kgy. határozat*

A Fővárosi Közgyűlés tudomásul veszi a Budapest Főváros ivóvízellátó rendszere 2021-2035. évekre vonatkozó gördülő fejlesztési terv felújítási és pótlási tervrészét az előterjesztés 2. számú melléklete szerinti tartalommal és jóváhagyja, hogy azt a Fővárosi Vízművek Zrt. a Magyar Energetikai és Közmű-szabályozási Hivatal részére benyújtsa.

határidő: azonnal

felelős: Karácsony Gergely

[25 igen (77,66%), 0 ellenszavazat, 0 tartózkodás, 4 nem szavazott (13,40%)]

*1251/2020. (IX. 30.) Főv. Kgy. határozat*

A Fővárosi Közgyűlés tudomásul veszi a Budapest Főváros szennyvízelvezető és –tisztító rendszer 2021-2035. évekre vonatkozó gördülő fejlesztési terv felújítási és pótlási tervrészét az előterjesztés 3. számú melléklete szerinti tartalommal és jóváhagyja, hogy azt a Fővárosi Csatornázási Művek Zrt. a Magyar Energetikai és Közmű-szabályozási Hivatal részére benyújtsa és felkéri a főpolgármestert, hogy gondoskodjon egyidejűleg az eljárás szüneteltetésének kezdeményezéséről.

határidő: 30 nap

felelős: Karácsony Gergely

[25 igen (77,66%), 0 ellenszavazat, 0 tartózkodás, 4 nem szavazott (13,40%)]

*1252/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy gondoskodjon a Fővárosi Önkormányzat 2021. évi költségvetésének elfogadását követően a Budapest Főváros szennyvízelvezető és –tisztító rendszer 2021-2035. évekre vonatkozó gördülő fejlesztési terv aktualizált felújítási és pótlási tervrész Fővárosi Közgyűlés elé terjesztéséről és jóváhagyja, hogy azt a Fővárosi Csatornázási Művek Zrt. a Magyar Energetikai és Közmű-szabályozási Hivatal részére benyújtsa.

határidő: a 2021. évi költségvetés elfogadását követő 60 nap

felelős: Karácsony Gergely

[25 igen (77,66%), 0 ellenszavazat, 0 tartózkodás, 4 nem szavazott (13,40%)]

*1253/2020. (IX. 30.) Főv. Kgy. határozat*

A Fővárosi Közgyűlés tudomásul veszi a Budapest Főváros szennyvízelvezető és –tisztító rendszer 2021-2035. évekre vonatkozó gördülő fejlesztési terv beruházási tervrészét az előterjesztés 4. számú melléklete szerinti tartalommal és eleget téve a víziközmű-szolgáltatásról szóló 2011. évi CCIX. törvény előírásainak felkéri a főpolgármestert, hogy gondoskodjon annak a Magyar Energetikai és Közmű-szabályozási Hivatal részére történő benyújtásáról és egyidejűleg az eljárás szüneteltetésének kezdeményezéséről.

határidő: 30 nap

felelős: Karácsony Gergely

[25 igen (77,66%), 0 ellenszavazat, 0 tartózkodás, 4 nem szavazott (13,40%)]

*1254/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy gondoskodjon a Fővárosi Önkormányzat 2021. évi költségvetésének elfogadását követően a Budapest Főváros szennyvízelvezető és –tisztító rendszer 2021-2035. évekre vonatkozó gördülő fejlesztési tervrész aktualizált beruházási tervrészének Fővárosi Közgyűlés elé terjesztéséről és annak Magyar Energetikai és Közmű-szabályozási Hivatal felé történő benyújtásáról.

határidő: a 2021. évi költségvetés elfogadását követő 60 nap

felelős: Karácsony Gergely

[25 igen (77,66%), 0 ellenszavazat, 0 tartózkodás, 4 nem szavazott (13,40%)]

ELNÖK: 25 – 0 – 0 arányban a képviselő-testület elfogadta az indítványt.

A 31. számú napirendi pont következik, a BVH Zrt. beszámolójával kapcsolatos döntések.

**31. napirend: Javaslat a BVH Zrt. 2019. évi konszolidált beszámolójával kapcsolatos tulajdonosi döntések meghozatalára**  *[KGY/2020/39/E031]*

ELŐTERJESZTŐ: Karácsony Gergely

KARÁCSONY GERGELY főpolgármester: Van-e kérdés vagy észrevétel? *(Senki nem jelentkezik.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés a BVH Budapesti Városüzemeltetési Holding Zrt./BVH Zrt. Alapszabályának VII. fejezet 1.1./g. pontjában foglaltak alapján a Társaság legfőbb szervének hatáskörében eljárva:*

*- jóváhagyja – figyelemmel az Igazgatóság határozatában, valamint a felügyelőbizottság és a könyvvizsgáló jelentésében foglaltakra – a BVH Zrt. 2019. üzleti évre vonatkozó konszolidált éves beszámolóját és konszolidált éves üzleti jelentését az alábbi főbb számokkal:*

|  |  |
| --- | --- |
| *KONSZOLIDÁLT ÉVES BESZÁMOLÓ* | *2019. december 31.*  *(adatok ezer forintban)* |
| *Mérlegfőösszeg* | *219 238 542* |
| *Saját tőke* | *113 757 633* |
| *Jegyzett tőke* | *50 370 000* |
| *Tőketartalék* | *42 175 992* |
| *Eredménytartalék* | *-* |
| *Adózás előtti eredmény* | *456 579* |
| *Adózott eredmény* | *73 284* |
| *Korrigált adózott eredmény* | *66 612* |

*A Fővárosi Közgyűlés felkéri a főpolgármestert, hogy az alapítói döntésről a Társaság vezető tisztségviselőit értesítse a Ptk. 3:109. § (4) bekezdésében foglaltakra hivatkozással, mely szerint a döntés az ügyvezetéssel való közléssel válik hatályossá.*

*határidő: 30 nap*

*felelős: Karácsony Gergely*

*(Szavazás.)*

*1255/2020. (IX. 30.) Főv. Kgy. határozat*

A Fővárosi Közgyűlés a BVH Budapesti Városüzemeltetési Holding Zrt./BVH Zrt. Alapszabályának VII. fejezet 1.1./g. pontjában foglaltak alapján a Társaság legfőbb szervének hatáskörében eljárva:

- jóváhagyja – figyelemmel az Igazgatóság határozatában, valamint a felügyelőbizottság és a könyvvizsgáló jelentésében foglaltakra – a BVH Zrt. 2019. üzleti évre vonatkozó konszolidált éves beszámolóját és konszolidált éves üzleti jelentését az alábbi főbb számokkal:

|  |  |
| --- | --- |
| KONSZOLIDÁLT ÉVES BESZÁMOLÓ | 2019. december 31.  (adatok ezer forintban) |
| Mérlegfőösszeg | 219 238 542 |
| Saját tőke | 113 757 633 |
| Jegyzett tőke | 50 370 000 |
| Tőketartalék | 42 175 992 |
| Eredménytartalék | - |
| Adózás előtti eredmény | 456 579 |
| Adózott eredmény | 73 284 |
| Korrigált adózott eredmény | 66 612 |

[25 igen (78,50%), 0 ellenszavazat, 1 tartózkodás (0%), 3 nem szavazott (12,56%)]

*1256/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy az alapítói döntésről a Társaság vezető tisztségviselőit értesítse a Ptk. 3:109. § (4) bekezdésében foglaltakra hivatkozással, mely szerint a döntés az ügyvezetéssel való közléssel válik hatályossá.

határidő: 30 nap

felelős: Karácsony Gergely

[25 igen (78,50%), 0 ellenszavazat, 1 tartózkodás (0%), 3 nem szavazott (12,56%)]

KARÁCSONY GERGELY főpolgármester: 25 – 0 – 1 arányban a képviselő-testület támogatta az előterjesztést.

Szeretném jelezni, hogy Szabados polgármester úr nincs a teremben, de a gépe be van kapcsolva. Kérem a kollégákat, hogy kapcsolják ki.

A 32. számú napirendi pont következik: TÉR\_KÖZ pályázatokkal kapcsolatos döntések.

**32. napirend: Javaslat a kerületi önkormányzatok számára kiírt TÉR\_KÖZ városrehabilitációs pályázatokat érintő egyes döntések meghozatalára**

*[KGY/2020/39/E032]*

ELŐTERJESZTŐ: Kerpel-Fronius Gábor, dr. Számadó Tamás

ELNÖK: Van-e kérdés vagy észrevétel? *(Senki nem jelentkezik.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés hatályon kívül helyezi az 1117/2019. (XI. 27.) Főv. Kgy. határozatot és jóváhagyja Budapest Főváros Önkormányzata és Budapest I. kerület Budavári Önkormányzat között a „Batthyány tér” c. projektről szóló együttműködési megállapodás 4. számú módosításának az előterjesztés 1. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 2020. november 30.*

*felelős: Karácsony Gergely*

*A Fővárosi Közgyűlés jóváhagyja Budapest Főváros Önkormányzata és Budapest XII. kerület Hegyvidéki Önkormányzat között „A Hegyvidék főutcája” c. projektről szóló együttműködési megállapodás 5. számú módosításának az előterjesztés 2. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 2020. november 30.*

*felelős: Karácsony Gergely*

*A Fővárosi Közgyűlés jóváhagyja Budapest Főváros Önkormányzata és Budapest II. kerületi Önkormányzat között a „Közösségi Liget megvalósítása” c. projektről szóló együttműködési megállapodás 2. számú módosításának az előterjesztés 3. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 2020. november 30.*

*felelős: Karácsony Gergely*

*A Fővárosi Közgyűlés jóváhagyja Budapest Főváros Önkormányzata és Budapest III. kerület Óbuda-Békásmegyer Önkormányzata között a „Kaszásdűlő – Szérűskert utca menti közösségi célú fejlesztések” c. projektről szóló együttműködési megállapodás 2. számú módosításának az előterjesztés 4. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 2020. november 30.*

*felelős: Karácsony Gergely*

*A Fővárosi Közgyűlés jóváhagyja Budapest Főváros Önkormányzata és Budapest VIII. kerület Józsefváros Önkormányzata között a „Csarnok negyed főutcája – DériM Projekt” c. projektről szóló együttműködési megállapodás 2. számú módosításának az előterjesztés 5. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 2020. november 30.*

*felelős: Karácsony Gergely*

*A Fővárosi Közgyűlés jóváhagyja Budapest Főváros Önkormányzata és Budapest IX. kerület Ferencváros Önkormányzata között a „Főtér kialakítása a József Attila lakótelepen” c. projektről szóló együttműködési megállapodás 2. számú módosításának az előterjesztés 6. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 2020. november 30.*

*felelős: Karácsony Gergely*

*A Fővárosi Közgyűlés jóváhagyja Budapest Főváros Önkormányzata és Budapest XI. kerület Újbuda Önkormányzata között a „Villányi út – Ciszterci templom előtti tér rendezése” c. projektről szóló együttműködési megállapodás 2. számú módosításának az előterjesztés 7. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 2020. november 30.*

*felelős: Karácsony Gergely*

*A Fővárosi Közgyűlés jóváhagyja Budapest Főváros Önkormányzata és Budapest XIV. kerület Zugló Önkormányzata között a „Rákos-patak revitalizációja” c. projektről szóló együttműködési megállapodás 2. számú módosításának az előterjesztés 8. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 2020. november 30.*

*felelős: Karácsony Gergely*

*A Fővárosi Közgyűlés felkéri a főpolgármestert, hogy a kerületi polgármesterektől kérjen a TÉR\_KÖZ pályázaton támogatást elnyert, még nem lezárt projektekről a 2020. szeptember 30-i állapotnak megfelelő státuszjelentést.*

*határidő: 2020. október 10.*

*felelős: Karácsony Gergely*

*A Fővárosi Közgyűlés elfogadja Budapest III. kerület, Kiscelli parkerdő 16235/1. hrsz.-ra vonatkozó kiviteli tervdokumentációját, valamint hozzájárul azok hatósági engedélyeztetéséhez és a jogerős engedélyek megszerzéséhez. Felkéri a főpolgármestert, hogy az előterjesztés 10. sz. mellékletében foglalt tulajdonosi hozzájárulást Budapest Főváros Önkormányzata képviseletében eljárva írja alá.*

*határidő: 2020. október 10.*

*felelős: Karácsony Gergely*

*(Szavazás.)*

*1257/2020. (IX. 30.) Főv. Kgy. határozat*

A Fővárosi Közgyűlés hatályon kívül helyezi az 1117/2019. (XI. 27.) Főv. Kgy. határozatot és jóváhagyja Budapest Főváros Önkormányzata és Budapest I. kerület Budavári Önkormányzat között a „Batthyány tér” c. projektről szóló együttműködési megállapodás 4. számú módosításának az előterjesztés 1. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 2020. november 30.

felelős: Karácsony Gergely

[27 igen (87,28%), 0 ellenszavazat, 1 tartózkodás (0%), 0 nem szavazott]

*1258/2020. (IX. 30.) Főv. Kgy. határozat*

A Fővárosi Közgyűlés jóváhagyja Budapest Főváros Önkormányzata és Budapest XII. kerület Hegyvidéki Önkormányzat között „A Hegyvidék főutcája” c. projektről szóló együttműködési megállapodás 5. számú módosításának az előterjesztés 2. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 2020. november 30.

felelős: Karácsony Gergely

[27 igen (87,28%), 0 ellenszavazat, 1 tartózkodás (0%), 0 nem szavazott]

*1259/2020. (IX. 30.) Főv. Kgy. határozat*

A Fővárosi Közgyűlés jóváhagyja Budapest Főváros Önkormányzata és Budapest II. kerületi Önkormányzat között a „Közösségi Liget megvalósítása” c. projektről szóló együttműködési megállapodás 2. számú módosításának az előterjesztés 3. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 2020. november 30.

felelős: Karácsony Gergely

[27 igen (87,28%), 0 ellenszavazat, 1 tartózkodás (0%), 0 nem szavazott]

*1260/2020. (IX. 30.) Főv. Kgy. határozat*

A Fővárosi Közgyűlés jóváhagyja Budapest Főváros Önkormányzata és Budapest III. kerület Óbuda-Békásmegyer Önkormányzata között a „Kaszásdűlő – Szérűskert utca menti közösségi célú fejlesztések” c. projektről szóló együttműködési megállapodás 2. számú módosításának az előterjesztés 4. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 2020. november 30.

felelős: Karácsony Gergely

[27 igen (87,28%), 0 ellenszavazat, 1 tartózkodás (0%), 0 nem szavazott]

*1261/2020. (IX. 30.) Főv. Kgy. határozat*

A Fővárosi Közgyűlés jóváhagyja Budapest Főváros Önkormányzata és Budapest VIII. kerület Józsefváros Önkormányzata között a „Csarnok negyed főutcája – DériM Projekt” c. projektről szóló együttműködési megállapodás 2. számú módosításának az előterjesztés 5. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 2020. november 30.

felelős: Karácsony Gergely

[27 igen (87,28%), 0 ellenszavazat, 1 tartózkodás (0%), 0 nem szavazott]

*1262/2020. (IX. 30.) Főv. Kgy. határozat*

A Fővárosi Közgyűlés jóváhagyja Budapest Főváros Önkormányzata és Budapest IX. kerület Ferencváros Önkormányzata között a „Főtér kialakítása a József Attila lakótelepen” c. projektről szóló együttműködési megállapodás 2. számú módosításának az előterjesztés 6. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 2020. november 30.

felelős: Karácsony Gergely

[27 igen (87,28%), 0 ellenszavazat, 1 tartózkodás (0%), 0 nem szavazott]

*1263/2020. (IX. 30.) Főv. Kgy. határozat*

A Fővárosi Közgyűlés jóváhagyja Budapest Főváros Önkormányzata és Budapest XI. kerület Újbuda Önkormányzata között a „Villányi út – Ciszterci templom előtti tér rendezése” c. projektről szóló együttműködési megállapodás 2. számú módosításának az előterjesztés 7. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 2020. november 30.

felelős: Karácsony Gergely

[27 igen (87,28%), 0 ellenszavazat, 1 tartózkodás (0%), 0 nem szavazott]

*1264/2020. (IX. 30.) Főv. Kgy. határozat*

A Fővárosi Közgyűlés jóváhagyja Budapest Főváros Önkormányzata és Budapest XIV. kerület Zugló Önkormányzata között a „Rákos-patak revitalizációja” c. projektről szóló együttműködési megállapodás 2. számú módosításának az előterjesztés 8. sz. melléklete szerinti tartalommal való megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 2020. november 30.

felelős: Karácsony Gergely

[27 igen (87,28%), 0 ellenszavazat, 1 tartózkodás (0%), 0 nem szavazott]

*1265/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy a kerületi polgármesterektől kérjen a TÉR\_KÖZ pályázaton támogatást elnyert, még nem lezárt projektekről a 2020. szeptember 30-i állapotnak megfelelő státuszjelentést.

határidő: 2020. október 10.

felelős: Karácsony Gergely

[27 igen (87,28%), 0 ellenszavazat, 1 tartózkodás (0%), 0 nem szavazott]

*1266/2020. (IX. 30.) Főv. Kgy. határozat*

A Fővárosi Közgyűlés elfogadja Budapest III. kerület, Kiscelli parkerdő 16235/1. hrsz.-ra vonatkozó kiviteli tervdokumentációját, valamint hozzájárul azok hatósági engedélyeztetéséhez és a jogerős engedélyek megszerzéséhez. Felkéri a főpolgármestert, hogy az előterjesztés 10. sz. mellékletében foglalt tulajdonosi hozzájárulást Budapest Főváros Önkormányzata képviseletében eljárva írja alá.

határidő: 2020. október 10.

felelős: Karácsony Gergely

[27 igen (87,28%), 0 ellenszavazat, 1 tartózkodás (0%), 0 nem szavazott]

ELNÖK: 27 – 0 – 1 arányban támogatta az előterjesztést a képviselő-testület.

A 33. számú napirendi pont következik: az újpesti önkormányzattal kötött megállapodás módosítása.

**33. napirend: Javaslat közös tervezésre vonatkozó megállapodás megkötésére Budapest Főváros IV. kerület Újpest Önkormányzattal az M3 metró északi meghosszabbítása által érintett területekre vonatkozó újpesti kerületi építési szabályzatok (KÉSZ) módosítása tárgyában**  *[KGY/2020/39/E033]*

ELŐTERJESZTŐ: Karácsony Gergely

KARÁCSONY GERGELY főpolgármester: Van-e kérdés vagy észrevétel? *(Senki nem jelentkezik.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés jóváhagyja az előterjesztés mellékletében foglalt, Budapest Főváros IV. kerület Újpest Önkormányzattal a Kerületi Építési Szabályzatok terveztetésére irányuló megállapodás megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.*

*határidő: 45 nap*

*felelős: Karácsony Gergely*

*(Szavazás.)*

*1267/2020. (IX. 30.) Főv. Kgy. határozat*

A Fővárosi Közgyűlés jóváhagyja az előterjesztés mellékletében foglalt, Budapest Főváros IV. kerület Újpest Önkormányzattal a Kerületi Építési Szabályzatok terveztetésére irányuló megállapodás megkötését és felkéri a főpolgármestert, hogy azt Budapest Főváros Önkormányzata képviseletében eljárva írja alá.

határidő: 45 nap

felelős: Karácsony Gergely

[26 igen (87,28%), 0 ellenszavazat, 2 tartózkodás (0%), 0 nem szavazott]

KARÁCSONY GERGELY főpolgármester: 26 – 0 – 2 arányban a képviselő-testület támogatta az előterjesztést.

A 34. számú napirendi pont következik: az Integrált Fejlesztési Program társadalmi vitára bocsátásáról szól az előterjesztés.

**34. napirend: Javaslat Budapest Főváros Önkormányzata Integrált Fejlesztési Programjának társadalmi vitára bocsátására** *[KGY/2020/39/E034]*

*(Dr. Bagdy Gábor visszatér az ülésterembe.)*

ELŐTERJESZTŐ: Karácsony Gergely

HOZZÁSZÓLÓK: Borbély Lénárd, Kerpel-Fronius Gábor

KARÁCSONY GERGELY főpolgármester: Megnyitom a vitát. Megadom a szót Borbély Lénárd polgármester úrnak.

BORBÉLY LÉNÁRD (Fidesz-KDNP, polgármester): Köszönöm a szót. Tisztelt Közgyűlés! Tisztelt Főpolgármester Úr! Azt szeretném az első körben megkérdezni, az első kérdésem az, hogy a benyújtott előterjesztés, illetve annak a mellékletét, az Integrált Fejlesztési Programot milyen jogszabályi hely alapján alakították ki, a második kérdésem pedig az, hogy önök szerint megfelelő egyeztetés volt, vagy volt-e egyeztetés a kerületi önkormányzatokkal, még akkor is, hogyha ez egy társadalmi egyeztetésre bocsátott anyag. Köszönöm.

KARÁCSONY GERGELY főpolgármester: Polgármester úr, indul az új európai uniós költségvetési ciklus, amelyben a partnerségi alapelveknek megfelelően a kerületi és a Fővárosi Önkormányzattal való egyeztetés a kormány által véghez viendő egyeztetési folyamat. Mi nem üres kézzel szeretnénk menni ezekre a partnerségi egyeztetésekre, ezért összeállítottunk egy fővárosi javaslatot, és éppen ezért nem elfogadásra, hanem társadalmi vitára bocsátásról szólunk, hogy minden szereplő, többek között, sőt eminensen a kerületi önkormányzatok be tudjanak kapcsolódni ebbe a vitába. Nagy szeretettel várjuk a csepeli önkormányzat és a polgármester úr javaslatait is a vita során.

Megadom a szót a polgármester úrnak.

BORBÉLY LÉNÁRD (Fidesz-KDNP, polgármester): Köszönöm szépen. Azért kérdeztem ezt, mert van egy 2012-es kormányrendelet, a 314. számon; nyilván többen ismerik, főleg aki az előkészítője volt az anyagnak. Ott két paragrafus rendelkezik hasonló anyagokról, az egyik egy településfejlesztési koncepcióról, a másik pedig egy integrált településfejlesztési stratégiáról. A hivatkozott jogszabály alapján ez a két koncepció, terv kerül egy város életében elkészítésre.

Ahogy főpolgármester úr egyébként az 5. napirendi pontnál hivatkozott is erre, méghozzá föl is írtam, azt mondta főpolgármester úr, hogy szakmailag kiváló volt a 2020-2030-as fejlesztési terv. Ez a 2020-2030-as fejlesztési terv pont ennek a kormányrendeletnek a hivatkozott egyik paragrafusa. A másik, amivel rendelkezik a főváros, az a budapesti integrált településfejlesztési stratégia. A Csepeli Polgármesteri Hivatallal, illetve a mi főépítészünkkel is átnézve ezt az anyagot, mi arra jutottunk, hogy ilyen típusú dokumentum, mint amit önök összeállítottak, a hivatkozott jogszabályok alapján nincs. Ami viszont van, az már rendelkezésre áll a fővárosnak. Tehát egy általános esetben is, egy normál ügyrendben is, azt hiszem, azoknak a módosításáról lehetne beszélni.

Én szerencsésnek tartottam volna továbbá, ha már a munka ezen fázisában is kikérik az önkormányzatok véleményét. Nem tudom, hogy a többi kerület polgármesterét, polgármesteri hivatalát megkeresték-e előzetes véleményezés szempontjából, de Csepel tekintetében ilyen típusú megkeresés az adatok bekérésén túl nem volt. Pontosan ezért csak két dolgot szeretnék megemlíteni, még akkor is, ha ez egyelőre egy vitaanyag. Többek között a P+R parkolókról értekezik a 42. oldalon az anyag mellékletében az előterjesztés. A P+R parkolók tekintetében több helyszínt megjelöl, véleményem szerint Budapest közigazgatási területén túli helyszíneket is. De mondjuk, azt, hogy Csepel nincs benne ebben a fejlesztési koncepcióban, nem tartom elfogadhatónak, már most szeretném jelezni.

A másik pedig: megint visszaköszön ez a „csepeli nagyerdő” projekt. Nem tudom, ezt a kampányban sem értettem, főpolgármester úr, amit ön ígért, hogy ez az ígéret megfelel-e annak a kormányzati fejlesztési projektnek, amelyek egyébként a beruházásoknak köszönhetően fatelepítéssel járnak, és ezek Csepelre kerülnek, és nagyvonalúan ezt tudja be a saját programjának. Ha igen, akkor viszont érdemes lenne erről mindenképpen beszélni, hogy egyáltalán a csepeli emberek akarnak-e nagyerdőt. Nekünk már volt ott erdős-nagyfás területünk. Természetesen támogatjuk a zöldítést. Szerintem azok közé a kerületek közé tartozunk, amelyek a legtöbb fát ültették az előző önkormányzati ciklusban, több mint ötezret, és a kivágások száma is egyébként nagyon alacsony nálunk, de vannak fenntartásaink, különösen Észak-Csepel tekintetében.

Úgyhogy én azt gondolom, hogyha ez még csak vitaanyag is, sokkal pontosabb előkészítést igényelt volna, s ezen túl pedig nem ebben a formában hoztam volna be a Közgyűlés elé. Kérem, fontolják meg, hogy erről most nem döntünk, és a 314/2012. kormányrendeletben meghatározott koncepció és stratégia alapján hozunk egy ilyen hosszabb távú fejlesztési tervet. Köszönöm szépen.

KARÁCSONY GERGELY főpolgármester: Köszönöm szépen, polgármester úr. Megadom a szót Kerpel-Fronius Gábor főpolgármester-helyettes úrnak.

KERPEL-FRONIUS GÁBOR főpolgármester-helyettes: Szeretném megnyugtatni polgármester urat, hogy az integrált településfejlesztési stratégia jelenleg kidolgozás alatt áll, társadalmi vitán van. Jelenleg már lezajlott széles körű részvétellel két köre a workshopoknak, a jövő héten kerül sor a harmadikra, azután pedig a Közgyűlés elé fogjuk terjeszteni az integrált településfejlesztési stratégiát, amely a következő évek főbb stratégiai irányait ki fogja jelölni. Úgyhogy ennek a széles körű egyeztetése folyik. Ez a dokumentum más célokat szolgál, ami most előttünk van. Köszönöm.

KARÁCSONY GERGELY főpolgármester: De mind a kettőhöz várjuk a kerületek véleményét is természetesen.

Nem látok több hozzászólási szándékot. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés egyetért azzal, hogy Budapest Főváros Önkormányzata Integrált Fejlesztési Programjának első tervezete az előterjesztés melléklete szerinti tartalommal társadalmi vitára bocsátásra kerüljön.*

*A Fővárosi Közgyűlés felkéri a főpolgármestert, hogy Budapest Főváros Önkormányzata Integrált Fejlesztési Programja első tervezete alapján kezdeményezzen széles körű szakmai és társadalmi egyeztetést, amelynek eredményeként az Integrált Fejlesztési Programot elfogadásra terjessze a Fővárosi Közgyűlés elé.*

*határidő: 2021. március 31.*

*felelős: Karácsony Gergely*

*(Szavazás.)*

*1268/2020. (IX. 30.) Főv. Kgy. határozat*

A Fővárosi Közgyűlés egyetért azzal, hogy Budapest Főváros Önkormányzata Integrált Fejlesztési Programjának első tervezete az előterjesztés melléklete szerinti tartalommal társadalmi vitára bocsátásra kerüljön.

[19 igen (68,23%), 3 ellenszavazat (4,37%), 7 tartózkodás (14,68%), 0 nem szavazott]

*1269/2020. (IX. 30.) Főv. Kgy. határozat*

A Fővárosi Közgyűlés felkéri a főpolgármestert, hogy Budapest Főváros Önkormányzata Integrált Fejlesztési Programja első tervezete alapján kezdeményezzen széles körű szakmai és társadalmi egyeztetést, amelynek eredményeként az Integrált Fejlesztési Programot elfogadásra terjessze a Fővárosi Közgyűlés elé.

határidő: 2021. március 31.

felelős: Karácsony Gergely

[19 igen (68,23%), 3 ellenszavazat (4,37%), 7 tartózkodás (14,68%), 0 nem szavazott]

KARÁCSONY GERGELY főpolgármester: A képviselő-testület 19 igen, 3 nem szavazat és 7 tartózkodás mellett támogatta az előterjesztést.

A 35. számú napirendi pont következik: az Enviroduna Számviteli Politikájának jóváhagyására vonatkozik az előterjesztés.

**35. napirend: Javaslat az Enviroduna Kft. Számviteli Politikájának jóváhagyására** *[KGY/2020/39/E035]*

ELŐTERJESZTŐ: Karácsony Gergely

KARÁCSONY GERGELY főpolgármester: Van-e kérdés vagy észrevétel? *(Nincs jelentkező.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés az Enviroduna Beruházás Előkészítő Kft. alapító okiratának 7. fejezet 7.1. pontjának 23. alpontjában foglaltak alapján a Társaság legfőbb szervének hatáskörében eljárva hatályon kívül helyezi a Társaság – 31/2017. (I. 25.) Főv. Kgy. határozattal jóváhagyott – 2017. január 25. napjától hatályos Számviteli Politikáját és jóváhagyja az új Számviteli Politikáját az előterjesztés 1. számú melléklete szerinti tartalommal. Felkéri a főpolgármestert, hogy a Ptk. 3:109. § (4) bekezdése alapján értesítse a Társaság vezető tisztségviselőjét.*

*(Szavazás.)*

*1270/2020. (IX. 30.) Főv. Kgy. határozat*

A Fővárosi Közgyűlés az Enviroduna Beruházás Előkészítő Kft. alapító okiratának 7. fejezet 7.1. pontjának 23. alpontjában foglaltak alapján a Társaság legfőbb szervének hatáskörében eljárva hatályon kívül helyezi a Társaság – 31/2017. (I. 25.) Főv. Kgy. határozattal jóváhagyott – 2017. január 25. napjától hatályos Számviteli Politikáját és jóváhagyja az új Számviteli Politikáját az előterjesztés 1. számú melléklete szerinti tartalommal. Felkéri a főpolgármestert, hogy a Ptk. 3:109. § (4) bekezdése alapján értesítse a Társaság vezető tisztségviselőjét.

[27 igen (83,82%), 0 ellenszavazat, 1 tartózkodás (0%), 1 nem szavazott (3,46%)]

KARÁCSONY GERGELY főpolgármester: A képviselő-testület 27 igen szavazattal, ellenszavazat nélkül és 1 tartózkodás mellett támogatta az előterjesztést.

A 36. számú napirendi pont következik: a Budapest Esély Nonprofit Kft. SZMSZ-ének módosítása.

**36. napirend: Javaslat a BUDAPEST ESÉLY Nonprofit Kft. szervezeti és működési szabályzatának módosítására** *[KGY/2020/39/E036]*

ELŐTERJESZTŐ: Karácsony Gergely

KARÁCSONY GERGELY főpolgármester: Van-e kérdés vagy észrevétel? *(Nincs jelentkező.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés a BUDAPEST ESÉLY Nonprofit Korlátolt Felelősségű Társaság alapító okiratának IV. fej. 16. x) pontjában foglalt hatáskörében a Társaság legfőbb szerveként eljárva jóváhagyja a BUDAPEST ESÉLY Nonprofit Kft. módosításokkal egységes szerkezetbe foglalt szervezeti és működési szabályzatát az előterjesztés 2. számú melléklete szerinti tartalommal, egyúttal felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdésében foglaltaknak megfelelően a Társaság vezető tisztségviselőjét értesítse.*

*határidő: 30 nap*

*felelős: Karácsony Gergely*

*(Szavazás.)*

*1271/2020. (IX. 30.) Főv. Kgy. határozat*

A Fővárosi Közgyűlés a BUDAPEST ESÉLY Nonprofit Korlátolt Felelősségű Társaság alapító okiratának IV. fej. 16. x) pontjában foglalt hatáskörében a Társaság legfőbb szerveként eljárva jóváhagyja a BUDAPEST ESÉLY Nonprofit Kft. módosításokkal egységes szerkezetbe foglalt szervezeti és működési szabályzatát az előterjesztés 2. számú melléklete szerinti tartalommal, egyúttal felkéri a főpolgármestert, hogy az alapítói döntésről a Polgári Törvénykönyvről szóló 2013. évi V. törvény 3:109. § (4) bekezdésében foglaltaknak megfelelően a Társaság vezető tisztségviselőjét értesítse.

határidő: 30 nap

felelős: Karácsony Gergely

[27 igen (78,51%), 0 ellenszavazat (0%), 0 tartózkodás, 2 nem szavazott (8,77%)]

KARÁCSONY GERGELY főpolgármester: A képviselő-testület 27 egyhangú igen szavazattal támogatta az előterjesztést.

A 37. számú napirendi pont következik: egyes közgyűlési határozatok végrehajtásával kapcsolatos előterjesztés.

**37. napirend: Javaslat egyes közgyűlési határozatok végrehajtási határidejének módosítására, illetve közgyűlési határozatok hatályon kívül helyezésére**

*[KGY/2020/39/E037]*

ELŐTERJESZTŐ: dr. Számadó Tamás

ELNÖK: Van-e kérdés vagy észrevétel? *(Nincs jelentkező.)* Nem látok ilyet. Kérem, szavazzanak!

*A szavazásra feltett döntési javaslat pontos tartalma:*

*A Fővárosi Közgyűlés úgy dönt, hogy:*

*- a 219/2010. (II. 15.) határozat végrehajtási határidejét 2021. május 31-re módosítja,*

*- a 2382/2011. (VIII. 31.) határozat végrehajtási határidejét 2020. december 31-re módosítja,*

*- a 47/2013. (II. 22.) határozat végrehajtási határidejét 2020. december 31-re módosítja,*

*- az 1339/2015. (IX. 30.) határozat végrehajtási határidejét 2020. december 31-re módosítja,*

*- a 12/2016. (I. 27.) határozat végrehajtási határidejét 2020. december 31-re módosítja,*

*- az 503/2016. (IV. 27.) határozat végrehajtási határidejét 2020. december 31-re módosítja,*

*- a 94/2020. (I. 29.) határozat végrehajtási határidejét 2020. november 30-ra módosítja,*

*- a 686/2020. (V. 27.) határozat végrehajtási határidejét 2020. október 31-re módosítja.*

*A Fővárosi Közgyűlés úgy dönt, hogy:*

*- az 1106/2019. (XI. 27.) határozatot hatályon kívül helyezi,*

*- az 1299/2019. (XII. 11.) határozatot hatályon kívül helyezi.*

*(Szavazás.)*

*1272/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy:

- a 219/2010. (II. 15.) határozat végrehajtási határidejét 2021. május 31-re módosítja,

- a 2382/2011. (VIII. 31.) határozat végrehajtási határidejét 2020. december 31-re módosítja,

- a 47/2013. (II. 22.) határozat végrehajtási határidejét 2020. december 31-re módosítja,

- az 1339/2015. (IX. 30.) határozat végrehajtási határidejét 2020. december 31-re módosítja,

- a 12/2016. (I. 27.) határozat végrehajtási határidejét 2020. december 31-re módosítja,

- az 503/2016. (IV. 27.) határozat végrehajtási határidejét 2020. december 31-re módosítja,

- a 94/2020. (I. 29.) határozat végrehajtási határidejét 2020. november 30-ra módosítja,

- a 686/2020. (V. 27.) határozat végrehajtási határidejét 2020. október 31-re módosítja.

[27 igen (82,88%), 0 ellenszavazat, 1 tartózkodás (0%), 1 nem szavazott (4,40%)]

*1273/2020. (IX. 30.) Főv. Kgy. határozat*

A Fővárosi Közgyűlés úgy dönt, hogy:

- az 1106/2019. (XI. 27.) határozatot hatályon kívül helyezi,

- az 1299/2019. (XII. 11.) határozatot hatályon kívül helyezi.

[27 igen (82,88%), 0 ellenszavazat, 1 tartózkodás (0%), 1 nem szavazott (4,40%)]

ELNÖK: A képviselő-testület 27 igen szavazattal, ellenszavazat nélkül és 1 tartózkodás mellett támogatta az előterjesztést.

A nyílt ülésünk végére értünk. Zárt ülésen folytatjuk a munkánkat.

*(A zárt ülésen történő részvételre nem jogosultak elhagyják az üléstermet.)*

*(A Fővárosi Közgyűlés zárt ülésen folytatja munkáját.*

*Az ülésen elhangzottakat külön jegyzőkönyv rögzíti.)*

*Tájékoztató a zárt ülésen megalkotott rendeletekről:*

***38. napirend: Döntés fővárosi kitüntető díjak adományozásáról***

*[KGY/2020/39/E038]*

*Budapest Főváros Önkormányzata Közgyűlésének …/2020. (... ...) önkormányzati rendelete dr. Demszky Gábor volt főpolgármester részére díszpolgári cím adományozásáról*

*[17 igen (64,12%), 10 ellenszavazat (19,05%), 2 tartózkodás (4,11%), 0 nem szavazott]*

*Budapest Főváros Önkormányzata Közgyűlésének …/2020. (... ...) önkormányzati rendelete Tarlós István volt főpolgármester részére díszpolgári cím adományozásáról*

*[21 igen (54,11%), 8 ellenszavazat (33,17%), 0 tartózkodás, 0 nem szavazott]*

*Budapest Főváros Önkormányzata Közgyűlésének …/2020. (... ...) önkormányzati rendelete a fővárosi kitüntetésekkel összefüggő egyes rendeletmódosításokról*

*[27 igen (81,33%), 0 ellenszavazat, 0 tartózkodás, 2 nem szavazott (5,95%)]*

ELNÖK: Nyílt ülésen folytatjuk a munkánkat, az interpellációk következnek.

Interpellációk

ELNÖK: *(Moraj, derültség.)* Határidőben egy interpelláció érkezett be Pintér Gábor képviselő úr, a Fidesz-KDNP-frakció részéről. Megadom a szót a képviselő úrnak.

DR. PINTÉR GÁBOR (Fidesz-KDNP): Köszönöm szépen a szót, főpolgármester úr. A baloldali városvezetés egyik sokat hangoztatott és szívesen ismételgetett mondata: a városnak nyitottan, átláthatóan és korrupciótól mentesen kell működnie, ahol minden közérdekű adat és szerződés nyilvános, könnyen hozzáférhető. Az elmúlt közel egy évben első kézből tapasztalhattuk azonban, hogy a valóságban ez a gondolat is – mint sok már elhangzott ígéret – egészen másképpen alakul. Történt ugyanis, hogy a koronavírus-járvány második hullámának közepén, amikor olyan hírekről értesülünk a sajtóból, miszerint a főváros a Budapest Gyógyfürdői Zrt.-től mintegy száz munkavállalót tervez elbocsátani, ami a vállalatnál alkalmazott munkavállalók 10 százalékát jelenti, vagy amikor többhetes hallgatás után nehezen ugyan, de végre önök is ráébredtek, hogy a bajba került fővárosi vállalkozásoknak segítő kezet kell nyújtani, akkor a Budapesti Városüzemeltetési Holding 65 millió forint összegben tervez reklámcélú közbeszerzési eljárást indítani, szinte közvetlenül azután, hogy havi bruttó 1,7 millió forintos javadalmazásért igazolt a cég új marketing- és kommunikációs igazgatót.

Valóban rendben van ez? Tényleg ez most a legfontosabb tétel, ráadásul ekkora összegben, 65 millió forint értékben? A járvány elleni védekezésből mindenkinek ki kell vennie a részét, ez alól a Fővárosi Önkormányzat sem lehet kivétel. Vajon mennyiben szolgálja ezt egy 65 millió forintos felesleges reklámköltés, amely a pandémia közepén elégedettségfelmérésekre és kreatívügynökségi szolgáltatásokra fókuszálna?

Mindezek alapján kérdezem főpolgármester urat, mi indokolja, hogy a Budapesti Városüzemeltetési Holdingnál a koronavírus-járvány második hullámának közepén közel 65 millió forint értékben terveznek marketing-reklám tárgyú közbeszerzési eljárást indítani. Várom megtisztelő válaszát. Köszönöm.

ELNÖK: Tisztelt Képviselő Úr! A holding által előkészített közbeszerzés a törvényi, illetve a közszolgáltatási szerződésekből fakadó rendszeres ügyfélelégedettség-mérésre tesz javaslatot. A beszerzés értelmében hét cég elégedettségfelmérését egy egységes kutatási programra négy évre tervezzük megvalósítani, ami nemcsak szakmai szempontból egy sokkal professzionálisabb munkát feltételez, hanem jelentős költségcsökkentéssel is jár. Az elmúlt években például csak a FŐTÁV – amely valamilyen furcsa módon minden évben éppen hogy néhány százezer forint híján 15 millió forint értékben készített elégedettségfelméréseket –, tehát az elmúlt négy évben csak a FŐTÁV fordított ugyanennyi pénzt hasonló vizsgálatokra. Most hét cég négyéves kutatási programját, amelyek, még egyszer mondom, jogszabály által előírt elégedettségvizsgálatot jelentenek, ezeket fogjuk ebből a forrásból megvalósítani, több tíz millió forintot fogunk ezzel spórolni. Szerintem ez egy helyes döntés. Kérem, fogadja el a válaszomat. Képviselő úr?

DR. PINTÉR GÁBOR (Fidesz-KDNP): Köszönöm szépen. Én még emlékszem arra az előző közgyűlésre, amikor Hassay képviselő asszonynak volt egy javaslata, hogy alakítsunk ki ilyen fertőtlenítőhelyeket a BKV-val kapcsolatban, és akkor végül is azért nem támogatta főpolgármester úr az előterjesztést, merthogy ennek nem látható itt az anyagi fedezete, hogy az pontosan hogyan valósul meg.

Azt gondolom, amíg ilyenekre azt mondjuk, hogy valami miatt nem telik pénz, a másik oldalról pedig – biztosan tényleg minden jogszabályszerű, én ezt nem kétlem – ilyen jellegű pénzköltés van, addig én ezt nem tudom elfogadni, és egyszerűen tényleg nem tartom helyes dolognak.

ELNÖK: Hát, mély szomorúsággal tölt el *(Derültség.)*, hogy képviselő úr nem tudja elfogadni azt, hogy több tíz millió forintot spórolunk ezzel az egységesített beszerzéssel.

Kérem a Közgyűlést, hogy szavazzon a válasz elfogadásáról.

*A szavazásra feltett döntési javaslat pontos tartalma:*

*A Fővárosi Közgyűlés dr. Pintér Gábor interpellációjára adott választ elfogadja.*

*(Szavazás.)*

*1285/2020. (IX. 30.) Főv. Kgy. határozat*

A Fővárosi Közgyűlés dr. Pintér Gábor interpellációjára adott választ elfogadja.

[18 igen (68,24%), 10 ellenszavazat (15,58%), 1 tartózkodás (3,46%), 0 nem szavazott]

ELNÖK: A képviselő-testület 18 igen, 10 nem szavazat és 1 tartózkodás mellett elfogadta a választ.

Köszönöm szépen mindenkinek a mai munkáját ezen a késői órán. További szép napot kívánok!

*(Az ülés végének időpontja: 19 óra 13 perc.)*

Kelt a Fővárosi Közgyűlés 2020. szeptember 30-i ülésén.

|  |  |
| --- | --- |
| dr. Számadó Tamás | Karácsony Gergely |
| főjegyző | főpolgármester |

Melléklet: előterjesztések